飜譯名義集

【多陀阿伽陀】亦云□□阿竭, 後秦□爲如來. 金剛經云 : 無所從來, 亦無所去, 故名如來. 此以法身釋. 轉法輪論云 : 第一義諦名如, 正覺名來. 此以報身釋. 成實論云 : 乘如實道, 來成正覺, 故名如來. 此約應身釋. →1

【阿羅訶】秦云應供. 大論云 : 應受一切天地衆生供養. 亦□殺賊, 又□不生. 觀經疏云 : 天竺三名相近, 阿羅訶, □應供 ; 阿羅漢, □無生 ; 阿盧漢, □殺賊. →2

【三□三佛陀】亦云三耶三菩. 秦言正□知. 大論云 : 是言正□知一切法. 什師言正□覺也. 言法無差故言正 ; 智無不周故言□ ; 出生死夢故言覺. 妙宗云 : 此之三號, 卽名三德. 今就所觀, 義當三諦 : 正□知, 卽般若, 眞諦也 ; 應供, 卽解脫, 俗諦也 ; 如來, 卽法身, 中諦也. 故維摩云 : 阿難! 若我廣說此三句義, 汝以劫壽不能盡受. →3

【□侈遮羅那三般那】秦言明行足. 大論云 : 宿命·天眼·漏盡, 名爲三明. 三乘雖得三明, 明不滿足, 佛悉滿足, 是爲異也, 具足三明及六神通. 智論云 : 一如意·二天眼·三天耳·四他心·五識宿命通·六無漏通. 言神通者, 易曰 : 陰陽不測之謂神, 寂然不動, 感而遂通. 瓔珞云 : 神名天心, 通名慧性. 天然之慧, 徹照無□, 故名神通. 一如意者, 有三種 : 能到·轉變·聖如意. 能到復四 : 一·身飛行如鳥無□ ; 二·移遠令近, 不往而到 ; 三·此沒彼出 ; 四·一念能至. 轉變者, 大能作小, 小能作大, 一能作多, 多能作一. 種種諸物, 皆能轉變. 外道輩轉, 極久不過七日. 諸佛及弟子, 轉變自在, 無有久近. 聖如意者, 外六塵中, 不可愛不淨物, 能觀令淨 ; 可愛淨物, 能觀令不淨, 是聖如意法, 唯佛獨有. 天眼通者, 於眼得色界四大造淸淨色, 是名天眼. 天眼所見, 自地及下地·六道衆生·諸物·若近若遠·若□若細, 諸色, 無不能照. 是天眼有二種 : 一從報得, 二從修得. 是五道中天眼, 從修得, 非報得. 何以故? 常憶念種種光明得故(云云). 天耳通者, 於耳得色界四大造淸淨色, 能聞一切聲, 天聲·人聲·三惡道聲. 云何得天耳通修得? 常憶念種種聲, 是名天耳通. 識宿命通者, 本事常憶念日月年歲至胎中, 乃至過去世中, 一世·十世·百世·千萬億世. 乃至大阿羅漢·□支佛, 知八萬大劫 ; 諸大菩薩及佛, 知無量劫, 是名識宿命通. 知他心通者, 知他心, 若有垢·若無垢. 自觀心生住滅時, 常憶念故得. 復次觀他人喜相·瞋相·怖相·畏相, 見此相已, 然後知心, 是爲他心智. 無漏通者, 如來莊嚴入一切佛境界經云 : 言無漏者, 謂離四漏, 謂欲漏·有漏·無明漏·見漏, 以不取彼四種漏故, 乃名遠離諸漏. 智論問 : 神通與明, 有何等異? 答 : 直知過去宿命事, 名通 ; 知過去因緣行業, 名明(宿命). 直知死此生彼, 名通 ; 知行因緣際會不失, 名明(天眼). 直盡結使, 不知更生不生, 名通 ; 若知漏盡, 更不復生, 名明(無漏). →4

【脩伽陀】秦言好去. 大論云 : 於種種諸深三摩提, 無量智慧中去. 或名脩伽度. 此云善逝. 菩薩地持經云 : 第一上升, 永不復還, 故名善逝. →5

【路伽憊】大論云 : 是名知世間. 知二種世間 : 一衆生, 二非衆生 ; 及如實相, 知世間果·世間因, 出世間滅·出世間道. 地持經云 : 知世間衆生界一切種煩惱及淸淨, 名世間解. →6

【阿□多羅】秦云無上. 大論云 : 如諸法中, 涅槃無上 ; 衆生中, 佛亦無上. 地持經云 : 唯一丈夫, 名無上士. 大經云 : 有所斷者, 名有上士 ; 無所斷者, 名無上士. →7

【富樓沙曇□婆羅提】秦云可化丈夫調御師. 大論云 : 佛以大慈大智故, 有時軟美語, 有時苦切語, 有時雜語, 令不失道. 若言佛爲女人調御師, 爲不尊重 ; 若說丈夫, 一切都攝. →8

【舍多提婆魔누舍□】此云天人敎師. 大論云 : 佛示導, 是應作·是不應作, 是善·是不善, 是人隨敎行. 又云 : 度餘道衆生者少, 度天人衆生者多. →9

【佛陀】大論云 : 秦言知者, 知過去·未來·現在, 衆生·非衆生數, 有常·無常等, 一切諸法, 菩提樹下, 了了覺知. 故名佛陀. 後漢郊祀志云 : 漢言覺也. 覺具三義 : 一者自覺, 悟性眞常, 了惑虛妄 ; 二者覺他, 運無緣慈, 度有情界 ; 三者覺行圓滿, 窮源極底, 行滿果圓. 故華嚴云 : 一切諸法性, 無生亦無滅, 奇哉大導師, 自覺能覺他. 肇師云 : 生死長寢, 莫能自覺 ; 自覺覺彼者, 其唯佛也. 妙樂記云 : 此云知者覺者, 對迷名知, 對愚說覺. 佛地論云 : 具一切智, 一切種智, 離煩惱障, 及所知障. 於一切法, 一切種相, 能自開覺, 亦能開覺一切有情. 如睡夢覺, 如蓮華開, 故名爲佛. 肇曰 : 佛者何也? 蓋窮理盡性, 大覺之稱也. 其道虛玄, 固已妙絶常境. 心不可以智知, 形不可以像測. 同萬物之爲, 而居不爲之域. 處言數之內, 而止無言之鄕. 非有, 而不可爲無. 非無, 而不可爲有. 寂寞虛曠, 物莫能測. 不知所以名, 故强謂之覺. 其爲至也, 亦以極矣. 何則? 夫同於得者, 得亦得之 ; 同於失者, 失亦失之. 是以則眞者同眞, 法僞者同僞. 如來冥照靈諧, 一彼實相, 實相之相, 卽如來相. 無機子□六卽佛曰 : 癡禪任性, 濫上聖以矜高, 狂慧隨情, 居下凡而自屈. 由是天台智者祖師, 明六卽佛. 破二種見, 揀其太過, 六分因果之事殊, 收彼不收, 卽顯聖凡之理等. 沈生死海, 如寶在暗而不失. 升涅槃山, 猶金出鑛以非得. 不一不異, 其道融通, 無是無非, 此智圓妙. 今述鄙頌, 式讚大猷, 庶幾見聞, 咸得開悟云爾! 一·頌理卽佛, 動靜理全是, 行藏事盡非, 冥冥隨物去, 杳杳不知歸. 二·頌名字卽佛, 方聽無生曲, 始聞不死歌, 今知當體是, □恨自蹉□. 三·頌觀行卽佛, 念念照常理, 心心息幻塵, □觀諸法性, 無假亦無眞. 四·頌相似卽佛, 四住雖先脫, 六塵未盡空, 眼中猶有□, 空裏見花紅. 五·頌分眞卽佛, 豁爾心開悟, 湛然一切通, 窮源猶未盡, 尙見月朦朧. 六·頌究竟卽佛, 從來眞是妄, 今日妄皆眞, 但復本時性, 更無一法新. →10

【路迦那他】大論云 : □世尊. 成論云 : 具上九號, 爲物欽重, 故曰世尊, 天上人間所共尊故. 此十號義, 若總略釋 : 無虛妄, 名如來 ; 良福田, 名應供 ; 知法界, 名正□知 ; 具三明, 名明行足 ; 不還來, 名善逝 ; 知衆生國土, 名世間解 ; 無與等, 名無上士 ; 調他心, 名調御丈夫 ; 爲衆生眼, 名天人師 ; 知三聚, 名佛 ; 具□十德, 名世間尊. 涅槃疏云 : 阿含及成論, 合無上士與調御丈夫爲一號, 故至世尊十數方滿. 涅槃及大論, 開無上士與調御丈夫爲兩號. 而輔行云 : 大論合無上士調御丈夫以爲一句. 此文誤也, 學者詳之. →11

【婆伽婆】應法師云 : 薄伽梵, 總衆德至尙之名也. 大論云 : 一名有德 ; 二名巧分別諸法 ; 三名有名聲, 無有得名聲如佛者 ; 四能破□怒癡. 新云薄伽梵, 名具六義. 佛地論曰 : 薄伽梵聲, 依六義轉. 一自在, 二熾盛, 三端嚴, 四名稱, 五吉祥, 六尊貴. 頌曰 : 自在熾盛與端嚴, 名稱吉祥及尊貴, 如是六德義圓滿, 是故彰名薄伽梵. 其義云何? 謂如來永不繫屬諸煩惱故, 具自在義. 猛□智火所燒煉故, 具熾盛義. 妙三十二大士相等所莊飾故, 具端嚴義. 一切殊勝功德圓滿, 無不知故, 具名稱義. 一切世間親近供養, 咸稱讚故, 具吉祥義. 具一切德, 常起方便, 利益安樂一切有情, 無懈廢故, 具尊貴義. 唐□法師明五種不□ : 一·□密故不□, 陀羅尼是 ; 二·多含故不□, 如薄伽梵含六義故 ; 三·此無故不□, 如閻浮樹 ; 四·順古故不□, 如阿□菩提, 實可□之, 但摩騰已來, 存梵音故 ; 五·生善故不□, 如般若尊重, 智慧輕淺, 令人生敬, 是故不□. →12

【釋迦文】淨名疏云 : 天竺語, 釋迦爲能, 文爲儒, 義名能儒. 大論云 : 釋迦文佛, 先世作瓦師, 名大光明. 爾時有佛, 名釋迦文, 弟子名舍利弗·目伽連·阿難. 佛與弟子, 俱到瓦師舍一宿. 爾時瓦師, 布施草座·燈明·石蜜漿, 便發願言 : 我於當來作佛, 如今佛名, 弟子名字, 亦如今佛. 優婆塞戒經云 : 我於釋迦最初發心, 於迦葉佛滿三僧祇. 須知三祇正滿, 在於勝觀. 今言迦葉, 兼百劫故. 大論云 : 初阿僧祇中, 心不自知我當作佛·不作佛 ; 二阿僧祇中, 心雖能知我必作佛, 而口不稱我當作佛 ; 三阿僧祇中, 了知得佛, 口自發言, 無所畏難, 我於來世當得作佛. 從過去釋迦文佛, 到剌那尸棄佛, 爲初阿僧祇, 是中菩薩, 永離女人身. 從剌那尸棄佛, 至燃燈佛, 爲二阿僧祇, 是時菩薩, 七枝靑蓮華, 供養燃燈佛, 敷鹿皮衣, 布髮掩泥, 便授其記, 汝當作佛, 名釋迦牟尼. 從燃燈佛, 至毗婆尸, 爲三僧祇. 過三僧祇, 種三十二相業. →13

【□那尸棄】名出俱舍. 大論則名剌那尸棄. 此云寶□, 亦云寶頂. 吾佛世尊, 初僧祇滿時値此佛, 與七佛中第二尸棄, 隔二僧祇, 先達謂同, 故今辯異. →14

【提洹竭】或云提和竭羅. 此云燃燈. 大論云 : 太子生時, 一切身邊, 光如燈故, 故云燃燈, 以至成佛, 亦名燃燈. □字, 說文從金. 徐鉉云 : 錠中置燭, 故謂之燈. 聲類云 : 有足曰錠, 無足曰燈. 故瑞應經□爲錠光. □華云 : 錠音定, 燈屬也. 古來□譯, □文不同, 或云燃燈, 或云錠光, 語異義同, 故須從金. 釋尊修行名儒童時, 二僧祇滿, 遇燃燈佛, 得受記□. →15

【毗婆尸】亦名維衛, 此云勝觀. 俱舍云 : 三無數劫滿, 逆次逢勝觀. 燃燈寶□佛, 初釋迦牟尼. 此由釋尊於勝觀佛, 初種相好, 故毗婆尸, 爲七佛首. 以讚弗沙精進力故, 超九大劫, 故至於今, 過九十一大劫也. →16

【尸棄】亦名式棄. 大論□火. 依佛名, 經過三十劫. →17

【毗舍浮】□□一切自在. 藥王藥上經云 : 莊嚴劫中, 最後一佛. →18

【俱留孫】此云所應斷, 又□作用莊嚴. 賢劫第九減六萬歲, 出成佛道, 爲千佛首. →19

【拘那含牟尼】此云金寂. 大論名迦那迦牟尼. 秦言金仙人. 四萬歲時, 出現閻浮. →20

【迦葉波】此云飮光. 二萬歲時, 出成正覺. 至百歲時, 釋迦牟尼居兜率天, 四種觀世. 故大論云 : 一者觀時, 人壽百歲, 佛出時到. 二觀土地諸國, 常在中國生故. 三觀種姓, 刹利種姓勢力大, 婆羅門種智慧大, 隨時所貴, 佛於中生. 四觀生處, 何等母人, 能懷那羅延力菩薩, 亦能自護淨戒? 如是觀竟, 唯中國迦毗羅婆淨飯王后, 能懷菩薩. 如是思惟已, 於兜率天下, 不失正慧, 入於母胎. →21

【彌勒】西域記云 : 梅□麗耶, 唐云慈氏, 卽姓也. 舊曰彌勒, 訛也. 什曰 : 姓也. 阿逸多, 字也. 南天竺婆羅門子. 淨名疏云 : 有言從姓立名, 今謂非姓, 恐是名也. 何者? 彌勒, 此□慈氏, 過去爲王, 名曇摩流支, 慈育國人, 自爾至今, 常名慈氏. 姓阿逸多, 此云無能勝. 有言阿逸多是名, 旣不親見正文, 未可定執. 觀下生經云 : 時脩梵摩, 卽與子立字, 名曰彌勒. →22

【袍休蘭羅】漢言大寶, 卽多寶佛, 出薩曇分陀利經. →23

【弗沙】正名富沙. 淸□云 : 亦云勃沙, 此云增盛, 明達勝義故也. 亦云底沙, 亦云提舍, 此□明. 又云說度, 說法度人也. 什師解弗沙菩薩云 : 二十八宿中, 鬼星名也, 生時相應鬼宿, 因以爲名. 或名沸星, 或名□星. →24

【樓夷亘羅】淸淨平等覺經□世饒王, 無量壽經□世自在王. →25

【曇摩迦】此□法藏比丘, 乃無量壽行因時名. →26

【阿彌陀】淸淨平等覺經□無量淸淨佛, 無量壽經□無量壽佛. 稱讚淨土經云 : 其中世尊, 名無量壽, 及無量光. 智論云 : 無量有二 : 一者·實無量, 諸聖人所不能量, 如虛空·涅槃·衆生性, 是不可量. 二者·有法可量, 但力劣者不能量, 如須彌山·大海水, 斤兩滴數多少, 諸佛菩薩能知, 諸天世人所不能知, 故言無量. 是故天台乃立四句 : 實有量而言無量, 彌陀是也 ; 實無量而言量, 如此品及金光明是也 ; 實無量而言無量, 如涅槃云唯佛與佛其壽無量是也 ; 實有量而言量, 如八十唱滅是也. 又以三身對, 凡立四句. 故法華疏云 : 復次, 法身, 非量非無量 ; 報身, 金剛前有量, 金剛後無量 ; 應身, 隨緣則有量, 應用不斷則無量. 通途詮量, 三句在聖, 一句屬凡, 有量無常, 都非佛義. →27

【□濕弗羅跋那】此□自在大聲. →28

【迦羅鳩村□】此□所應斷已斷. →29

【阿□】淨名經云 : 有國名妙喜, 佛號無動. 疏云 : 阿之言無, □之言動. →30

【剌那那伽羅】此云寶積. 以無漏根力覺道等法寶集故, 名爲寶積. 問 : 若爾, 一切佛皆應號寶積? 答 : 但此佛, 卽以此寶爲名. →31

【樓至】此□啼泣, 又名盧遮, 亦名魯支, 此□愛樂. →32

【□恕婆附】大論云 : 秦言一切勝. →33

【提和羅耶】晉言天人王. 佛授調達作佛之號. →34

【須扇多】亦云須肩頭. 此云甚淨. 弟子未熟, 便入涅槃, 留化佛一劫. →35

【毗盧遮那】輔行曰 : 此云□一切處. 煩惱體淨, 衆德悉備, 身土相稱, □一切處. 唯識論云 : 一自性身, 謂諸如來, 眞淨法界, 受用變化, 平等所依, 離相寂然, 絶諸戱論, 具無邊際眞實功德, 是一切法平等實性, 卽此自性, 亦名法身. 光明玄云 : 法名可軌, 諸佛軌之而得成佛. 故經言諸佛所師, 所謂法也. 摩訶衍論云 : 剋其法身, 眞實自體, 湛湛絶慮, 寂寂名斷, 能爲色相作所依止. 今問 : 寂寂名斷, 安名法身? 答 : 法實無名, 爲機詮辯, 召寂寂體, 强稱法身. 問 : 湛湛之體, 當同太虛? 答 : 凡所有相, 皆是非相. 覺五音如谷響, 知實無聲, 了萬物如夢形, 見皆非色. 空有不二, 中道昭然, 不可聞無, 謂空斷絶. →36

【盧舍那】賢首梵網疏云 : 梵本盧舍那, 此云光明□照. 照有二義 : 一·內以智光, 照眞法界, 此約自受用義 ; 二·外以身光, 照應大機, 此約他受用義. 淨覺雜編云 : 盧舍那, 寶梁經□爲淨滿. 以諸惡都盡, 故云淨 ; 衆德悉圓, 故云滿. 此多從自受用報得名. 或□光明□照, 此多從他受用報爲目. 若論色心皆得淨滿, 身智俱有光明, 則二名□通自他受用也. 唯識論云 : 二受用身, 此有二種 : 一·自受用身, 謂諸如來三無數劫, 修習無量福德資糧, 所起無邊眞實功德. 又極圓淨常□色身, 相續湛然盡未來際, 常自受用廣大法樂 ; 二·他受用身, 由平等智, 示現妙淨功德身, 居純淨土, 爲住十地菩薩. 現大神通, 轉正法輪, 決衆疑網, 令彼受用大乘法樂. 合此二身, 名曰報身. 摩訶衍云 : 所言報身者, 具勝妙因, 受極樂果. 自然自在, 決定安樂, 遠離苦相, 故名爲報. →37

【釋迦牟尼】□華云 : 此云能仁寂默. 寂默故不住生死 ; 能仁故不住涅槃. 悲智兼運, 立此嘉稱. 發軫云 : 本起經□釋迦爲能仁. 本行經譯牟尼爲寂默. 能仁是姓, 寂默是字. 姓從慈悲利物, 字取智慧冥理. 以利物故, 不住涅槃. 以冥理故, 不住生死. 長水云 : 寂者, 現相無相. 默者, 示說無說. 此則卽眞之應也. 能仁是姓者, 長阿含云 : 昔有輪王, 姓甘蔗氏. 聽次妃之□, □四太子, 至雪山北, 自立城居, 以德歸人. 不數年間, 鬱爲强國. 父王悔憶, 遣使往召. 四子辭過不還, 父王三歎 : 我子釋迦, 因此命氏. 又云 : 住直樹林, 又號釋迦, 旣於林立國, 卽以林爲姓. 此以釋迦□爲直林. 寂默是字者, 本行經云 : 又諸釋種, 立性□慢多言, 及見太子, 悉皆默然, 王云宜字牟尼. 稱讚淨土經 : 名釋迦寂靜, 又釋迦牟尼, □度沃焦. 如舊華嚴名字品, 及十住婆沙所列. 大海有石, 其名曰焦. 萬流沃之, 至石皆竭, 所以大海水不增長. 衆生流轉, 猶如焦石, 五欲沃之, 而無厭足, 唯佛能度, 故此爲名. 釋迦牟尼, 屬應身也. 摩訶衍云 : 所言應者, 隨順根機而不相違, 隨時隨處隨趣出現, 非安樂相, 故名爲應. 而此應身, 周□千華上, 復現千釋迦. 一華百億國, 一國一釋迦. 故召釋迦牟尼, 名千百億化身也. 唯識論云 : 三變化身, 謂諸如來由成事智, 變現無量, 隨類化身, 居淨穢土, 爲未來登地菩薩, 及二乘異生, 稱彼機宜, 現通說法. 若就應身, 開出變化, 則成四身, 以現同始終, 名應. 無而□有, 名化. 然此三身之法, 或執卽義, 名失三身. 或執離義, 相乖一體. 今約三義, 通而辯之. 一者體用, 智與體冥, 能起大用. 自報, 上冥法性, 體名眞身. 他報, 下赴機緣, 用名應身. 故光明云 : 佛眞法身, 猶如虛空, 應物現形, 如水中月. 而觀世音普門示現, 令無涯人獲乎冥顯兩種利益者, 由此二身也. 二者權實, 權名權暫, 實謂實錄. 以施權故, 從勝起劣, 三佛離明, 以顯實故. 從劣起勝, 祗是一身. 故曰 : 吾今此身, 卽是法身. 又云 : 微妙淨法身, 具相三十二. 是知順機則權設三身, 就應乃實唯一佛也. 三者事理, 觀經疏云 : 佛本無身無壽, 亦無於量, 隨順世間而論三身. 是則仰觀至理, 本實無形, 俯隨物機, 迹垂化事. 猶明鏡也, 像體本虛 ; 若水月焉, 影元非實. 苟於迹事而起封執, 則同癡□墮井而死. 學出世法, 宜誡之哉! →38

【瞿曇】或□曇彌, 或俱譚. 西域記云 : 喬答摩, 舊云瞿曇, 訛略也. 古□甘蔗泥土等, 南山曰非也. 瞿曇星名, 從星立稱, 至於後代, 改姓釋迦. 慈恩云 : 釋迦之群望也. 文句曰 : 瞿曇, 此云純淑. 應法師□爲地最勝, 謂除天外, 人類中此族最勝. 如十二游經 : 明阿僧祇時, 大茅草王, 捨位付臣, 師婆羅門, 遂受其姓, 名小瞿曇. 仁賢劫初, 識神託生, 立瞿曇姓, 故知瞿曇, 遠從過去, 近自民主. 二·姓甘蔗者, 菩薩本行經云 : 大茅草王, 得成王仙, 壽命極長, 老不能行. 時, 諸弟子出求飮食, 以籠盛仙, 懸樹枝上. 獵師遙見, 謂鳥便射, 滴血於地, 生二甘蔗. 日炙開剖, 一出童男, 一出童女. 占相師立男名善生, 卽灌其頂, 名甘蔗王 ; 女名善賢, 爲第一妃. 三·姓日種者, 本行經云 : 又以日炙甘蔗出故, 亦名日種. 四·姓釋迦, 具三身篇. →39

【舍夷】文句云 : 舍夷者, 貴姓也, 此名訛略, 正云奢夷耆耶. 本行經云 : 以住釋迦大樹□鬱枝條之林, 是故名爲奢夷耆耶, 此以其處而立於姓, 故國名舍夷. →40

【刹帝利】肇曰 : 王種也, 秦言田主. 劫初人食地味, 轉食自然粳米. 後人情漸僞, 各有封殖. 遂立有德, 處平分田, 此王者之始也. 故相承爲名, 爲其尊貴自在, 强暴快意, 不能忍和也. 什曰 : 梵音中含二義 : 一言忍辱, 二言能瞋. 言此人有大力勢, 能大瞋□, 忍受苦痛, 剛强難伏, 因以爲姓. →41

【薩婆悉達】唐言頓吉. 太子生時, 諸吉祥瑞, 悉皆具故. 大論□爲成利. 西域記云 : 薩婆曷剌他悉陀, 唐言一切義成. 舊云悉達, 訛也. 此乃世尊小字耳. →42

【摩納縛迦】或號摩那婆. 瑞應□爲儒童. 本行□爲雲童, 又云善慧, 又□年少淨行. 燃燈佛時, 爲菩薩號. 今問 : 瑞應明昔爲摩納, 獻燃燈華. 諸文引此, 證二僧祇. 何故妙玄, 證通行因耶? 答 : 經中旣云得不起法忍, 三藏由伏惑故, 無此法忍, 故證通敎. 而諸文中證二僧祇者, 以瑞應是三藏故. 淨名疏中, 義以初祇爲伏, 二三祇爲順, 百劫爲無生, 三十四心爲寂滅. 故諸文中證二僧祇. 發軫問 : 若通別圓, 妙玄何故判爲通敎? 答 : 非但通二, 亦通三藏. 隨敎所說, 淺深不同. 一往瑞應, 多屬通義. 以得忍故, 異前三藏, 不說行因不思議相, 異後別圓. 況復若判屬通, 必兼後二. 又云 : 餘經說, 遇燃燈是八地. 正是通敎□支佛地. →43

【菩薩】肇曰 : 正音云 : 菩提薩□. 菩提, 佛道名也. 薩□, 秦言大心衆生. 有大心入佛道, 名菩提薩□. 無正名譯也. 安師云 : 開士, 始士. 荊溪釋云 : 心初開故, 始發心故. 淨名疏云 : 古本□爲高士. 旣異□不定, 須留梵音. 但諸師□譯不同. 今依大論釋, 菩提名佛道, 薩□名成衆生. 天台解云 : 用諸佛道, 成就衆生, 故名菩提薩□. 又, 菩提是自行, 薩□是化他. 自修佛道, 又化他故. 賢首云 : 菩提, 此謂之覺 ; 薩□, 此曰衆生. 以智上求菩提, 用悲下救衆生. →44

【鳩摩羅伽】或云鳩摩羅□. 或云究磨羅浮多. 此云童眞, 亦云毫童, 亦云童子. 熏聞云 : 內證眞常, 而無取著, 如世童子, 心無染愛, 卽法王子之號也. 大論云 : 復次又如王子, 名鳩摩羅伽. 佛爲法王, 菩薩入法正位, 乃至十地故, 悉名王子, 皆任爲佛. 如文殊師利, 十力四無所畏等, 悉具佛事故, 住鳩摩羅伽地. 佛地論云 : 從世尊口正法所生, 紹繼佛身不斷絶故, 名法王子. 觀經疏云 : 以法化人, 名法王子. 什注淨名云 : 妙德, 以法身遊方, 莫知其所生, 又來補佛處, 故言法王子. 荊溪問曰 : 經稱文殊爲法王子, 其諸菩薩, 何人不是法王之子? 答 : 有二義 : 一·於王子中, 德推文殊 ; 二·諸經中, 文殊爲菩薩衆首. →45

【□支迦羅】孤山云 : 此□緣覺, 觀十二緣而悟道故. 亦□獨覺, 出無佛世, 無師自悟故. 今楞嚴云 : 復有無量□支者, 將非他方無佛之土, 大權引實, 而來此會乎. □川云 : 或佛知此衆當獲大益, 威神攝至, 不亦可乎? 獨覺稱麟喩者, 名出俱舍, 名爲犀角, 出大集經. □李云 : 獨覺亦觀十二因緣, 亦可名爲緣覺. 但約根有利鈍, 値佛不値佛之殊, 分二類也. →46

【畢勒支底迦】此云各各獨行. 音義云 : 獨覺. 正得其義也. 義□中問 : 獨覺爲有戒耶? 解云 : 亦得. 雖出無佛世, 緣於別等得脫, 亦得別解脫也. 若爾, 此戒佛世有, 旣出無佛世, 云何得有戒? 答 : 別解脫有二 : 一·在家諸戒, 二·出家別解脫. 又善見云 : 五戒十戒, 一切時有, 乃至無佛出世, □支·輪王等, 亦有敎受. 妙玄云 : 今明三藏, 三乘無別衆, 不得別有菩薩緣覺之戒也. →47

【須陀洹】金剛疏云 : 此□入流, 又曰逆流. 斷三法者, 約逆而言, 卽四流中逆見流也. 得果證者, 約入流而說, 卽入八聖道之流也. 今經云名爲入流, 又云不入色聲香等, 不亦二義乎? 四敎義□修習無漏. 刊正釋云 : 初見眞理故. →48

【斯陀含】此云一往來. 金剛疏云 : 是人從此死, 一往天上, 一來人間, 得盡衆苦. 大論云 : 息忌伽彌. 息忌名一, 伽彌名來, 是名一來. 四敎義 : □云薄. 前斷已多, 其所未斷少, 故名薄. →49

【阿那含】此云不來. 金剛疏云 : 是人欲界中死, 生色無色界, 於彼漏盡, 不復來生. 大論名阿那伽彌. 阿那名不, 伽彌名來. 四敎義□云不還. →50

【阿羅漢】大論云 : 阿羅名賊, 漢名破, 一切煩惱賊破. 復次, 阿羅漢, 一切漏盡故, 應得一切世間諸天人供養. 又, 阿名不, 羅漢名生, 後世中更不生, 是名阿羅漢. 法華疏云 : 阿風□(音跋)經云 : 應眞. 瑞應云 : 眞人. 悉是無生釋羅漢也. 或言無□, 名含三義 : 無明□□脫, 後世田中, 不受生死果報, 故云不生. 九十八使煩惱盡故, 名殺賊. 具智斷功德, 堪爲人天福田, 故言應供. 含此三義, 故存梵名. →51

【摩訶那伽】大論云 : 那伽, 或名龍, 或名象. 是五千阿羅漢, 諸羅漢中最大力, 以是故言如龍如象. 水行中龍力最大, 陸行中象力大. 中阿含經 : 佛告□陀夷 : 若沙門等, 從人至天, 不以身口意害, 我說彼是龍象. 淨名疏云 : 羅漢若得超越, 名摩訶那伽, 心調柔軟, 三乘事定. 齊此爲極記云 : 如涅槃歎德云 : 人中之龍也. →52

【阿離野】此□聖者, 亦云出苦者. 孔氏傳云 : 於事無不通, 謂之聖. 孔子對魯哀公云 : 所謂聖人者, 智通大道, 應變不窮, 惻物之情性者也. 商太宰□(匹鄙切)問孔子曰 : 夫子聖者歟? 曰 : 丘博識强記, 非聖人也. 三王聖者歟? 曰 : 三王善用智勇, 聖非丘所知. 五帝聖者歟? 曰 : 五帝善用仁信, 聖非丘所知. 三皇聖者歟? 曰 : 三皇善用時政, 聖非丘所知. 太宰大駭曰 : 然則孰爲聖人乎? 夫子有間, 動容而對曰 : 西方有聖者焉! 不治而不亂, 不言而自信, 不化而自行, 蕩蕩乎人無能名焉. →53

【文殊師利】此云妙德. 大經云 : 了了見佛性, 猶如妙德等. 淨名疏云 : 若見佛性, 卽具三德, 不縱不橫, 故名妙德. 無行經, 名滿殊尸師利, 或□妙首. 觀察三昧經, 幷大淨法門經, 名普首. 阿目□經·普超經, 名濡首. 無量門微密經, 名敬首. 西域記云 : 曼殊室利, 唐言妙吉祥. 首楞嚴經說 : 是過去無量阿僧祇劫, 有佛號龍種上尊王佛. 央掘經說 : 是現在北方常喜世界, 歡喜藏摩尼寶積佛. 慈恩上生經疏引經云 : 未來成佛, 名曰普現. →54

【□輸跋陀】或云三曼跋陀, 此云普賢. 悲華云 : 我行要當勝諸菩薩. 寶藏佛言 : 以是因緣, 今改汝字, 名曰普賢. 文句云 : 今明伏道之頂, 其因周□曰普 ; 斷道之後, □於極聖曰賢. □(音醉)李云 : 行彌法界曰普, 位□極聖曰賢. 請觀音經疏云 : 跋陀云賢首, 等覺是衆賢位極故, 佛聖首極故. 觀經·大論□□□吉. 圓覺略疏云 : 一約自體, 體性周□曰普, 隨緣成德曰賢. 二約諸位, 曲濟無遺曰普, □極亞聖曰賢. 三約當位, 德無不周曰普, 調柔善順曰賢. 表於理行, 淸□國師, 制華嚴三聖圓融觀中, 先明二聖三對表法 : 一·普賢卽所信如來藏, (理趣般若云 : 一切衆生皆如來藏. 普賢菩薩自體□故, 初會卽入如來藏身三昧故也. )文殊卽能信之心 ; (佛名經說一切諸佛, 皆因文殊而發心故. 善財始見發大心故. )二·普賢表所起萬行, (上下經文, 皆云普賢行故. )文殊表能起之解. (慈氏云 : 汝先得見諸善知識, 聞菩薩行, 入解脫門, 皆文殊力也. )三·普賢表證出纏法界. (經云 : 身相如虛空故, 善財入其身故, 善財見之, 卽得智波羅蜜者, 依體起用故也. )文殊表能證大智. (本所事佛, 名不動智故, 常爲諸佛母故. 再見文殊, 方見普賢者. 顯其有智方證理故, 故古德名後文殊, 爲智照無二相也. )然此二聖, 各相融攝. 謂依體起行, 行能顯理, 故三普賢, 而是一體. 信若無解, 信是無明 ; 解若無信, 解是邪見. 信解眞正, 方了本源, 成其極智, 極智返照, 不異初心. 故三文殊, 亦是一體. 又二聖亦互相融, 二而不二, 沒同果海, 卽是毗盧遮那, 是爲三聖. 故此菩薩常爲一對. →55

【阿那婆婁吉低輸】文句名婆婁吉低稅. 別行玄 : 此云觀世音. 能所圓融, 有無兼暢, 照窮正性, 察其本末, 故稱觀也. 世音者, 是所觀之境也. 萬象流動, 隔別不同, 類音殊唱, 俱蒙離苦, 菩薩弘慈, 一時普救, 皆令解脫, 故曰觀世音. 應法師云 : 阿婆盧吉低舍婆羅, 此云觀世自在. 雪山已來經本, 云娑婆羅, 則譯爲音. 無量淸淨平等覺經名□(烏合切)樓亘. 此云光世音. 西域記云 : 阿縛盧枳多伊濕伐羅, 唐言觀自在, 合字連聲, 梵語如上. 分大散音, 卽阿縛盧枳多, 譯曰觀. 伊濕伐羅, 譯曰自在. 舊譯爲光世音, 或世自在, 皆訛謬也. 唐□三藏云 : 觀有不住有, 觀空不住空 ; 聞名不惑於名, 見相不沒於相. 心不能動, 境不能隨 ; 動隨不亂其眞, 可謂無□智慧也. →56

【摩訶那鉢】此云大勢至. 思益云 : 我投足之處, 震動三千大千世界, 及魔宮殿. 故名大勢至. 觀經云 : 以智慧光, 普照一切, 令離三塗, 得無上力, 是故號此菩薩名大勢至. →57

【維摩羅詰】什曰 : 秦言淨名. 垂裕記云 : 淨卽眞身, 名卽應身. 眞卽所證之理, 應卽所現之身. 生曰 : 此云無垢稱, 其晦迹五欲, 超然無染, 淸名遐布, 故致斯號. 大經云 : 威德無垢稱王優婆塞. 西域記 : 毗摩羅詰, 唐言無垢稱, 舊曰淨名. 然淨則無垢, 名則是稱, 義雖取同, 名乃有異. 舊曰維摩詰者, 訛也. →58

【純陀】舊云 : 本名純陀. 後大衆稱德, 號爲妙義. 補注云 : 不應名德兩分, 純陀是西音, 妙義乃此語. →59

【阿迦雲】此云藥王. 觀藥王藥上菩薩經云 : 過去有佛, 號瑠璃光照. 滅度之後, 時有比丘, 名爲日藏, 宣布正法. 時有長者, 名星宿光, 聞說法故, 持呵梨勒, 及諸雜藥, 奉上日藏, 幷諸大衆, 因此立名藥王. 後當作佛, 名爲淨眼. 星宿光弟, 名電光明, 聞說法故, 以其醍□上妙之藥, 而用供養. 因此立名, 名爲藥上. 後當作佛, 名爲淨藏. 文句云 : 若推此義, 星光應在喜見之後, 從捨藥發誓已來, 名藥王故. 本草序云 : 醫王子姓韋, 名古, 字老師, 元是疏勒國得道人也. 身被□袍, 腰懸數百葫蘆, 頂戴紗巾, 手持藜杖, 常以一黑犬同行, 壽年五百餘歲. □開元中, 孟夏之月, 有人疾患, 稍多疼困. 師發願, 心存目想, 遂普施藥餌, 無不□平, 覩之者便愈. 後乃圖形供養, 皇帝敬禮, 爲藥王菩薩. 又神仙傳云 : 昔堯舜之時, 殷湯之際, 周秦已後, 大漢至唐, 凡五度化身, 來救貧病. 其犬化爲黑龍, 背負老師, 沖天而去. →60

【風□陀羅】大論□云善守. 思益云 : 若衆生聞名者, 畢竟得三菩提, 故名善守. 孤山云 : 賢守, 自守護賢德, 復守護衆生. 或云賢首, 以位居等覺, 爲衆賢之首. 亦名跋陀和, 此云賢護. 妙樂云 : 善卽賢也, 王城在家菩薩. →61

【薩陀波崙】大論云 : 秦言常啼. 是菩薩求佛故, 憂愁啼哭, 七日七夜, 故號常啼. 具如智論. →62

【鬱伽陀達磨】大論云 : 鬱伽陀, 秦言盛 ; 達磨, 秦言法. 故號盛法. →63

【尸梨伽那】大論 : 此云厚德. →64

【和須蜜多】亦云婆須蜜多. 西域記云 : 伐蘇蜜俎多, 唐言世友 ; 舊曰和須蜜多, 訛也. 觀法師云 : 亦□天友, 隨世人天, 方便化故. →65

【乾陀訶提】此云不休息. 念念流入薩婆若海, 初無休息. →66

【瞿沙】西域記云 : 此云音. →67

【瞿師】此云美音. →68

【提婆達多】亦名調達, 亦名提婆達兜. 法苑云 : 本起經, 提婆達多, 齊云天熱. 以其生時, 人天等衆, 心皆驚熱. 無性攝論云 : 唐云天授, 亦云天與. 謂從天乞得故. 入大乘論問 : 彼提婆達多, 世世爲佛怨, 云何而言是大菩薩? 答 : 若是怨者, 云何而得世世相値? 如二人行, 東西各去, 步步轉遠, 豈得爲伴? 又云是賓伽羅菩薩. →69

【商莫迦】此云善. 西域記云 : 舊曰□摩菩薩, 訛. →70

【阿差末】此云無盡意. 天台云 : 知一切法性無盡故, 菩薩發心無盡. →71

【般若拘羅】此云智積. 淨名疏云 : 觀於實相, 智慧積聚. →72

【跋陀婆羅□塞迦】下生經云 : 秦言善敎. →73

【那羅延】維摩經, 那羅延菩薩 ; 涅槃疏, □爲金剛. →74

【阿若□陳如】亦名俱□. 法華疏云 : 阿若, 名也. 此□已知, 或言無知. 無知者, 非無所知, 乃是知無耳. 又□爲解. 楞嚴云 : 我初稱解等, 具云解本際. 孤山云 : 以第一解法者也. □陳如, 姓也. 此□火器, 婆羅門種. 其先事火, 從此命族, 亦名□陣那. →75

【□(烏葛切)□】亦阿說示, 此云馬勝, 亦云馬師. 亦云阿輸波踰祗, 此云馬星. →76

【跋提】亦云婆提. 本行集云 : 跋提梨迦, 此云小賢. 文句亦名摩訶男. 若五分律, 及本行集, 則跋提與摩訶男兩別. →77

【十力迦葉】亦名婆敷. →78

【拘利太子】若涅槃疏, 則摩訶男與拘利是一. →79

【舍利弗】大論云 : 有婆羅論義師, 名婆陀羅王(云云). 婦生一女, 眼似舍利鳥眼, 卽名此女爲舍利(云云). 衆人以其舍利所生, 皆共名之爲舍利弗. 弗, 秦言子也. 涅槃云 : 如舍利弗母名舍利, 因母立字, 故名舍利弗. 又□身子. 文句云 : 此女好形身, 身之所生, 故言身子. 亦云□子. 母眼明淨, 如□(七由切)鷺(來故切)眼. →80

【大目□連】什曰 : 目連, 婆羅門姓也, 名拘律陀. 拘律陀, 樹名. 禱樹神得子, 因以爲名. 垂裕記 : 問 : 大經云目□連, 卽姓也. 因姓立名目連, 何故名拘律陀耶? 答 : 本自有名, 但時人多召其姓, 故大經云耳. 淨名疏云 : 文殊問經, □萊(音羅)茯(蒲北切)根, 父母好食, 以標子名. 眞諦三藏云 : 勿伽羅, 此□胡豆, 綠色豆也. 上古仙人, 好食於此, 仍以爲姓. 正云摩訶沒特伽羅, 新□采菽氏. 菽, 亦豆也. 西域記云 : 沒特伽羅, 舊曰目□連, 訛略也. →81

【摩訶迦葉波】文句 : 此□大龜氏. 其先代學道, 靈龜負仙圖而應, 從德命族, 故云龜氏. 時人多以姓召之. 其實有名, 名畢鉢羅. 父母禱樹神而生子, 故名畢鉢羅. 言大者, 若約所表, 或因智大·德大·心大, 故稱大迦葉. 若約事釋者, 佛弟子中多名迦葉, 如十力三迦葉等. 於同姓中, 尊者最長, 故標大以簡之. 迦葉, 或□飮光. 文句云 : 迦葉身光, 亦能映物, 眞諦□光波, 古仙人身光炎涌, 能映餘光. →82

【阿那律】或云阿那律陀, 此云無滅. 昔施食福, 人天受樂, 於今不滅. 淨名疏云 : 或云阿泥盧豆, 或阿(音□)누(乃侯切)樓□(唐賀切), 如楚夏不同耳. 此云如意, 或云無貧. 過去餓世, 曾以稗飯施□支佛, 九十一劫, 天人之中, 受如意樂, 故名如意. 爾來無所乏斷, 故名無貧. 佛之從弟. 西域記云 : 阿泥누(虛骨切)陀, 舊曰阿那律者, 訛也. →83

【須菩提】淨名疏云 : 此云善吉, 亦云善業, 亦云空生. 其生之日, 家室皆空, 父母驚異, 請問相師. 相師占云 : 此是吉相. 因名善吉. 稟性慈善, 不與物諍. 及其出家, 見空得道, 兼修慈心, 得無諍三昧. 是以常能將護物心, 故名善業. 以生時家宅皆空, 因名空生. 家宅皆空, 卽表其長成解空之相. 生曰 : 無諍三昧者, 解空無致論處爲諍也. 西域記云 : 蘇部底, 唐言善現, 舊曰須扶提. 或云須菩提, 譯曰善吉, 皆訛. 熏聞云 : 應知善相, 不唯空物, 亦能感物. 故譬喩經云 : 舍衛國長者名鳩留, 産子小字須菩提. 有自然福報, 食器皆空, 所欲皆滿. 然則空非斷無, 表妙有之不亡也. 眞諦云 : 是東方靑龍陀佛. 又增一阿含云 : 喜著好衣, 行本淸淨, 所謂天須菩提. 是知釋門, 有二須菩提. →84

【富樓那彌多羅尼子】文句云 : 富樓那, □滿願 ; 彌多羅, □慈 ; 尼, 女也. 父於滿江禱梵天求子, 正値江滿. 又夢七寶器, 盛滿中寶入母懷. 母懷子, 父願獲從, 諸遂願故言滿願. 彌多羅尼, □慈行, 亦云知識. 四韋陀有此品, 其母誦之, 以此爲名. 或名彌窒(音質)子, □善知識. 支謙譯度無極經 : 名滿祝子, 謂父於滿江禱梵天而得其子. 西域記云 : 布剌拏梅□麗衍尼弗□羅, 唐言滿慈子. 舊訛略云彌多羅尼子. →85

【摩訶迦□延】什曰 : 南天竺婆羅門姓, 善解契經者. 淨名疏云 : 此□不定, 有云扇繩, 有云文飾, 未知孰正. 或曰 : 此云離有無破我慢心. →86

【□波離】有□化生, 或□上首, 以其持律爲衆紀綱, 故名. 優波釐, 或□近執, 以佛爲太子時, 彼爲親近執事之臣. 古人云 : 佛之家人, 非也. 訛云優波離. →87

【羅□羅】什曰 : 阿脩羅食月時, 名羅□羅. 秦言覆障, 謂障月明也. 羅□羅六年處母胎所覆障故, 因以爲名. 西域記云 : 羅□羅, 舊曰羅□羅, 又曰羅云, 皆訛略也. 此云執日. 淨名疏曰 : 有□宮生. 太子出家, 太妃在宮, 何得有娠? 佛共淨飯王於後證是太子之子, 親是宮之所生, 因名宮生. →88

【阿難】大論 : 秦言歡喜. 佛成道時, 斛飯王家, 使來白淨飯王言 : 貴弟生男. 王心歡喜, 言 : 今日大吉. 語來使言 : 是男當字爲阿難. 擧國欣慶. 又名慶喜. 亦□無染. 雖殘思未盡, 隨佛入天人龍宮, 見女, 心無染著故. 玄云 : 持三藏敎. →89

【阿難跋陀】此云喜賢. 玄云 : 持通敎. →90

【阿難迦羅】此云喜海. 玄云 : 持圓敎. 付法藏有三 : 一·阿難, 此云慶喜, 傳聲聞藏. 二·阿難跋陀, 此云喜賢, 持緣覺藏. 三·阿難迦羅, 此云喜海, 持菩薩藏. 圓覺略疏云 : 略是一人, 隨德名別. →91

【賓頭盧】□不動, 字也. →92

【頗羅墮】姓也. 眞諦云捷疾, 亦云利根, 或廣語. 本行集, □重幢. 婆羅門凡十八姓, 此居其一. 或云賓度羅跋羅墮□. 感通傳云 : 今時有作賓頭盧聖僧像, 立房供養, 亦是一途. 然須別施空座, 前置碗鉢. 至僧食時, 令大僧爲受. 不得以僧家盤盂設之, 以凡聖雖殊, 俱不觸僧食器. 若是俗家, 則隨俗所設. 恐僧不知, 附此編出. →93

【薄拘羅】文句 : 此□善容, 色貌端正故. 準賢愚經 : 應□重姓. 中阿含 : 異學又問 : 汝於八十年起欲想否? 答 : 不應作如是問. 我八十年, 未曾起欲想, 尙未曾起一念貢高, 未曾受居士衣, 未曾割截衣, 未曾□他衣, 未曾針縫衣, 未曾受請, 未曾從大家乞食, 未曾倚壁, 未曾視女人面, 未曾入尼房, 未曾與尼相問訊, 乃至道路亦不共語, 八十年坐. 荊溪云 : 弘法之徒, 觀斯龜鏡. →94

【難陀】文句云 : 亦云放牛難陀. 此□善歡喜, 亦□欣樂. 文句記云 : 從初慕道爲名, 歡喜中勝, 故云善也. →95

【離婆多】正言□(賢結切)隷伐多, 亦云離越. 此□星宿, 或室宿, 從星辰乞子. →96

【摩訶拘□羅】大論云 : 秦言大膝. 摩陀羅次生一子, 膝骨□大, 故名拘□羅. 舍利弗舅, 與姉舍利, 論義不如. 俱□羅思惟念言 : 非姉力也, 必懷智人. 寄言母口, 未生乃爾, 及生長大, 當如之何? 故出家作梵志, 入南天竺, 誓不□爪, 讀十八種經. →97

【□梵鉢提】或云□梵波提·伽梵婆提·□房鉢底. 此□牛口司. 法華疏云 : 昔五百世曾爲牛王. 牛若食後, 常事虛哨, 餘報未夷, 時人稱爲牛口司. 楞嚴云 : 於過去世, 輕弄沙門, 世世生生有牛口司病. 爾雅作□與口司同. 郭璞云 : 食之已久, 復出嚼之. 亦□牛王, 又□牛相. →98

【畢陵伽婆蹉】此云餘習. 五百世爲婆羅門, 餘氣猶高, 過□水叱小婢駐流, 非彼實心, 蓋習氣也. 或名畢藺(呂進切)陀筏蹉. 此云餘習, 五百生惡性□言, 今得餘習. →99

【孫陀羅難陀】孫陀羅, 此云好愛, 妻名也. 或云孫陀羅利, 此云善妙. 難陀云歡喜, 己號也. 簡放牛難陀, 故標其妻. →100

【優樓頻螺迦葉】文句□云木瓜林, 近此林居故. 孤山云 : 此云木瓜□(音隆), 胸前有□, 如木瓜故. 又云禱此林神而生, 故得名也. →101

【伽耶迦葉】孤山云 : 伽耶, 山名. 卽象頭山也. 文句□城, 近此山故, 家在王舍城南七由旬. →102

【那提迦葉】那提□河. 西域記云 : 捺地迦葉波, 舊曰那提迦葉, 訛也. 緝諸迦葉, 例無波字, 此亦略也. 毗婆尸佛時, 共樹刹柱, 緣是爲兄弟. →103

【劫賓那】此云房宿(音秀), 父母禱房星感子. 舊云金毗羅, 此□威如王. →104

【諾矩羅】此云鼠狼山. →105

【提婆犀那】西域記云 : 唐言天軍. →106

【憂婆提舍】大論云 : 憂婆, 秦言豕. 提舍, 星名, 卽舍利弗父字也. →107

【優波斯那】本行集云 : 隋云最征上將. →108

【□□□】西域記云 : 唐言上. →109

【阿折羅】西域記云 : 唐言所行. →110

【迦留陀夷】此云黑光, 亦云□黑, 顔色黑光故. →111

【優陀夷】此云出現, 日出時生故. →112

【優波尼沙陀】資中, 此云塵性, 以觀塵性空而得道故. 亦名優波尼殺曇. →113

【周陀】或云周利, 此云大路邊生. 佛本行經云 : 其母是長者之女, 隨夫他國, 久而有孕. 垂産思歸, 行至中路, 卽誕其子. 如是二度, 凡生二子, 乃以大小而區別之. 大卽周陀, 小卽莎伽陀. →114

【莎伽陀】或云槃陀伽, 此云小路邊生. 又□繼道, 以其弟生繼於路邊, 故名繼道. →115

【波濕縛】西域記云 : 唐言脇, 由自誓曰 : 我若不通三藏理·不斷三界欲·得六神通·具八解脫, 終不以脇而至席. 故號脇尊者. →116

【須跋陀羅】此□好賢. 西域記云 : 唐言善賢, 舊曰蘇跋陀羅, 訛也. 鳩尸那城梵志, 年一百二十歲. 泥洹經云 : 須跋, 聰明多智, 誦四毗陀經, 一切書論, 無不通達, 爲一切人之所崇敬. 聞佛涅槃, 方往佛所. 聞八聖道, 心意開解, 遂得初果. 從佛出家, 又爲廣說四諦, 卽成羅漢. →117

【迦多演尼子】西域記云 : 迦陀衍那, 佛滅度後三百年出. 造發智論, 舊訛云迦□延. →118

【末田地】亦名摩田地, 亦名摩田提, 此云中. 阿難化五百仙人, 在河中得戒, 故曰摩田地. 西域記云 : 達麗羅川中大伽藍側, 有刻木慈氏菩薩像, 通高百餘尺. 末田底迦羅漢, □引匠人, 升覩史多天, 親觀妙相, 往來三返, 爾乃功畢. →119

【優波毛□多】或名優波掘多, 此云大護. 或云□(其劫切)多. 佛滅百年出, 得無學果. 西域記云 : 烏波毛□多, 唐言近護. □(音末)□羅國, 城東五六里, 巖間有石室, 高二十餘尺, 廣三十餘尺, 四寸細籌, 塡積其內. 尊者近護, 說法化導, 夫妻俱證羅漢果者, 乃下一籌, 異室別族, 雖證不記. →120

【室縷多頻設底俱□】西域記云 : 唐言聞二百億. 舊譯曰億耳, 謬也. 長者豪富, 晩有繼嗣, 時有報者, 輒賜金錢二百億, 因名其子曰聞二百億. □乎成立, 未曾履地, 故其足□(音隻), 毛長尺餘, 光潤細軟. 又西域記云 : 富一億財一洛叉, 便耳著珠墜, 人知富也. 或云 : 耳有珠環, 價直一億. →121

【摩訶波□波提】此云大生主, 又云大愛道, 亦云□曇彌. 此□衆主. 西域記云 : 鉢邏□鉢底, 唐言生主. 舊云波□波提者, 訛也. →122

【耶輸陀羅】此云華色, 亦云名聞. 悉達次妃, 天人知識, 出家爲尼衆之主. →123

【阿濕縛□沙】或名阿濕矩沙. 西域記云 : 唐言馬鳴. 摩訶衍論曰 : 若剋其本, 大光明佛 ; 若論其因, 第八地內住位菩薩. 西天竺誕生, 盧伽爲父, 瞿那爲母, 同生利益. 過去世中, 有一大王, 名曰輪陀, 有千白鳥, 皆悉好聲. 若鳥出聲, 大王增德 ; 若不出聲, 大王損德. 如是諸鳥, 若見白馬, 則其出聲 ; 若不見時, 常不出聲. 爾時大王, □求白馬, 終日不得. 作如是言 : 若外道衆, 此鳥鳴者, 都破佛敎, 獨尊獨信 ; 若佛弟子, 此鳥鳴者, 都破外道, 獨尊獨信. 爾時菩薩, 用神通力, 現千白馬, 鳴千白鳥, 紹隆正法, 令不斷絶. 是故世尊, 名曰馬鳴. 律宗統要□, 引緣異此, 學者須檢. →124

【那伽(是龍)曷樹那】義□爲猛. 此出龍樹勸誡王頌, 彩字函. 西域記云 : 那伽閼(音□)剌那, 此云龍猛 ; 舊曰龍樹, 訛也. 什曰 : 本傳云 : 其母樹下生之, 因自阿周那. 阿周那者, 樹名也. 以龍成其道, 故以龍字, 號曰龍樹. 輔行云 : 樹學廣通, 天下無敵. 欲謗佛經, 而自作法, 表我無師. 龍接入宮, 一夏但誦七佛經目, 知佛法妙, 因而出家. 降伏國王, 制諸外道. 外道現通, 化爲花池, 坐蓮花上, 龍樹爲象, 拔蓮花, 撲外道. 作三種論 : 一·大悲方便論, 明天文地理, 作寶作藥, 饒益世間 ; 二·大莊嚴論, 明修一切功德法門 ; 三·大無畏論, 明第一義. 中觀論者, 是其一品. 大乘入楞伽云 : 大慧汝應知 : 善逝涅槃後, 未來世當有持於我法者, 南天竺國中, 大名德比丘, 厥號爲龍樹, 能破有無宗. 世間中顯我, 無上大乘法, 得初歡喜地, 往生安樂國. →125

【提婆】此云天. 龍樹弟子, 波□釐城, 僧屈外道, 經十二年, 不擊□(巨寒切)稚(音地). 提婆重聲, □伏異道. 提婆因入大自在廟, 廟金爲像, 像高六丈, 瑠璃爲眼. 大有神驗, 求願必得, 怒目動睛. 提婆語曰 : 神則神矣! 本以精靈訓物, 而假以黃金瑠璃, 威炫(音縣)於世. 何斯鄙哉? 便登梯鑿神眼. 衆人咸云 : 神被屈辱! 婆曰 : 欲知神智, 本無慢心 ; 神知我心, 復何屈辱? 夜營厚供, 明日祭神, 神爲肉身, 而無左眼. 臨祭歎曰 : 能此施設, 眞爲希有! 而我無眼, 何不施眼? 提婆卽□(於洹切)己眼施之. 隨□隨出, 凡施萬眼. 神大歡喜, 問求何願? 婆曰 : 我辭不假他, 但未信受. 神曰 : 如願. 卽沒不現, 神理交通, 咸皆信伏. →126

【鳩摩羅邏多】西域記□童受. →127

【室利邏多】西域記 : 唐言勝受. 起信論疏 : 明五日論師, 以此論主, 照北印度. →128

【訶梨跋摩】宋言師子鎧(苦亥切). 佛涅槃後九百年出. 中天竺國婆羅門子, 初依薩婆多部出家, 造成實論. →129

【阿僧伽】西域記 : 唐言無著, 是初地菩薩, 天親之兄. 佛滅千年, 從彌沙塞部出家. 三藏傳云 : 夜升覩史陀天, 於慈氏所, 受瑜伽師地論·莊嚴大乘論·中邊分別論 ; 晝則下天, 爲衆說法. →130

【婆藪盤豆】西域記云 : 伐蘇畔度, 唐言世親. 舊曰婆藪盤豆, 譯曰天親, 訛謬. 言天親者, 菩薩乃是毗紐天親, 故云天親. 於說一切有部出家受業, 本自北印度至於此也. 無著命其門人, 令往迎候, 至此伽藍, 遇而會見. 無著弟子, 止戶□外. 夜分之後, 誦十地經, 世親聞已, 感悟追悔, 甚深妙法, 昔所未聞. 毁謗之愆, 源發於舌, 舌爲罪本, 今宜斷除. 卽執□(息廉切)刀, 將自斷舌. 乃見無著住立告曰 : 夫大乘敎者, 至眞之理也. 諸佛所讚, 衆聖攸宗. 言欲誨汝, 爾今自悟, 悟其時矣! 何善如之? 諸佛聖敎, 斷舌非悔. 昔以舌毁大乘, 今以舌讚大乘, 補過自新, 猶爲善矣! 杜口絶言, 其利安在? 作是語已, 忽復不見. 世親承命, 遂不斷舌, 旦詣無著, 諮受大乘. 於是硏精覃思, 製大乘論, 凡百餘部, □盛宣行. →131

【佛陀僧訶】西域記云 : 唐言師子覺, 無著弟子, 密行莫測, 高才有聞. 二三賢哲, 每相謂曰 : 凡修行業, 願覲慈氏. 若先捨壽, 得遂宿心, 當相報語, 以知其至. 其師子覺先捨壽命, 三年不報. 世親菩薩尋亦捨壽, 時經六月亦無報命. 時諸異學, 咸皆譏□, 以爲流轉惡趣, 遂無靈鑒. 其後無著菩薩, 於夜初分, 方爲門人敎授定法, 燈光忽□, 空中大明. 有一天仙乘虛下降, 卽進階庭, 敬禮無著. 無著云 : 爾來何暮? 今至何謂? 對曰 : 從此捨壽, 往覩史多天, 慈氏內衆, 蓮華中生. 蓮華□開, 慈氏讚言, 善來廣慧. 旋□□周, 卽來報命. 無著曰 : 師子覺者, 今在何處? 曰 : 我□旋□時, 見師子覺, 在外衆中, 耽著五欲, 無暇相顧. 無著曰 : 慈氏何相? 演說何法? 曰 : 慈氏相好, 言不能宣 ; 演說妙法, 義不異此. 然, 菩薩妙音, 淸暢和雅, 聞者忘倦. →132

【陳那】西域記云 : 唐言童授. 妙吉祥菩薩, 指誨傳授. 如慈恩云, 因明論者, 元唯佛說, 文廣義散, 備在衆經. 故地持論云 : 菩薩求法, 當於何求? 當於一切五明處求. 求因明者, 爲破邪論, 安立正道. 劫初題目, 創標眞似. 爰□世親, 再陳軌式. 雖紀綱已列, 而幽致未分. 故使賓主對揚, 猶疑破立之則. 有陳那菩薩, 是稱命世, 賢劫千佛之一也. 匿跡巖藪, 栖巒等持, 觀述作之利害, 審文義之繁約. 於時巖谷震吼, 雲霞變彩. 山神捧菩薩足, 高數百尺, 唱言 : 佛說因明論道, 願請重弘. 菩薩乃放神光, 照燭機感. 時, 彼南印土按達羅國王, 見放光明, 疑入金剛喩定, 請證無學果. 菩薩曰 : 入定觀察, 將釋深經, 心期大覺, 非願小果. 王言 : 無學果者, 諸聖攸仰, 請尊速證. 菩薩撫之, 欲遂王請. 妙吉祥菩薩, 因彈指警曰 : 何捨大心, 方興小志? 爲廣利益者, 當轉慈氏所說瑜伽, 匡正頹綱, 可製因明, 重成規矩. 陳那敬受指誨, 奉以周旋. 於是覃思硏精, 乃作因明正理門論. 又輔行云 : 迦毗羅仙恐身死, 往自在天問. 天令往頻陀山, 取餘甘子, 食可延壽. 食已, 於林中化爲石床. 大有不逮者, 書偈問石. 後爲陳那菩薩斥之, 書偈石裂. →133

【賓伽羅】中論序云 : 天竺諸國, 敢預學者之流, 無不玩味斯論, 以爲喉襟. 其染翰申釋者, 甚亦不少. 今所出者, 是天竺梵志, 名賓伽羅, 秦言靑目之所釋也. 其人雖信解深法, 而辭亦雅中, 其間乖僻繁重者, 法師皆裁而裨之. →134

【波毗吠伽】西域記 : 唐言淸辯. 靜而思曰 : 非慈氏成佛, 誰決我疑? 遂於觀音菩薩像前, 誦隨心陀羅尼. 經涉三年, 菩薩現身, 謂論師曰 : 何所志乎? 對曰 : 願留此身, 待見慈氏. 菩薩曰 : 人命難保, 宜修勝善, 生覩史天, 乃見慈氏. 對曰 : 志不可奪也. 菩薩又云 : 若其然者, 宜往□那□□國, 城南山巖, 執金剛神所, 志誠誦持執金剛陀羅尼者, 當遂此願. 論師於是往而誦焉. 三載之後, 神出問云 : 伊何所願? 論師對曰 : 願留此身, 待見慈氏. 神又謂曰 : 此巖石內, 有脩羅宮. 如法行請, 石壁當開, 開卽入中, 可以見也. 神又謂曰 : 慈氏出世, 我當相報矣! 論師受命, 專精誦持. 又經三載, 乃□芥子, 以擊石壁, 石壁乃開. 論師乃與六人, 入石壁裏, 入已, 石壁仍復如故. →135

【達磨波羅】西域記云 : 唐言護法. 神負遠遁, 因卽出家, 淸辯論師. 外示僧□之服, 內弘龍猛之學. 聞護法菩薩, 在菩提樹, 宣揚法敎. 乃命門人往問訊曰 : 仰德虛心, 爲日久矣! 然以宿願未果, 遂乖禮謁, 菩提樹者, 誓不空見. 見當有證, 稱天人師. 護法菩薩謂其使曰 : 人世如幻, 身命若浮, 未遑談議. 竟不會見. →136

【瞿拏鉢類婆】西域記云 : 唐言德光. 作辯眞等論, 凡百餘部. 論主本習大乘, 未窮玄奧. 因覽毗婆沙論, 退業而學小乘, 作數十部論. 破大乘綱紀, 成小乘執著. 硏精雖久, 疑情未除. 時有提婆犀那羅漢, 往來覩史多天. 德光願見慈氏, 決疑請益. 天軍以神通力, 接上天宮. 旣見慈氏, 長揖不禮. 天軍謂曰 : 慈氏菩薩, 次紹佛位, 何乃自高, 敢不致敬! 方欲受業, 如何不屈? 德光對曰 : 尊者此言, 誠爲指誨. 然我具戒苾(頻必切)芻(丑朱切)出家弟子. 慈氏菩薩, 受天福樂, 非出家之侶. 而欲作禮, 恐非所宜. 菩薩知其我慢心故, 非是法器. 往來三返, 不得請疑. →137

【達磨俎(莊呂切)邏多】西域記云 : 唐言法救. 舊曰達磨多羅, 訛也. →138

【伊濕伐邏】西域記云 : 唐言自在. →139

【佛地羅】西域記云 : 唐言覺取. →140

【布剌拏】西域記云 : 唐言圓滿. →141

【僧伽跋陀羅】西域記云 : 唐言衆賢. →142

【佛陀□娑】西域記云 : 唐言覺使. →143

【尸羅跋陀羅】西域記云 : 唐言戒賢. 唐□三藏, 親承經論. →144

【瞿那末底】西域記云 : 唐言德慧. →145

【跋羅縷支】西域記云 : 唐言賢愛. 西印度人, 妙極因明, □大慢婆羅門, 生陷地獄. →146

【愼那弗□羅】西域記云 : 唐言最勝子. 製瑜伽師地釋論. →147

【末□曷利他】西域記云 : 唐言如意. 卽婆沙論師. →148

【般若□羅】□傳云 : 唐言慧生. →149

【達摩畢利】□傳云 : 唐言法愛. →150

【達摩□羅】□傳云 : 唐言法性. →151

【阿黎耶□娑】□傳云 : 唐言聖使. →152

【阿黎斯那】□傳云 : 唐言聖軍. →153

【阿黎耶伐摩】□傳云 : 唐言聖胄. →154

【□奴若瞿沙】□傳云 : 唐言如意聲. →155

【達摩鬱多羅】此云法尙. 佛滅八百年出, 造雜毗曇. →156

【譯師】唐太宗焚經臺詩 : 門徑蕭蕭長綠苔, 一回登此一徘徊 ; 靑牛□說函關去, 白馬親從印土來 ; 確實是非憑烈□, 要分眞僞築高臺 ; 春風也解嫌狼藉, 吹盡當年道敎灰. 唐義淨三藏, 題取經詩曰 : 晉宋齊梁唐代間, 高僧求法離長安 ; 去人成百歸無十, 後者安知前者難 ; 路遠碧天唯冷結, 砂河遮日力疲□ ; 後賢如未□斯旨, 往往將經容易看. →157

【迦葉摩騰】中印度人, 婆羅門種. 幼而敏悟, 兼有風姿, 博學多聞, 特明經律, 思力精拔, 探□鉤深, 敷文析理, 義出神表. 嘗游西印度, 有一小國, 請騰講金光明經. 俄而□國興師, 來將踐境, 輒有事□, 兵不能進. 彼國兵衆, 疑有異術, 密遣使□(□廉切). 但見君臣安然共聽, 其所講經, 明地神王護國之法. 於是彼國覩斯神驗, 請和求法. 時, 蔡□等, 殷請於騰, 騰與□等俱來見帝, 終於洛陽. →158

【竺法蘭】中印度人. 少而機悟, 淹雅博愛, 多通禪思, 妙窮毗尼. 誦經百餘萬言, 學徒千餘. 居不求安, 常懷弘利, 戒軌嚴峻, 衆莫能窺. 遇□求請, 便有輕擧之志, 而國王不聽, 密與騰同來. 間行後至, 共譯四十二章. 騰卒, 自譯五經. →159

【曇摩迦羅】此云法時, 印度人也. 幼而才敏, 質像傀(公回切)偉, 善四韋陀, 妙五明論. 圖讖運變, 靡所不該. 自謂在世, 無過於己. 嘗入僧坊, 遇見法勝毗曇, 殷勤尋省, 莫知旨趣. 乃深歎曰 : 佛法鉤深! 因卽出家, 誦大小乘, 游化許洛. 事□云 : 自漢明夜夢之始, 迦竺傳法已來, □至曹魏之初, 僧徒極盛, 未稟歸戒, 止以□落殊俗. 設復齋懺, 事同祀祠. 後有中天竺曇摩迦羅, 誦諸部毗尼. 以魏嘉平至□陽, 立□磨受法, 中夏戒律始也. 準用十僧, 大行佛法, 改先妄習, 出僧祇戒心. 又有安息國沙門曇諦, 亦善律學, 出曇無德□磨, 卽大僧受法之初也. →160

【康僧鎧】印度人. 廣學群經, 義暢幽旨. 嘉平四年, 於洛陽白馬寺, 譯無量壽經. →161

【支謙】月氏國優婆塞也. 漢末游洛, 該覽經籍, 及諸伎藝. 善諸國語, 細長黑瘦, 白眼黃睛. 時人語曰 : 支郎眼中黃, 形軀雖細是智囊. 武烈皇帝, 以其才慧, 拜爲博士. 謙譯經典, 深得義旨. →162

【維祇難】此云障□. 印度人. 學通三藏, 妙善四含, 游化爲業, 武昌譯經. →163

【康僧會】康居國大丞相之長子. 世居印度, 年未齒學, 俱喪二親. 至性篤孝, 服畢入道. □行淸高, 弘雅有量. 解通三藏, 慧貫五明. 辯於樞機, 頗屬文翰. 以吳初染佛法, 大化未全, 欲使江左興立圖寺. 赤烏四年, 仗錫建康, 楊都譯經. →164

【竺曇摩羅察】此云法護, 月氏國人. 甚有識量, 天性純懿, 操行精苦, 篤志好學, 萬里尋師. 屆□未久, 博覽六經, 游心七籍. 解三十六種書, □訓音義, 無不備識. 日誦萬言, 過目咸記. 先居燉煌, 後處靑門. 大周目錄云 : 太康七年, 譯正法華. →165

【尸利密多羅】此云吉友, 西域太子. 以國讓弟, 遂爲沙門. 天姿高朗, 風神俊邁, 儀貌卓然, 出於物表. 晉元帝世, 來游建康. 王公雅重, 世號高座法師. 譯灌頂等經. →166

【瞿曇僧伽提婆】或名提和, 此云衆天, □賓國人. 風采可範, 樞機有彰. 沈慮四禪, 硏心三藏. 初於□秦帝國, 譯阿毗曇八□度等. →167

【卑摩羅叉】此云無垢眼, □賓國人. 澄靜有志, 履道苦節, 世號靑目律師. 羅什師事, 改譯什公十誦. →168

【佛□跋陀羅】此云覺賢. 大乘三果人, 甘露飯王之苗裔. 於此與羅什相見, 什所有疑, 多就咨決. 東晉義熙十四年, 於謝司空寺, 譯華嚴六十卷. 堂前池內, 有二童子, 常從池出, 捧香散華. →169

【法顯】姓□, 平陽武陽人. 常玩經律舛缺, 誓志尋求. 以晉安帝隆安三年, 歲次己亥, 游歷印度. 義熙元年, 歲次乙巳, 汎海而還. 楊都譯經. →170

【曇摩耶舍】此云法稱. □賓國人, 少而好學, 長而彌篤. 神爽高雅, 該覽經律, 陶思八禪, 游心七覺, 明悟出群, 幽鑒物表. 欲苦節求果, 天神語云 : 何不觀方弘化, 而獨守小善? 於是歷游諸國, 譯差摩等經. →171

【鳩摩羅什婆】此云童壽, 祖印度人. 父以聰敏見稱, 龜□王聞, 以女妻之, 而生於什. 什居胎日, 母增辯慧. 七歲出家, 日誦千偈, 義旨亦通. 至年九歲, 與外道論義, 辯挫邪鋒, 咸皆愧伏. 年十二, 有羅漢奇之, 謂其母曰 : 常守護之. 若年三十五, 不破戒者, 當大興佛法, 度無數人. 又習五明, 四韋陀典, 陰陽星算, 必窮其妙. 後轉習大乘, 數破外道, 近遠諸國, 咸謂神異. 母生什後, 亦卽出家, 聰拔衆尼, 得第三果. 什旣受具, 母謂之曰 : 方等深敎, 應大闡秦都, 於汝自身無利, 如何? 什曰 : 菩薩之行, 利物亡軀, 大化必行, □□無恨. 從此已後, 廣誦大乘, 洞其秘奧. 西域諸王, 請什講說, 必長□座側, 命什□登. □堅建元九年, 太史奏云 : 有德星現, 外國當有大德智人, 入輔中國. 堅曰 : 朕聞西域有羅什, 襄陽有道安, 將非此耶? 後遣將軍呂光等, 率兵七萬, 西伐龜□. 光與什同來, 什在道, 數言應變, 光盡用之. 光據西□, 亦請什留. 至姚秦弘始三年, 興滅西呂, 方入長安. 秦主興, 厚加禮之, 延入西明閣, 及逍遙園, 別館安置. □僧□(音略)等八百沙門, 諮受什旨, 興卑萬乘之心, 尊三寶之敎. 於草堂寺, 共三千僧, 手執舊經, 而參定之, 莫不精究, 洞其深旨. 時有僧叡, 興甚嘉焉, 什所譯經, 叡□參正. 然什詞喩婉約, 出言成章, 神情鑒徹, □岸出群, 應機領會, 鮮有其匹. 且篤性仁厚, 汎愛爲心, 虛己善誘, 終日無倦. 南山律師, 嘗問天人陸玄暢云 : 什師一代所□之經, 至今若新, 受持轉盛, 何耶? 答云 : 其人聰明, 善解大乘, 已下諸人, □皆俊乂, 一代之寶也. 絶後光前, 仰之所不及. 故其所譯, 以悟達爲先, 得佛遺寄之意也. 又從毗婆尸佛已來譯經. 又云 : 什師位階三賢, 文殊指授, 令其刪定. →172

【佛□耶舍】此云覺明. □賓國人. 操行貞白, 戒節堅固, 儀止祥淑, 視瞻不凡. 五明四韋之論·三藏十二之典, 特悟深致, 流辯無滯. 以姚秦弘始年, 達於姑臧. 什先師之, 勸興往邀, 興卽□迎, 幷有贈遺. 笑不受曰 : 明旨旣降, 便應載馳, 檀越待士旣厚, 脫如羅什見處, 未敢聞命. 重使敦喩, 方至長安. 興自出迎, 別立新省於逍遙園, 四事供養, □皆不受, 時至分衛, 一食而已. 耶舍赤□, 時人號爲赤□毗婆沙. 興凡所供給, 衣服臥具, 滿三間屋, 不以關心, 興爲貨之造寺. →173

【曇摩讖】或曇無讖, 此云法□. 中印度人. 日誦萬言. 初學小乘五明諸論, 後遇白頭禪師, 敎以大乘, 十日交諍, 方悟大旨. 讖明解□術, 所向皆驗, 西域號爲大神□師. 以北□沮渠玄始元年, 至姑臧. 齎涅槃經前分十卷, 幷菩薩戒. 止於傳舍. 慮失經本, 枕之而臥. 夜有神人, 牽讖墮地, 讖謂爲盜. 如是三夕, 乃聞空中聲曰 : 此是如來解脫之藏, 何爲枕之! 讖聞漸寤, 乃安高處. 盜者夜捉, 提擧不能. 明旦讖持, 不以爲重. 盜謂聖人, 悉來拜謝. 遜聞讖名, 厚遇請譯. →174

【佛□斯那】此□覺軍. 天才聰朗, 誦半億偈經, 明了禪法. 西方諸國, 號爲人中師子. 口誦梵本, 北□譯經. →175

【浮陀跋摩】此云覺鎧. 西域人. 志操明直, 聰悟出群. 雖復□集三藏, 偏善毗婆沙論. 常誦此部, 用爲心要. →176

【智猛】雍州人, 稟性端□, 明行淸白. 少襲法服, 修業專誠, 志度宏邈. 情深佛法, 西尋靈迹. 北□永和年中, 西還□譯. →177

【曇摩密多】此云法秀. □賓國人. 生而連眉, 沈邃慧鑒. 常有善神, 潛形密護. 每之國境, 神夢告王, 去亦如之. 宋文元嘉, 建業□譯. →178

【畺梁耶舍】此云時稱. 西域人. 性剛直, 寡嗜欲, 深善三藏, 多所□知, 尤工禪思. 宋文元嘉元年, 鐘山□譯, 僧含筆受. →179

【伊葉波羅】此云自在. 西域人. 善通三藏, 解貫四含. 宋文元嘉, 彭城□譯. →180

【智嚴】□州人. 道化所被, 幽顯咸伏. 未出家前, 曾犯五戒. 後受僧具, 疑不得戒. 遂泛海至印度, 咨問羅漢, 亦不能決. 爲詢彌勒, 慈氏答云得戒. 嚴甚喜焉. 得經梵本. 宋文元嘉, 楊都□譯. →181

【求那跋摩】宋云功德鎧, □賓王之少子. 洞明九部, 博曉四含, 深達律品, 妙入禪要, 誦經百餘萬言. □賓王薨, 衆請紹位, 恐爲戒障, 遂林栖谷飮, 孤行山野, 遁迹人世. 形儀感物, 見者發心. 宋文元嘉, 達於建業, 帝曰 : 弟子常欲齋戒不殺, 迫以身徇於物, 不獲從志, 法師何以敎之? 對曰 : 夫道在心, 不在事 ; 法由己, 非由人. 且帝王與匹夫, 所修各異. 匹夫身賤名劣, 言令不威 ; 若不剋己苦躬, 將何爲用? 帝王以四海爲家, 兆民爲子, 出一嘉言, 士女咸悅 ; 布一善政, 人神以和. 固當刑不夭命, 役無勞力 ; 則使風雨適時, 寒暖應節, 百穀滋繁, 桑麻鬱茂. 如此持齋, 齋亦大矣! 如此不殺, 德亦衆矣! 寧在缺半日之餐, 全一禽之命, 然後方爲弘濟耶! 帝大悅曰 : 法師所言, 眞謂開悟人心, 明達物理, 談盡於人天之際矣. 事□云 : 宋元嘉七年, 至楊州, 譯善戒等經. 爲比丘尼受具初緣. 又後有師子國尼八人來至, 云 : 宋地未經有尼, 何得二衆受戒? 摩云 : 尼不作本法者, 得戒得罪, 尋佛制意, 法出大僧. 但使僧法成就, 自然得戒. 所以先令作本法者, 正欲生其信心, 爲受戒方便耳. 至於得戒, 在大僧□磨時生也, 諸尼苦求更受. 答曰 : 善哉, 夫戒·定·慧品, 從微至著. 若欲增明, 甚相隨喜. 且令西尼學語, 更往中國請尼, 令足十數. 至元嘉十年, 有僧伽跋摩者, 此云衆鎧, 解律雜心. 自涉流沙, 至楊州. 初求那許尼重受, 未備而終. 俄而師子國尼, 鐵索羅等三人至京, 足前十數, 便請衆鎧爲師於壇上, 爲尼重受. →182

【寶雲】證第二果. 西□州人. 自少出家, 精勤碩學, 志韻剛潔, 不偶世群. 求法懇惻, 忘身徇道. 以晉隆安年初, 西尋靈迹, 經羅刹之野, 聞天鼓之音, 禮釋迦影迹, 受羅漢之語. 歷遊西方, 善梵書語. 印度字音·訓釋詞句, 悉皆備解. 後來長安, 復至江左. →183

【求那跋陀羅】此云功德賢. 中印度人. 幼學五明·四韋陀論. 志性明敏, 度量該博. 後遇雜心, 莫測涯際, 方悟佛法崇深. 投簪落彩, 專精志業, 博通三藏. 慈和恭恪, 事師盡禮, 捨小學大, 深悟幽旨. 宋文□住祇洹. 荊州剌史南□王劉義宣, 嘗請講華嚴經. 跋陀自愧未善宋言, 旦夕禮懺, 求觀世音. 忽夢有人, 白服持劍, 擎一人頭來, 謂陀曰 : 何故憂耶? 陀以意對. 答曰 : 不須多憂! 卽便以劍易於陀首, 更安新頭. 問曰 : 得無痛耶? 答曰 : 不痛. 旣寤, 心神喜悅, 於是就講, 辯注若流. 後還楊都, 屬帝宴會, 王公畢集. 帝欲試其機辯, 幷解人意不? 帝見其白首, 而謂曰 : 師今日不負遠來之意, 自外知何, 唯有一在? 賢卽答言 : 慕化遠來, 天子恩遇, 垂三十載, 今年七十一, 唯一死在. 帝大悅. →184

【曇無竭】此云法勇, 亦云法上. 姓李, 黃龍人. 幼爲沙彌, 勤修苦行, 持戒誦經, 爲師所重. 嘗聞法顯, 躬踐佛國, 慨然有忘身之誓. 以武帝永初年, 招集同志僧猛等二十五人, 共遊西域二十餘年. 自餘□死, 唯竭獨還. 於□賓得梵經本, 楊都□譯. →185

【功德直】西域人. 道契旣廣, 善誘日新. 宋大明年, 到荊州, 爲釋玄暢□譯, 暢刊正文義, 詞旨婉密. 舒手出香, 掌中流水, 莫之測也. →186

【達摩摩提】此云法意, 西域人. 悟物情深, 隨方啓喩. 齊武永明, 譯提婆達多品. →187

【求那毗地】此云德進. 中印度人. 誦大小乘二十萬言, 陰陽圖讖, 莫不窮究. 執錫戒塗, 威儀端肅, 齊武永明□譯. →188

【曇摩流支】此云法希, 亦曰法樂. 南印度人. 偏以律藏傳名, 弘道爲務, 感物而動, 遊魏洛陽. →189

【菩提流支】此名覺希. 北印度人. 遍通三藏, 妙入總持, 志在弘法, 廣流視聽. 魏宣武帝, 洛陽□譯. →190

【勒那摩提】或云婆提. 此言寶意. 中印度人. 誦一億偈, 博贍之富, 理事兼通, 光明禪法. 魏宣武帝, 請講華嚴, 詞義開悟. 忽於高座, 見大官執笏云 : 天帝請師講華嚴. 意曰 : 今法席未終, 經訖從命 ; 然法不獨資, 都講香火維那梵唄, 請亦定之. 使如其言. 講將了, 見前使來迎. 果與都講等五人, 俱於座終, 道俗咸覩. →191

【曼陀羅】此言弱聲, 亦云弘弱. 扶南國人, 神解超悟, 幽明畢觀. 無憚夷險, 志存弘化. 梁武楊都□譯. →192

【波羅末陀】此云眞諦, 亦云拘那羅陀, 此曰親依. 西印度優禪尼國人. 景行澄明, 器宇淸肅, 風神爽拔, 悠然自遠. 群藏廣部, 罔不措懷, 藝術異解, □素□練. 梁武泰淸, 於寶雲殿譯經. 屬侯景紛□, 乃適豫章始興南康等, 雖復□惶, 譯業無輟. 卽汎舶西歸, 業風賦命, 飄還廣州. 住制止寺□譯. 訖陳泰建, 譯五十部. →193

【□那□多】此言志德. 北印度人, 刹帝利種. 少懷達量, 長垂淸範, 遊涉行化, 來達□境. 周武帝世, 譯普門重頌. →194

【達摩□多】隋言法密, 南賢豆國人. 開皇十年, 來屆瓜州. 文帝延入京寺, 義理允正, 稱經微旨. 然而慈恕立身, 恭和成性 ; 心非道外, 行在說前 ; 戒地夷而靜, 定水幽而潔. 經洞字原, 論探聲意 ; 容儀祥正, 懃節高猛. 誦響繼昏晨, 法言通內外. 好端居而簡務, 貴寡欲而息求, 無倦誨人, 有踰利己. 至煬帝定鼎東都, 置□譯館. →195

【波羅頗迦羅】唐言作明知識, 或云波頗, 此云智光. 中印度人, 刹帝利種. 識度通敏, 器宇沖邃, 博窮內外, 硏精大小. 誓傳法化, 不憚艱危, 遠涉□河, 貞觀屆此. →196

【玄□】河南洛陽人, 俗姓陳氏, 潁川陳仲弓之後. 鳩車之齡落채, 竹馬之齒通玄. 牆□干□, 風神朗月, 京洛名德, 咸用器之. 戒具云畢, 偏肆毗尼, 儀止祥淑, 妙式群範. 閱筌蹄乎九丘, 探幽旨於八藏. 常慨敎缺傳匠, 理□譯人, 遂使如意之寶不全, 雪山之偈猶半. 於是杖錫□足履險若夷, 旣戾梵境, 籌諮無倦. 五明四含之典·三藏十二之筌·七例八轉之音·三聲六釋之句, 皆盡其微, 畢究其妙. 法師討論, 一十七周, 遊覽百有餘國. 貞觀十九年, □□(布訝切)上京, 勅弘福寺□譯. 已上多出靜邁法師譯經圖紀. →197

【伽梵達摩】智昇續譯經圖紀云 : 唐云尊法. 西印度人, 譯大悲經. →198

【阿地瞿多】唐言無極高, 中印度人. 學窮滿字, 行潔圓珠, 精練五明, 妙通三藏. 天皇永徽, 長安□譯. →199

【那提】唐言福生. 具依梵言, 則云布如焉伐耶, 此但訛略, 而云那提也. 本中印度人. 慈恩□譯. →200

【地婆訶羅】唐言日照, 中印度人. 洞明八藏, 博曉四含. 戒行淸高, 學業優贍, 尤工□術, 兼洞五明. 志在利生, 來譯弘福. →201

【佛陀多羅】唐云覺救. □賓人也. 於白馬寺譯圓覺經. →202

【佛陀波利】唐云覺護, □賓國人. 忘身徇道, 遍觀靈迹. 聞文殊在淸□山, 遠涉流沙, 躬來禮謁. 天皇儀鳳元年, 杖錫五臺, 虔禮聖容. □見一翁, 從山出來, 作婆羅門語, 謂波利曰 : 師何所求? 波利答曰 : 聞文殊隱山, 求欲瞻禮. 翁曰 : 師將佛頂尊勝陀羅尼經來不? 此土衆生, 多造諸罪. 佛頂□除罪□方, 若不將經, 徒來無益. 縱見文殊, 何必能識? 可還西國, 取經傳此, 弟子當示文殊所在. 波利便禮, 擧頭不見老人. 遂返本國, 取得經來, 狀奏天皇. 遂令杜行□, 及日照三藏, 於內共譯, 經留在內. 波利泣奏 : 志在利人, 請布流行. 帝愍專志, 遂留所譯之經, 還其梵本. 波利將向西明, 與僧順貞, 共譯佛頂尊勝陀羅尼經. 所願已畢, 持經梵本, 入於五臺, 於今不出. →203

【實叉難陀】唐言學喜. 于□國人. 智度弘曠, 利物爲心. 善大小乘, 兼異學論. 天后明揚佛日, 敬重大乘, 以華嚴舊經處會未備, 遠聞于□有斯梵本, 發使迎請. 實叉與經同來, 赴洛重譯. →204

【義淨】齊州人, 俗姓張, 字文明. □齒乙之年, 辭榮落채, □詢名匠, 廣探群籍. 內外通曉, 今古□知. 年有十五, 志遊西域. □師名匠, 學大小乘, 所爲事周, 還歸故里. 凡所遊歷, 三十餘國. 往來問道, 出二十年. 天后證聖, 河洛□譯. →205

【達摩流支】唐言法希, 天后改爲菩提流志, 唐云覺愛. 南印度人, 婆羅門種, 姓迦葉氏. 聰叡絶倫, 風神爽異. 生年十二, 外道出家, 年登耳順, 自謂孤行, □僧論議, 貝爲(居委切)以身事. 時有耶舍瞿沙, 知其根熟, 遂與交論. 未越機關, 詞理俱屈, 始知佛日高明, 匪螢燈□照, 法海深廣, 豈涓□等潤. 投身敬事, 專學佛乘. 未越五年, 通達三藏. 天皇遠聞雅譽, 遣使往邀, 未及使還, 白雲遽駕, □天后御極, 赴京□譯. 至和帝龍興, 譯寶積經. 此經玄□昔□數行, 乃歎 : 此土群生, 未有緣矣, 余氣力衰竭. 因而遂輟. 和帝命志續□餘功, 遂譯於世. →206

【般剌蜜帝】唐云極量. 中印度人. 懷道觀方, 隨緣濟度, 展轉遊化, 達我支那. 乃於廣州制旨道場, 譯首楞嚴. 自漢至唐, □譯儒釋, 總有二百九十二人, 今略編集. 現行經人, 苟欲具知, 當披新舊譯經圖紀. →207

【釋迦彌多羅】此云能支. 師子國長壽沙門, 三果聖人, 唐高宗敬重. →208

【彌伽釋迦】說題云 : 迦釋, 稍訛. 正云□□, 此曰雲峰. 璿云 : 此云能降伏. →209

【室灑】舊□弟子, 新云所敎. 南山曰 : 學在我後名弟, 解從師生名子. 天台云 : 師有匠成之能, 學者具資稟之德, 資則捨父從師, 敬師如父. 師之謙讓, 處資如弟. 故夫子云 : 回也處余如父, 余也處回如弟. 律云 : 和尙於弟子, 當生兒想 ; 弟子於和尙, 當生父想. 司馬彪曰 : 徒弟子, 謂門徒弟子. 老子云 : 善人, 不善人之師 ; 不善人, 善人之資也. 南山云 : 佛法增益廣大, 實由師資相攝, 互相敦遇, 財法兩濟, 日益業深, 行久德固, 皆賴此矣. 比眞敎陵遲, 慧風掩扇, 俗懷侮慢, 道出非法 ; □由師無率誘之心, 資缺奉行之志, 二彼相捨, 妄流鄙境, 欲令道光, 焉可得乎! →210

【比丘】大論云 : 比丘名乞士, 淸淨活命故. 復次, 比名破, 丘名煩惱, 能破煩惱故. 復次, 比名怖, 丘名能, 能怖魔王及魔人民. 淨名疏云 : 或言有□, 或言無□. 言有□者, □云除饉. 衆生薄福, 在因無法自資, 得報多所饉乏. 出家戒行, 是良福田, 能生物善, 除因果之饉乏也. 言無□者, 名含三義. 智論云 : 一破惡·二怖魔·三乞士. 一·破惡者, 如初得戒, 卽言比丘. 以三□磨, 發善律儀, 破惡律儀, 故言破惡. 若通就行解, 戒防形非, 定除心亂, 慧悟想虛, 能破見思之惡, 故名破惡. 二·怖魔者, 旣能破惡, 魔羅念言 : 此人非但出我界域, 或有傳燈, 化我眷屬, 空我宮殿. 故生驚怖. 通而言之, 三魔亦怖. 三·名乞士者, 乞是乞求之名, 士是淸雅之稱. 出家之人, 內修淸雅之德, 必須遠離四邪, 淨命自居, 福利衆生, 破□慢心, 謙下自卑, 告求資身, 以成淸雅之德, 故名乞士. 又云 : 此具三義 : 一殺賊, 從破惡以得名 ; 二不生, 從怖魔而受稱 ; 三應供, 因乞士以成德. 涅槃說四種比丘 : 一者畢竟道(無學) ; 二者示道(初二三果) ; 三者受道(通內外凡) ; 四者□道, 犯四重者. 善見論云 : 善來得戒, 三衣及瓦鉢, 貫著左肩上. 鉢色如靑鬱鉢羅華, 袈裟鮮明如赤蓮華, 針線斧子□囊備具. →211

【比丘尼】善見云 : 尼者, 女也. 文句云 : 通稱女爲尼. 智論云 : 尼得無量律儀故, 應次比丘. 佛以儀法不便, 故在沙門後. 比丘尼, 稱阿姨師姨者, 通慧指歸云 : 阿平聲, 卽無□音, 蓋阿音轉爲□也. 有人云 : 以愛道尼, 是佛姨故, □喚阿姨. 今詳梵云阿梨夷, 此云尊者, 或□聖者. 今言阿姨, 略也. 僧祇云 : 阿梨耶僧聽是也. 事□尼衆篇云 : 善見佛初不度女人出家, 爲滅正法五百年 ; 後爲說八敬, 聽出家, 依敎行故, 還得千年. 今時不行, 隨處法滅. 會正記云 : 佛成道後十四年, 姨母求出家, 佛不許度. 阿難爲陳三請, 佛令慶喜傳八敬向說 : 若能行者, 聽汝出家. 彼云頂戴持. 言八敬者 : 一者·百歲比丘尼, 見初受戒比丘, 當起迎送, 禮拜問訊, 請令坐 ; 二者·比丘尼不得罵謗比丘 ; 三者·不得擧比丘罪, 說其過失, 比丘得說尼過 ; 四者·式叉摩那, 已學於戒, 應從衆僧, 求受大戒 ; 五者·尼犯僧殘, 應半月在二部僧中, 行摩那□ ; 六者·尼半月內, 當於僧中求敎授人 ; 七者·不應在無比丘處夏安居 ; 八者·夏訖, 當詣僧中求自恣人. 如此八法, 應尊重恭敬讚歎, 盡形不應違. 今述頌曰 : 禮不罵謗不擧過, 從僧受戒行摩那, 半月僧中求敎授, 安居近僧請自恣. →212

【式叉摩那】此云學法女. 四分 : 十八童女, 應二歲學戒. 又云 : 小年曾嫁, 年十歲者, 與六法, 十誦中六法練心也. 能持六法, 方與受具. 二年者, 練身也, 可知有胎無胎. 事□云 : 式叉尼具學三法 : 一學根本, 謂四重是 ; 二學六法, 卽□磨所謂染心相觸·盜人四錢·斷畜生命·小妄語·非時食·飮酒也 ; 三學行法, 謂一切大尼戒行, □須學之. 若學法中犯者, 更與二年□磨. 僧祇云 : 在大尼下, 沙彌尼上坐. 今述頌曰 : 染心相觸盜四錢, 斷畜生命小妄語, 戒非時食及飮酒, 是名式叉學六法. →213

【沙彌】南山沙彌別行篇云 : 此□息慈, 謂息世染之情, 以慈濟群生也. 又云 : 初入佛法, 多存俗情, 故須息惡行慈也. 音義云 : 沙彌二字, 古訛略也. 唐三藏云 : 室利摩拏路迦, 此□勤策男. 寄歸傳云 : 授十戒已, 名室羅末尼, 譯爲求寂. 最下七歲, 至年十三者, 皆名驅烏沙彌. 若年十四至十九, 名應法沙彌. 若年二十已上, 皆號名字沙彌. →214

【沙彌尼】□三藏云 : 室利摩拏理迦, 此云勤策女. →215

【【【【【【【【【【【【【【【【【【【【【【【【【【【【【【【【【優婆塞　優婆夷【】肇曰 : 義名信士男·信士女. 淨名疏云 : 此云淸淨士·淸淨女. 亦云善宿男·善宿女. 雖在居家, 持五戒, 男女不同宿, 故云善宿. 此未可定用. 荊溪云 : 依餘經文, 但云近佛, 得善宿名. 不可定云男女不同宿也. 涅槃疏云 : 一日一夜受八戒者, 名爲善宿優婆塞. 西域記云 : □波索迦, 唐言近事男. 舊曰伊蒲塞, 又曰優婆塞, 皆訛也. □波斯迦, 唐言近事女. 舊優婆斯, 又曰優婆夷, 皆訛也. 言近事者, 親近承事諸佛法故. 後漢書名伊蒲塞, 注云卽優婆塞也. 中華□爲近住, 言受戒行, 堪近僧住也. 或名檀那者, 要覽曰 : 梵語陀那鉢底, 唐言施主, 今稱檀那, 訛陀爲檀, 去鉢底留那也. 思大乘論云 : 能破□吝嫉□, 及貧窮下賤苦, 故稱陀. 後得大富, 及能引福德資糧, 故稱那. 又稱檀越者, 檀, 卽施也. 此人行施, 越貧窮海. →216

【僧伽】大論 : 秦言衆多比丘, 一處和合, 是名僧伽. 譬如大樹叢林, 是名爲林. 淨名疏云 : 律名四人已上, 皆名衆. 律□曰 : 此云和合衆. 和合有二義 : 一理和, 謂同證擇滅故 ; 二事和, 別有六義 : 戒和同修, 見和同解, 身和同住, 利和同均, 口和無諍, 意和同悅. 什師云 : 欲令衆和, 要由六法 : 一以慈心起身業 ; 二以慈心起口業 ; 三以慈心起意業 ; 四若得食時, 減鉢中飯, 供養上座一人, 下座一人 ; 五持戒淸淨 ; 六漏盡智慧. 肇曰 : 非眞心無以具六法, 非六法無以和群衆. 如衆不和, 非敬順之道也. 又僧名良福田者, 報恩經云 : 衆僧者, 出三界之福田, 謂比丘具有戒體, 戒爲萬善之根. 是故世人歸信, 供養種福, 如沃□之田, 能生嘉苗, 故號良福田. 大論云 : 是僧四種 : 一有羞僧, 持戒不破, 身口淸淨, 能別好醜, 未得道 ; 二無羞僧, 破戒, 身口不淨, 無惡不作 ; 三啞羊僧, 雖不破戒, 根鈍無慧, 不別好醜, 不知輕重, 不知有罪無罪. 若有僧事, 二人共諍, 不能斷決, 默然無言, 如白羊人殺, 不能作聲 ; 四實僧, 若學無學, 住四果中, 行四向道, 是名實僧. 唐太宗嘗問玄□三藏 : 欲樹功德, 何最饒益? 法師對曰 : 衆生寢惑, 非慧莫啓 ; 慧芽抽植, 法爲其資 ; 弘法由人, 卽度僧爲最. →217

【沙門】或云桑門, 或名沙迦□(門字上聲)□, 皆訛. 正言室摩那拏, 或舍羅磨拏. 此言功勞, 言修道有多勞也. 什師云 : 佛法及外道, 凡出家者, 皆名沙門. 肇云 : 出家之都名也. 秦言義訓勤行, 勤行取涅槃. 阿含經云 : 捨離恩愛, 出家修道, 攝御諸根, 不染外欲 ; 慈心一切, 無所傷害 ; 遇樂不欣, 逢苦不戚, 能忍如地, 故號沙門. 後漢書郊祀志云 : 沙門, 漢言息心, 削髮去家, 絶情洗欲, 而歸於無爲也. 瑞應云 : 息心達本源, 故號爲沙門. 或云具名沙門那, 此云乏道. 以爲良福田故, 能斷衆生饉乏 ; 以修八正道故, 能斷一切邪道. 故迦葉品云 : 沙門那者, 卽八正道 ; 沙門果者, 從道畢竟永斷一切貪瞋癡等(云云). 世言沙門名乏, 那者名道. 如是道者, 斷一切乏, 斷一切邪道, 以是義故, 名八正道, 爲沙門那. 從是道中獲得果故, 名沙門果. 或以沙門□勤息. 垂裕記云 : 謂勤行衆善, 止息諸惡. 息界內惡者, 藏通沙門 ; 次第息界內外惡者, 別敎沙門 ; 一心□息內外諸惡者, 圓融沙門. 瑜伽論云 : 有四沙門 : 一勝道沙門, 卽佛等 ; 二說道沙門, 謂說正法者 ; 三活道沙門, 謂修諸善品者 ; 四□道沙門, 謂諸邪行者. →218

【苾芻】古師云含五義 : 一體性柔軟, 喩出家人, 能折伏身語□□故. 二引蔓旁布, 喩出家人, 傳法度人, 連延不絶故. 三馨香遠聞, 喩出家人, 戒德芬馥, 爲衆所聞. 四能療疼痛, 喩出家人, 能斷煩惱毒害故. 五不背日光, 喩出家人, 常向佛日故. 智論云 : 出家多修智慧, 智慧是解脫因緣. 俗人多修福德, 福德是樂因緣. 僧祇云 : 供養舍利, 造塔寺, 非我等事. 彼國王居士, 樂福之人, 自當供養. 比丘事者, 所謂結集三藏, 勿令佛法速滅. →219

【和尙】或和□□磨. 疏云 : 自古□譯, 多雜蕃胡, 胡傳天語, 不得聲實, 故有訛僻. 傳云 : 和尙, 梵本正名□波遮迦. 傳至于□, □爲和尙, 傳到此土, 什師□名力生. 舍利弗問經云 : 夫出家者, 捨其父母生死之家, 入法門中, 受微妙法. 蓋師之力, 生長法身, 出功德財, 養智慧命, 功莫大焉. 又和尙亦□近誦, 以弟子年少, 不離於師, 常逐常近, 受經而誦. 善見云 : 和尙外國語, 漢言知有罪知無罪也. 明了論本云 : 優波陀訶, □爲依學, 依此人學戒定慧故, 卽和尙也. 義淨云 : □波陀耶, 此云親敎師, 由能敎離出世業故. 故和尙有二種 : 一依敎, 卽受業也 ; 二依止, 卽稟學也. 毗奈耶云 : 弟子門人, □見師時, 卽須起立 ; 若見親敎, 卽捨依止. →220

【□梨】或阿祇利. 寄歸傳云 : 梵語阿遮梨耶. 唐言軌範, 今稱□梨, 訛略. 菩提資糧論云 : 阿遮梨夜, 隋言正行. 南山□云 : 能糾正弟子行故. 四分律明五種阿□梨 : 一出家阿□梨, 所依得出家者 ; 二受戒阿□梨, 受戒作□磨者 ; 三敎授阿□梨, 敎授威儀者 ; 四受經阿□梨, 所從受經若說義, 乃至四句偈 ; 五依止阿□梨, 乃至依住一宿者. 和尙及依止, 多已十夏者爲之, 上四師皆多已五夏者爲之. →221

【頭陀】新云杜多, 此云□□, 亦云修治, 亦云□□. 垂裕記云 : □□煩惱故也. 善住意天子經云 : 頭陀者, □□貪欲瞋□愚癡. 三界內外六入, 若不取不捨, 不修不著, 我說彼人, 名爲杜多. 今訛稱頭陀, 大品云 : 須菩提, 說法者, 受十二頭陀 : 一作阿蘭若, 二常乞食, 三納衣, 四一坐食, 五節量食, 六中後不飮漿, 七塚間住, 八樹下, 九露地住, 十常坐不臥, 十一次第乞食, 十二但三衣. 大論六十七云 : 十二頭陀, 不名爲戒. 能行則戒莊嚴, 不能行不犯戒. 然論但依經次第廣釋, 不分部位, 諸文引用多誤, 故此點出. 南山律□ : 位分爲四. 衣二 : 一納衣, 二但三衣. 食四 : 一乞食, 二不作餘食法, 三一坐, 四一□(徒端切. □者, 雜也. 一和雜者, 不以種種盛貯, 名一□食). 處五 : 一蘭若, 二塚間, 三樹下, 四露坐, 五隨坐. 威儀一, 常坐. 此無次第乞食, 處加隨坐. 通源記引南山云 : 季世佛法, 崇尙官榮, 僥倖之夫, 妄生朋翼. 庶因斯語, 自省厥躬. 至若謂利養如毛繩, 視朱門爲蓬戶. 尙思曳尾, 猶被興嘲, 況乎以咳唾爲恩, 眄□成飾, 潛通惠好, 强事趨馳. 縱假寵於一時, 終受嗤於群口, 榮不補辱, 夫何誤哉? →222

【婆檀陀】大論 : 秦言大德. 毗奈耶律云 : 佛言 : 從今日後, 小下苾芻, 於長宿處, 應喚大德. →223

【體毗履】此云老宿. 他毗利, 此云宿德. →224

【悉替那】此云上座. 五分律 : 佛言 : 上更無人, 名上座. 道宣勅爲西明寺上座, 列寺主維那之上. 毗尼母云 : 從無夏至九夏, 是下座 ; 自十夏至十九夏, 是中座 ; 自二十夏至四十夏, 是上座. 五十夏已上, 一切沙門之所尊敬, 名耆宿. 毗婆沙論云 : 有三上座, 一生年上座, 卽尊長者具舊戒, 名眞生故 ; 二世俗上座, 卽知法富貴·大財大位·大族大力·大眷屬. 雖年二十, 皆應和合, 推爲上座 ; 三法性上座, 卽阿羅漢. 律云 : 甁沙王稱佛弟子爲上人. 大品經 : 佛言 : 若菩薩一心行阿□多羅三□三菩提, 心不散亂, 是名上人. 瑜伽論云 : 無自利利他行者, 名下士 ; 有自利無利他, 名中士 ; 有二利, 名上士. →225

【摩摩帝】或云毗呵羅莎□(名婢切). 此云寺主. 僧史略云 : 詳其寺主, 起乎東漢白馬寺也. 寺旣爰處, 人必主之. 於時雖無寺主之名, 而有知事之者. 東晉以來, 此職方盛, 故梁武造光宅寺, 召法雲爲寺主, 創立僧制. →226

【維那】南山云 : 聲論□爲次第, 謂知僧事之次第. 寄歸傳云 : 華梵兼擧也. 維是綱維, 華言也. 那是梵語, 刪去□磨陀三字也. 僧史略云 : 梵語□磨陀那, 譯爲事知, 亦云悅衆. 謂知其事, 悅其衆也. 稽其佛世, 飮光統衆於靈鷲, 身子□事於竹林. 音義指歸云 : 僧如網, 假有德之人爲綱繩也. 隋智琳潤州剌史李海游, 命琳爲斷事綱維, 邇後寺立三綱 : 上座·維那·典座也. →227

【釋曷□羅】寄歸傳云 : 唐言小師. 毗奈耶云 : 難陀比丘, 呼十夏比丘爲小師. 如僧叡謂僧導云 : 君當爲萬人法主, 豈可對揚小師乎? →228

【阿夷恬】此云新學, 亦云新發意. →229

【提婆】此云天. 法華疏云 : 天者天然·自然勝·樂勝·身勝. 故論云 : 淸淨光潔, 最勝最尊, 故名爲天. 苟非最勝之因, 豈生最勝之處? 言最勝因者, 所謂十善 : 身三·語四·及意三行. 由其三業, 防止過非, 有順理義, 卽名十善. 以□十善, 運出五道, 故此十戒, 名曰天乘. 若單修習上品十善, 乃生欲界 : 一四天王天, 二□利天. 若修十善, 坐未到定, 乃生三夜摩天, 四兜率天, 五化樂天, 六他化自在天. 由禪定力, 故使四天, 皆悉居空, 不依於地. 言未到定者, 亦云未至, 由其未入根本定故. 如止觀云 : 若端坐攝身, 調和氣息, 泯然澄靜, 身如雲影, 虛豁淸淨, 而猶見有身心之相, 是則名爲欲界定也. 從此已去, 忽然不見, 欲界定中, 身首衣服·床鋪等事, 猶如虛空, (戶頂切)安隱. 身是事障, 事障未來, 障去身空, 未來得發, 如是名爲未到定相, 是爲欲界六天因果. 若修根本四禪, 離欲□散, 則生色界. 然此色界, 依薩婆多, 但十六處. 俱舍疏云 : 除大梵天, 謂梵輔天中, 有高樓閣, 名大梵天, 一主所居, 更無別地. 除無想天, 謂廣果天中, 有高勝處, 名無想天, 非別有地. 若依經部立十七天. 故頌釋云 : 謂大梵王與梵輔等, 處雖不別, 身形壽量, 皆不等故, 別立大梵. 若上座部, 謂無想·廣果, 因果別故. 立十八天, 分爲四禪. 初禪三天 : 一梵衆, 乃所統之民也 ; 二梵輔, 輔弼梵王之臣佐也 ; 三大梵, 得中間禪, 爲世界主. 劫初先生, 劫盡後沒, 威德旣勝, 褒(博毛切)美稱大. 二禪三天 : 一少光, 於二禪中, 光最少故 ; 二無量光, 光明轉增, 無限量故 ; 三光音, 口絶言音, 光當語故. 梵語□(安合切)天, 晉云有光壽, 亦云少光天. 梵云□波摩那, 此云無量光. 梵語阿波會, 此云光音. 三禪三天 : 一少淨, 意地樂受, 離喜貪故, 少分淸淨 ; 二無量淨, 淨勝於前不可量故 ; 三□淨, 梵云首訶旣那, 樂受最勝, 淨周普故. 四禪九天 : 一無雲, 下之三禪, 皆依雲住, 至此四禪, 方在空居 ; 二福生, 具勝福力, 方得往生 ; 三廣果, 異生果報, 此最勝故, 梵云惟于頗羅, 而此三天是凡夫住. 四無想天, 外道所居, 謂爲涅槃. 但是一期心想不行, 故名無想. 五無煩, 無於見思煩惱雜故. 六無熱, 意樂調柔, 離熱惱故. 七善見, 梵語須체(於計切)天, 定障漸微, 見極明徹. 八善現, 形色轉勝, 善能變現. 九色究竟, 色法最極, 是究竟處. 無煩等天, 那含所居, 呼此五天, 名五那含. 若厭色籠, 修四空定, 生四空天, 名無色界. 一空處, 禪門云 : 此定最初, 離三種色, 心緣虛空. 旣與無色相應, 故名虛空定. 二識處, 禪門云 : 捨空緣識, 以識爲處. 正從所緣處受名. 三無所有處, 禪門名不用處. 修此定時, 不用一切內外境界. 外境名空, 內境名心, 捨此二境, 因初修時, 故言不用處. 四非有想·非無想, 禪門云 : 有解云 : 前觀識處是有想, 不用處是無想. 今雙除上二想, 亦有解言 : 約凡夫說言非有想, 約佛法中說言非無想. 合而論之, 故言非有想非無想. 然此四空, 大·小乘敎, 論其無色, 其義碩異. 且小乘敎, 如俱舍云 : 無色無身, 依同分命根轉, 令心相續(不相應行有二十四種 : 一得, 二命根, 三衆同分. 疏釋曰 : 獲成就者名之爲得, 第八識種, 令色心不斷, 名爲命根. 或種實命假業爲命, 類相似故, 名衆同分). 又世品云 : 無色界, 都無處所, 以非色法, 無方所故, 謂於是處得彼定者, 命終卽於是處生故. 又成實論云 : 色是無敎, 不至無色. 今謂若云都無處所, 華嚴安云 : 菩薩鼻根, 聞無色界宮殿之香, 若大衆部, 乃云但無□色, 非無細色. 故阿含說舍利弗入涅槃時, 無色界天, 空中淚下, 如春細雨. 故知無色, 非無細色. 此是小乘宗計兩殊. 若大乘敎, 如楞嚴經云 : 是四空天, 身心滅盡, 定性現前, 無業果色也. 孤山釋云 : 非業果色者, 顯有定果色也. 俱舍纂云 : 無業果色, 非異熟身. 如輔行云 : 曾聞有一比丘, 得無色定, 定起摸空. 人問何求? 答 : 覓我身. 旁人語言, 身在床上. 於此得定, 尙不見身. 驗知四空, 無業果色. 而言顯有定果色者, 顯揚論 : 名定自在所生色, 謂勝定力故. 於一切色, 皆得自在, 卽以定變起五塵境故. 論云 : 變身萬億, 共立毛端, 空量地界. 中陰經云 : 無色諸天, 禮拜世尊. 楞嚴亦云無色稽首. 仁王經說 : 無色界天, 雨諸香華, 香如須彌, 華如車輪. 然涅槃云 : 非想等天, 若無色者, 云何得有去來進止? 如是之義, 諸佛境界, 非聲聞緣覺所知. 以聲聞經, 說所證空, 遂謂極處, 悉皆無色. 大乘實說, 界外尙受法性之色, 豈此四天唯空空然! 故斥二乘非所知也. 淨名疏云 : 若不了義敎, 明無色界無色 ; 若了義敎, 明無色界有色. 然大論云 : 諸天命欲終時, 五死相現 : 一華冠萎, 二腋下汗出, 三蠅來著身, 四見更有天坐已生處, 五自不樂本座. 諸天見是死相, 念惜天樂, 見當生惡處, 心卽憂毒. 又俱舍論 : 明其五衰, 有小大異. 小五衰者, 一衣服嚴具, 出非愛聲 ; 二自身光明, 忽然昧劣 ; 三於沐浴位, 水滴著身 ; 四本性□(許嬌切)馳, 今滯一境 ; 五眼本凝寂, 今數瞬(舒閏切)動. 此五相現, 非定命終, 遇勝善緣, 猶可轉故. 復有五種大衰相現 : 一衣染塵埃, 二華□萎悴, 三兩液汗出, 四臭氣入身, 五不樂本座. 此五相現, 必定當死. 又大論明天, 通辨四種 : 一名天, 二生天, 三淨天, 四淨生天. 一名天者, 如今國王名天子 ; 二生天者, 從四天王, 至非有想·非無想天 ; 三淨天者, 人中生諸聖人 ; 四淨生天者, 三界天中生諸聖. 又涅槃亦明四天 : 一者世間天, 如諸國王 ; 二者生天, 從四天王至非非想 ; 三者淨天, 謂四果支佛 ; 四者義天, 謂十住菩薩, 以見一切法是空義故. 如是諸天, 名廣義□, 當區別矣! →230

) 帶/足 체 또는 제

【提和越】漢言天地. 易曰 : 天地設位, 而易行乎其中矣! 繫詞云 : 易與天地準, 故能彌綸天地之道. 仰以觀於天文, 俯以察其地理. 白虎通曰 : 天之爲言鎭也, 居高理下, 爲人鎭也. 地者, 易也, 言生萬物懷任, 交易變化也. →231

【提多羅咤】大論云 : 秦言治國, 主乾□婆, 及毗舍□. 光明疏云 : 上升之元首, 下界之初天, 居半須彌東黃金□, 王名提頭賴□. 此云持國, 又□安民. →232

【毗流離】大論云 : 秦言增長, 主弓槃茶, 及□□多. 光明疏云 : 南瑠璃□, 王名毗留勒叉. 亦□免離. →233

【毗流波叉】大論云 : 秦言雜語, 主諸龍, 及富樓多那. 光明疏云 : 西白銀□, 王名毗留博叉. 又□非好報, 又□惡眼, 亦□廣目. →234

【□沙門】大論云 : 秦言多聞, 主夜叉, 及羅刹. 光明疏云 : 北水精□, 王名毗沙門. 索隱云 : 福德之名聞四方故, 亦□普聞. 佛令掌擎古佛舍利塔. 僧史略云 : 唐天寶元年, 西蕃五國來寇安西. 二月十一日, 奏請兵解援, 發師萬里, 累月方到. 近臣奏, 且詔不空三藏, 入內持念. 玄宗秉香□, 不空誦仁王護國陀羅尼, 方二七遍, 帝忽見神人五百員, 帶甲荷戈在殿前. 帝問不空, 對曰 : 此毗沙門天王第二子獨健, 副陛下心, 往救安西. 其年四月奏 : 二月十一日巳時, 後城東北三十里, 雲霧冥晦中, 有神可長丈餘, 皆被金甲. 至酉時鼓角大鳴, 地動山搖, 經二日, 蕃寇奔潰. 斯須, 城樓上有光明天王現形, 謹圖樣隨表進呈. 因□諸道州府, 於西北隅居, 置天王形像. 此四天王, 居須彌腹. 故俱舍云 : 妙高層有四, 相去各十千. 傍出十六千, 八四二千量, 堅首及持□. 常□大王衆, 如次居四級, 亦住餘七山. 此四名曰四王. 八部, 或標二十八部者, 一云, 一方有四部, 六方則成二十四部, 四維各一, 合爲二十八部. 一云, 一方有五部, 謂地·水·火·風·空, 四方成二十部, 幷四王所領八部, 爲二十八部. 感通傳天人費氏云 : 一王之下, 有八將軍, 四王三十二將, 周四天下, 往還護助諸出家人. 四天下中, 北天一洲, 少有佛法, 餘三天下, 佛法大弘. 然出家人, 多犯禁戒, 少有如法. 東西天下, 少有□慧, 煩惱難化. 南方一洲, 雖多犯罪, 化令從善, 心易調伏. 佛臨涅槃, 親受付囑, □令守護, 不使魔撓. 若不守護, 如是破戒, 誰有行我之法敎者! 故佛垂誡, 不敢不行. 雖見毁禁, 愍而護之. 見行一善, 萬過不咎, 事等忘瑕, 不存往失. 韋將軍, 三十二將之中, 最存弘護, 多有魔子魔女, 輕弄比丘, 道力微者, □爲惑亂. 將軍□惶奔赴, 應機除□. 故有事至, 須往四王所. 時王見皆起, 爲韋將軍修童眞行, 護正法故. →235

【迦留波陀天】此言象迹, 自有十處. →236

【質多羅】此□雜地. →237

【摩偸】此□美地. 此三天名, 皆居須彌四□. →238

【□利】應法師云 : 梵音訛略, 正言多羅夜登陵舍. 此云三十三. 俱舍頌云 : 妙高頂八萬, 三十三天居. 四角有四峰, 金剛手所住, 中宮名善現, 周萬踰繕那. 高一半金城, 中有殊勝殿, 周千踰繕那. →239

【釋提桓因】大論云 : 釋迦, 秦言能 ; 提婆, 秦言天 ; 因提, 秦言主. 合而言之, 云釋提婆那民. 或云釋迦提婆因陀羅, 今略云帝釋, 蓋華梵雙擧也. 雜阿含云 : 有一比丘問佛 : 何故名釋提桓因? 答 : 本爲人時, 行於頓施, 堪能作主, 故名釋提桓因. 瓔珞經云 : 汝今天帝釋, 功德衆行至, 千佛兄弟過, 無復賢劫名. 中間永曠絶, 二十四中劫, 後乃有佛出, 刹土名普忍. 彼佛壽七劫, 遺法亦七劫, 其法已沒盡, 曠絶經五劫. 汝於彼刹土, 當紹如來位, 號名無著尊. 淨名疏云 : 若此間帝釋, 是昔迦葉佛滅, 有一女人, 發心修塔, 復有三十二人, 發心助修. 修塔功德, 爲□利天主, 其助修者而作輔臣. 君臣合之, 名三十三天. →240

【須夜摩】此云善時分, 又□妙善. 新云須□摩. 此云時分, 時時唱快樂故. 或云受五欲境, 知時分故. →241

【兜率陀】此云妙足. 新云覩史陀, 此云知足. 西域記云 : 覩史多, 舊曰兜率陀. 兜術陀, 訛也. 於五欲知止足故. 佛地論 : 名憙足, 謂後身菩薩, 於中敎化, 多修憙足故. →242

【須涅密陀】或尼摩羅. 大論云 : 秦言化自樂, 自化五塵, 而自娛樂, 故言化自樂. 楞嚴名樂變化天. →243

【婆舍跋提】或波羅尼密. 大論云 : 秦言他化自在. 此天奪他所化, 而自娛樂, 故言他化自在. 亦名化應聲天. 別行疏云 : 是欲界頂天, 假他所作, 以成己樂. 卽魔王也. →244

【大梵】經音義, 梵迦夷, 此言淨身. 初禪梵天, 淨名疏云 : 梵是西音, 此云離欲, 或云淨行. 法華疏云 : 除下地繫, 上升色界, 故名離欲, 亦稱高淨. 淨名疏云 : 梵王是娑婆世界主, 住初禪中間, 卽中間禪也, 在初禪二禪兩楹之中. 毗曇云 : 二禪已上, 無言語法故, 不立王法. 瓔珞 : 禪禪皆有梵王, 今謂但加修無量心, 報勝爲王, 無統御也. 初禪有覺觀言語, 則有主領, 故作世主. 次第禪門云, 佛於仁王經說十八梵, 亦應有民主之異. 又云 : 四禪中有大靜王, 而佛於三藏中, 但說初禪有大梵天王者, 以初禪內有覺觀心, 則有語言法, 主領下地衆生爲便. 證眞云 : 劫初成時, 梵王先生, 獨住一劫, 未有梵侶. 後起念云 : 願諸有情, 來生此處. 作是念已, 梵子卽生. 外道不測, 便執梵王是常, 梵子無常. →245

【尸棄】大論云 : 秦言火, 或□火首. 法華疏云 : 外國喚火爲樹提尸棄. 此王本修火定, 破欲界惑, 從德立名. 又云 : 經標梵王, 復擧尸棄, 似如兩人. 依大論正以尸棄爲王, 今擧位顯名, 恐目一人耳. 肇曰 : 尸棄, 梵王名, 秦言頂□. →246

【梵富樓】此云前益天. 在梵前行, □思梵天利益. 亦名梵輔. →247

首陀婆　大論云 : 秦言淨居天, 通五淨居. 0	173186248

【阿迦尼□】正名阿迦□(女□切)瑟□(□佳切), 或云阿迦尼沙. 此云質□究竟, 卽色究竟天. →249

【摩醯首羅】大論 : 此云大自在, 正名摩訶莫醯伊濕伐羅, 八臂三眼騎白牛. 普門疏云 : 樓炭稱爲阿迦尼□, 華嚴稱爲色究竟. 或有人以爲第六天, 而諸經論多稱大自在, 是色界頂. 釋論云 : 過淨居天, 有十住菩薩, 號大自在, 大千界主. 十住經云 : 大自在天光明, 勝一切衆生. 涅槃獻供, 大自在天最勝, 故非第六天也. 灌頂云 : 字威靈帝. →250

【摩利支】此云陽炎, 在日前行. →251

【散脂脩摩】此□云密, 謂名行理智, 四皆密故. 天台釋天大將軍, 乃云金光明以散脂爲大將. 大經云 : 八臂健提, 天中力士. 大論又稱鳩摩羅伽. 此云童子, 騎孔雀·擎□·持鐸·捉赤□. 復有韋紐, 此云□聞, 四臂·捉貝·持輪·持金翅鳥, 皆是諸天大將. 未知此大將軍, 定是何等. 光明疏云 : 二十八部, 巡游世間, 賞善罰惡, 皆爲散脂所管. →252

【跋□羅波□】梁云金剛. 應法師云 : 跋□羅, 此云金剛. 波□, 此云手. 謂手執金剛杵以立名. 正法念云 : 昔有國王夫人生千子, 欲試當來成佛之次第, 故俱留孫探得第一籌, 釋迦當第四籌, 乃至樓至當千籌. 第二夫人生二子, 一願爲梵王, 請千兄轉法輪. 次願爲密迹金剛神(應法師云 : 梵語散那, 譯云密主, 知佛三密功德故也. 梵本都無迹義, 以示迹爲神, 譯者義立, 故云密迹. )護千兄敎法. 世傳樓至化身, 非也. 乃法意王子, 據經唯一人, 今狀於伽藍之門, 而爲二像. 夫應變無方, 多亦無咎, 出索隱記. →253

【訶利帝南】光明云 : 訶利帝南, 此標梵語. 鬼子母等, 此顯□言. 名雖有二, 人祗是一. 故律中明鬼子母後總結云 : 時王舍人衆, 皆稱爲訶離帝母神. 寄歸傳云 : 西方施主, 請僧齋日, 初置聖僧供, 次行衆僧食. 後於行末, 安一盤, 以供訶利帝母. →254

【毗首□磨】正理論音云 : 毗濕縛□磨, 此云種種工業, 西土工巧者, 多祭此天. →255

【別他那】梁言圍, 亦云吠率怒天. →256

【耆婆天】長水云 : 耆婆, 此云命. 西國風俗, 皆事長命天神, 此說未知所出. 準法華疏云 : 耆域, 此□故活. 生□利天. 目連弟子病, 乘通往問. 値諸天出園游戱, 耆域乘車不下, 但合掌而已, 目連駐之. 域云 : 諸天受樂忽遽, 不暇相看, 尊者欲何所求? 具說來意. 答云 : 斷食爲要. 目連放之, 車乃得去. 據此耆婆天, 卽是醫師耆域也. →257

【蘇利耶】或蘇梨耶, 或修利. 此云日神. 日者, 說文云實也, 太陽之精. 起世經云 : 日天宮殿, 縱廣正等五十一由旬, 上下亦爾. →258

【蘇摩(蘇, 上聲)】此云月神. 釋名云 : 月者, 缺也. 言滿而復缺. 淮南子云 : 月者, 太陰之精. 起世經云 : 月天宮殿, 縱廣正等四十九由旬. 問 : 何故月輪初後時缺? 答 : 如涅槃云 : 月性常圓, 實無增減. 因須彌山, 故有盈虧. 又俱舍云 : 近日自影覆, 故見月輪缺. 世施設足論云 : 以月宮行近, 日輪光所侵, 照餘邊發影, 自覆月缺輪, 故於爾時見不圓滿. 然一日月普照四洲者, 長阿含云 : 閻浮提日中, 弗婆提日沒, 瞿耶尼日出, 鬱單越夜半. 經文次第, 四方□說, 此二名出大孔雀□王經. →259

【□□□迦】此□火星. →260

【部(引)陀】此□水星. →261

【勿□訶娑跛底】此□木星. →262

【□乃以室折□】此□土星. →263

【戍□羅】此云金星. →264

【那伽】此云龍. 別行疏云 : 龍有四種 : 一守天宮殿, 持令不落. 人間屋上, 作龍像之爾. 二興雲致雨, 益人間者. 三地龍, 決江開瀆. 四伏藏, 守轉輪王大福人藏也. 龍有四生, 俱舍云 : 卵生金翅鳥, 能食四生龍. 罵意經云 : 墮龍中有四因緣 : 一多布施, 二瞋□, 三輕□易(以□切)人, 四自貢高. 華嚴云 : 龍王降雨, 不從身出, 不從心出, 無有積集, 而非不見. 但以龍王心念力故, □然洪□, 周□天下. 如是境界, 不可思議. →265

【難陀跋難陀】文句云 : 難陀, 此云歡喜. 跋, 此□善. 兄弟常護摩竭提國, 雨澤以時, 國無飢年. 甁沙王年爲一會, 百姓聞皆歡喜, 從此得名. 慈恩云 : 第一名喜, 次名賢喜. 此二兄弟, 善應人心, 風不鳴條, 雨不破□. 初令人喜, 後性復賢, 令喜又賢, 故以爲名. 大論云 : 有龍王兄弟, 一名□(巨乙切)利, 二名阿伽和羅, 降雨以時. →266

【娑伽羅】從海標名, 如下所出. →267

【和脩吉】此云多頭. →268

【德叉迦】此云現毒, 亦云多舌. →269

【阿那婆達多】此云無熱, 從池得名, 池中有五柱堂. →270

【摩那斯】此云大身, 或云大意, 或云大力. →271

【□鉢羅】亦云優鉢, 亦云優波陀. 此云黛色蓮華, 又靑蓮華, 龍依此住, 從池得名. →272

【伊羅鉢】闡義□云 : 亦云伊羅跋羅. 伊羅, 樹名, 此云臭氣. 跋羅, 此云極. 謂此龍往昔由損此極臭樹葉, 故致頭上生此臭樹, 因卽爲名. →273

【迦梨迦】又名加羅加, 此云黑龍. →274

【夜叉】此云勇健, 亦云暴惡. 舊云閱叉. 西域記云 : 藥叉, 舊訛曰夜叉, 能飛騰空中. 什曰 : 秦言貴人, 亦言輕健. 有三種 : 一在地, 二在虛空, 三天夜叉. 地夜叉, 但以財施, 故不能飛空. 天夜叉, 以車馬施, 故能飛行. 肇曰 : 天夜叉居下二天, 守天城池門閣. →275

【和夷羅洹閱叉】卽執金剛神. →276

【羅刹】此云速疾鬼, 又云可畏, 亦云暴惡, 或羅叉娑. 此云護士, 若女, 則名□叉斯. →277

【跋陀波羅□塞迦】下生經云 : 秦言善敎, 此護彌勒城夜叉. →278

【乾□婆】或□陀羅. 淨名疏 : 此云香陰, 亦云陵空之神. 不□酒肉, 唯香資陰, 是天主幢倒樂神, 在須彌南金剛窟住. 什曰 : 天樂神也. 處地十寶山中. 天欲作樂時, 此神身有異相出, 然後上天. 新云尋香行. 應法師云嗅香. →279

【童籠磨】大論 : 秦言樹, 是乾□婆名. →280

【阿脩羅】舊□無端正, 男醜女端正. 新□非天. 淨名疏云 : 此神果報最勝, □次諸天, 而非天也. 新婆娑論云 : 梵本正音名素洛. 素洛是天, 彼非天故, 名阿素洛. 又素洛名端正, 彼非端正, 名阿素洛. 西域記云 : 阿素洛, 舊曰阿脩羅·阿須倫·阿須羅, 皆訛也. 什曰 : 秦言不飮酒, 不飮酒因緣, 出雜寶藏. 法華疏云 : 阿脩羅採四天下華, □於大海. 龍魚業力, 其味不變. 瞋□誓斷, 故言無酒. 大論云 : 佛去久遠, 經法流傳五百年後, 多有別異. 或言五道, 或言六道. 觀諸經義, 應有六道. 以善有上·中·下, 故有三善道. 惡有上·中·下, 故有三惡道. 若不爾者, 惡有三果報, 而善二果報, 是事相違 ; 若有六道, 於義無違. 故此脩羅, 在因之時, 懷猜忌心, 雖行五常, 欲勝他故, 作下品十善, 感此道身. 華嚴云 : 如羅□阿脩羅王, 本身長七百由旬, 化形長十六萬八千由旬. 於大海中出其半身, 與須彌山而正齊等. 楞嚴經云 : 復有四種阿脩羅類 : 若於鬼道, 以護法力, 乘通入空, 此阿脩羅從卵而生, 鬼趣所攝. 若於天中, 降德貶(悲斂切)墜, 其所卜居, □於日月, 此阿脩羅從胎而出, 人趣所攝. 有阿脩羅, 執持世界, 力洞無畏, 能與梵王及天帝釋四天爭權, 此阿脩羅因變化有, 天趣所攝. 別有一分下劣脩羅, 生大海心, 沈水穴口, 旦遊虛空, 暮歸水宿, 此阿脩羅因濕氣有, 畜生趣攝. 淨覺問 : 此四阿脩羅, 旣爲四趣所攝, 應無別報同分之處耶? 答 : 雖屬四趣, 非無別報. 今云卜居□於日月等, 卽同分之處也. 又長阿含云 : 南洲有金剛山, 中有脩羅宮, 所治六千由旬, 欄楯行樹等. 然一日一夜, 三時受苦, 苦具來入其宮中. 起世經云 : 脩羅所居, 宮殿·城郭·器用, 降地居天一等. 亦有婚姻男女法式, 略如人間. 正法念經云 : 阿脩羅略有二種 : 一者鬼道所攝, 魔身餓鬼, 有神通力. 二者畜生所攝, 住大海底, 須彌山側. 問 : 法華所列四種脩羅, 與楞嚴四, 爲同爲異? 答 : 資中云同. 淨覺云 : 彼四祇可攝在此四之中, 不可次第分屬其類. 荊溪師云 : 法華四種, 皆與帝釋□戰. 一往觀之, 但同今經第三類耳. →281

【婆稚】正名跋稚迦, 此云團圓. 今誤譯云被縛. 或云五處被縛, 或云五惡物繫頸不得脫, 爲帝釋所縛. 經音義云 : 居脩羅前鋒, 爲帝釋所縛, 因誓得脫, 故以名焉. →282

【□羅騫□】文句 : 此云廣肩胛, 亦云惡陰, 涌海水者. →283

【毗摩質多】文句 : 此云淨心, 亦云種種疑, 卽舍脂父也. →284

【羅□】文句 : 此云障持, 化身長八萬四千由旬, 擧手掌障日月, 世言日月蝕. 釋名云 : 日月虧曰蝕, 稍小侵虧, 如蟲食草木之葉也. 京房易傳云 : 日月赤黃爲薄. 或曰 : 不交而食曰薄. 韋昭云 : 氣往薄之爲薄, 虧毁曰食. 成論云 : 譬如天日月, 其性本明淨 ; 煙雲塵霧等, 五□則不現. 等, 取脩羅. 故佛誡云 : 脩羅! 脩羅! 汝莫呑月, 月能破暗, 能除衆熱. →285

【迦樓羅】文句 : 此云金翅, 翅□金色, 兩翅相去三百三十六萬里. 頸有如意珠, 以龍爲食. 肇曰 : 金翅鳥神. →286

【緊那羅】文句 : 亦名眞陀羅, 此云疑神. 什曰 : 秦言人非人, 似人而頭上有角. 人見之言 : 人耶? 非人耶? 因以名之. 亦天伎神也, 小不及乾□婆. 新云歌神, 是諸天絲竹之神. →287

【摩□羅伽】亦云摩呼羅伽, 此云大腹行. 什曰 : 是地龍而腹行也. 肇曰 : 大□神腹行也. 淨名疏云 : 卽世間廟神. 受人酒肉, 悉入□腹. 毁戒邪諂, 多瞋少施, 貪嗜酒肉. 戒緩, 墮鬼神 ; 多瞋, 蟲入其身而□食之. 亦名莫呼洛. 諸經云人非人者, 天台云此乃結八部數爾. →288

【魔羅】大論云 : 秦言能奪命. 死魔實能奪命, 餘者能作奪命因緣, 亦能奪智慧命, 是故名殺者. 又□爲障, 能爲修道作障□故. 或言惡者, 多愛欲故. 垂裕云 : 能殺害出世善根. 第六天上, 別有魔羅所居天, 他化天攝. 輔行云 : 古譯經論, 魔字從石. 自梁武來, 謂魔能惱人, 字宜從鬼. →289

【波旬】訛也, 正言波卑夜, 此云惡. 釋迦出世, 魔王名也. 什曰 : 秦言殺者, 常欲斷人慧命故, 亦名惡中惡. 惡有三種 : 一曰惡, 若以惡加己, 還以惡報, 是名爲惡. 二曰大惡, 若人不侵己, 無故加害, 是名大惡. 三曰惡中惡, 若人來供養恭敬, 不念報恩, 而反害之, 是名惡中惡. 魔王最甚也. 諸佛常欲令衆生安隱, 而反壞亂, 故言甚也. 肇曰 : 秦言或名殺者, 或云極惡. 斷人善因, 名殺者. 違佛亂僧, 罪莫之大, 故名極惡也. 涅槃疏云 : 依於佛法而得善利, 不念報恩, 反欲加毁, 故云極惡. 亦名波旬踰, 此云惡也, 常有惡意, 成惡法故. →290

【鴦□利魔羅】西域記云 : 唐言指□, 舊曰央掘摩羅, 訛也. 殺人取指, 冠首爲□. 鴦□摩□經云 : 師敎殺人, 限至於百, 各貫一指, 以□其頭. 又□一切世間現. →291

【魔登伽】長水云 : 義□本性. 楞嚴云 : 性比丘尼是也. 又過去爲婆羅門女, 名爲本性. 今從昔號, 故曰性比丘尼. 孤山云 : 以初見性淨明體, 乃立嘉名. 淨覺云 : 名爲本性, 出摩登伽經. 據摩鄧女經, 女之母名摩鄧耳. 又云摩登. 皆梵音奢切. 應法師云 : 摩登伽, 具名阿徙多摩登祇□陀羅. 摩登祇, 女之總名. 阿徙多, 女之別名. 此女卑賤, 常掃市爲業, 用給衣食. →292

【頭師】此云惡瞋, 迦葉佛時魔名. →293

【室利毛□多】西域記云 : 唐言勝密, 以火坑毒飮, 請佛欲害. →294

【阿斯陀】或云阿夷, 此□無比, 又□端正. 大論云 : 阿私陀仙, 白淨飯王言 : 我以天耳, 聞諸天鬼神說, 淨飯王生子, 有佛身相, 故來請見. 王大歡喜, 勅諸侍人, 將太子出. 侍人答王 : 太子小睡. 時阿私陀言 : 聖王! 常警一切, 施以甘露, 不應睡也. 卽從座起, 詣太子所. 抱著臂上, 上下相之. 相已涕零, 不能自勝. 王大不悅, 問相師曰 : 有何不祥, 涕泣如是? 仙人答言 : 假使天雨金剛大山, 不能動其一毛, 豈有不祥? 太子必當作佛. 我今年暮, 當生無色天上, 不得見佛, 不聞其法, 故自悲傷耳. →295

【□提】此云忍辱仙. 西域記云 : □□釐城東, 有大□堵波, 是忍辱仙被歌利王割截之處. 發軫問 : 輔行引此, 明三藏忍度滿相, 金剛所說, 其義云何? 答 : 割截是同, 但隨藏衍, 說忍爲異. 藏謂伏惑, 正修事忍 ; 衍謂斷惑, 達事卽空. 亦猶儒童見燃燈佛, 通於四敎行因之相. →296

【阿羅羅迦摩羅】亦名羅勒迦藍. →297

【鬱陀羅羅摩子】亦云鬱頭藍弗, 此云猛喜, 又云極喜. 中阿含羅摩經云 : 我爲童子時, 年二十九, 往阿羅羅迦摩羅所, 問言 : 依汝法, 行梵行, 可不? 答言 : 無不可. 云何此法自知證? 仙言 : 我度識處, 得無所有處. 卽往遠離處, 修證得已, 更往仙所, 述己所得. 仙問 : 汝已證無所有處耶? 我之所得, 汝亦得耶? 卽共領衆. 又自念此法不趣智慧, 不趣涅槃, 寧可更求安隱處耶? 是故更往鬱陀羅羅摩子所, 云 : 我欲於汝法中學. 彼答 : 無不可. 問曰 : 自知證耶? 答 : 我度無所有處, 得非想定. 我久證得. 便修得之. 乃至領衆等. 復念言 : 此法不至涅槃. 卽往象頭山, □羅梵志村, 尼連禪河邊, 誓不起座. 卽得無上安隱涅槃. →298

【婆藪】方等陀羅尼經云 : 爾時婆藪從地獄出, 將九十二億罪人, 來詣娑婆世界. 十方亦然. 於時文殊師利語舍利弗 : 此諸罪人, 佛未出時, 造不善行, 經於地獄, 因於華聚放大光明, 承光而出(云云). 婆者言天, 藪言慧. 云何天慧之人, 地獄受苦. 又婆言廣, 藪言通 ; 又婆言高, 藪言妙 ; 又婆言斷, 藪言智 ; 又婆言剛, 藪言柔 ; 又婆言慈, 藪言悲. →299

【□盧□□(□音瑟)】隋言驢脣, 此乃大仙人名. →300

【殊致阿羅婆】隋言光味. 般若燈論云 : 聲聞菩薩等, 亦名仙佛, 於中最尊上故. 已有一切波羅蜜多功德善根彼岸, 故名大仙. →301

【摩누舍□】大論 : 此云人. 法苑云 : 人者, 忍也. 於世違順, 情能安忍. 孔子曰 : 人者, 仁也. 禮記曰 : 人者, 天地之心, 五行之端. 周書云 : 惟人萬物之靈. 孔安國云 : 天地所生, 惟人爲貴. 今謂若無善因, 奚感美報? 言善因者, 謂五戒也. 一不殺戒, 常念有情, 皆惜身命, 恕己愍彼, 以愼傷暴. 二不盜戒, 不與私取, 是爲偸盜, 義旣非宜, 故止攘(汝陽切)竊. 三不邪□, 女有三護, 法亦禁約, 守禮自防, 故止羅欲. 四不妄語, 覆實言虛, □他欺自, 端心質直, 所說誠實. 五不飮酒, 昏神亂性, 酒毒頗甚, 增長愚癡, 故今絶飮. 原佛五戒, 本化人倫, 與儒五常, 其義不異. 不殺卽仁, 不盜卽義, 不□卽禮, 不妄語卽信, 不飮酒卽智. 故梵摩喩經曰 : 爲淸信士, 守仁不殺, 知足不盜, 貞潔不□, 執信不欺, 盡孝不醉. 當以意解, 勿執名別. 又四分律, 明受五戒, 分四種異 : 但受三歸, 名無分優婆塞 ; 或受一戒, 名少分優婆塞 ; 受二三四, 名多分優婆塞 ; 具受五戒, 名滿分優婆塞. 其如五戒全缺, 則人間之路終不復生. 以此五戒, 是大小乘尸羅根本. 故經云 : 五戒者, 天下大禁忌. 若犯五戒, 在天違五星, 在地違五岳, 在方違五帝, 在身違五藏. 故佛成道, 未轉法輪, 先爲提謂, 授五戒法, 號曰人乘, 居五乘首. 由□五戒, 超出三塗, 取運載義, 以立乘名. 古師通漫稱人天敎, 天台謂無詮理破惑之功, 不得名爲敎矣. 嵩輔敎編, 罔究名義, 立二種敎 : 一曰世敎, 二出世敎. 指人天乘, 名曰世敎, 斯恣胸臆, 而戾祖敎. 今謂三敎立名, 義意各異. 且儒宗名敎者, 元命包云 : 敎之爲言□也. 上行之, 下□之. 此以下所法□名敎. 道家名敎者, 老子云 : 處無爲之事, 行不言之敎. 此寄敎名, 而顯無爲. 釋氏名敎者, 四敎義云 : 說能詮理, 化轉物心, 故言敎也. 化轉有三義 : 一轉惡爲善 ; 二轉迷成解 ; 三轉凡成聖. 所言詮理者, 藏通二敎, 詮眞諦理, 別圓二敎, 詮中道理. 良以如來依理而立言, 遂令群生修行而證理. 故佛聖敎, 是出世法, 不可妄立世敎之名. 問 : 所詮中道, 爲指何法? 答 : 如輔敎云 : 夫大理者, 固常道之至. 謂此大理, 是本始二覺也. 今評本始二覺, 雖理智圓融, 旣名爲覺, 正從智立, 所以經云本覺明妙. 又本始二覺, 分別言之, 屬生滅門. 故起信云 : 是心生滅因緣相, 能示摩訶衍自體相用故. 所詮之理, 屬眞如門. 故起信云 : 是心眞如相, 卽示摩訶衍體故. 此乃對事揀理. 若約卽事說理, 理性無體, 全依無明. 無明無體, 全依法性. 就此相卽之義, 則指無明爲所詮理. 由□敎理, 是吾宗之綱紀, 故寄人乘辨梗기槪也. →302

【摩누□】文句 : 此云意, 昔頂生王初化諸有所作, 當善思惟善憶念. 卽如王敎, 諸有所作, 先思惟憶念, 故名爲意. 又人能息意, 能修道, 得達分. 又人名慢, 五道中多慢. 毗曇論云 : 何故人道名摩누沙, 此有八義 : 一聰明, 二爲勝, 三意微細, 四正覺, 五智慧增一, 六能別虛實, 七聖道正器, 八聰明業所生故. →303

【補特伽羅】或福伽羅, 或富特伽羅. 此云數取趣. 謂諸有情, 起惑造業, 卽爲能取. 當來五趣, 名之爲趣. 古譯爲趣向, 中陰有情, 趣往前生故. 俱舍云 : 未至應至處. 應至處, 卽六趣也. 又論云 : 死生二有中, 五蘊名中有, 故謂爲趣. 涅槃云 : 中有五陰, 非肉眼見, 天眼所見. 瑜伽論 : 說八種人執, 第六名補特伽羅. 謂數數取諸趣故, 或死於此, 能生於彼. 正能生者, 卽是人執. 又□有情, 又□人. 大毗婆沙論 : 佛言 : 有二補特伽羅, 能住持正法, 謂說者·行者. 若持敎者相續不滅, 能令世俗正法久住 ; 若持證者相續不滅, 能令勝義正法久住. 持正法人有二 : 一持敎法者, 謂讀誦解說經律論等 ; 二持正法者, 謂能修證無漏聖道. →304

【僕呼繕那】或薩多婆, 或禪(是戰切)豆, 或禪兜. 此云衆生. 摩訶衍云 : 謂意及意識, 一切衆染, 合集而生, 故名衆生. 而別自體, 唯依心爲體. 同性經 : 佛言 : 衆生者, 衆緣和合, 名曰衆生. 所謂地·水·火·風·空·識, 名色, 六入, 因緣生. 楞伽云 : 王言 : 世尊, 彼衆生者, 以何爲本? 依何而住? 以何爲因? 佛言 : 此衆生者, 無明爲本, 依愛而住, 以業爲因. 楞伽云 : 王言 : 世尊, 業有幾種? 佛言 : 業有三種. 何等爲三? 謂身·口·意業. 又, 釋論明衆生有三聚 : 一者正定, 必入涅槃 ; 二者邪定, 必入惡道 ; 三者不定, 能破顚倒者名正定, 不能破顚倒者名邪定. 得因緣能破, 不得則不能破, 是名不定. 漢書中衆生, 去呼, 釋氏相承, 平呼也. →305

【逋沙】或富樓沙, 正言富盧沙, 此云丈夫. 大戴禮云 : 丈者, 長也. 夫者, 扶也. 言長制萬物, 以道扶接也. 孟子曰 : 富貴不能淫, 貧賤不能移, 威武不能屈, 此之謂大丈夫. 又□士夫. 傳云 : 通古今, 辨然否, 謂之士. 數始於一, 終於十. 孔子曰 : 推一合十爲士. 詩傳云 : 士, 事也. 白虎通曰 : 士者, 任事之稱也. 周禮 : 天子有元士·中士·下士. 涅槃云 : 是大乘典, 有丈夫相, 所謂佛性. 若人不知是佛性者, 則無男相, 皆名女人. →306

【迦羅越】大品經中居士是也. 楞嚴云 : 愛談名言, 淸淨自居. 普門疏 : 以多積財貨, 居業□盈, 謂之居士. 鄭康成云 : 道藝處士. →307

【婆羅】隋言毛道. 謂行心不定, 猶如輕毛, 隨風東西. 魏金剛云 : 毛道凡夫. 應法師云 : 梵語□羅, 此云毛. 婆羅, 此云愚. 梵音相近, 譯人致謬. 正言婆羅必栗託□那, 此□愚異生, 愚癡闇冥, 無有智慧. 但起我見, 不生無漏. 亦名□愚凡夫. 凡夫者, 義譯也. 梵言婆羅必利他伽□那, 此云小兒別生, 以癡如小兒, 不同聖生也. →308

【□波弟□】此云父母. 楊子云 : 父母, 子之天地與! 無天何以生? 無地何以形? □華云 : 天懸象, 地載形 ; 父受氣, 母化成. 詩曰 : 哀哀父母, 生我□勞. 無父何□? 無母何恃? 出則銜恤, 入則靡至. 父兮生我, 母兮鞠我, 撫我育我, 長我畜我, 顧我復我, 出入復我. 欲報之恩, 昊天罔極! 梵網經云 : 孝順父母, 師僧三寶. →309

【阿摩】此□云女母. →310

【蘇弗窒利】此云善女. →311

【波帝】此云夫主. 大論云 : 一切女身, 無所繫屬, 則受惡名. 女人之體, 幼則從父母, 少則從夫, 老則從子. →312

【婆梨耶】此云婦. 說文 : 婦與己齊者, 婦服也. 從女持□, □掃也. 或稱命婦者, 夫尊於朝, 妻榮於室. →313

【阿那他】此云非正使人. 帝王略論曰 : 習與正人居, 不能無正, 猶生長齊地, 不能不齊言也. 習與不正人居, 不能無不正, 猶生長楚地, 不能不楚言也. 易曰 : 君子以常德行習敎事. □子曰 : 夫交人之道, 猶素之白也. 染之以朱則赤, 染之以藍則靑. 大戴禮曰 : 與君子游, 如入芝蘭之室, 久而不聞其香, 則與之化矣! 與不善人居, 如入鮑魚之肆, 久而不知其臭, 與之變矣! →314

【鳩那羅】此云惡人, 亦云不好人. 蜀先主臨終, 謂太子曰 : 勿以惡小而爲之, 勿以善小而不爲. 孔子云 : 見善如不及, 見惡如探湯. 尙書曰 : 彰善□(徒丹切)惡, 樹之風聲. 曾子云 : 人之好善, 福雖未至, 去禍遠矣! 人之爲惡, 凶雖未至, 去禍近矣! 辨魔書云 : 見善養育, 如雨露之被草木 ; 遇惡剿絶, 若鷹□之逐鳥雀. 罵意經云 : 人所作善惡, 有四神知之 : 一者地神, 二者天神, 三者旁人, 四者自意. 涅槃經明十六種惡 : 一爲利, □食羔羊, 肥已轉賣 ; 二爲利, 買已屠殺 ; 三爲利, □養□豚, 肥已轉賣 ; 四爲利, 買已屠殺 ; 五爲利, □養牛犢, 肥已轉賣 ; 六爲利, 買已屠殺 ; 七爲利, 養□令肥, 肥已轉賣 ; 八爲利, 買已屠殺 ; 九釣魚 ; 十獵師 ; 十一劫奪 ; 十二魁膾 ; 十三網捕飛鳥 ; 十四兩舌 ; 十五獄卒 ; 十六□龍. →315

【究磨羅浮多】應法師云 : 是彼八歲已上, 乃至未娶之者總名. →316

【拘摩羅】西域記云 : 唐言童子. 釋名云 : 十五曰童, 故禮有陽童. 牛羊之無角曰童, 山無草木曰童, 言人未冠者似之云耳. →317

【般□】應言般茶迦, 此云黃門. →318

【扇□】或扇茶, 此云生. 天然生者, 男根不滿. →319

【留拏】此云□(居言切), 或作□□, 以刀去勢也. →320

【伊梨沙掌拏】此云□, 因見他□, 方有□心□起. →321

【半擇迦】此云變, 今生變作. →322

【博叉】此云半月能男, 半月不能男, 此依四分律出. →323

【扇提羅】此云石女, 無男女根故. →324

【槃太子】此出楞伽. 若大乘入楞伽, 則云石女兒. →325

【馱索迦】此云奴. 說文云 : 男入罪曰奴, 女入罪曰婢. 風俗通云 : 古制無奴婢. 卽犯事贓(則郎切)者, 被贓罪, 沒入官爲奴婢. 獲者, 逃亡獲得爲奴婢. →326

【□陀羅】此云屠者, 正言□□(音途)羅. 此云嚴熾, 謂惡業自嚴. 行時搖鈴持竹, 爲□(音標)幟(尺志切. 通俗文云, 徽號曰□, 私記曰幟. 謂以絳帛書著背上曰徽, 廣雅云□也)故. 若不爾者, 王必罪之. 法顯傳云 : 名爲惡人, 與人別居, 入城市則擊竹自異, 人則避之. 或帶之, 人皆怖畏. →327

【樓由】此□云愛, 力士名也. →328

【譚婆】此云食狗肉人. →329

【□恥那】此云煮狗人. →330

【薩拘盧□】此云賣, 姓也. →331

【□□】□續. →332

【那羅】□上伎戱. →333

【因陀羅】此云帝. 正□天主, 以帝代之. 謚法曰 : 德象天地稱帝, 仁義所生稱王. 漢制, 天子稱皇帝, 其嫡嗣稱皇太子, 諸侯王之嫡嗣稱世子. 白虎通曰 : 皇者天之總, 美大之稱也. 煌煌, 人莫違也. 不煩一夫, 不擾一士, 故爲皇. 太昊伏羲氏·炎帝神農氏·黃帝有熊氏, 此號三皇. 少昊金天氏·□頊高陽氏·帝□高辛氏·帝堯陶唐氏·帝舜有虞氏, 此名五帝. 桓子曰 : 三皇以道治, 五帝爲德化 ; 三王由仁義, 五□用權智. 王肅云 : 王者雖號稱帝, 而不得稱天帝, 而曰天子, 乃天之子. 子之與父, 尊卑相去遠矣! 金光明經云 : 以天護故, 復稱天子. 莊子云 : 夫帝王之德, 以天地爲宗, 以道德爲主, 以無爲爲常. 逸士傳曰 : 帝堯之時, 有老人擊壤於路曰 : 吾日出而作, 日入而息, 鑿井而飮, 耕田而食, 帝何力於我哉? →334

【遮閱那】或云曷□□, 此云王. 薩遮經云 : 王者民之父母, 以法攝護衆生, 令安樂故. 白虎通曰 : 王者, 往也, 天下所歸往. 洪範曰 : 無偏無黨, 王道蕩蕩 ; 無黨無偏, 王道平平. 孔氏傳曰 : 辯, 治也. 吳楚之君, 僭號稱王, 仲尼正名, 以周天子爲天王. 故春秋云 : 天王狩於河陽. 韓詩外傳曰 : 君者, 群也. 能群天下萬物, 而除其害者, 謂之君也. 班固曰 : 其君天下也, 炎之如日, 威之如神, 涵之如海, 養之如春. 譬猶草木之植山林, 鳥魚之毓川澤, 參天地而施化, 豈云人事之厚薄哉! 釋氏以自在名王. 妙玄云 : 轉輪聖王, 四域自在. →335

【斫迦羅伐辣底曷羅□】或遮迦越羅, 此云轉輪王. 俱舍云 : 從此洲人壽無量歲, 乃至八萬歲, 有轉輪王生. 減八萬時, 有情富樂, 壽量損減, 衆惡漸盛, 非大人器, 故無輪王. 由輪旋轉應導, 威伏一切, 名轉輪王. 施設足說有四種 : 金·銀·銅·鐵輪, 應別如其次, 第勝上中下, 逆次能王領, 一二三四洲(云云). 契經從勝, 但說金輪. 故契經言 : 若王生在刹帝利種, 紹灌頂位, 於十五日, 受齋戒時, 沐浴首身, 受勝齋戒. 升高臺殿, 臣僚輔翼. 東方忽有金輪寶現, 其輪千輻, 具足□輞, 衆相圓淨, 如巧匠成, 舒妙光明, 來應王所, 此王定是轉金輪王. 轉餘輪王, 應知亦爾. 四種輪王, 威定諸方, 亦有差別. 謂金輪者, 諸小國王, 各自來迎, 作如是說 : 我等國土, 寬廣□饒, 安隱富樂, 多諸人衆, 惟願天尊, 親垂敎, , 我等皆是天尊翼從. 若銀輪王, 自往彼土, 威嚴近至, 彼方臣伏. 若銅輪王, 至彼國已, 宣威競德, 彼方推勝. 若鐵輪王, 亦至彼國, 現威列陣, 剋勝便止. 一切輪王, 皆無傷害, 令伏得勝, 各安其所, 勸化令修十善業道. 故輪王死, 定得生天. 慈恩云 : 金輪望風順化, 銀輪遣使方降, 銅輪震威乃服 ; 鐵輪奮戈始定. →336

【摩訶三摩曷羅□】此云大平等王, 劫初民主. →337

【首圖□那】或名閱頭檀, 此云淨飯, 或□眞淨, 或云白淨. →338

【途盧檀那】此云斛飯. →339

【薩縛達】西域記云 : 唐言一切施, 是如來昔修菩薩行時號. 避敵棄國潛行, 至此摩訶伐那伽藍. 唐言大林. 遇貧婆羅門方來乞□, 遂令羈縛, 擒往敵王, 冀以賞財, 回爲惠施. →340

【尸毗迦】西域記云 : 唐言與. 舊曰尸毗, 略也. →341

【歌利】或名迦利, 或名迦藍浮. 此云惡世, 又云惡生, 又云無道. 西域記云 : □利王, 唐言□諍. 舊云歌利, 訛也. →342

【頻婆娑羅】或名甁沙王, 此云摸實, 身摸充實. 又□形牢, 亦云影堅. 影謂形影, 皆取體分强壯之義. 頻婆, 或云頻毗, 此□顔色. 娑羅, 此云端正, 或□色像殊妙王. →343

【波斯匿】或名不黎先尼, 此云和悅. 西域記云 : 正名鉢邏斯那恃多, 唐言勝軍. 仁王經云 : 是波斯匿王, 已於過去十千劫, 龍光王佛法中, 爲四地菩薩. →344

【優塡】西域記云 : 訛也. 正名□陀衍那王, 唐言出受. →345

【毗盧釋迦】西域記云 : 舊曰毗流離王, 訛也. →346

【□羅羨那】秦言勇軍. →347

【阿□世】此云未生怨. 妙樂云 : 母懷之日, 已有惡心. 於甁沙王, 未生已惡, 故因爲名. 或呼婆羅留支, 此云無指. 妙樂云 : 初生, 相者云凶. 王令升樓撲之不死, 但損一指, 故爲名也. 內人將護, 呼爲善見. →348

【阿育】或阿輸迦, 或阿輸柯, 此云無憂王. →349

【補剌拏伐摩】西域記云 : 唐言滿□, 無憂王末孫. →350

【尸羅阿迭多】西域記云 : 唐言戒日. 愛育四生, 興崇三寶. 象馬飮水, □而後飼. 在位五十餘年, 野獸狎人. →351

【□□王】亦云霜□. 此□云貝, 乃珂貝耳. →352

【邏□伐彈那】西域記云 : 唐言王增. →353

【摩訶因陀羅】西域記云 : 唐言大帝, 無憂王弟, 寬刑六日, 獲果出家. →354

【祇陀】或云祇洹, 此云戰勝. 生時, 父波斯匿戰勝外國. 西域記云 : 逝多, 唐言勝林. 舊曰祇陀, 訛也. 諸經言祇樹者, 西域記云 : 時, 給孤獨願建精舍, 佛命舍利子, 隨瞻揆焉. 唯太子逝多園地爽塏(口亥切), 尋詣太子, 具以情告. 太子戱言 : 金□乃賣. 善施聞之, 心豁如也. 卽出金藏, 隨言布地. 有少未滿, 太子請留曰 : 佛誠良田, 宜植善種. 卽於空地建立精舍. 世尊卽告阿難曰 : 自今已來, 應謂此地爲逝多樹給孤獨園. →355

【提黎拏太子】大論 : 秦言好愛. 西域記云 : 蘇達拏, 唐言善牙, 亦云善與. →356

【闡釋迦】西域記云 : 舊曰車匿, 訛也. 亦釋種, 太子出家, 令車匿牽□陟. □陟, 馬名, 正云建他歌, 譯云納. 經音義云 : 車匿本是守馬奴名. 淨名疏云 : 其自恃王種, 輕諸比丘. 僧法事時, 輕笑言 : 如似落葉, 旋風所吹, 聚在一處, 何所評論? 佛去世後, 猶自不改. 佛令作梵壇, 謂默□也. 亦云彼梵天治罪法, 別立一壇. 其犯法者, 令入此壇, 諸梵不得共語. →357

【摩訶摩耶】西域記云 : 唐言大術, 或云大幻. 晉華嚴 : 摩耶夫人答善財言 : 我已成就大願智幻法門. 得此法門故, 爲盧舍那如來母. 於閻浮提迦毗羅城, 淨飯王宮, 從右脇生悉達太子, 顯現不可思議自在神力. 本行經云 : 爾時太子誕生, 適滿七日, 其太子母摩耶夫人, 遂便命終. 因果經云 : 太子姨母摩訶波□波提, 乳養太子, 如母無異. →358

【瞿夷】此云明女. 五夢經云 : 是舍夷長者女. 長者名水光. 其婦名餘明. 婦居近城. 生女之時, 日將欲沒, 餘明照其家內皆明, 因立字云瞿夷, 卽是太子第一妃也. 第二妃生羅云, 名耶檀, 亦名耶輸, 其父名移施長者. 第三妃名鹿野, 其父名釋長者, 太子以三妃故, 白淨飯王爲立三時殿. 大論云 : 釋迦文菩薩, 有二夫人 : 一名瞿毗耶, 二名耶輸陀羅, 羅□羅母也. 瞿毗耶是寶女, 故不孕子. →359

【韋提希】此云思惟. 觀經云 : 惟願世尊, 敎我思惟, 敎我正受. →360

【摩利】或云末利. 此云□, 匿王之后. 西域記 : 譯爲奈因, 施奈得報也. 女名勝□, 爲踰□王妃. →361

【半尸迦】此云女. 十誦云 : 有好善容, 評堪直半尸迦國, 爲人欲抄斷故, 令遣使僧中代受戒. →362

【須達多】亦云修達多, 或婆須達多. 西域記云 : 唐言善施, 或名樂施. 舊曰須達, 訛也. 正名蘇達多, 勝軍王大臣, 仁而聰敏, 積而能散, 賑乏濟貧, 哀孤□老. 時美其德, 號給孤獨. 孟子曰 : 老而無妻曰鰥(古顔切), 老而無夫曰寡, 老而無子曰獨, 幼而無父曰孤. 此四者, 天下之窮民而無告者. 今此長者, 給濟孤獨之人, 名給孤獨. →363

【□□】正云阿那他□茶陀揭利呵跛底. 阿那他, 云無依, 亦名孤獨. □茶陀, 此云團施. 好施孤獨, 因以爲名. →364

【耆婆】或云耆域, 或名時縛迦. 此云能活, 又云故活. 影堅王之子, 善見庶兄, 奈女所生. 出胎卽持針筒藥囊, 其母惡之, 卽以白衣□之, 棄於巷中. 時, 無畏王, 乘車遙見, 乃問之. 有人答曰 : 此小兒也. 又問死活耶? 答云 : 故活. 王卽勅人, 乳而養之, 後還其母. 四分律云 : 耆婆初詣得叉尸羅國, 姓阿提梨, 字賓迦羅. 而學醫道, 經於七年. 其師卽便以一籠器, 及掘草之具, 令其於得叉尸羅國, 面一由旬, 求覓諸草. 有不是藥者持來, 耆婆如敎, 卽於國內面一由旬, 周竟求覓. 所見草木, 盡皆分別, 無有草木非是藥者. 師言 : 汝今可去, 醫道已成. 我若死後, 次卽有汝. 耆婆經云 : 耆婆童子, 於貨柴人所, 大柴束中, 見有一木, 光明徹照, 名爲藥王. 倚病人身, 照見身中一切諸病. →365

【瞿史羅】此云守護心, 舊曰瞿師羅, 此譯美音. →366

【郁伽】此云威德. →367

【珊檀那】此云護彌. →368

【婆羅門】普門疏云 : 此云淨行. 劫初種族, 山野自閑, 故人以淨行稱之. 肇曰 : 秦言外意. 其種別有經書, 世世相承, 以道學爲業. 或在家, 或出家, 多恃己道術, 我慢人也. 應法師云 : 此訛略也. 具云婆羅賀磨拏, 義云承習梵天法者. 其人種類, 自云從梵天口生, 四姓中勝, 獨取梵名, 唯五天竺有, 餘國卽無. 諸經中梵志, 卽同此名. 正□淨裔, 稱是梵天苗裔也. →369

【一闡提】大衆所問品, 純陀問佛 : 一闡提者, 其義云何? 佛告純陀 : 若有比丘, 及比丘尼·優婆塞·優婆夷, 發□惡言, 誹謗正法, 造是重業, 永不改悔, 心無□愧, 如是等人, 名爲趣向一闡提道. 若犯四重, 作五逆罪, 自知定犯如是重事, 而心初無怖畏□愧, 不肯發露, 於佛正法, 無護惜建立之心, 毁□輕賤, 言多過咎, 如是等人, 亦名趣向一闡提道. 若復說言 : 無佛·法·衆. 如是等人, 亦名趣向一闡提道. 梵行品云 : 一闡提者, 不信因果, 無有□愧 ; 不信業報, 不見現在及未來世 ; 不親善友, 不隨諸佛所說敎誡. 如是之人, 名一闡提. 德王品云 : 一闡名信, 提名不具, 信不具故, 名一闡提. 入楞伽經曰 : 一闡提有二種 : 一者焚燒一切善根 ; 二者憐愍一切衆生, 作盡一切衆生界願. 大慧! 云何焚燒一切善根? 謂謗菩薩藏, 作如是言 : 彼非隨順脩多羅毗尼解脫說. 捨諸善根, 是故不得涅槃. 大慧! 憐愍衆生作盡衆生界願者, 是爲菩薩. 菩薩方便作願 : 若諸衆生不入涅槃者, 我亦不入涅槃. 又, 梵語闡底迦, 此云多貪. 阿闡底迦, 此云無欲. 阿顚底迦, 此云極惡. 唯識樞要云 : 一名一闡底迦, 是樂欲義, 樂生死故. 二名阿闡底迦, 是不樂欲義, 不樂涅槃故. 三名阿顚底迦名爲畢竟, 以畢竟無涅槃性故. 他謂一闡底迦, 卽焚燒一切善根 ; 二阿闡底迦, 卽菩薩大悲 ; 三阿顚底迦, 卽無性闡提. 故樞要云 : 瑜伽唯識, 說於無性一種闡提. 又云 : 無種性者, 現當畢竟, 二俱不成(此依相宗). →370

【娑毗迦羅】亦云劫毗羅. 此云金頭或云黃髮, 食米臍外道. 應法師云 : 舊言食米屑也. 外道修苦行, 合手大指, 及第三指, 以物縛之. 往至人家□穀□(補過切)米處, 以彼縛指, 拾取米屑. 聚至掌中, 隨得多少, 去以爲食. 若全粒者, 卽不取之. 亦名孚鳥(音浮)鳩行, 外道拾米, 如孚鳥鳩行也. →371

【瞿伽離】亦名瞿波利, 或名俱迦利, 此云惡時者. 調達弟子, 因謗身子目連, 梵王與佛訶之不受, 身瘡卽死, 入大地獄. 緣出大論十三. →372

【蘇氣□羅】此云善星. 羅云庶兄, 佛之堂弟庶兒, 故說爲子. 佛與迦葉往善星所, 善星遙見, 生惡邪心, 生身陷人, 至阿鼻獄. →373

【離車】□爲皮薄, 又云同皮, 或云彌戾車. 此□仙族王. 又云邊地主, 又云傳集國政. 其國義讓, 五百長者遞爲國主, 故云傳集國政. 出外爲邊地主, 又云邊夷無所知者. 西記云名栗□(昌栗切)婆子, 舊訛云離車. →374

【彌戾車】興福曰 : 惡見也. 資中曰 : 應是邊邪不正見, 死墮邊地下賤也. 長水曰 : 此樂垢穢人, 亦名蔑戾車·彌離車. →375

【演若達多】此云祠授. 證眞曰 : 此人從神祠乞得, 故名祠授. →376

【迦毗羅】梁言靑色, 亦名劫畢羅, □黃色. 輔行曰 : 此云黃頭, 頭如金色. 又云 : 頭面俱如金色. 造僧□論 : 具如下出. →377

【跋□】此云避. 善見律云 : 毗舍離王及夫人, 未登位時, 共牧牛兒出門游戱, 乃以脚足習牧牛人兒. 其兒泣向父母說云 : 此無父母子, 脚足習我等. 父母答云 : 汝等各自避去. 因此戱處, 名爲跋□, 故□爲避. 滅後百年, 跋□比丘擅行十事, 舍那迦那白於七百, 往毗舍離重結毗尼, 擧跋□過. →378

【薩遮尼乾】此云離繫, 自我餓外道. 尼乾, 亦□不繫, 拔髮露形, 無所貯畜. →379

【先尼】亦云西□迦, 此□有軍外道. →380

【富蘭那迦葉】什曰 : 迦葉, 母姓也. 富蘭那, 字也. 其人起邪見, 謂一切法無所有, 如虛空, 不生滅也. 肇曰 : 其人起邪見, 謂一切法斷滅性空, 無君臣父子忠孝之道也. 事□云 : 色空外道, 以外道用色破欲有, 以空破色有, 謂空至極. →381

【末伽黎拘□黎】末伽黎, 此云不見道. 什曰 : 末伽黎, 字也. 拘□黎, 是其母也. 肇曰 : 其人起見, 謂衆生苦樂, 不因行得, 皆自然耳. 淨覺謂計自然者, 亦是斷滅. 自然, 然, 是也 ; 自, 如是也. 婆沙云 : 法應爾, 不可改易, 不可徵詰, 是法爾義. 自然與法爾同. →382

【刪□夜毗羅□】刪□夜, 此云正勝. 毗羅□, 此云不作. 什曰 : 刪□夜, 字也. 毗羅□, 母名也. 其人起見, 謂要久逕生死. 彌歷劫數, 然後自盡苦際也. 肇曰 : 其人謂道不須求, 經生死劫數, 苦盡自得. 如轉縷(力主切)圓於高山, 縷盡自止, 何假求也? 疏又云 : 八萬劫滿, 自然得道. →383

【阿耆多翅舍欽婆羅】什曰 : 阿耆多翅舍, 字也. 欽婆羅, □衣也. 其人起計, 非因計因, 著□皮衣, 及拔髮煙熏鼻等, 以諸苦行爲道也. 肇曰 : 翅舍欽婆羅, □弊衣名也. 其人著弊衣, 自拔髮, 五熱炙身. 以苦行爲道, 謂今身倂受苦, 後身常樂. →384

【迦羅鳩□迦□延】迦羅鳩□, 此云牛領. 迦□延, 此云□髮. 肇曰 : 姓迦□延, 字迦羅鳩□. 其人謂諸法亦有相·亦無相. →385

【尼□陀若提子等】尼□, 此□離繫. 肇曰 : 尼□陀, 其出家總名也, 如佛法出家名沙門. 若提, 母名也. 其人謂罪·福·苦·樂, 本自有定因, 要當必受, 非行道所能斷也. 輔行引什肇註與涅槃經, 以辨同異. 後學詳覽. 天台四念處云 : 阿毗曇中明三種念處, 謂性·共·緣. 對破此三外道, 有人釋性念處, 謂觀無生淺名, 爲相深細. 觀無生, 見細法, 皆生死苦諦, 名性念處. 有人專用慧, 數緣無生空理, 發眞斷結, 得慧解脫羅漢. 對破邪因緣·無因緣·顚倒執性·一切智外道也. 共念處者, 以禪定助道, 正助合修. 亦名事理共觀, 發得無漏. 三明六通, 成俱解脫羅漢. 對破根本愛慢, 得五神通外道也. 緣念處者, 緣佛三藏十二部文言, 及一切世間名字. 所緣處廣, 非如支佛出無佛世, 不稟聲敎, 但以神通以悅衆生, 不能說法. 緣念處人, 了達根性, 善知四辯, 堪集法藏, 成無□大羅漢. 對破世間韋陀外道. →386

【風□陀劫□】大論 : 劫□, 秦言分別時節. 風□陀, 秦言善. 有千萬劫過去, 空無有佛. 是一劫中, 有千佛興. 淨居諸天歡喜, 故名善劫. 此一劫內, 有四中劫 : 成·住·壞·空. 義如余撰劫波圖. 出大論, 問曰 : 菩薩幾時, 能種三十二相? 答 : 極遲百劫, 極疾九十一劫. 此約大劫也. 然種相好, 須明四義 : 一·種相處, 準大論云 : 在欲界中, 非色無色 ; 於欲界五道, 在人道中 ; 於四天下, 閻浮提中 ; 於男子身, 非女人種. 佛出世時種, 佛滅不種. 緣佛身種, 餘不得種. 二·種相業, 準大論云 : 用意業種, 非身·口·業. 何以故? 意業利故. 問 : 意業有六識, 爲是何識? 答 : 是意識, 非五識. 五識不能分別故. 三·種相初, 有言足安立相, 先種. 有言紺靑眼相, 初種. 大論云 : 雖有是語, 不必爾也. 若相因緣和合時, 便言初種. 四·種相福, 一切人破正見, 一人能敎令得淨戒正見. 如是等爲一福, 具足百福, 乃成一相. →387

【刹那】楞伽云 : 刹那時不住, 名爲刹那. 俱舍云 : 壯士一彈指頃, 六十五刹那. 仁王云 : 一念中, 有九十刹那. 一刹那, 經九百生滅. 毗曇□爲一念. 日藏云 : 我今復說刹那之數, 一千六百刹那, 名一迦羅. 六十迦羅, 名模呼律多. 三十模呼律多, 爲一日夜. 俱舍云 : 時之極少, 名刹那 ; 時之極長, 名爲劫. 通明極少, 凡有三種. 俱舍頌曰 : 極微·字·刹那, 色·名·時極少. 釋曰 : 分析諸色, 至一極微, 爲色極少. 分析諸名及時, 至一字一刹那, 爲名極少·時極少. →388

【□刹那】毗曇□一瞬. 僧祇云 : 二十念爲一瞬, 二十瞬名一彈指. →389

【摩□羅】毗曇□爲須臾. 一日一夜, 共有三十須臾. 僧祇云 : 二十羅預, 名一須臾. 頌云 : 百二十刹那, 爲□刹那量. 臘縛此六十, 此三十須臾, 此三十晝夜, 三十晝夜月, 十二月爲年, 於中減半夜. →390

【迦羅】刊正記云 : 卽實時. 謂毗尼中, 誡內弟子, 聽時食, 遮非時食, 則實有其時也. 故大論云 : 毗尼結戒, 是世界中實, 非第一義中實. 論又問云 : 若非時食·時藥·時衣, 皆迦羅, 何以不說三摩耶? 答 : 此毗尼中說 : 白衣不得聞, 外道何由得聞, 而生邪見? 餘經通皆得聞, 是故說三摩耶, 令其不生邪見. →391

【三摩耶】刊正記云 : 名假時, 亦名短時長時. 論云 : 除邪見故, 說三摩耶, 不言迦羅. 復次, 有人言一切天地好醜, 皆以時爲因. 論中廣約三世無相, 是故時法無實. 是故說三摩耶, 令其不生邪見. 三摩耶說名時, 亦是假名時. 亦名長時短時者, 不同外人定執, 蓋是假說長短, 而無其實故. 若短若長, 悉名三摩耶. 見陰界入生滅, 假名爲時. →392

【阿留那】或阿樓那, 或云薩□, 漢言明相. 明了論云 : 東方已赤. 通慧指歸云 : 此方約日未出前二刻爲曉, 此爲明相也. 以觀見掌文爲限, 是四分明. 又別宗名地了時, 謂見地色分了故. 又云 : 日出映閻浮樹色, 名明相. 虛空藏經云 : 是初行菩薩, 明星出時, 從座而起, 向於明星, 說如是言 : 南無阿□那! 成就大悲. 今者初出閻浮提, 願以大悲覆護, 我以言說, 白大悲虛空藏菩薩, 於夜夢中, 示我方便. 以是緣故, 得悔所犯根本重罪. →393

【琰魔】或云琰羅. 此□靜息, 以能靜息造惡者不善業故. 或□遮, 謂遮令不造惡故. 或閻磨羅, 經音義應云 : 夜磨盧迦, 此云雙世, 鬼官之總司也. 亦云閻羅□魔, 聲之轉也. 亦云閻魔羅社, 此云雙王. 兄及妹, 皆作地獄主. 兄治男事, 妹治女事, 故曰雙王. 或□苦樂□受, 故云雙也. 婆沙·顯揚·幷正法念, 皆言鬼趣所收. 瑜伽, 地獄趣收. 又瑜伽論問 : □摩王, 爲能損害, 爲能饒益, 名法王? 答 : 由饒益衆生故, 若諸衆生執到王所. 令憶念故, 遂爲現彼相似之身. 告言 : 汝等自作, 當受其果. 由感那落迦, 新業更不積集, 故業盡已, 脫那落迦. 是故□摩, 由能饒益諸衆生, 故名法王. 論云 : 此贍部洲下, 過五百踰繕那, 有琰魔王國, 縱廣亦爾. →394

【閃多】此云鬼. 立世論云 : 鬼道名閃多, 爲閻摩羅王名閃多故. 其生與王同類, 故名閃多. →395

【□黎□】此云祖父. 文句云 : 衆生最初生彼道名祖父, 後生者亦名祖父. 妙樂云 : 亦是後生者之祖父也. →396

【□□多】應法師云 : 正言閉麗多, 此云祖父鬼. 或言餓鬼, 餓鬼劣者. 孔雀經作□(卑寐切)禮多. →397

【富單那】此云臭餓鬼, 主熱病鬼也, 亦名富多羅. →398

【迦□富單那】此□云奇臭餓鬼. →399

【鳩槃茶】亦云槃査, 亦云俱槃茶, 此云甕形. 舊云冬瓜, 此神陰如冬瓜, 行置肩上, 坐便踞之, 卽厭魅鬼. 梵語烏蘇慢, 此云厭. 字苑云 : 厭, 眠內不祥也. 蒼□篇云 : 伏合人心曰厭. 論衡曰 : 臥厭, 不寤者也. 字本作厭, 後人加鬼. →400

【毗舍□】亦云毗舍遮, 又云畢舍遮, 又云毗舍支, 又臂舍□. 此云啖精氣, □人及五穀之精氣. 梁言顚鬼. →401

【毗舍□】或鼻奢□. 此云別枝, 卽是□宿, 以生日所値宿爲名. →402

【彌栗頭韋陀羅】此云妙善, 主厭禱鬼. →403

【彌栗頭虔伽他】此云善品, 主蠱毒也. 左傳云 : 血蟲爲蠱. 說文云 : 腹中蟲也. →404

【遮文茶】舊云嫉□女. 又曰怒神, 卽役使鬼也. →405

【烏芻瑟摩】資中 : 此云火頭, 此力士觀火性得道, 故以名也. →406

【頻那夜迦】舊云頻那, 是□頭 ; 夜迦, 是象鼻, 此二使者. →407

【惡祁尼】或名些(蘇計切)吉利多耶尼, 此云火神. 書云 : 燥萬物者, 莫□乎火. 然蘊木中, 古者不知. 至燧人氏, 鑽木作火, 以敎天下變生爲熟. →408

【婆庾】此云風神. 書云 : 撓萬物者, 莫疾乎風. 俱舍云 : 安立器世間, 風輪最居下, 則知世界依風而住. 此二神名, 出孔雀經. →409

【尸利夜神】此□吉祥. →410

【諾健那】此云露形神, 卽執金剛力士也. →411

【鉢健提】此云堅固. →412

【婆里旱】梁云力士. 又梵云末羅. 此云力. 言力士者, 梵本無文, 譯人義立. →413

【那羅延】□鉤鎖力士, 或□堅固. →414

【摩尼跋陀】□威伏行. →415

【富那跋陀】□集至成. →416

【金毗羅】□威如王. →417

【賓頭盧伽】□立不動. →418

【車鉢羅婆】□忍得脫. →419

【曇摩跋羅】□學帝王. →420

【摩竭羅婆】□除曲心. →421

【繡利蜜多】□有功勳. →422

【勒那翅奢】□調和平. →423

【劍摩舍帝】□伏衆根. →424

【奢羅蜜帝】□獨處快. →425

【薩多琦黎】□大力天. →426

【波利羅□】□勇猛進. →427

【毗摩質多】此云高遠. →428

【□摩利子】□英雄德. →429

【波訶梨子】□威武盛. →430

【□羅騫□】□吼如雷. →431

【鳩羅檀提】□戰無敵. →432

【醯摩跋陀】□應舍主. →433

【地珂】梁云長, 義淨譯本云地[&94B9]伽, 此云長大. →434

【脩涅多羅】梁言善眼, 亦云蘇泥□羅, 此云妙目. →435

【分那柯】梁言滿. →436

【設覩魯】或名□覩□, 此云怨家. →437

【償起羅】亦云商企羅, 此云螺. →438

【訶利】亦云口歇里, 此云師子. →439

【訶利枳舍】亦云歇里□舍, 此云師子髮. →440

【波羅赴】亦云鉢唎部, 此□自在. →441

【陀羅那】梁言持, 亦云喇拏, 此云能持. →442

【舜若多】沇(音□)疏云 : 未見誠釋, 應是主空神. 入楞伽云 : 刹尼迦者, 名之爲空. 或□(丘庶切)提, 秦云虛空. 纂要云 : 但無□相之身, 亦有微妙之色. 故云如來光中, 映令暫見. 又涅槃明虛空喩, 乃立三義 : 一·無變易, 亘古騰今, 時移俗化, 唯此虛空, 常無變易. 故南本三十三云 : 虛空無故, 非三世攝 ; 佛性常故, 非三世攝. 善男子! 如來已得三菩提所有佛性, 一切佛法, 常無變易, 以是義故, 非三世攝. 二·無邊際, 物分表裏, 空無內外, 故無邊際. 三十二云 : 我爲衆生得開解故, 說言佛性非內非外. 何以故? 凡夫衆生, 或言佛性住五陰中, 如器中有果. 或言離陰而有, 猶如虛空. 是故如來說於中道. 衆生佛性, 非內六入, 非外六入, 內·外合故, 名爲中道. 三·無□□, 物體質□, 空性虛通. 故三十三云 : 如世間中, 無□□處, 名爲虛空. 如來得三菩提已, 於一切法無有□□, 故言佛性猶如虛空. 無著云 : 喩虛空者, 有三因緣 : 一, □一切處. 謂於住不住相中福生生故. 二, 寬廣. 高大殊勝故. 三, 無盡. 究竟不窮故. 淨覺云 : 應以□喩於假, 寬喩於空, 無盡喩中. 又楞嚴云 : 縱令虛空, 亦有名貌 ; 虛空是名, 顯色是貌. 孤山釋曰 : 如涅槃說空有四名, 謂虛空·無所有·不動·無□也. 貌, 謂體貌. 如雜集論說空一顯色, 沇疏釋曰 : 小乘以明暗爲體, 大乘以空一顯色, 及極逈色爲體(上見空名顯色, 下見空名逈色). 維摩疏問 : 此虛空譬, 豈有但空, 不可得空之殊? 答 : 空尙不一, 何得有二? 若約緣盡相顯, 非不有殊. 如大乘經論有破虛空之義, 卽可以譬但空, 顯不可得空. 記釋緣盡等者, 謂雲霧暗緣盡, 虛空明相顯時, 或見萬象, 或但見空, 可以喩但·不但二種眞也. 今問 : 虛空·空界, 二名同異? 答 : 顯宗論云 : 內外竅隙, 名空界 ; 光暗竅隙, 顯色差別, 名虛空界. 經言 : 虛空無色·無見·無對, 當何所依? 然藉光明顯了. 又說於色, 得離染時, 斷虛空界. 俱舍云 : 竅隙名空界, 謂人身中諸骨節間, 腹藏諸孔穴之空也. 成實論云 : 四大圍空, 有識在中, 故名爲人. 此以能依身中, 空名空界, 所依境內, 空名虛空. 問 : 虛空無邊, □一切處. 光明安云虛空分界, 尙可盡邊? 答 : 如楞嚴云 : 當知虛空生汝心內, 猶如片雲點太淸裏. 是則衆生計乎妄想, 太虛絶於靈照 ; 旣迷妄以成空, 故背覺而有限. 如天親說有分別, 及無分別, 皆名爲識. 有分別名識識, 無分別名似塵識. 如楞嚴, 想澄成國土, 卽似塵識 ; 知覺乃衆生, 卽是識識. 今述頌曰 : 虛空生我心, 我心廣無際 ; □哉迷中人, 云何自拘繫! →443

【阿羅難陀】梁言歡喜. →444

【鬱庾伽波羅】梁言勤守, 亦云溫獨伽波羅, 此云勇進勤護. →445

【吉蔗】或名吉遮, 正言訖栗著, 此云所作. 文句云 : 起尸鬼, 若人若夜叉, 俱有此鬼. →446

【□眞】此云神人. →447

【底栗車】此云畜生. 畜(□六切), 卽六畜也. 禮記註云 : 牛·馬·羊·犬·豕·□. 輔行云 : 攝趣不盡, 以五道中皆□有故, 又□畜(許六切)生. 婆沙云 : 畜謂畜養, 謂彼橫生, 稟性愚癡, 不能自立, 爲他畜養, 故名畜生. →448

【帝利耶瞿楡泥伽】此云旁行, 此道衆生, 多覆身行. 婆沙云 : 其形旁故, 其行亦旁. 刊正云 : 行行不正, 受果報旁, 負天而行, 故云旁行. →449

【那伽】秦云龍. 說文云 : 龍, 鱗蟲之長. 能幽能明, 能大能小, 能長能短. 春分而登天, 秋分而入地, 順也. 廣雅云 : 有鱗曰蛟龍, 有翼曰應龍, 有角曰□(渠幽切)龍, 無角曰□龍, 未升天曰蟠龍. 本行集經 : 稱佛爲龍者, 謂世間有愛, 皆遠離之. 繫縛解脫, 諸漏已盡, 故名爲龍. 故曰 : 那伽常在定, 無有不定時. 智論云 : 如菩薩本身, 曾爲大力毒龍. 若衆生在前, 身力弱者, 眼視便死 ; 身力强者, 氣噓(音虛)乃死. 此龍受一日一夜戒, 出家求靜. 入於林樹間, 思惟坐久, 疲怠而臥. 龍法若睡, 形狀如蛇, 身有文章, 七寶雜色. 獵者見之, 便驚喜言 : 如此希有難得之皮, 獻上國王, 以爲莊飾, 不亦宜乎? 便以杖按其頭, 以刀剝皮. 龍自思惟 : 我力如意, 傾覆此國, 其如反掌. 此人小物, 豈能困我? 我今以持戒故, 不計此身, 當從佛語. 於是自忍, 眠目不視, 閉氣絶息. 憐愍此人, 一心受剝, 不生悔意. 旣失其皮, 赤肉在地. 時, 日大熱, □轉土中, 欲趣大水. 見諸小蟲來食其身, 爲護戒故, 復不敢動. 自思惟言 : 我今此身, 以施諸蟲, 爲佛道故. 今以肉施, 用充其身, 後成佛時, 當以法施, 以益其心. 如是誓已, 身乾命終, 生□利天. 爾時毒龍, 釋迦文佛是 ; 是時獵師, 今調達等六師是也 ; 諸小蟲者, 初轉法輪八萬諸天得道者是. →450

【宮毗羅】此云蛟, 有鱗曰蛟龍. 抱朴子曰 : 母龍曰蛟, 子曰□. 山海經 : 蛟似蛇而四脚, 小頭細頸. →451

【叔叔邏】此云□. 符瑞圖云 : 黃帝時有□龍, 黑身無鱗甲, 背有名字. →452

【僧伽彼】或口似(詞孕切)多, 此云師子. 大論云 : 如師子王, 淸淨種中生, 深山大谷中住. 方頰大骨, 身肉肥滿, 頭大眼長, 光澤明淨. 眉高而廣, 牙利白淨, 口鼻方大, 厚實堅, 齒密齊利. 吐赤白舌, 雙耳高上, □髮光潤, 上身廣大, 膚肉堅著. 脩脊細腰, 其腹不現, 長尾利爪, 其足安立. 以身大力從住處出, 優脊嚬申, 以口□地, 現大威勢. 食不過時, 顯晨朝相, 表師子王力. 又大論 : 明佛說本事, 有師子至. 佛言 : 是師子, □婆尸佛時, 作婆羅門師, 見佛說法, 來至佛所. 爾時大衆, 以聽法故, 無共語者. 卽生惡念, 發惡罵言 : 此諸禿輩, 畜生何異? 不別好人, 不知言語. 以是業故, 從毗婆尸佛至今九十一劫, 常墮畜生中. 此人爾時卽應得道, 以愚癡故, 自作生死長久. 今於佛所心淸淨故, 當得解脫. 新華嚴云 : 譬如大師子吼, 小師子聞, 悉皆勇健, 一切禽獸, 遠避竄伏. 佛師子吼, 諸菩薩等若聞, 讚歎菩提心聲, 長養法身, 妄見衆生, □伏退散. 法界次第云 : 師子奮迅者, 借譬以顯法也. 如世師子奮迅爲二事故 : 一爲奮□塵土, 二能前走□走, 捷疾異於諸獸. 此三昧亦爾, 一則奮除障定微細無知之惑, 二能入出捷疾無間. 廣雅 : 奮, 振也. 又梵云嘶(先奚切)字, 如師子形相也. →453

【□波僧訶】或云優婆. →454

【僧伽】梁云小師子, 又云□猊. 爾雅曰 : □猊如□虎(在奸切)□, 食虎豹. 註云 : 卽師子. 出西域. 大論問 : 何以名師子座? 答 : 是號名師子, 非實師子. 佛爲人中師子, 佛所坐處, 若床若地, 皆名師子座. →455

【伽耶】或那伽, 或那先, 此云象. 異物誌 : 象之爲獸, 形體特詭(過委切). 身陪數牛, 目不踰豕, 鼻爲口役, 望頭若尾. 馴良承敎, 聽言則□(渠委切). 素牙玉潔, 載籍所美, 服重致遠. 唐□三藏傳云 : 西域有伽藍, 以沙彌知寺任. 相傳昔有苾芻, 招命同學, 遠來禮拜. 見野象銜花, 安置塔前, 復以牙芟(音衫)草, 以鼻□水, 衆見感歎. 有一苾芻, 便捨大戒, 願留供養. 謂衆人曰 : 象是畜生, 猶知敬塔. 我居人類, 豈覩荒殘而不供事? 遂結宇疏地, 種花植果, 雖涉寒暑, 不以爲勞. □國聞之, 共建伽藍, 卽屈知僧務, 乃爲故事. 大論云 : 如象王視, 若欲回身觀時, 擧身俱轉. 大人相者, 身心專一, 若有所觀, 身心俱□. →456

【□羅那】此云香葉, 帝釋象王名, 身長九由旬, 高三由旬. →457

【瞿摩帝】此云牛. 易曰 : 服牛乘馬, 引重致遠. 註云 : 稼穡之資. 垂裕記暹云 : 大論曰 : 放牛難陀問佛 : 有幾法成熟, 能令牛群蕃息? 有幾法不成熟, 令牛群不增, 不得安隱? 佛答 : 牧牛有十一事, 頌曰 : 解色與相應(一·二), 摩刷覆瘡痍(三·四), 放煙幷茂草(五·六), 安隱及度處(七·八), 時宜留取餘(九·十), 將護於大牛(十一). 比丘亦如是, 知四大造色(一) ; 善別愚智相(二) ; 摩刷六情根(三) ; 善覆十善相(四) ; 傳所誦爲煙(五) ; 四意止茂草(六) ; 十二部安處(七) ; 八聖道度處(八) ; 莫受輕賤請, 名曰知時宜(九) ; 知足爲留餘(十) ; 敬護是將護(十一). 此十一事, 卽小乘附事觀心. 譬喩經云 : 昔二兄弟, 志念各異. 兄謂弟曰 : 卿貪家事, 以財爲貴 ; 吾好經道, 以慧爲珍. 今欲捨家, 歸命福田. 兄遂出家, 夙夜精進, 得成道果. 弟貪家事, 命終墮牛, 肥盛甚大, 客買運鹽, 往還羸頓, 不能復前. 兄遊虛空, 遙見其牛, 卽以威神, 令弟自知. 遂爲牛主說其本末, 賈客聞之, 捨牛入寺, 兄常將養, 死生□利. →458

【□伽】此云犀牛. 爾雅云 : 南方之美者, 梁山之犀象. 註曰 : 犀牛皮角象牙骨. 又曰犀似豕, 註云 : 形似水牛. →459

【阿濕婆】此云馬. 漢書西域傳云 : 大宛國有高山, 其上有馬, 不可得. 因取五色母馬, 置其下, 與集生駒, 皆汗血, 因號天馬. 李伯樂, 字孫陽, 行至虞之山坂, 遇鹽車至, 有一龍馬, 而人不識, 用駕鹽車. 遙見伯樂, 乃嘶. 伯樂以坐下馬易之, 日行千里. 淮南子云 : 秦穆公與伯樂曰 : 子有使求馬者乎? 答曰 : 馬不在形容筋骨相也. 天下之馬, 若減若沒, 臣之子, 皆下材. 可告天下之馬, 有擔纏束薪者, 九方□, 其於馬, 非臣之下也. 求馬三月而反, 曰得馬矣. 在沙丘, 牡(莫后切)而黃, 及馬至, 則牝(毗忍切)而驪. 公謂伯樂曰 : 子所求馬者, 毛色牝牡, 不知販矣. 伯樂太息曰 : 一至此乎! □之所覩者天機也. 得其精而忘其□, 見其內而忘其外, 果千里馬也. 阿含 : 佛告比丘 : 有四馬 : 一·見鞭影卽便驚悚, 二·觸毛乃驚, 三·觸肉始驚, 四·徹骨方覺. 初合聞他聚落無常卽驚, 二如聞己聚落無常生厭, 三如聞己親無常生厭, 四如己身病苦方厭. 涅槃四馬, 喩生·老·病·死. 或名婆訶羅, 此云長毛. →460

【蜜利伽羅】此云鹿. →461

【磨多】此云母. →462

【跋羅娑□】此云堂. →463

【悉伽羅】此云野(音夜)干. 似狐而小, 形色靑黃, 如狗群行, 夜鳴如狼. 郭璞云 : 射(音夜)干能緣木. 廣志云 : 巢於絶巖高木也. 大論云 : 譬如野干, 夜半逾城, 深入人舍. 求肉不得, 僻處睡息, 不覺夜竟. 惶怖無計, 慮不自免, 住則畏死, 便自定心, 詐死在地. 衆人來見, 有一人云 : 我須其耳. 言已截去. 野干自念 : 截耳雖痛, 但令身在. 次有人言 : 我須其尾. 便復截去. 復有人云 : 須野干牙. 野干自念 : 取者轉多, 或取我頭, 則無活路. 卽從地起, 奮其智力, 絶踊間關, 遂得自濟. 行者之心, 求脫苦難, 亦復如是. 生不修行, 如失其耳 ; 老不修行, 如失其尾 ; 病不修行, 如失其牙 ; 至死不修, 如失其頭. 輔行記云 : 狐是獸, 一名野干, 多疑善聽. 顔師古註漢書曰 : 狐之爲獸, 其性多疑. 每渡河□, 且聽且渡, 故言疑者而稱狐疑. 述征記云 : 北風勁, 河□合, 要須狐行. 此物善聽, □下無聲, 然後過河. 說文云 : 狐, 妖獸也. 鬼所乘, 有三德. 其色中和, 小前大後, 死則首丘. 郭氏玄中記曰 : 千歲之狐爲□婦, 百歲之狐爲美女. 然法華云 : 狐·狼·野干, 似如三別. 祖庭事苑云 : 野干形小尾大, 狐卽形大. 禪經云 : 見一野狐, 又見野干, 故知異也. →464

【摩斯□】或□(上聲)迦□, 或末迦□, 此云□□. 本行經云 : 我念往昔海中, 有一大□, 其婦懷妊, 思□□心食. 夫言 : 此事甚難, 我居於海, □□在山. 汝且容忍, 我當求之. 時□出岸, 見□在樹, 善言慰問, 結爲交友 : 我當將汝, 度海彼岸. 別有大林, 花果□饒, 汝可下來, 騎我背上. □依□言, 俱下於水. □卽報言 : 我婦懷妊, 思食汝心, 故將汝來. □卽□言 : 何不預說, 我心適留娑羅樹上, 不持將行, 善友還回, 放我取心, 得已□來. □卽復岸, □□努力跳上大樹. 其□久停, 告言速下. □說偈言 : 汝□計較雖能寬, 而心智慮甚狹劣, 汝但審諦自思忖, 一切衆類誰無心. 六度經, 將□作鱉. →465

【舍舍迦】此云□. 韓子曰 : 宋人耕, 田中有株, □走觸株, 折頸而死. 因釋耕守株, 冀復得之, 路人笑矣. 西域記言 : 劫初時有狐·□·猿, 異類相悅. 時天帝釋, 欲驗修菩薩行者, 降迹應化爲一老夫. 謂三獸曰 : 二三子善安隱乎? 無驚懼耶? 曰 : 涉□草, 游茂林, 異類同歡, 旣安且樂. 老夫曰 : 聞二三子情厚意密, 忘其老弊, 故此遠尋. 今正飢乏, 何以饋(渠位切)食? 曰 : 幸少留此, 我躬馳訪. 於是同心虛己, 分路營求. 狐沿水濱, 銜一鮮鯉. 猿於林野采異花果, 俱來至止, 同進老夫. 唯□空還, 游躍左右. 老夫謂曰 : 以吾觀之, 爾曹未和. 狐·猿同志, 各能役心, 唯□空還, 獨無相饋. 以此言之, 誠可知也. □間譏議, 謂狐·猿曰 : 多聚樵蘇, 方有所作. 猿·狐競馳, 銜草曳木 ; 旣已蘊崇, 猛□將熾. □曰 : 仁者, 我身卑劣, 所求難遂. 敢以微軀, 充此一餐. 辭畢入火, 尋卽致死. 是時老夫復帝釋身, 除燼收骸, 傷歎良久. 謂狐·猿曰 : 一何至此, 吾感其心, 不泯其跡, 寄之月輪, 傳於後世. →466

【曷利拏】總言獐鹿等類. →467

【迦陵頻伽】此云妙聲鳥. 大論云 : 如迦羅頻伽鳥, 在殼(口角切)中未出, 發聲微妙, 勝於餘鳥. 正法念經云 : 山谷曠野, 其中多有迦陵頻伽, 出妙音聲. 如是美音, 若天若人緊那羅等, 無能及者, 唯除如來音聲. →468

【迦蘭陀】此云好聲鳥. 形如鵲, 群棲竹林. 或言鼠名, 具如下出. →469

【拘耆羅】或拘翅羅, 此云好聲鳥, 聲好而形醜. 又云□鷗. →470

【嘶那夜】此云鷹. 爾雅云 : 鷹, □醜, 其飛也□(音揮). 註曰 : 鼓翅□□然疾. 孔氏志怪曰 : 楚文王少時, 雅好田獵, 天下快狗名鷹畢聚焉. 有人獻鷹曰 : 非王鷹之□. 俄而雲際有一物凝翔, 飄□鮮白, 而不辨其形. 鷹見, 於是□□(下革切)而升, 矗(初六切, 聳上貌)若飛電. 須臾羽墮如雲, 血灑如雨. 良久間, 有一大鳥墮地而死, 其鳥兩翅度廣數十里, 喙(許穢切)邊有黃. 衆莫能知, 時博物君子曰 : 此大鵬雛也, 始飛焉, 故爲鷹所制. 文王乃厚賞獻者. 又言□者, 易曰 : 王用射(是亦切)□于高墉之上. 孔穎達云 : □者, 貪殘之鳥, □□之屬. 玉篇云 : 祝鳩也. 顔師古云 : □, □鳥. 卽今之鵠(胡骨切)也. 劉向以爲□近異祥, 貪暴類也. →471

【□陀】或叔迦婆□, 此云鸚鵡. 說文云 : 能言鳥也. 山海經曰 : 黃山及數歷山有鳥焉, 其狀如□(五各切), 靑羽赤喙, 人舌能言, 名鸚鵡. 曲禮曰 : 鸚鵡能言, 不離飛鳥 ; 猩猩能言, 不離禽獸 ; 人而無禮, 不亦禽獸之心乎? 雜寶藏經云 : 過去雪山有一鸚鵡, 父母都盲, 常取華果, 先奉父母. 時有田主, 初種穀時, 願與衆生而共□食. 鸚鵡於田常采其穀, 田主案行, 見□煎(子踐切)穀穗, 便設羅網, 捕得鸚鵡. 鳥告主言 : 先有施心, 故敢來采, 如何今者而見網捕? 田主問鳥 : 取穀與誰? 答言 : 有盲父母, 願以奉之. 田主報曰 : 今後常取, 勿復疑難(云云). 佛言 : 爾時鸚鵡, 我身是也 ; 時田主者, 舍利弗是. →472

【僧娑】或亘娑, 唐云□. 禮記云 : 季秋之月, 鴻□來賓. 詩傳云 : 大者曰鴻, 小曰□. 成公賦曰 : 上揮□於丹霞, 下濯足於淸泉. 西域記云 : 昔此伽藍, 習玩小乘漸敎, 故開三淨之食. 而此伽藍遵而不墜, 其後三淨, 求不時獲. 有苾芻經行, 忽見群□飛翔, 戱曰 : 今日衆僧食不充, 摩訶薩□, 宜知是時. 言聲未絶, 一□退飛, 當其僧前, 投身自□(於計切). 苾芻見已, 具白衆僧. 聞者悲感, 咸相謂曰 : 如來設法, 導誘隨機, 我等守愚, 遵行漸敎. 大乘者, 正理也. 宜改先執, 務從聖旨. 此□垂誡, 爲誠明導, 宜旌厚德, 建□覩波, 以□□焉. 或名鳧□者, 爾雅云 : 鳧, □醜, 其足□(音卜). 註云 : 脚指間有幕, □屬相著. 古今註云 : 鳧□常在海邊沙上, 餐沙石, 此非隨陽□也. 李巡曰 : 野曰鳧, 家曰□(音木). →473

【迦頻□羅】此云雉. 爾雅云 : 雉絶有力, 奮, 最健□. 類分六種, 四方名異. 晉武庫閉甚密, 中忽聞雉□, 張華曰 : 必是蛇化, 開視側有蛇□焉. 大論云 : 有時閻浮提人, 不知禮敬宿舊有德. 是時菩薩作迦頻□羅鳥, 有二親友, 象與□□, 共居畢鉢羅樹下, 自相問言 : 我等不知誰應爲大? 象言 : 我昔見樹在我腹下. □□言 : 我曾□地手捉樹頭. 鳥言 : 我於畢鉢羅林, 食此樹果, 子隨糞出, 此樹得生. 先生宿德, 禮應供養. 卽時大象背負□□, 鳥在□上, 周□游行. 禽獸人類, 見皆行敬. 斯乃聖人知道德仁義, 非禮不成. 故敬事長, 爲天下之至順也. →474

【究究羅】此是□聲. 鳩鳩□, 此云□. 易林曰 : 巽爲□, □鳴節時, 家樂無憂. 西京雜記云 : 成帝時, 交趾越裳國獻長鳴□, 以刻漏驗之, 與晷(音軌)度無差. 田饒夫曰 : 夫□戴冠, 文也 ; 足特距, 武也 ; 敵□, 勇也 ; 得食相呼, 義也 ; 鳴不失時, 信也. □有五德, 君猶烹而食之, 其所由來近也. 楞嚴云 : 如□後鳴, 瞻顧東方, 已有精色. 長水釋曰 : □第二鳴, 天將曉也. 孤山釋云 : 三德涅槃, 名曰義天. 前受想盡, 似證尙遙, 如□先鳴, 天色猶昧. 今行陰盡, 唯識陰在, 明悟非久, 如□後鳴, 天有精色. 齊顔之推云 : 梁時有人, 常以□卵白和沐, 使髮光黑, 每沐輒破二三十枚. 臨終, 但聞髮中□□, 數千□雛之聲. →475

【斫迦邏婆】此云鴛鴦, 匹鳥也. 止則相□, 飛則相雙. 鳥喩品云 : 一者迦□提, 二者鴛鴦. 游止共俱, 不相捨離. 今師釋曰 : 以雄喩常, 雌喩無常. 生死有性善故, 無常卽常, 如二鳥在下. 涅槃有性惡故, 常卽無常, 如二鳥高飛. 是則在高在下, 雌雄共俱, 雙游□息, 其義皆成. →476

【耆婆耆婆迦】此□生, 勝天王云生生. 或□命, 法華云命命. 雜寶藏經云 : 雪山有鳥, 名爲共命. 一身二頭, 識神各異, 同共報命, 故曰命命. 佛本行經 : 佛言 : 往昔雪山有二頭鳥 : 一頭名迦□茶, 一頭名憂波迦□茶. 其憂波迦□茶頭一時睡眠, 近彼寤頭有摩頭迦樹, 風吹華落, 至彼寤頭. 其頭自念 : 雖獨食華, 若入腹時, 俱得色力, 不令彼寤. 遂默食華. 其睡頭寤, 覺腹飽滿, □□氣出. 問言 : 何處得此美食? 寤頭具答, 睡頭懷恨. 後時游行, 遇毒樹華, 念食此華, 令二頭死. 時憂波迦□茶頭語迦□茶頭言 : 汝今睡眠, 我當寤住. 彼頭□睡, 卽食毒華. 其迦□茶, 寤覺毒氣, 問何惡食, 令我不安? 憂波頭言 : 食此毒華, 願俱取死. 於是彼頭卽說偈言 : 汝於昔日睡眠時, 我食妙華甘美味, 其華風吹在我邊, 汝返生此大瞋□. 凡是癡人莫願見, 亦莫願與癡共居 ; 與癡共居無利益, 自損及以損他身. 佛言 : 迦□茶鳥, 卽我身是 ; 憂波鳥者, 提婆達是. →477

【舍利】此云春□, 黃□也. 詩曰 : 出自幽谷, 遷于喬木. 又□雲□鷺(□, 七由切), 玉篇云水鳥也. 詩云有□在梁. 鷺(來故切), 爾雅註云 : 白鷺也, 頭翅背上, 皆有長翰. 毛詩云 : 振振鷺于飛. →478

【舍羅】此云百舌鳥. →479

【迦布德迦】或迦逋, 唐言□. 西域記云 : 昔佛於此爲衆說法. 羅者於林網捕羽族, 經日不獲. 來至佛所, 揚言唱曰 : 今日如來在此說法, 令我網捕都無所獲. 妻□飢餓, 其計安在? 如來告曰 : 汝今□火, 當與汝食. 如來是時化作大□, 投火而死. 羅者持歸, 妻□共食. 其後重往佛所, 如來方便攝化, 羅者聞法, 悔過自新, 捨家修學, 便證聖果, 因名所建, 號□伽藍. →480

【摩由邏】此云孔雀, 又孔雀□羽而□翔. 俱舍云 : 於一孔雀倫, 一切種因相, 非餘智境界, 唯一切智知. 證眞釋云 : 有情無始熏造一切界趣種子, 在本識中, 唯佛能了, 且擧孔雀一類, 尙已難知. →481

【阿梨耶】此云□, 亦作□(同充尸切). 爾雅云 : 狂, 茅□. 舍人曰 : 狂, 一名茅□. 喜食鼠, 大目也. 郭璞云 : 今鳩(胡官切)□也, 似鷹而白. →482

【□栗陀】此云鷲, 底揭羅□. 此云□鷲. 山海經曰 : 景山多鷲. 說文 : 鷲鳥黑色多子. 師曠云 : 南山有鳥, 名曰羌鷲, 黃頭赤咽, 五色皆備. 西域多此鳥, 蒼黃目赤, 食死屍. →483

【毗□拏□車婆】此云龜. 爾雅明十種之龜. 莊子曰 : 宋元君夢人被髮曰 : 予爲淸江使者河伯, 被漁者預且得予. 元君使人占之曰 : 此神龜也, 乃召預且. 預且釣得白龜五尺, 使獻之, 乃□(音枯)之以卜, 七十鑽而無遺策. 仲尼曰 : 龜能夢於元君, 不能避預且之網 ; 智能七十鑽而無遺策, 不能避□腸之患. 如是則智有以神, 智有所不及也. 法句經云 : 昔有道人, 河邊學道, 但念六塵, 心無寧息. 龜從河出, 水狗將□龜, 龜縮頭尾四脚, 藏於甲中, 不能得便. 狗去還出, 便得入水. 道人因悟 : 我不及龜, 放恣六情, 不知死至. →484

【摩竭】或摩伽羅, 此云鯨魚. 雄曰鯨, 雌曰□, 大者長十餘里. 大論云 : 五百賈客入海採寶, 値摩竭魚王開口, 船去甚疾. 船師問樓上人, 何所見耶? 答曰 : 見三日及大白山, 水流奔趣, 如入大坑. 船師云 : 三日者, 一是實日, 二是魚目. 白山是魚齒, 水奔是入魚口, 我曹死矣! 時船中人各稱所事, 都無所驗. 中有優婆塞語衆人言 : 吾等當共稱佛名字, 佛爲無上救苦厄者. 衆人一心共稱南無佛. 是魚先世, 曾受三戒, 得宿命智, 聞佛名字, 卽自悔責, 魚便合口, 衆人命存. 莊子云 : 呑舟之魚失水, 則□蟻而能制之. →485

【□彌】具云帝彌祗羅. 此云大身魚, 其類有四, 此最小者. 京房易傳云 : 海數(所魚切)見巨魚, 邪人進, 賢人疏. →486

【失收摩羅(收, 或作守)】善見云 : □魚長二丈餘, 有四足, 似□, 齒至利, 禽鹿入水, 齧腰卽斷. 又□殺子魚, 廣州有之. →487

【臂卑履也】此云蟻子. 晉書 : 殷仲堪父患耳聰, 聞床下蟻動, 謂之牛□. 賢愚經云 : 長者須達, 共舍利弗往圖精舍. 須達自手捉繩一頭, 舍利弗自捉一頭, 共經精舍. 時舍利弗欣然含笑, 須達問言 : 尊者何笑? 答言 : 汝始於此經地, 六欲天中宮殿已成. 卽借道眼, 悉見六天嚴淨宮殿(云云). 復更徙繩. 時, 舍利弗慘然憂色, 卽問尊者 : 何故憂色? 答言 : 汝今見此地中蟻子耶? 對曰已見. 舍利弗言 : 汝於過去毗婆尸佛, 亦於此地起立精舍, 而此蟻子在此中生. 乃至七佛已來, 汝皆爲佛起立精舍, 而此蟻子亦在中生, 至今九十一劫, 受一種身, 不得解脫. 生死長遠, 唯福爲要, 不可不種. 爾雅云 : 有足謂之蟲, 無足謂之□(直爾切), 二足而羽謂之禽, 四足而毛謂之獸. 蟲魚鳥獸, 種類何窮? 山水空陸, 境界無際. 循環荏(如枕切)苒(音染, 展轉也), 逐物狂愚. 一念如明, 萬類俱息, 宜照本性, 勿起異意也. →488

【那落迦】此□惡者. 那落, 是者義 ; 迦, 是惡義. 造惡之者, 生彼處故. 此標正報也. →489

【[&93B8]落迦】或那落迦, 此云不可樂, 亦云苦具, 亦云苦器. 此標依報也. →490

【泥□耶】文句云 : 地獄此方名. 梵稱泥□, 秦言無有, 無有喜樂·無氣味·無歡·無利, 故云無有. 或言卑下, 或言墮落, 中陰倒懸, 諸根皆毁壞故. 或言無者, 更無赦處. →491

【阿鼻】此云無間. 觀佛三昧經云 : 阿言無, 鼻言救. 成論明五無間 : 一趣果無間, 捨身生報故 ; 二受苦無間, 中無樂故 ; 三時無間, 定一劫故 ; 四命無間, 中不絶故 ; 五形無間, 如阿鼻相縱廣八萬由旬, 一人多人皆□滿故. 五無間業, 瑜伽第九云 : 一害父, 二害母, 三害羅漢, 四破僧, 五出佛身血. →492

【□部陀】俱舍云疱, 寒觸身分, 皆悉生□. →493

【尼剌部陀】此云疱裂. 嚴寒所逼, 身疱裂也, 此二從相. →494

【□□□□□婆虎虎婆】義府云 : 以寒增甚, 口不得開. 但得動舌, 作□□之聲. 此三約受苦聲以立名. →495

【□鉢羅】此云靑蓮華. →496

【鉢特摩】此云紅蓮華. →497

【摩訶鉢特摩】此云大紅蓮華. 此等皆是寒逼其身, 乃作靑紅等色. →498

【賓□羅】此云集欲. 適入尋出, 雖復在中, 而無痛苦. →499

【阿波那伽低】經音義 : 此云惡趣. 有三惡趣, 亦名三塗. 言三塗者, □華云 : 塗, 道也. 論語云 : 遇諸塗. 按四解脫經云 : 地獄名火塗道, 餓鬼名刀塗道, 畜生名血塗道. 塗有二義 : 一取殘害義, 塗謂塗炭, 如尙書曰 : 民墜塗炭. 二取所趣義, 塗謂塗道. 如易云 : 同歸而殊塗. 然春秋言四岳三途. 應法師云 : 春秋有三塗, 危險之處, 借此爲名. 通慧云 : 有本作途, 非也. 須作塗泥之塗. 後人妄云畜生·餓鬼·地獄名三塗, 當知此單指地獄也. 然此指歸之說, 非但違於吾敎四解脫經, 刀血火三之文, 又復誣其應師音義. 後學尋檢, 自見妄立. 又諸敎典明八難者, 三惡道爲三, 四·北洲, 五·長壽天, 六·佛前佛後, 七·世智辯聰, 八·諸根不具. 今述頌曰 : 三塗北洲長壽天, 諸根不具幷世智, 佛前佛後共八難. 受此果不得聖化, 故名難處. 或以世智辯聰, 名爲生邪見家. 淨名疏明二種八難 : 一者凡夫住事八難, 二者二乘住理八難. 事卽界內八難, 理乃界外八難. 荊溪云 : 若欲略明, 則有餘中三十心人, 爲三惡道 ; 住無我法, 名爲北洲 ; 地前法愛, 如長壽天 ; 未有初地十種六根, 名諸根不具 ; 地前智淺, 如世智辯聰 ; 不窮中理, 如佛前後. 若實報中, 位位相望, 節節作之, 此□障於中道理也. 成論明菩薩說四輪, □八難. 一·生中國輪, 能□五難, 謂三塗北洲及長壽天 ; 二·修正願輪, □世智辯聰 ; 三·植善因輪, □聾盲□啞 ; 四·近善人輪, □佛前佛後. 欲□八難, 當習四輪. 故今示之, 令思修耳. →500

【他那】此云處. 眞諦云 : 住處有二 : 一·境界處, 游歷之境, 爲化在俗之流. 二·依止處, 爲統出家之衆, 此卽祇園. 婆沙云 : 擧舍衛, 令遠人知, 國是總也. 擧祇園, 令近人知, 園是別也. →501

【須摩題】大論云 : 此云妙意, 亦好智, 亦好意. 彌陀經云 : 阿彌陀佛所居國土, 名須摩題. →502

【索訶】西域記云 : 索訶世界三千大千國土, 爲一佛之化攝也. 舊曰娑婆, 又曰娑訶, 皆訛. 楞伽□能忍. 悲華云 : 何名娑婆? 是諸衆生, 忍受三毒, 及諸煩惱, 能忍斯惡, 故名忍土 ; 如來獨證自誓. 三昧經云 : 沙訶, 漢言忍界. 眞諦三藏云 : 劫初梵王名忍, 梵王是世界主, 故名忍土. 一云雜會世界. 長水云 : 大千界之都名. 感通傳云 : 娑婆則大千總號. 孤山云 : 擧其通名, 非指大千也. →503

【東弗于逮】西域記云 : 海中可居者, 大略有四焉. 東毗提訶洲, 舊曰弗婆提, 又曰弗于逮, 訛也. 此云勝, 勝南洲故. 又云前, 一在諸方之前也. 又□爲初, 謂日初出處也. 俱舍云 : 東毗提訶洲, 其相如半月, 身長八□, 壽二百五十. →504

【閻浮提】訛云剡浮, 此云勝金. 大論云 : 閻浮, 樹名. 其林茂盛, 此樹於林中最大, 提名爲洲. 此洲上有此樹林, 林中有河, 底有金沙, 名閻浮檀金. 以閻浮樹故, 名爲閻浮洲. 此洲有五百小洲圍繞, 通名□浮提. 刊正云 : 此則河因樹立稱, 金因河得名. 長水云 : 或云閻浮果汁, 點物成金, 因流入河, 染石爲金. 其色赤黃, 兼帶紫□. 西域記云 : 南贍部洲, 舊曰閻浮提洲, 又曰剡(以□切)浮洲, 訛也. 藏□云 : 贍部, 此土無相當, 故不□. 唯西域記音中, □爲穢樹. 南贍部洲, 北廣南狹, 三邊量等, 其相如車. 俱舍云 : 贍部洲人身, 多長三□半, 人壽無定限. →505

【西瞿耶尼】此云牛貨, 亦□取與. 藏疏云 : 以彼多牛, 以牛爲貨. 俱舍□云 : 劫初時, 因高樹下, 有一寶牛, 爲貨易故. 西域記云 : 西瞿陀尼洲, 舊曰瞿那尼, 又云□伽尼, 訛. 俱舍云 : 西牛貨洲, 壽五百歲, 相圓無缺, 長十六□. →506

【北鬱單越】或鬱□越, 此云勝處, 亦云勝生. 於四洲中, 有情處貨, 皆最勝故. 亦云高上, 出餘三方故. 形如方座, 四面量等, 長三十二□, 壽滿一千歲. 故俱舍云 : 諸處有中夭, 除北俱盧洲, 以壽定故·以樂極故·以執堅故, 聖人不生, 八難中一 ; 若論値佛聞法, 南洲最上. 故大論云 : 南洲三事, 尙勝諸天, 況北洲乎! 一能斷□, 二識念力, 三能精進. 所以諸佛唯出南洲. 西域記云 : 北拘盧洲, 舊曰鬱丹越, 又曰鳩樓, 訛也. 金輪王乃化被四天下, 銀輪王則政隔北拘盧, 銅輪王則除北拘盧及西瞿陀尼, 鐵輪王則唯贍部洲. 夫輪王者, 將卽大位, 隨福所感, 有大輪寶浮空來應, 感有金銀銅鐵之異. →507

【印度】西域記云 : 天竺之稱, 異議糾紛, 舊云身篤, 或曰賢豆. 今從正音, 宜云印度(云云). 印度者, 唐言月, 月有多名, 斯其一稱(云云). 良以其土聖賢繼軌, 導凡御物, 如月照臨, 由是義故, 謂之印度(云云). 五印度之境, 周九萬餘里. 三垂大海, 北背雪山, 北廣南狹, 形如半月. 劃野區分, 七十餘國. 時特暑熱, 地多泉濕. 成光子曰 : 中天竺國, 東至震旦, 五萬八千里 ; 南至金地國, 西至阿拘遮國 ; 北至小香山阿□達, 亦各五萬八千里, 則知彼爲中國矣. 梁傳云 : 何承天以博物著名? 乃問慧嚴曰 : 佛國將用何□? 云 : 天竺夏至之日, 日正中時, □晷無影, 所謂天中. 於五行土德, 色尙黃, 數尙五, 八寸爲尺, 十兩當此土十二兩. 建辰之月爲歲首, 及討□分至, 推校薄蝕, 顧步光景, 其法甚詳. 宿度章紀, 咸有條例, 承天無所措難. 後婆利國人來, 果同嚴說. →508

【婆羅니斯國】西域記云 : 舊曰波羅柰, 訛也. 中印度境, 婆沙云 : 有河名波羅柰, 去其不遠, 造立王城. 或□江□城, 亦云鹿苑. →509

【迦毗羅□□都】迦毗羅, 此云黃色. □□都, 此云所依處. 上古有僊曰黃頭, 依此修道. 西域記云 : 劫比羅伐□堵, 舊曰迦毗羅衛, 訛也. 或名迦維衛. 或名迦夷, 此云赤澤. 或名婆兜釋翅搜, 此云能仁住處, 音訛也. 竺法蘭對漢明云 : 迦毗羅衛者, 大千之中也. 宋沙門慧嚴, 與南蠻校尉何承天共論華梵中邊之義, 乃引周公測景之法, 謂此土夏至之日, 猶有餘陰, 天竺則無也. 言測景者, 周公攝政四年, 欲求地中而營王城. 故以土圭測景, 得潁川陽城, 於是建都. 土圭, 長尺有五寸. 夏至日晝漏半, 立八尺之表, 表北得景尺有五寸, 景與土圭等, 此爲地中. 鄭司農云 : 凡日景於地, 千里而差一寸. 當知陽城, 蓋就此土自爲中耳. 旣有表景, 豈非餘陰耶? 況此土東垂大海, 三方且非, 由是觀之, 邊義彰矣. →510

【舍婆提】西域記云 : 室羅筏悉底, 舊訛云舍衛. 此云聞物, 寶物多出此城. 亦□□德, 一具財寶, 二妙五欲, 三饒多聞, 四□解脫. 義淨譯金剛, 云名稱大城. □華云 : 但得聞義, 而缺物義. 此乃□薩羅國都城之號. □李證眞□云 : 爲簡南□薩娑國, 故廢國名, 而標城號. 發軫問 : 諸經中, 說佛生迦毗羅國, 何以論云生舍婆提耶? 答 : 迦毗羅與舍婆提相□, 同是中印土境, 故此言之. →511

【摩竭提】此云善勝, 又云無惱. 西域記云 : 摩竭陀, 舊曰摩伽陀, 又曰摩竭提, 皆訛也. 中印度境. 文句記云 : 此云不害, 劫初已來, 無刑害故. 至阿□世, 截(五結切)指爲刑, 後自齧指痛, 復息此刑. 佛當生其地, 故吉兆預彰, 所以先置不害之名, 亦名無害. 文句曰 : 此云天羅, 天羅者王名, 以王名國, 城名王舍. →512

【羅閱祇伽羅】西域記名曷羅□□(渠乙切)利□(火利切). 此云王舍城. 應法師云 : 羅閱, 義是料理. 以王代之, 摩伽陀國中城名也. 大論云 : 昔有須陀須摩王, 是王精進持戒, 常依實語. 晨朝乘車, 將諸□女, 入園游戱. 出城門時, 一婆羅門來乞, 而語王言 : 王是大福德人, 我身貧窮, 當見愍念, 賜自少多. 王言 : 敬如來告, 當相布施, 須我出還. 作此語已, 入園□浴嬉戱. 時兩翅王, 名曰鹿足, 空中飛來, 於□女中, 捉王將去. 諸女啼哭, 號慟一園, 驚城內外, 搔擾悲惶. 鹿足負王, 騰躍虛空, 至所住處, 置九十九王中. 須陀須摩王言 : 我不畏死, 自恨失信. 我從生來初不妄語. 今日晨朝出門時, 一婆羅門來從我乞, 我時許言, 還當布施. 不慮無常, 辜負彼心, 自招欺罪. 是故啼耳. 鹿足王言 : 汝意欲爾, 畏此妄語, 聽汝還去. 七日布施婆羅門訖, 當便來還. 若過七日, 有我翅力, 取汝不難. 須陀須摩王得還本國, 恣意布施, 立太子爲王, 大會人民, 懺謝之, 言 : 我智不周, 初治多不如法, 當見忠恕. 如我今日, 身非己有, 正爾還去. 擧國人民及諸親戚, 叩頭留之 : 願王留意慈蔭此國, 勿以鹿足鬼王爲慮. 當設鐵舍奇兵, 鹿足雖神, 不畏之也. 王言不得, 而說偈言 : 實語第一戒, 實語升天梯, 實語爲大人, 妄語入地獄. 我今守實語, 寧棄身壽命, 心無有悔恨. 如是思惟已, 王卽發去, 到鹿足所. 鹿足遙見, 歡喜而言 : 汝是實語人, 不失信要. 一切人皆惜身命, 汝從死得脫, 還來赴信, 汝是大人(云云). 鹿足又言 : 汝好說此, 今相放捨, 九百九十九王, 亦布施汝, 隨意各還本國. 由此千王共居, 故名王舍. →513

【拘尸那】此云角城. 輔行云 : 其城三角, 故云角也. →514

【毗耶離】亦名維耶離, □舍隷, 吠舍離. 此云廣嚴. 西域記云 : 吠舍釐國, 舊訛曰毗舍離. 什師云 : 毗言稻, 土之所宜也. 離耶言廣嚴, 其地平正莊嚴. 淨名略疏云 : 此云廣博嚴淨, 其國寬平, 名爲廣博. 城邑華麗, 故名嚴淨. 有師□爲好稻, 出好粳糧, 勝於餘國故也. 有言好道, 國有道砥直(砥, 音旨, 平直也). 有言好道, 其國人民, 好樂正道, 自敦仁義, 不須君主, 五百長者共行道法, 率土人民莫不歸悅. →515

【伽耶】此云山城, 去菩提道場約二十里. 西域記云 : 城甚險固, 城西南五六里至伽耶山, 谿谷杳冥, 峰巒危□. 印度國俗, 稱曰靈山. 自昔君王馭宇承統, 化洽遠大, 德隆前代, 莫不登封而告成功. →516

【矩奢褐羅補羅城】西域記云 : 唐言上茅宮城, 多出勝上吉祥香茅. 摩竭陀國之正中, 古先君王之所都. →517

【拘蘇摩捕羅城】西域記云 : 唐言香華宮城. 穀梁曰 : 城以保民爲之. 華嚴寶眼城天, 告善財言 : 應守護心城, 離生死故. →518

【□若鞠□】西域記云 : 唐言曲女城, 中印度境. 大樹仙人, 棲神入定, 經數萬歲, 從定而起. 見王百女, 詣宮來請. 唯幼稚女, 而充給使. 仙人懷怒, 便惡□曰 : 九十九女, 一時腰曲. 從是之後, 名曲女城. →519

【蘇伐剌拏瞿□羅】西域記云 : 唐言金氏, 出上黃金, 世以女爲王, 因以女爲國. →520

【烏仗那】□傳 : 唐言苑, 昔阿輸迦王之苑□也. 舊曰烏場, 或曰烏茶, 皆訛也. 北印度境. →521

【□賞彌】西域記云 : 舊云拘□彌, 訛也. 中印度境. →522

【□賓】此云賤種. 西域記云 : 迦濕彌羅, 舊曰□賓, 訛也. 北印度境. 末田底迦旣得其地, 立五百伽藍, 於諸異國, 買□(音育)賤人以充役使, 用供衆僧. 末田底迦入寂滅後, 彼諸賤人自立君長, □境諸國, 鄙其賤種, 莫與交親, 謂之訖利多. 唐言買得. →523

【劫布俎那】西域記云 : 曹國. →524

【□時】西域記云 : 唐言石國. →525

【颯□建(□, 音末)】西域記云 : 唐言康國. →526

【□□賀】西域記云 : 唐言米國. →527

【屈霜□迦(霜, 去聲呼)】西域記云 : 唐言何國. →528

【阿踰□】此云不可戰國. →529

【喝□】西域記云 : 唐言東安國. →530

【捕哺】或名捕揭. 西域記云 : 唐言中安國. →531

【戊地】西域記云 : 唐言西安國. →532

【□霜那】西域記云 : 唐言史國. →533

【阿耆尼】西域記云 : 舊曰烏耆, 訛也. →534

【屈支】西域記云 : 舊曰龜□, 又音丘慈. →535

【健□邏】西域記云 : 舊曰乾陀衛, 訛也. 隋云香行國. →536

【曷部多】西域記云 : 唐言奇特. →537

【□沙】西域記云 : 舊謂疏勒者, 乃稱其城號, 言猶訛也. 正音云室利訖栗多底. →538

【至那僕底】西域記云 : 唐言漢封. 河西蕃維質(音致)子所居, 因爲國號. →539

【瞿薩□那】西域記云 : 唐言地乳. 王未有胤(羊晉切), 禱毗沙門像, 額上剖出□兒, 不飮人乳. 神前之地, 忽然隆起, 其狀如乳. 神童飮□, 遂至成立. 卽其俗之雅言也. 俗語謂之渙那國, 匈奴謂之于遁, 諸胡謂之豁且, 印度謂之屈丹. 舊曰于□, 訛也. →540

【薄□羅】應是月支, 在雪山西北, 或云月氏. →541

【僧伽羅】西域記 : 唐言執師子, 非印度境, 是南海路. 其祖擒執師子, 父殺應王慕, 王畏暴逆, 重賞遠放, 船漂寶渚, 遂立此國. →542

【震旦】或曰眞丹, 或云□丹. 琳法師云 : 東方屬震, 是日出之方, 故云震旦. 華嚴音義□爲漢地, 此不善華言. 樓炭經云 : 蔥河以東, 名爲震旦. 以日初出, 耀於東隅, 故得名也. →543

【脂那】婆沙二音 : 一云支那, 此云文物國, 卽讚美此方, 是衣冠文物之地也. 二云指難, 此云邊鄙, 卽貶挫此方非中國也. 西域記云 : 摩訶至那, 此曰大唐. →544

【伊沙那】淸□疏云 : 此云長直, 謂里巷徑永. 表知三際故言長, 表知勝義故言直. →545

【蔑戾車】□傳 : 唐言邊地. 北印度功境, 皆號蔑戾車. →546

【乾□婆城】大論云 : 日初出時, 見城門樓櫓宮殿, 行人出入, 日轉高轉滅, 但可眼見, 而無有實, 名□□婆城. 靜苑華嚴音義云 : 西域云樂人爲乾□婆. 彼樂人多幻作城郭, 須臾如故, 因卽謂龍蜃所現. 輔行云 : 乾城, 俗云蜃氣. 蜃, 大蛤也. 朝起海洲, 遠視似有, 近看卽無. →547

【勢羅】西域記 : 唐言山, □波世羅, □爲小山. 廣雅云 : 山, 産也, 能産萬物. 高者名岳, 小者名丘. →548

【蘇迷盧】西域記云 : 唐言妙高. 舊曰須彌, 又曰須彌樓, 皆訛. 四寶合成, 在大海中, 據金輪上, 日月之所□泊, 諸天之所游舍. 七山七海, 環峙環列, 四面各有一色. 東黃金, 南瑠璃, 西白銀, 北頗梨. 隨其方面, 水同山色. 毗曇俱舍云 : 妙高, 七寶所成, 故名妙 ; 出七金山, 故名高. 觀經疏云 : 擧高三百三十六萬里, 縱廣亦爾. →549

【彌樓】有人謂, 彌樓此云光明, 七金山也, 金色光明故. 若準第一義法勝經云須彌樓山, 則彌樓是須彌山舊譯. 俱舍 : 須彌亦云彌樓, 是則梵音有異. 若據法華云 : 內外彌樓山, 須彌及鐵圍. 是則山體亦異. →550

【□迦羅】或云灼□羅, 又云斫迦羅. 應法師云 : 此□云輪山, 舊云鐵圍. 圍卽輪義, 譯人義立. →551

【耆□□】大論云 : 耆□名鷲, □名頭. 是山頂似鷲. 增一 : 佛告諸比丘 : 此山久遠, 同名靈鷲. 觀經疏云 : 諸聖僊靈依之而住. 西域記云 : 宮城東北行三四里, 至□(渠乙切)栗陀羅矩□. 此云鷲峰, 亦云鷲臺. 舊云耆□□, 訛也. 旣棲鷲鳥, 又類高臺. 應法師云 : 案梵本無靈義, 此鳥有靈, 知人死活, 故號靈鷲. 婆沙云 : 其山三峰, 如仰□足, 似狼之迹, 亦名狼迹, 又名普賢山·白□山·仙人山·負重山. →552

【目眞□陀】或云目脂□陀, 此云石山. →553

【鉢羅□菩提】淨名疏云 : 此云安明. 垂裕云 : 入水最深, 故名安 ; 出諸山上, 故曰明. 西域記云 : 唐言前正覺山, 如來將證正覺, 先登此山. →554

【屈屈□播陀】西域記云 : 唐言□足山, 亦名□盧播陀, 唐言尊足. 峻起三峰, 迦葉旣入, 三峰斂覆. 三會說法之後, 餘有無量□慢衆生, 慈氏將登此山, 彈指峰開, 迦葉授衣, 火化入滅. →555

【因陀羅執羅□訶】西域記云 : 唐言帝釋窟. 西峰南巖間, 有大石室, 廣而不高, 佛常中止. 時天帝釋, 以四十二疑事, 書石請問, 佛爲演釋, 其迹猶在. →556

【馬□迦】西域記云 : 僧伽羅國, 東南隅有馬□迦山, 巖谷幽峻, 神鬼游舍, 昔佛於此說馬□迦經. 舊曰楞伽經, 訛也. →557

【補陀落迦】或名補涅洛迦, 此云海島, 又云小白花. 西域記云 : 有□落迦山, 南海有石天宮, 觀自在菩薩游舍. →558

【優留曼陀】亦云優留曼茶, 此云大醍□. →559

【軻地羅】此譯軻, 空也 ; 地羅者, 破也. 名破空山. →560

【比羅娑落】西域記云 : 唐言象堅山, 神作象形, 故曰象堅. →561

【彈多落迦】西域記云 : 舊曰檀特山, 訛也. →562

【逾健達羅】此云雙迹. 此山之峰, 有二□道, 似車迹故. →563

【由乾】此譯云雙. →564

【陀羅】此云持, 名雙持山. →565

【伊沙□羅】此云持軸, 形如車軸故. →566

【□地洛迦】此云□木山, 本樹名也. →567

【蘇達梨舍那】此云善見, 見者稱善. →568

【□溫縛拏】此云馬耳山, 狀如彼故. →569

【毗摩□迦】此云有障□神山. →570

【尼民達羅】此云地持, 山形似海中魚故. →571

【摩黎】或云摩羅耶. 在南天竺, 多出□檀. →572

【尼民陀】此云持邊. 七金外邊, 護持圍繞餘六山故. →573

【阿伽】此云水. 釋名云 : 水, 準也, 準平物也. 稱讚淨土佛攝受經, 明八功德水 : 一·澄淨 ; 二·淸冷 ; 三·甘美 ; 四·輕軟 ; 五·潤澤 ; 六·安和 ; 七·飮時除飢渴等一切過患 ; 八·飮已, 定能長養諸根四大. 淨覺云 : 淸是色入, 不臭是香入, 輕冷軟是觸入, 美是味入, 調適是法入. →574

【阿□達】西域記云 : 贍部洲之中地者, 阿那婆答多池, 唐言無熱惱. 舊曰阿□達, 訛也. 在香山之南, 大雪山北. 周八百里, 金·銀·銅·鐵·瑠璃·頗□飾其岸焉. 金沙彌漫, 淸波皎鏡, 大地菩薩以願力故, 化爲龍王, 於中潛宅, 出淸冷水. 是以池東面銀牛口, 流出□伽河, 繞池一□, 入東南海. 池南面金象口, 流出信度河, 繞池一□, 入西南海. 池西面瑠璃馬口, 流出縛芻河, 繞池一□, 入西北海. 池北面頗□師子口, 流出徙多河, 繞池一□, 入東北海. 或曰潛流地下, 出積石山, 卽徙多河之流, 爲中國之河源. 孝經緩神契曰 : 河者, 水之伯. →575

【信度】舊云辛頭, 此云驗河. →576

【□伽】此云天堂來, 見從高處來故. 又云河神之名, 以爲河名. 西域記 : 舊曰□河, 又曰□沙, 訛也. 章安云 : 諸經多以□河沙爲量者, 有四義故 : 一·人多識之, 二·入者得福, 三·八河中大, 四·是佛生處. 此卽四悉檀也. →577

【縛芻】此云靑河. 西域記云 : 舊曰博[&8E42], 訛也. →578

【徙多】此云冷河. 西域記云 : 舊曰私陀, 訛也. →579

【阿恃多伐底河】西域記云 : 唐言無勝. 舊曰阿利羅跋提河, 訛也. 典言口尸(許梨切)剌(力葛切)拏伐底河, 譯曰有金河, 是産閻浮金處. 梁宗法師云 : 佛來此河邊, 入滅有意, 河流奔注, 若生死□速. 金砂不動, 喩佛性常住. 又因地在此捨身, 故今至彼入滅. 章安云 : 相傳熙連, 祗是跋提. 今言不爾, 跋提大, 熙連小. 或言廣四丈, 或八丈, 在城北, 跋提量在城南, 相去百里, 佛居其間. 熙連禪尼, 此云不樂著河, 度一切諸佛境界經 : 佛言四流 : 欲流·有流·見流·無明流. 涅槃經說六河 : 謂生死河·涅槃河·煩惱河·佛性河·善法河·惡法河. →580

【娑竭羅】或娑伽羅, 此云鹹海. 書曰 : 江漢朝宗于海. 莊子曰 : 溟海者, 天池也. 淮南子曰 : 海不讓水積, 以成其大. 孫卿子曰 : 不積細流, 無以成海. 老子曰 : 江海所以能爲百谷王者, 其善下也. 潮有朝夕之期, 故吳都有朝夕之池. 新華嚴云 : 譬如大海, 以十種相得大海名, 不可移奪. 一·次第漸深 ; 二·不受死屍 ; 三·餘水入中, 皆失本名 ; 四·普同一味 ; 五·無量珍寶 ; 六·無能至底 ; 七·廣大無量 ; 八·大身所居 ; 九·潮不過限 ; 十·普受大雨, 無有盈溢. 金剛三昧不壞不滅經云 : 以沃□山, 大海不增 ; 以金剛輪故, 大海不減 ; 此金剛輪隨時轉故, 令大海水同一鹹味. 華嚴云 : 其娑竭羅龍王宮殿中水, 涌出入海, 復倍於前. 其所出水, 紺瑠璃色, 涌出有時, 是故大海潮不失時. 大集云 : 如閻浮提一切衆生身, 及與外色, 大海中皆有印象, 故名海印. 菩薩亦爾, 得大海印三昧已, 能分別一切衆生心行, 於一切法門皆得慧明. 華嚴云 : 海有奇特殊勝法, 能爲一切平等印, 衆生寶物及川流, 普能包容無所拒. 無盡禪定解脫者, 爲平等印亦如是, 福德智慧諸妙行, 一切□修無厭足. →581

【賀邏□】此云池. 停水曰池, 廣雅曰沼也. →582

【提】大論□洲. 爾雅 : 水中可止曰洲. 大品云 : 須菩提! 若江河大海, 四邊水斷是爲洲. 須菩提! 色亦如是, 前後際斷. 大論云 : 世間洲者, 如洲四邊無地. 色等法亦如是, 前後皆不可得, 中間亦如. 或言洲□(徒亶切)者, 爾雅謂水內沙堆也. 渚者, 爾雅小洲曰渚. 大涅槃云 : 譬如商人, 欲至寶渚, 不知道路, 有人示之, 卽至寶渚, 乃獲諸珍. 大般涅槃, 喩之爲寶也. →583

【婆那】正言飯那, 此云林, 叢木曰林. 雜阿含 : 佛告阿難 : 汝遙見彼靑色叢林否? 唯然已見. 是處名曰優留曼茶山. 如來滅後百歲, 有商人子名曰優波掘多, 當作佛事, 敎授師中, 最爲第一. →584

【菩提樹】西域記云 : 卽畢鉢羅樹也. 昔佛在世, 高數百尺, 屢經殘伐, 猶高四五丈. 佛坐其下, 成等正覺, 因而謂之菩提樹焉. 莖幹黃白, 枝葉靑翠, 冬夏不凋, 光鮮無變. 每至涅槃之日, 葉皆凋落, 頃之復故. 法苑云 : 釋迦道樹, 多阿沛多羅. →585

【婆羅】此云堅固. 北遠云 : 冬夏不改, 故名堅固. 西域記云 : 其樹類斛, 而皮靑白, 葉甚光潤, 四樹特高. 華嚴音義, □爲高遠. 其林森聳, 出於餘林也. 後分云 : 娑羅林間, 縱廣十二由旬, 天人大衆, 皆悉□滿. 尖頭針峰, 受無邊衆, 間無空缺, 不相障蔽. 大經云 : 東方雙者, 喩常·無常 ; 南方雙者, 喩樂·無樂 ; 西方雙者, 喩我·無我 ; 北方雙者, 喩淨·不淨. 四方各雙, 故名雙樹, 方面皆悉一枯一榮. 後分云 : 東方一雙, 在於佛後 ; 西方一雙, 在於佛前 ; 南方一雙, 在於佛足 ; 北方一雙, 在於佛首. 入涅槃已, 東西二雙, 合爲一樹 ; 南北二雙, 亦合爲一. 二合皆悉垂覆如來, 其樹慘然, 皆悉變白. →586

【畢利叉】亦名畢落叉, 此云高顯. 佛於下降誕, 則爲高勝 ; 名顯天人, 故曰高顯. 本行經云 : 是時摩耶夫人立地, 以手執波羅叉樹枝, 卽生菩薩. →587

【阿輸迦】或名阿輸可, 大論□無憂華樹. 因果經云 : 二月八日, 夫人往毗藍尼園, 見無憂華, 擧右手摘, 從右脇出. 後漢法本內傳云 : 明帝問摩騰法師曰 : 佛生日月可知否? 騰曰 : 昭王二十四年, 甲寅之歲, 四月八日, 於毗嵐園內, 波羅樹下, 右脇而誕. 故普耀云 : 普放大光, 照三千界. 卽周書異記云 : 昭王二十四年, 甲寅之歲, 四月八日, 江河泉池, 忽然泛漲, 井皆溢出. 宮殿人舍, 山川大地, 咸悉震動. 其夜卽有五色氣, 入貫太微, □於西方, 盡作靑紅之色. 昭王卽問太史蘇由, 是何祥耶? 蘇由曰 : 有大聖人生於西方, 故現此瑞. 昭王曰 : 於天下何如? 蘇由曰 : 卽時無他, 至千年外, 聲敎被此. 昭王卽遣鐫(子泉切)石記之, 埋在南郊天祠前. 周第六主穆王滿, 五十二年, 壬申之歲, 二月十五日, 佛年七十九, 方始滅度. 故涅槃經云 : 二月十五日, 臨涅槃時, 出種種光, 大地震動, 聲至有頂, 光□三千. 卽周書異記云 : 穆王卽位五十二年, 壬申之歲, 二月十五日旦. 暴風忽起, 發損人舍, 傷折樹木, 山川大地, 皆悉震動. 午後天陰雲黑, 西方有白虹十二道, 南北通貫, 連夜不滅. 穆王問太史扈(音戶)多曰 : 是何徵也? 扈多對云 : 西方有大聖人滅度, 魂相現耳. 魏曇謨最, 及唐法琳, 北山神淸, 法上答高麗問, 朝代□同. 荊溪輔行亦云 : 當此周昭王甲寅之歲. 第二, 齊王簡栖述頭陀寺記云 : 周魯二莊, 親昭夜景之鑒. □隋□經學士費長房, 撰開皇三寶錄, 佛以周莊王他十年, 卽春秋左傳云 : 魯莊公七年, 歲次甲午, 四月八日也. 生相旣顯, 故普耀云 : 普放大光, 照三千界. 卽左傳說, □星不現夜明也. 瑞應經云 : 沸星下現, 侍太子生. 故左傳云 : 星隕如雨. 本行經說虛空無雲, 自然而雨. 左傳又稱與雨偕也. 又云 : 成道卽當第十八主, 惠王十九年癸亥也. 示滅卽第二十一主, 匡王五年癸丑, 二月十五日也, 時年八十矣. 孤山注四十二章, 淨覺造通源記, 依此費氏朝代. 由淨名疏云 : 周時佛興, 星隕如雨故也. 法琳評曰 : 但據□星爲驗, 而云佛生, 未悟□星, 別由他事. 案文殊師利般涅槃云 : 佛滅度後二百五十年, 文殊至雪山化五百仙人訖, 還歸本土, 放大光明, □照世界, 入於涅槃. □星之瑞, 卽其時也. 又長房言 : 佛以周惠王十九年癸亥成道者, 亦有大過. 何者? 案劉向古舊二錄云 : 周惠王時已漸佛敎, 一百五十年後, 老子方說五千文. 若以惠王之時始成佛者, 不應經敎已傳洛矣. 第三, 後周道安法師述二敎論云 : 慧光遐照, 莊王因覩夜明 ; 靈液方津, 明帝以之神夢. 注云 : 春秋左傳云 : 魯莊公七年, 歲次甲午, 四月辛卯夜, □星不現, 星隕如雨, 卽周之莊王十年也. 莊王別傳曰 : 遂卽易筮之云 : 西域銅色人出也, 所以夜明, 非中夏之災也. 又依什法師年紀, 及石柱銘, □與春秋符同. 如來, 周桓王五年歲次乙丑生 ; 佛, 襄王十五年歲在甲申而滅度. 法琳評曰 : 安之爲論, 據羅什記 ; 羅什記者, 承安世高 ; 安世高者, 以漢桓帝時在洛陽□譯, 信執筆者, 據桓帝時. 但羅什秦時始來, 世高漢朝先至, 二師相去, 垂三百年. 信彼相承, 依而爲記, 非是安論, 造次繆陳, □由當時傳者之過. 又法顯傳云 : 聖出殷世, 武乙二十六年甲午時生者. 辨正評曰 : 雖外游諸國, 傳未可依. 年月時乖, 殊俗實爲河漢. 又像正記定平王時戊午歲, 法琳評曰 : 依像正記, 罕見依憑. 案通慧鷲嶺聖賢錄, 說佛生時, 凡有八別 : 一·夏桀時, 二·商末武乙時, 三·西周昭王時, 四·穆王時, 五·東平王時, 六·桓王時, 七·莊王時, 八·趙伯休梁大周元年. 於廬山遇弘度律師, 得佛滅後, 衆聖默記, 推當前周二十九主, 貞定王亮, 二年甲戌. 前後所指, 時旣紛雜, 故唐貞觀十三年, 勅遣刑部尙書劉德威等, 問法琳法師, 何故傳述乖紊, 無的可依? 由是琳師先列其眞, 後陳其妄. 遂定周昭丙寅歲生, 周穆壬申, 世尊示滅. 從此起算, 至今紹興十三年, 歲次癸亥, 總計二千九十四年(此依□禪師淸規集算, 若依文律師年譜, 少十三年). 西域記云 : 自佛涅槃, 諸部異議. 或云已過九百, 未滿千年 ; 或云一千二百餘年 ; 或云一千三百餘年 ; 或云一千五百餘年. 然旣古今□遠, 東西杳邈, 不宜確執, 是一非諸. 故南山律師問天人云 : 此土常傳佛是殷時·周昭·魯莊等, 互說不同, 如何定指? 答曰 : 皆有所以. 弟子夏桀時生天, 具見佛之垂化. 且佛有三身. 法報二身, 則非人見, □化登地已上. 唯有化身, 普被三千百億天下. 故有百億釋迦, 隨人所感, 前後不定. 或在殷末, 或在魯莊, 俱在大千之中. 前後咸傳一化, 感見隨機前後, 法報常自湛然, 不足疑也. 辨朝代竟, 若論月分, 如浴佛經云 : 一切佛皆四月八日生也. 瑞應亦云四月八生, 薩婆多云二月八生, 費長房云仲春二月八夜生, 神淸云二月八日大聖誕於迦維. □乎示滅之辰, 涅槃經曰二月十五日臨涅槃時. 然此諸文, 出有異者, 蓋西域以寅月十六爲歲首, 以寅月十五爲歲終. 彼分三際之殊, 此立四時之別, 加復震旦立正, 三代有異. 夏正建寅, 殷正建丑, 周正建子. 佛之生滅, 旣準周書, 日月之數, 當依姬世. 三寶紀定四月爲二月, 故北山云 : 周之二月, 今十二月也. 而大聖在乎周年, 故得以十一月言正, 異今之世也. 是月也, 天地否閉, 龍蛇斯蟄, 微陽潛布於下泉, 勾萌未達於上土. 以□而生者, 應氣運而來 ; 以□而滅者, 應代謝而去. 然考二月涅槃, 屬十二月, 此盡美矣. 其定誕生, 亦十二月, 未盡善也. 故二敎論云 : 周以十一月爲正, 春秋四月, 卽夏之二月也. 依天竺用正與夏同. 又僧史略云 : 江表以今四月八日爲佛生日者, 依瑞應經也. 如周用正, 合是今二月八日, 今用建巳, 乃周之六月也. 詳此濫用建巳月者, 由聞聲便用, 不□實求時也. 又二敎論云 : 杜預用晉□算, 辛卯二月五日, 安共董供奉. 用魯□算, 卽二月七日 ; 用前周□, 卽二月八日也. 又今北地, 尙月葛八浴佛, 乃屬成道之節. 故周書異記云 : 周穆王二年癸未, 二月八日, 佛年三十成道, 正當今之月葛八也. 西域記云 : 菩薩以吠舍□月後半八日, 當此三月八日. 上座部, 則以吠舍□月後半十五日, 當此三月十五日. 聞諸先記曰 : 佛以生年八十, 吠舍□月後半十五日, 入涅槃, 當此三月十五日也. 說一切有部, 則佛以迦剌底迦月後半八日, 入涅槃, 當此九月八日也. 今詳西域, 如□師云 : 建寅爲歲首, 二月則當建卯, 四月乃屬建巳. 況涅槃瑞應, □傳到此, 適當漢魏之後, 皆遵夏□. 所以天下相傳, 以卯月爲涅槃, 以巳月爲降生者, 殊有由也. 諸文所載年月日異, 故附此集, 錄示後世. →588

【尼拘律陀】又云尼拘盧陀, 此云無節, 又云縱廣. 葉如此方□葉, 其果名多勒, 如五升甁大, 食除熱痰. □華云 : 義□楊柳, 以樹大子小, 似此方楊柳, 故以□之. 宋僧傳云 : 譯之言易也, 謂以所有, 譯其所無. 如拘律陀樹, 卽東夏楊柳, 名雖不同, 樹體是一. →589

【多羅】舊名貝多, 此□岸形. 如此方□(子紅切)櫚(力居切), 直而且高, 極高長八九十尺, 華如黃米子. 有人云 : 一多羅樹高七□, 七尺曰□, 是則樹高四十九尺. 西域記云 : 南印建那補羅國北不遠, 有多羅樹林三十餘里. 其葉長廣, 其色光潤, 諸國書寫, 莫不采用. →590

【尸陀】正云尸多婆那, 此□寒林, 其林幽邃而寒也. 僧祗云 : 此林多死屍, 人入寒畏也. 法顯傳 : 名尸摩□那. 漢言棄死人墓田. 四分 : 名恐畏林. 多論 : 名安陀林, 亦名晝暗林. →591

【曳瑟知林】西域記 : 唐言杖林. 其林脩勁, 被滿山谷. 先有婆羅門, 聞釋迦佛身長丈六, 常懷疑惑, 未之信也. 乃以丈六竹杖, 欲量佛身. □於丈端, 出過丈六, 如是增高, 莫能窮實, 遂投杖而去, 因植根焉. →592

【□鐸□】西域記云 : 象堅□堵波北山巖下, 有一龍泉, 是如來受神飯已, 及阿羅漢於中漱口嚼楊枝, 因卽植根, 今爲茂林, 後人於此建立伽藍, 名□鐸□. 唐言嚼楊枝. 毗奈耶云 : 嚼楊枝有五利 : 一口不臭, 二口不苦, 三除風, 四除熱, 五除痰음. 四分 : 不嚼楊枝有五過 : 口氣臭, 不善別味, 熱음不消, 不引食, 眼不明. →593

【彈多□瑟□】彈多, 此云齒 ; □, 此云木. 謂齒木也. 長者十二指, 短者六指, 多用竭陀羅木. 此方無故, 多用楊枝. 寄歸傳云 : 大如小指, 一頭緩嚼, 淨刷牙關. 用罷, 擘(博厄切)破, 屈而刮舌. 五分 : 嚼已, 應淨洗棄, 以蟲食死故. →594

【波□釐】西域記云 : 舊云巴連弗邑, 訛也. 謂女□(私呂切, 又音胥)樹也. →595

【阿梨】或云 : 此方無, 故不□. 其樹似蘭, 枝若落時, 必爲七分. 義淨譯孔雀經 : 頭破作七分, 猶如蘭香□. 復自解曰 : 梵云□杜迦曼折利. □杜迦, 蘭香也. 曼折利, □頭也. 舊云阿梨樹枝. 旣不善本音, 復不識其事, 故致久迷. 然問西方, 元無阿梨樹也. →596

【尸利沙】或云尸利灑, 卽此間合昏樹. 有二種 : 名尸利沙者, 葉實俱大. 名尸利□者, 葉實俱小. 又舍離沙, 此云合歡. →597

【□提】□, 謂□草, 出崑崙山. 提, 謂可遷徙提□也. 見經音義. →598

【伊蘭】觀佛三昧海經云 : 譬如伊蘭, 與□檀生末利山中. 牛頭□檀, 生伊蘭叢中, 未及長大, 在地下時, 牙莖枝葉, 如閻浮提竹筍. 衆人不知, 言此山中純是伊蘭, 無有□檀. 而伊蘭臭, 臭若□屍, 熏四十由旬. 其華紅色, 甚可愛樂, 若有食者, 發狂而死. 牛頭□檀, 雖生此林, 未成就故, 不能發香. 仲秋月滿, 卒從地生, 成□檀樹. 衆人皆聞牛頭□檀上妙之香, 永無伊蘭臭惡之氣. →599

【頗羅】此云果. →600

【庵羅】正云庵沒羅, 或庵羅婆利. 肇注 : 此云柰也. 柰女經云 : 維耶梨國, 梵志園中, 植此柰樹. 樹生此女, 梵志收養. 至年十五, 顔色端正, 宣聞遠國, 七王爭聘. 梵志大懼, 乃置女高樓, 謂七王曰 : 此非我女, 乃樹所生. 設與一王, 六王必怒. 今在樓上, 請王平議, 應得者取之, 非我制也. 其夜甁沙王從伏竇中入, 登樓共宿, 謂女曰 : 若生男, 當還我. 卽脫手金□之印, 付女爲信. 便出語群臣言, 我已得女. 甁沙軍皆稱萬歲, 六王罷去. 後女生故活, 至年八歲, 持環印見甁沙王, 王以爲太子. 至二年, 會□王生, 因讓曰 : 王今嫡子生矣, 應襲尊嗣. 遂退其位. 肇師注云 : 其果似桃而非桃. 略疏云 : 柰樹, 定非柰也. 又□爲難分別, 其果似桃而非桃, 似柰而非柰. 此與大經意同. 經云 : 如庵羅果, 生熟難分, 具有四句, 釋難分別 : 一內外俱生, 二外熟內生, 三外生內熟, 四內外俱熟. 纂要云 : 舊譯爲柰, 誤也. 此果多華, 子甚少, 其葉似柳, 而長一尺, 廣三指. 果形似梨, 而底鉤曲. 生熟難知, 可以療疾. 彼國名爲王樹, 謂在王城種之. →601

【庵摩勒】肇曰 : 形似檳□, 食之除風冷. 時手執此果, 故卽以爲喩. 西域記云 : 庵沒羅果, 而有兩種, 小者生靑熟黃, 大者始終靑色. →602

【阿摩勒】樹葉似棗, 華白而小, 果如胡桃, 味酸甛, 可入藥. →603

【訶梨勒】新云訶梨□□, 此云天主持來. 此果爲藥, 功用至多, 無所不入. →604

【頻婆】此云相思果, 色丹且潤. →605

【阿摩落迦】西域記云 : 印度藥果之名也. →606

【播□師】此云胡桃. →607

【鎭頭迦】此云枾. →608

【篤迦】此云栗. →609

【居口陵(口陵音陵)迦】此云李. →610

【曷樹迦】此云鬱勃. →611

【惡叉聚】資中曰 : 此云□貫珠. 無始無明, 熏習成種, 種必有果, 子子相生, 熏習不斷. 眞際云 : 惡叉, 樹名. 其子似沒石子, 生必三顆同□, 喩惑·業·苦三, 同時具足. 言惑·業·苦者, 惑乃煩惱道, 業卽業道, 苦謂苦道. 而此三道, 通於三土. 故輔行云 : 分段三道, 謂見思惑爲煩惱道 ; 煩惱潤業爲業道 ; 感界內生爲苦道. 方便三道, 謂塵沙惑爲煩惱道 ; 以無漏業名爲業道 ; 變易生死名爲苦道. 實報三道, 謂無明惑爲煩惱道 ; 非漏非無漏業爲業道 ; 彼土變易名爲苦道. →612

【摩那陀】此云醉果. →613

【布瑟波】此云華. →614

【弗把提】此云天華. →615

【須曼那】或云須末那, 又云蘇摩那, 此云善攝意, 又云稱意華. 其色黃白而極香, 樹不至大, 高三四尺, 下垂如蓋. 須曼女, 生於須曼華中. →616

【那羅陀】那羅, 正云捺羅, 此云人也. 陀, 謂陀羅, 此云持也. 其華香妙, 人皆佩之, 故名人持華也. →617

【末利】亦名摩利, 此云柰, 又云□華, 堪作□故. 善見律云 : 廣州有, 其華藤生. 此□黃色華, 華如黃金色. →618

【巨磨】此方□爲牛糞中生華. →619

【□提】此云金錢華. →620

【波羅羅】此云重生華. →621

【婆利師迦】亦云婆師迦, 又云婆使迦, 此云夏生華. 又□雨華, 雨時方生, 故曰雨華. →622

【那婆】此云雜華. →623

【優曇鉢羅】此云瑞應. 般泥洹經云 : 閻浮提內有尊樹王, 名優曇鉢, 有實無華. 優曇鉢樹有金華者, 世乃有佛. 施設論云 : 繞贍部洲有輪王路, 廣一踰繕那. 無輪王時, 海水所覆, 無能見者. 若轉輪王出現於世, 大海水減一踰繕那, 此輪王路, 爾乃出現, 金沙彌布, 衆寶莊嚴, □檀香水以灑其上. 轉輪聖王巡幸洲渚, 與四種兵俱游此路, 此華方生. 新云烏曇鉢羅. →624

【分陀利】此云白蓮華. 叡師云 : 未敷名屈摩羅 ; 將落名迦摩羅 ; 處中盛時, 名分陀利. 體逐時遷, 名隨色變, 故有三名. →625

【優鉢羅】或□鉢羅, 或□鉢羅. 此云靑蓮華. 優鉢羅盤那女, 生靑蓮華中. →626

【鉢特摩】此云紅蓮華. →627

【摩訶鉢特摩】此云大紅蓮華. 大論問 : 諸床可坐, 何必蓮華? 答 : 床爲世間白衣坐法. 又以蓮華軟淨, 欲現神力, 能坐其上, 令不壞故. 又以莊嚴妙法座故(云云). 又如此華, 華臺嚴淨, 香妙可坐. →628

【拘勿投】亦云拘勿頭, 此云地喜華 ; 亦云拘某陀, 此云黃蓮華. →629

【曼殊沙】此云柔軟, 又云赤華. →630

【何羅歌】或阿迦, 此云白華. →631

【曼陀羅】此云適意, 又云白華. →632

【阿提目多伽】舊云善思夷華, 此云□□(□, 勤似切. □, 音勝). 子, 胡麻也. 又云此方無故不□. 或□龍□華, 其草形如大麻, 赤華靑葉, 子堪爲油, 亦堪爲香. 宗鏡引攝論云 : □□本來是炭, 多時埋在地中, 變爲□□. 西方若欲作塗身香油, 先以華香, 取□□子, 聚爲一處, 淹令極爛. 後取□□壓油, 油遂香也. →633

【婆訶迦羅】大論云 : 赤華樹. →634

【阿樓那】或阿盧那, 此云紅赤色香華. 如日出前紅赤相, 梵呼彼相爲阿樓那. →635

【育□】此云相應華. →636

【波羅奢華】章安云 : 此是樹名. 其葉靑色 ; 華有三色 : 日未出時, 則黑色 ; 日正照時, 華赤色 ; 日沒時, 華黃色. 今取赤色如血義耳. 經音義云 : 此華樹汁, 其色甚赤, 用染皮□, 名曰紫□. →637

【俱蘭□】此云紅色華. 大論云 : 一·人間蓮華十餘葉, 二·天華百葉, 三·菩薩華千葉. →638

【乾陀羅耶】正言健達, 此云香. 張華博物志云 : 有西國使獻香者, 漢制不滿斤, 不得受. 使乃私去, 著香如大豆許在宮門上, 香聞長安四面十里, 經月乃歇. 華嚴云 : 善法天中, 有香名淨莊嚴, 若燒一圓而以熏之, 普使諸天心念於佛. →639

【多阿摩羅跋陀羅】多, 此云性 ; 阿摩羅, 此云無垢 ; 跋陀羅, 此云賢. 或云藿葉香, 或云赤銅葉. →640

【牛頭□檀】或云此方無故不□. 或云義□與藥, 能除病故. 慈恩傳云 : 樹類白楊, 其質□冷, 蛇多附之. 華嚴云 : 摩羅耶山, 出□檀香, 名曰牛頭. 若以塗身, 設入火坑, 火不能燒. 正法念經云 : 此洲有山, 名曰高山, 高山之峰, 多有牛頭□檀. 若諸天與脩羅戰時, 爲刀所傷, 以牛頭□檀塗之卽愈. 以此山峰, 狀如牛頭, 於此峰中生□檀樹, 故名牛頭. 大論云 : 除摩梨山, 無出□檀. 白檀治熱病, 赤檀去風腫. 摩梨山, 此云離垢, 在南天竺國. →641

【瞻蔔】或詹波, 正云瞻博迦, 大論□黃華. 樹形高大. 新云□末羅, 此云金色. 西域近海岸樹, 金翅鳥來, 卽居其上. →642

【多伽羅】或云多伽留, 此云根香. 大論云 : 多伽樓, 木香樹也. →643

【波利質多羅】此云圓生. 大經云 : 三十三天有波利質多羅樹, 其根入地深五由旬, 高百由旬, 枝葉四布五十由旬. 其華開敷, 香氣周□五十由旬. 又□間錯莊嚴, 衆雜色華, 周□莊嚴. 法華文句指此爲天樹王也. →644

【拘□陀羅】此□云大游戱, 地樹香也. →645

【阿伽樓】大論云 : 蜜香樹. →646

【兜樓婆】出鬼神國, 此方無故不□. 或□香草, 舊云白茅香也. →647

【迦[&95D9]】此云藿(呼郭切)香. →648

【畢力迦】或云卽丁香. →649

【□□瑟劍】此云蘇合. 珙□引續漢書云 : 出大秦國, 合諸香煎其汁, 謂之蘇合. 廣志亦云出大秦國. 或云 : 蘇合國, 國人采之, □其汁以爲香膏, 乃賣其滓. 或云 : 合諸香草, 煎爲蘇合, 非一物也. →650

【杜□】此云熏陸. 南洲異物志云 : 狀如桃膠. 西域記云 : 南印度阿□釐國, 熏陸香樹, 葉似棠梨. 亦出胡椒樹, 樹葉若蜀椒也. 南方草物狀曰 : 出大秦國, 樹生沙中, 盛夏樹膠流沙上. →651

【突婆】此云茅香. →652

【□尸羅】此云茅香根. →653

【先陀婆】此云石鹽, 其香似之, 因以爲名. 華嚴云 : 兜率天中, 有香名先陀婆. 於一生所繫菩薩座前, 燒其一圓, 興大香雲, □覆法界. 涅槃云 : 鹽水器馬, 一名四實, 智臣善知. 謂洗時奉水 ; 食時奉鹽 ; 飮時奉器 ; 游時奉馬. 皆但云先陀婆來. 章安云 : 此之四義, 亦與四敎四門四句意同, 皆應次第對鹽等四. →654

【□布羅】此云龍腦香. □, 或作劫. 三藏傳云 : 私身異葉, 華果亦殊. 初采, 木濕未有香, 乾則順理析之, 中有香, 狀如雲母, 白如□雪也. →655

【莫訶婆伽】此云麝. →656

【多揭羅】此云零陵. 南越志云 : 土人謂之□草芸香. 說文云 : 芸香似□(莫六切)□. 淮南云 : 芸可以死而復生. →657

【呵伽□】或云惡揭□, 此云沈香. 華嚴云 : 阿那婆達多池邊, 出沈水香, 名蓮華藏. 其香一圓, 如麻子大. 若以燒之, 香氣普熏閻浮提界. 異物誌云 : 出日南國. 欲取, 當先斫樹壞, 著地積久, 外朽爛. 其心堅者, 置水則沈, 曰沈香. 其次在心白之間, 不甚精堅者, 置之水中, 不沈不浮, 與水平者, 名曰木箋香. →658

【拙具羅】或□具羅, 或求求羅, 此云安息. →659

【茶矩磨】此云鬱金. 周禮春官鬱人采取以□(音□)酒. 說文云 : 鬱金草之華, 遠方所貢方物. 鬱人合而釀之, 以降神也, 宗廟用之. →660

【□舌】五馬洲出, 南洲異物志曰 : 是草萎可合香箋. 外國胡人說 : 衆香共是一木, 華爲□舌香. →661

【薩□羅婆】或薩折羅婆, 此□白膠香. →662

【蘇伐羅】或云修跋拏, 此云金. 大論云 : 金出山石沙赤銅中. 許愼云 : 金有五色, 黃金爲長, 久埋不變, 百陶不輕. 眞諦釋金四義 : 一·色無變, 二·體無染, 三·轉作無□, 四·令人富. 以譬法身常淨我樂四德耳. →663

【跋折羅】亦云斫迦羅, 大論云越□, 新云縛左羅. 西域記云 : 伐羅□, 此云金剛. 起居注云 : 晉武帝十三年, 燉煌有人獻金剛寶. 生於金中, 色如紫石英, 狀如蕎麥, 百鍊不消, 可以切玉如泥. 什師云 : 如有方寸金剛, 數十里內石壁之表, 所有形色, 悉於是現. 大經云 : 如金剛寶, 置之日中, 色則不定. 金剛三昧亦復如是, 若在大衆, 色則不定. 大論云 : 金剛寶者, 帝釋所執, 與脩羅戰, 碎落閻浮. 薩遮尼乾經云 : 帝釋金剛寶, 能滅阿脩羅, 智碎煩惱山, 能壞亦如是. 無常經云 : 金剛智杵碎邪山, 永斷無始相纏縛. →664

【□迦羅】乃堅固義, 此同金剛. →665

【阿路巴】或惹多, 此云銀. 大論云 : 銀出燒石中. 爾雅云 : 白金謂之銀, 其美者謂之□. →666

【瑠璃】或作琉, 此云靑色寶, 亦□不遠. 謂西域有山, 去波羅奈城不遠, 山出此寶, 因以名焉. 應法師云 : 或加吠字, 或加毗字, 或言毗頭梨, 從山爲名, 乃遠山寶也. 遠山, 卽須彌山也. 此寶靑色, 一切寶皆不可壞, 亦非煙□所能鎔鑄, 唯鬼神有通力者能破壞. 又言金翅鳥卵殼, 鬼神得之, 出賣與人. 或名紺琉璃. 釋名云 : 紺, 含也, 靑而含赤色也. 古字但作流離, 左太沖吳都賦云 : 致流離與珂□(皆寶名). 後人方加其玉. →667

【珊瑚】梵語鉢□羅娑福羅. 外國傳曰 : 大秦西南漲海中, 可七八百里, 到珊瑚洲. 洲底盤石, 珊瑚生其上, 人以鐵網取之. 任昉述異記曰 : 珊瑚樹碧色, 生海底. 一株數十枝, 枝間無葉, 大者高五六尺, 小者尺餘. 應法師云 : 初一年靑色, 次年黃色, 三年蟲食敗也. 大論云 : 珊瑚出海中石樹. →668

【阿□摩揭婆】此云虎珀, 其色紅瑩. 博物誌云 : 松脂入地千年, 化爲茯□ ; 茯□千年, 化爲虎珀. 廣誌云 : 生地中, 其上及傍, 不生草木. 深者八九尺, 大如斛, 削去上皮, 中是琥珀. →669

【牟婆洛揭拉婆】或云牟呼婆□落婆, 此云靑白色寶, 今名車渠. 尙書大傳云 : 大具如車之渠, 渠謂車輞, 其狀類之, 故名車渠. 渠, 魁也. 後人字加玉石. →670

【摩羅伽隷】此云碼瑙, 此寶色如馬之腦, 因以爲名. 赤白色, 琢成器, 有文如纏絲焉. 梵名謨薩羅揭婆. 謨薩羅, 此云杵 ; 揭婆, 此云藏. 或言胎者, 取馬腦堅實爲名也. →671

【頗梨】或云塞頗□迦, 此云水玉, 卽蒼玉 ; 或云水精, 又云白珠. 刊正記云 : 正名□坡致迦, 其狀似此方水精, 然有赤有白. 大論云 : 譬如過千歲□, 化爲頗梨. →672

【釋迦毗楞伽】此云能勝. →673

【摩尼】或云踰摩. 應法師云 : 正云末尼, 卽珠之總名也. 此云離垢, 此寶光淨, 不爲垢穢所染. 或加梵字, 顯其淨也. 又□增長, 有此寶處, 增長威德. 大品云 : 如摩尼寶, 若在水中, 隨作一色. 以靑物□, 水色卽靑 ; 若黃赤白紅□(敷沼切)物□, 隨作黃赤白紅□色. 又大品, 阿難問□尸迦 : 是摩尼寶, 爲是天上寶? 爲是閻浮提寶? 釋提桓因言 : 是天上寶. 閻浮提人亦有是寶, 但功德相, 少不具足. 大論云 : 有人言此寶珠, 從龍王腦中出. 人得此珠, 毒不能害, 入火不燒. 輔行曰 : 亦云如意. 似如唐梵, 不同大論. 華嚴云 : 如意摩尼, 似如□列二名. 若法華云 : 摩尼珠等, 似如體別. 大莊嚴論 : 有摩尼珠, 大如膝蓋. 大論云 : 如意珠, 狀如芥粟. 又云 : 如意珠, 出自佛舍利. 若法沒盡時, 諸舍利皆變爲如意珠. 觀經指如意爲摩尼. 天台云 : 摩尼者, 如意也. →674

【摩羅伽陀】大論云 : 此珠金翅鳥口邊出, 綠色, 能□一切毒. →675

【因陀尼羅】大論 : 此云天赤珠. →676

【鉢摩羅伽】大論 : 此云赤光珠. 佛地論云 : 赤蟲所出, 或珠體名爲赤珠. 智論云 : 眞珠出魚腹中·蛇腦中. 漢書云 : 蛛蚌中陰精, 隨月陰盈虛. →677

【甄叔迦】此云赤色寶. 西域傳 : 有甄叔迦樹, 其華色赤, 形大如手. 此寶色似此華, 因名之. 慈恩上生經疏云 : 甄叔迦, 狀如延珪, 似赤瑠璃. →678

【摩訶尼羅】大論云 : 此□大靑珠. →679

【金銀生像】沙彌十戒第十, 不捉金銀生像. 南山云 : 胡漢二彰, 謂胡言生像. 此□金銀也. 善見云 : 生色似色. 似, 卽像也, 謂金則生是黃色, 銀則可染似金, 故云生像. 指歸云 : 況于□語, 與五印語不同. 若四分到于□, 自經一番□了, 經本到唐, 則爲重也. →680

【吉由羅】或枳由邏, 此云瓔珞. →681

【彌呵羅】此云金帶. →682

【曷剌□那揭婆】此云寶臺, 亦云寶藏. →683

【洛叉】或落沙, 此云十萬. →684

【俱□】或拘致, 此云百億. →685

【那由他】或云阿庾多, 或云術那, 或那術, 此云萬億. →686

【阿僧祗】或阿僧企耶, 此云無央數. 楚詞云 : 時猶未央. 王逸曰 : 央, 盡也. 大論云 : 僧祗, 秦言數 ; 阿, 秦言無. 問 : 幾時名阿僧祗? 答 : 天人中能知算數者, 極數不能知, 是名一阿僧祗. 如一一名二, 二二名四, 三三名九, 十十名百, 十百名千, 十千名萬, 十萬名億, 千萬億名那由他, 千萬那由他名頻婆, 千萬頻婆名迦他, 過迦他名阿僧祗. 菩薩地持經云 : 一者, 日月晝夜歲數無量, 名阿僧祗 ; 二者, 大劫無量, 名阿僧祗. →687

【優波尼沙陀】淸□疏云 : 此云近少, 謂微塵是色之近少分也, 亦□近對, 謂少分相近比對之分. 應法師云 : 論中義言, 因果不相似也. 以珍寶等, 但得三界果報 ; 無漏善法, 得佛果也. →688

【歌羅分】經音義云 : 如以一毛析爲百分, 一分名歌羅分. 論以義□, 名爲力勝, 以無漏善法, 勝有漏也. →689

【迦羅】淸□疏 : 此云□, 析人身一毛以爲百分. →690

【褒羅那地邪】此云舊第二. →691

【□盧】十□盧爲一□梨. →692

【□梨】此云斛. 律歷志云 : 量者, □(音藥)·合(音閤)·升·斗, 斛也, 所以量多少也. 本起於黃鐘之□, 用度數審其容, 以子穀□(音巨)□中者, 千有二百實其□ ; 以井水準其槪(孟康曰 : 槪欲其直, 故以水平之. 井水淸, 淸則平也), 合□爲合, 十合爲升, 十升爲斗, 十斗爲斛, 而五量嘉矣. 量多少者, 不失圭撮(應邵云 : 圭, 自然之形, 陰陽之始也. 四圭曰撮, 三指撮之也). →693

【婆訶】此云수(音垂), 盛穀圓둔也, 수受二十斛. 俱舍云 : □部陀壽量, 如一婆訶麻, 百年除一盡, 此言一수二十斛麻. 百年之間, 除去一升, 除盡麻時, □部壽滿也. →694

【迦利沙鉢拏】八十枚貝珠, 爲一鉢拏. 十六鉢拏, 爲迦利沙鉢拏. →695

【踰繕那】此云限量, 又云合應(計應合爾許度量). 業疏云 : 此無正□. 乃是輪王巡狩一停之舍, 猶如此方館驛. 西域記云 : 夫數量之稱踰繕那者, 舊曰由旬, 又曰踰□那, 又曰由延, 皆訛略也. 踰繕那者, 自古聖王一日軍行, 舊傳一踰繕那四十里, 印度國俗乃三十里, 聖敎所載唯十六里. 大論云 : 由旬三別, 大者八十里, 中者六十里, 下者四十里. 謂中邊山川不同, 致行里不等. 窮微之數, 分一踰繕那爲八拘盧舍, 分一拘盧舍爲五百弓, 分一弓爲四□, 分一□爲二十四指, 分一指節爲七宿麥, 乃至□□隙塵, 牛毛羊毛□毫同水. 次第七分以至細塵, 細塵七分爲極細塵, 極細塵者不可復析, 析卽歸空, 故曰極微也. 俱舍頌曰 : 極微微至水, □羊毛隙塵, □□麥指節, 後後增七倍. 二十四指□, 四□爲弓量, 五百俱盧舍, 此八踰繕那. →696

【一箭道】嘉祥云二里, 或云取射□一百五十步, 或云百三十步, 或云百二十步. 漢書律歷志曰 : 度長短者, 不失毫釐(孟康曰 : 毫, □毫也, 十毫曰釐). 又曰 : 度者, 分·寸·丈·尺·引也, 所以度長短也. 本起黃鐘之長, 以子穀□黍中者(師古曰 : 子穀, 猶言穀子耳. □卽黑黍. 先取北方爲號, 一黍之廣, 度之九十分. 中者不大不小, 言黑黍穀子大小中者, 率爲分寸). 黃鐘之長, 一爲一分, 十分爲寸, 十寸爲尺, 十尺爲丈, 十丈爲引, 而五度審矣. →697

【一□手】通俗文云 : 張申曰 : □(陟格切)周尺, 人一尺, 佛二尺. 唐於周一寸上增二分, 一尺上增二寸, 蓋周尺八寸也. 賈逵曰 : 八寸曰咫(音紙). 言膚寸者, 四指曰膚, 兩指曰寸 ; 言一指者, 佛指闊二寸. →698

【一□】人一尺八寸, 佛三尺六寸. 言一圍者, 莊子音云 : 徑尺曰圍. 言一□者, 說文云 : □謂申臂一尋也. 史記幷鄭玄, 皆云七尺者□. 小雅 : 四尺謂之□, 倍謂之尋, 尋舒兩肱. 或曰 : 五尺曰尋, 倍尋曰常. →699

【拘盧舍】此云五百弓, 亦云一牛吼地, 謂大牛鳴聲所極聞. 或云一鼓聲. 俱舍云二里, 雜寶藏云五里. →700

【槃陀】此云二十八□, 華嚴大數增至百二十五. 見阿僧祗品. →701

【□□羅】此云小長床. →702

【摩偸】又云□唎, □酒. 大論 : 酒有三種 : 一者穀酒 ; 二者果酒, 蒲萄阿梨咤樹果, 如是等種種, 名爲果酒 ; 三者藥酒, 種種藥草, 合和米麴·甘蔗汁中, 能變成酒. 同跡畜乳酒, 一切乳熱者, 可中作酒. 漢書 : 酒者, 天之美祿. 所以□養天下, 享祀祈福, 扶衰養疾. 陶侃(空汗切)嘗曰 : 少時有酒失, 亡親見約, 故不敢多飮. 或云□者, 釀也. 蒼□篇云 : 酒母也. 或云□(力刀切). 蒼□篇謂有滓酒. 大莊嚴論云 : 佛說身·口·意, 三業之惡行, 唯酒爲根本, 復墮惡行中. →703

【蔡】指歸云 : 那爛陀僧. 吉祥月云 : 西域立表量影. 影, 梵云蔡. 此云影, 朝蔡倒西去, 便以脚足前後步之, 數足步影也. 新毗柰耶云 : 佛言 : 應作商矩法. 取細籌長二尺許, 折一頭四指, □至日中, 度影長短, 是謂商矩. 一說商矩二尺, 屈折頭轉, 如人脚影, 故人濫用. →704

【毗嵐(音□)】亦云隨藍, 此云迅猛風. 大論云 : 八方風不能動須彌山, 隨嵐風至, 碎如腐草. 佛地論 : 明八風, 得可意事名利, 失可意事名衰 ; 不現誹撥名毁, 不現讚美名譽 ; 現前讚美名稱, 現前誹撥名譏 ; 逼惱身心名苦, 適悅身心名樂. 淨名疏云 : 行堅固慈者, 則心如金剛, 成眞慈心, 不爲界內外八風之所毁損. 荊溪云 : 外無八相, 祗是違順眞中不同, 故與內別. →705

【差羅波尼】或纖羅半尼, 此云灰水. →706

【朱利草】大論云 : 秦言賊. →707

【阿伽陀】此云普去, 能去衆病, 又□圓藥. 華嚴云 : 阿伽陀藥, 衆生見者, 衆病悉除. 律□云 : 報命支持, 勿過於藥. 藥名乃通, 要分爲四 : 一·時藥者, 從旦至中, 聖敎聽服, 事順法應, 不生罪累 ; 二·非時藥者, 諸雜漿等, 對病而設, 時外開服, 限分無違 ; 三·七日藥者, 約能就法, 盡其分齊, 從以日限, 用療深益 ; 四·盡形藥者, 勢力旣微, 故聽久服, 方能除患. 形有三種 : 一·盡藥形, 二·盡病形, 三·盡報形. →708

【薩□煞地】西域記云 : 唐言蛇藥. 佛昔爲帝釋, 時遭飢歲, 疾疫流行, 醫療無功, 道□(渠吝切. 左傳 : 路死也)以相屬. 帝釋悲愍, 思所救濟, 乃變其形爲大□身, □屍川谷(死不朽也), 空中□告. 聞者感慶, 相率奔赴, 隨割隨生, 療飢療疾. →709

【優檀那】妙玄云 : 此云印, 亦□宗印, 是□定不可改易. 釋名云 : 印, 信也. 所以對物爲驗也. 說文云 : 執政所持信. →710

【婆利】或□句奢, □曲鉤. →711

【□縛□】或名革□, 此云靴. 佛昔於阿□(部本切)茶國, 聽著□縛□(所綺切). 說文 : 皮作曰履, 麻作曰□(音句). →712

【富羅】正言腹羅, 譯云短□(於敎切)靴. →713

【舍樓伽】此云藕根是也. →714

【□勒迦】此云著穀麥수. →715

【勿伽】此云胡豆, 卽綠豆也. →716

【塞畢力迦】此云□□. 漢書云 : □賓國多□□. →717

【興渠】訛也. 應法師 : 此云少, 正云興宜. 出烏茶娑他那國, 彼人常所食也. 此方相傳爲芸臺者, 非也. 此是樹汁, 似桃膠, 西國取之, 以置食中, 今阿魏是也. 慈愍三藏云 : 根如蘿蔔, 出土辛臭, 慈愍冬到彼土, 不見其苗. 蒼□篇 : □, 辛菜也. 凡物辛臭者, 皆曰□. →718

【□辛】□而非辛, 阿魏是也 ; 辛而非□, 薑芥是也 ; 是□復是辛, 五辛是也. 梵網經云 : 不得食五辛, 言五辛者 : 一□·二□(下戒切)·三菲(音九)·四蒜·五興渠. 準楞嚴經 : 食有五失 : 一生過, 二天遠, 三鬼近, 四福消, 五魔集. 一生過者, 經云 : 是五種辛, 熟食發□, 生啖增□. 二天遠者, 經云 : 食辛之人, 縱能宣說十二部經, 十方天仙, 嫌其臭穢, 咸皆遠離. 三鬼近者, 經云 : 諸餓鬼等, 因彼食次, □(甚爾切)其唇吻, 常與鬼住. 四福消者, 經云 : 福德日消, 長無利益. 五魔集者, 經云 : 是食辛人, 修三摩地, 菩薩天仙十方善神, 不來守護. 大力魔王得其方便, 現作佛身來爲說法, 非毁禁戒, 讚□怒癡, 命終自爲魔王眷屬, 受魔福盡, 墮無間獄. 又楞伽經, 大慧問曰 : 彼諸菩薩等, 志求佛道者, 酒肉及與□, 飮食爲云何? 惟願無上尊, 哀愍爲演說. 佛告大慧 : 有無量因緣, 不應食肉, 然我今當爲汝略說. 謂一切衆生從本已來, 展轉因緣常爲六親, 以親想故, 不應食肉. 驢□駱駝·狐狗牛馬·人獸等肉, 屠者雜賣故, 不應食肉. 不淨氣分所生長故, 不應食肉. 衆生聞氣, 怒生恐怖, 如□陀羅及譚婆等, 狗見憎惡, 驚怖群吠故, 不應食肉. 又令修行者慈心不生故, 不應食肉. 凡愚所嗜, 臭穢不淨, 無善名稱故, 不應食肉. 令諸□術不成就故, 不應食肉. 以殺生者見形起識, 深味著故, 不應食肉. 彼食肉者, 諸天所棄故, 不應食肉. 令口氣臭故, 不應食肉. 多惡夢故, 不應食肉. 空閑林中虎狼聞香故, 不應食肉. 又令飮食無節量故, 不應食肉. 令修行者不生厭離故, 不應食肉. 我常說言, 凡所飮食, 作食子肉想, 作服藥想故, 不應食肉. 聽食肉者, 無有是處. 復次大慧 : 過去有王, 名師子蘇陀婆, 食種種肉, 遂至食人. 臣民不堪, 卽便謀反, 斷其俸祿. 以食肉者有如是過故, 不應食肉. 一切肉與□, 及諸菲蒜等, 種種放逸酒, 修行常遠離. 善見論云 : 食大蒜, 咽咽得提餘, 細□□不犯. 西域記云 : 菜則有薑芥苽瓠(胡護二音), □陀菜等, □蒜雖少, □食亦希. 家有食者, 驅令出郭, 佛設漸化. 通食三種淨肉, 所謂一不見殺, 二不聞殺, 三不疑殺. 或言五淨, 加自死肉, 及鳥殘肉. 楞伽梵網, □皆斷制. →719

【印】大論云 : 佛法印三種 : 一者, 一切有爲法, 念念生滅皆無常 ; 二者, 一切法無我 ; 三者, 寂滅涅槃. 行者知三界皆是有爲生滅作法, 先有今無 ; 今有後無 ; 念念生滅, 相續相似生故, 可得見知. 如流水燈□長風, 相似相續故, 人以爲一. 衆生於無常法中, 常顚倒故, 謂去者常住, 是名一切作法無常印. 一切法無我, 諸法內無主, 無作者, 無知無見, 無生者, 無造業者. 一切法皆屬因緣, 屬因緣故不自在, 不自在故無我, 我相不可得故, 如破我品中說, 是名無我印(云云). 寂滅者, 是涅槃, 三毒三衰火滅故, 名爲寂滅印. 問曰 : 寂滅印中, 何以但一法, 不多說? 答曰 : 初印中說五衆, 二印中說一切法皆無我, 第三印中說二印果, 是名寂滅印. 一切作法無常, 則破我所外五欲等. 若說無我, 破內我法, 我·我所破故, 是寂滅涅槃. 論又問曰 : 摩訶衍中說, 諸法不生不滅, 一相所謂無相. 此中云何說一切有爲作法無常, 名爲法印? 二法云何不相違? 答曰 : 觀無常卽是觀空因緣, 如觀色念念無常, 卽知爲空. 過去色滅壞不可見, 故無色相 ; 未來色不生, 無作無用, 不可見, 故無色相 ; 現在色亦無住, 不可見, 不可分別知, 故無色相. 無色相卽是空, 空卽是無生無滅. 無生無滅及生滅, 其實是一, 說有廣略. 問曰 : 過去·未來色不可見, 故無色相 ; 現在色住時可見, 云何言無色相? 答曰 : 現在色亦無住時. 如四念處中說, 若法後見壞相, 當知初生時壞相, 以隨逐微細故不識. 如人著□, 若初日新而無故, 後應常新, 不應有故. 若無故, 應是常, 常故無罪無福. 無罪無福故, 則道俗法亂. 復次生滅相, 常隨作法, 無有住時. 若有住時, 則無生滅. 以是故, 現在色無有住. →720

【俱蘭□】此云色, 質□曰色. →721

【伊尼延】或伊泥延, 此云金色, 正言□(烏奚切)尼延. 大論明三十二相, 第八名伊泥延鹿膊(乳□切)相, 隨次月庸(丑凶切. 均也, 直也, 齊等也)纖(思廉切. 微也, 細也). →722

【蘇樓波】此云妙色. 經云 : 妙色湛然常安住, 不爲生老病死遷. →723

【尼羅】此云靑色, 東方甲乙, 歲星屬木. →724

【阿盧那】此云赤色, 南方丙丁, 熒惑屬火. →725

【盧醯咀迦】西域記云 : 唐言赤色. →726

【迦沙野】此云赤色, 梵音呼異, 今具錄之. →727

【叔離】此云白色, 西方庚辛, 太白屬金. →728

【訖里瑟拏】此云黑色, 北方壬癸, 辰星屬水. →729

【迦茶】或迦羅, 此云黑色. →730

【□陀羅】或劫賓那, 此云黃色, 中央戊己, 鎭星屬土. →731

【羅差】或名勒叉, 此云紫色. →732

【□伽羅】梁言蒼色. 凡夫沈迷, 爲物所轉, 聽不出聲, 見不超色, 今列經綸, 令透聲色. 如智論問 : 心心數法無形故, 可言無邊. 色是有形可見, 云何無邊? 答 : 無處不有, 色不可得. 壽量遠近輕重, 如佛說四大無處不有, 故名爲大. 不可以五情得其限, 不可以豆斗秤量其多少輕重, 是故言色無邊. 復次, 是色過去時, 初始不可得, 未來世中, 無有□河沙劫數限當盡, 是故無後邊. 初後邊無, 故中亦無, 無復邊名色相, 是色分別破散, 邊不可得, 無有本相. 又摩訶衍寶嚴經云 : 譬如□師, 作鬼神像, 卽自恐懼. 如是迦葉, 諸凡夫人, 自造色·聲·香·味·細滑之法, 輪轉生死, 亦復如是. 又智論云 : 大歡喜菩薩作是念 : 衆生易度耳! 所以者何? 衆生所著, 皆是虛□無實故. 譬如人有一子, 喜不淨中戱, 聚土爲穀, 以草木爲鳥獸, 而生愛著, 人有奪者, 瞋□啼哭. 其父知已, 此子今雖愛著, 此事易離耳, 長大自休. 何以故? 此物非眞故. 菩薩亦如是, 觀衆愛著不淨臭穢, 身及五欲, 是無常種種苦因, 如是衆生, 得信等五根成就時, 卽能捨離. 若小兒所著, 實是眞物, 雖復年至百歲, 著之轉深, 亦不能離. 以諸法皆空, 虛□不實故, 得無漏淸淨智慧眼時, 卽能遠離所著, 大自□愧. 譬如狂病, 所作非法, 醒悟之後, 羞□無顔. 傾望後賢, 觀色如幻, 於內外境, 無取著焉. →733

【脩多羅】或云脩單蘭, 或脩□路. 西域記 : 名素□覽. 舊曰脩多羅, 訛也. 或言無□, 含五義故. □華云 : 義味無盡, 故喩涌泉 ; 能生妙善, 故號出生 ; □定邪正, 故譬繩墨 ; 能示正理, 故名顯示 ; 貫穿諸法, 故名結□. 含此五義, 故不可□(出心論). 或言有□, 妙玄明有五譯 : 一□經, 二□論, 三□法本, 四□線, 五□善語敎. 天台定云 : 今且據一名以爲正□, 亦不使二家有怨. 何者? 從古及今, 譯梵爲漢, 皆題爲經. 若餘□是正, 何不改作線契? 若傳譯僉然, 則經正, 明矣! 以此方周孔之敎, 名爲五經, 故以經字□脩多羅. 然其衆典, 雖單題經, 諸論所指, 皆曰契經. 所謂契理·契機, 名契經也. □華云 : 契理則合於二諦, 契機則符彼三根. 經者, 訓常·訓法. 妙玄云 : 天魔外道不能改壞, 名爲敎常. 眞正不雜, 無能踰過, 名爲行常. 湛然不動, 決無異趣, 名爲理常. 又訓法者, 法可軌 ; 行可軌 ; 理可軌. 佛地論云 : 經者, 貫攝爲義, 貫穿所應知義, 攝持所化衆生. 慈恩云 : 爲常, 爲法 ; 是攝, 是貫. 常則道軌百王, 法乃德模萬乘, 攝乃集斯妙義, 貫乃御彼庸生. 庶令同出苦津, 終歸覺岸. →734

【毗柰耶】或毗尼. 什師云 : 毗尼, 秦言善治. 謂自治□怒癡, 亦能治衆生惡也. 圓覺□云 : 此云調伏, 謂調練三業, 制伏過非. 調練通於止作, 制伏唯明止惡. 就所詮之行, 彰名調伏之藏. 四敎義云 : 此□滅, 謂佛說作無作戒, 能滅身口之惡, 是故云滅. 圓覺略□云 : 滅有三義 : 一滅業非(論第一云 : 滅惡故名曰毗尼), 二滅煩惱(律云 : 世尊謂調伏貪瞋癡令盡故, 制增上戒學), 三得滅果(戒經云 : 戒淨有智慧, 便得第一道). 南山云 : 毗尼□滅, 從功能爲名, 非正譯也. 正□爲律, 律者, 法也. 從敎爲名, 斷割重輕, 開遮持犯, 非法不定. 俗有九流, 法流居一, 故世律法, 皆約刑科. 道與俗違, 刑名乃異, 至於處斷, 必依常法. 谷響云 : 以此方法律之名, □彼土柰耶之語. 律者, 詮也. 詮量輕重犯不犯等. 風俗通曰 : 皐陶謨虞造律. 律, 訓詮·訓法. 尙書大傳曰 : 丕天之大律. 注云 : 奉天之大法. 法, 亦律也. 此方律名, 起於舜世, 漢蕭何以爲九章, 漸分輕重委悉也. 西域記云 : 毗柰耶藏, 舊訛云毗那耶. →735

【阿毗曇】或云阿毗達磨, 此云無比法, 謂無漏法慧爲最勝故. 四敎義曰 : 無比法, 聖人智慧, 分別法義也. 新云阿毗達摩, 此云對法. 對有二種 : 一者, 對向, 謂向涅槃, 以乘無漏聖道之因, 感趣涅槃圓極之果. 二者, 對觀, 對觀四諦, 謂以淨慧之心, 觀察四諦之法, 故名對也. 法有二種 : 一者, 勝義法, 謂擇滅涅槃(云云). 二, 法相法, 卽通四聖諦(云云). 問 : 若據此義, 合云對法藏. 今隱對法之名, 但云慧論者如何? 答 : 此乃隨方之聲也. 梵語奢薩□羅, 此云論. 梵語摩□理迦, 此云本母. 本母能生妙慧, 妙慧因論而生, 故展轉□爲論也. 瑜伽論云 : 問答決擇諸法性相, 故名論. □師傳云 : 舊曰優波提舍, 訛也. 正云□波弟□. 後分經云摩達磨. →736

【俱舍】或云比□, 或云摘迦, 此□爲藏. 卽包含攝持之義. 非藏無以積錢財, 非藏無以蘊文義. 故攝論云 : 何名爲藏? 答 : 由能攝故, 謂攝一切所應知義, 無令分散, 故名爲藏. 四敎義云 : 今言三名, 各含一切文理, 故名藏也. 阿含卽定藏, 毗尼卽戒藏, 阿毗曇卽慧藏. 今問 : 經云貪著小乘三藏學者, 且三藏之名, 旣通大小二敎, 何故法華判局小乘? 答曰 : 三藏屬小, 凡有二義 : 一者, 小乘三藏, 皆佛所說. 如出曜經云 : 佛在波羅柰仙人鹿野苑中, 告五比丘 : 此苦原本, 本所未聞, 本所未見. 廣說此法, 爲契經藏. 佛在羅閱城, 時迦蘭陀子, 名須陳那, 出家學道, 最初犯律, 故說戒藏. 佛在毗舍離, 見跋耆子本末因緣, 告諸比丘, 諸無五畏□恨之心者, 便不墮惡趣, 亦復不生入地獄中, 廣說如阿毗曇. 是知小乘俱是佛說, 斯異大乘論藏, 自屬菩薩之所造也. 二者, 小乘三藏, 部帙各別, 大乘經律二藏混同, 是故法華判其三藏屬小乘也. 又大論處處以摩訶衍, 斥三藏法非大菩薩, 先德妄破天台立敎, 此由失究經論所以. 問 : 法華旣云三藏學者, 大論安云佛在世時無三藏名? 答 : 佛滅度後, 阿難結集脩多羅藏, 優波離結集毗柰耶藏, 迦葉結集阿毗曇藏. 是則法華梵本, 恐無此名, 多是譯師加三藏名, 顯小乘敎. 如今經自餘諸品, 皆是結集者所置也. 問 : 今列三藏, 依何詮次? 答 : 四敎義云 : 說時非行時, 敎起之次, 阿含爲先 ; 修行之初, 木叉爲首. 故出曜經說敎次第, 先經次律而後論也. 四敎儀以論居中者, 以經是所解, 論是能釋, 故先經而次論. 然觀諸文, 前後非一, 亦各隨人, 不可確執. 苟以義局, 徒自矛盾. 或標四藏者, 大論 : 四名雜藏. 或言五藏者, 西域記云 : 四名雜集藏, 五名禁□藏. 以上座部唯結三藏, 若大衆部別爲五藏. 又經音義列八藏 : 一·胎化藏, 二·中陰藏, 三·摩訶衍方等藏, 四·戒律藏, 五·十住菩薩藏, 六·雜藏, 七·金剛藏, 八·佛藏. →737

【脩多羅】此云契經, 有通有別. 通則脩多羅聖敎之都名 ; 別則妙玄云 : 直說法相者, 是別脩多羅, 如說四諦等也. 所言別者, 雜集論云 : 謂長行綴葺略, 說所應說義. →738

【祗夜】此云重頌. 妙玄云 : 重頌上直說脩多羅也. 亦曰應頌, 頌長行也. →739

【和伽那】此云授記. 達磨鬱多羅云 : 聖言說與, 名授 ; 果爲心期, 名記. 妙玄云 : 說九道劫數, 當得作佛. 首楞嚴經明四種記 : 一·未發心記, 或有流轉六道, 往於人間, 好樂佛法 ; 過百千萬億劫, 當發心 ; 過百千萬億阿僧祗劫, 行菩薩道, 供佛化人 ; 皆若干劫, 當得菩提(淨名疏云 : 雖未發心, 而與記也. 如佛祗洹林邊, 爲□雀授記. 又云 : 約四敎位者, 雖是具縛凡夫, 及二乘方便, 若有四敎大乘機, 雖未發心而記). 二·適發心與記, 是人久種善根, 好樂大法, 有慈悲心, 住不退地, 故發心與記(淨名疏云 : 現前卽內凡, 適發心與記). 三·密爲記, 有菩薩未得記, 而行六度功德滿足. 天龍八部皆作是念 : 此菩薩幾時當得菩提? 劫國弟子衆數如何? 佛斷此疑, 卽與授記. 擧衆皆知, 此菩薩獨不知(淨名疏問 : 何故密記? 答 : 有菩薩心行未熟, 若聞授記, 心則放逸, 不得現前受記. 又云 : 密記卽三敎外凡位). 四·無生現前記, 於大衆中, 現前得無生, 顯露與記(淨名疏云 : 無生, 取三敎見眞位). →740

【伽陀】此云孤起. 妙玄云 : 不重頌, 名孤起. 亦曰諷頌. 西域記云 : 舊曰偈, 梵本略也. 或曰偈他, 梵音訛也. 今從正音, 宜云伽陀, 唐云頌. →741

【優陀那】此云無問自說. 妙玄云 : 如佛在舍婆提毗舍□堂上, 陰地經行, 自說優陀那. 所謂無我·無我所, 是事善哉! →742

【尼陀那】此云因緣. 妙玄云 : 脩多羅中有人問故, 爲說是事. 毗尼中有人犯是事, 故結是戒. 一切佛語緣起事, 皆名因緣. →743

【阿波陀那】此云譬喩. 止觀云 : 月隱重山, 擧扇喩之 ; 風息太虛, 動樹訓之. →744

【伊帝目多伽】此云本事. 妙玄云 : 此說他事. 如佛將淨飯五百人歸國, 說三因緣之偈也. →745

【□陀伽】此云本生. 此說菩薩行, 因本曾爲事也. 顯揚論云 : 本事者, 謂如來說聖弟子前世等事. 本生, 謂如來說菩薩本所修行相應等事. →746

【毗佛略】此云方廣. 妙玄云 : 此從所表爲名, 方廣之理. 正理爲方, 包富名廣. →747

【阿浮達摩】此云未曾有. 妙玄云 : 佛現種種神力, 衆生怪未曾有. →748

【優婆提舍】此云逐分別所說, 義□論義. 妙玄云 : 答其問者, 釋其所以. 西域記云 : □波弟□, 舊訛云優波提舍. 今問 : 如法華云 : 我此九部法, 隨順衆生說, 入大乘爲本. 何故小敎唯九部耶? 答 : 此以大敎而形小宗, 則奪小乘, 義唯九部. 故妙玄云 : 小乘灰斷, 無如意珠身, 故無方廣. 小乘根鈍, 說必假緣, 非天鼓任鳴, 少無問自說. 雖有授記, 記作佛少 ; 別論雖無, 通說亦有. 故妙玄云 : 小有託前六道因果. 阿含亦授彌勒佛記, 亦有自唱善哉, 無問自說. 聲聞經以法空爲大空, 斯乃小乘亦通十二. 復次, 若以小敎而顯大乘, 則彰大乘, 義亦唯九. 以無因緣·譬喩·論義三部. 故妙玄云 : 有人云大乘根利, 不假此三, 斯亦別論. 通語大乘, 何得無此三經? 然此十二分經, 舊名十二部者, 妙玄云 : 部別各有類從也, 新譯恐濫部帙, 改名爲分. 二敎論云 : 窮理盡性之格言, 出世入眞之軌轍. 論其文, 則部分十二 ; 語其旨, 則四種悉檀. 理妙域中, 固非名號所及 ; 化擅繫表, 又非情智所尋. 至於遣累亡筌, 陶神盡照, 近超生死, 遠證涅槃, 播闡五乘, 接群機之深淺, 該明六道, 辨善惡之升沈. □(付正切)期出世而法無不周, 邇比王化而事無不盡. 能博能要, 不質不文, 自非天下之至慮, 孰能與於斯敎哉! →749

【阿含】正云阿□多, 此云敎. 妙樂云 : 此云無比法, 卽言敎也. 唯識論云 : 謂諸如來所說之敎. 長阿含序云 : 阿含者, 秦言法歸, 所謂萬法之淵府, 總持之林苑也. 法華論解其智慧門, 爲說阿含義甚深. 涉法師云 : 阿含, 此云傳所說義. 是則大小二敎, 通號阿含. 而小乘中別開四部 : 謂增一阿含, 明人天因果 ; 又二·長阿含, 破邪見 ; 三·中阿含, 明諸深義 ; 四·雜阿含, 明諸禪法. 以四阿含爲轉法輪設敎之首, 別得其名. 嵩輔敎編, 由昧通別, 猶預不決, 其詞則枝. →750

【首楞嚴】大論 : 秦言健相. 分別知諸三昧行相多少深淺, 如大將知諸兵力多少也. 菩薩得是三昧, 諸煩惱魔及魔人, 無能壞故. 譬如轉輪聖王主兵寶將, 所住至處, 無能壞伏, 故名健相三昧也. 大經云 : 首楞者, 一切事竟 ; 嚴, 名堅固. 一切畢竟而得堅固, 名首楞嚴. 是故首楞嚴定, 名爲佛性. 慈恩□爲金剛藏. 此諸菩薩證此定故, 以是爲名. →751

【楞伽】正言馬□(力鄧切)迦. 佛住南海濱, 入楞伽國摩羅耶山, 而說此經. 梵語楞伽, 此云不可往, 唯神通人方能到也. 阿跋多羅, 此云入, 謂入此山中, 而說此寶. 或□無上, 謂此經法是無上寶. →752

【薩達磨芬陀利】此云妙法蓮華. 天台云 : 妙名不可思議 ; 法謂十界十如權實之法 ; 蓮華者, 喩權實之法也. 慈恩云 : 藻宏綱之極唱, 旌一部之都名. 法含軌持, □群祥以稱妙 ; 華兼秀發, 總衆美而彰蓮. →753

【般舟】此云佛立, 亦名十方現在佛悉在前立定經. 經云 : 持佛威神, 於三昧中立者, 有三事 : 持佛威神力·持佛三昧力·持本功德力. 用是三事, 故得見佛. →754

【摩訶袒持】止觀□大□要. 遮惡持善, □要祗是實相. 輔行云 : 顯非偏小, 故名爲大. 一切法卽一法, 故名□ ; 一法攝一切法, 故名要. →755

【盂蘭盆】盂蘭, 西域之語, 轉此□倒懸. 盆是此方貯食之器. 三藏云 : 盆羅百味, 式貢三尊. 仰大衆之恩光, 救倒懸之窘急. 義當救倒懸器(如孟子云 : 當今之時, 萬乘之國, 行仁政, 民之悅之, 如解倒懸. ). 應法師云 : 盂蘭言訛, 正云烏藍婆拏, 此云救倒懸. →756

【修跋拏婆頗婆鬱多摩】修跋拏, 此言金 ; 婆頗婆, 此言光 ; 鬱多摩, 此言明. 天台言法性之法, 可尊可貴, 名法性爲金. 此法性寂而常照, 名爲光. 此法性大悲, 能多利益, 名爲明. 此三字題, 玄義別釋, 乃立五科. 文雖明著, 人自固迷, 或言從法而立號, 或曰單譬以爲題, 或文義以兩存, 欲利鈍而[□/□/又](所江切)濟. 宮商各奏, 丹素競舒, 旣惑異端, 孰能一貫. 余因臨講, 遂輒議之. 觀此題之旨也, 依文正意, 唯在於法 ; 就名旁通, 乃該於喩. 所謂佛入禪那, 妙契原寂, 遂唱眞號, 以赴利機. 欲令安住於其中, 故從當體而立稱. 是以依文唯在於法, 雖義推譬喩, 無有一文. 而名通世象, 似與喩同, 無妨鈍根而作譬解. 是故就名旁通於喩, 雖利鈍兼攝, 法喩咸通, 佛元意故, 文之旨故, 七種立題, 當單法也. 問 : 搜玄錄據玄義云 : 若利根人, 卽法作譬. 旣云作譬, 豈是單法? 此之一難, □可通乎? 答曰 : 根鈍者, 以金光明爲物象之號 ; 根利者, 以金光明是法性之名. 此則卽用顯體, 金寶是眞如, 乃知全性成相 ; 眞如爲金寶, 故云卽法作譬. 旣解卽法作譬, 則了全事是理, 所以利人不假譬喩. 故妙玄曰 : 利根卽名解理, 不假譬喩. 但作法華而解, □意幽深, 逐語奚曉. 問 : 邇來匠者, 解此經題, 分文義之二途, 定法喩之兩向. 人旣僉允, 獨何不從? 答 : 文是能顯, 義是所詮. 能詮之文, 必召所詮之義 ; 所詮之義, 必應能詮之文. 今若抗分, 則成水火, 余不用者, 由過在斯. 問 : 先達立隨機之義, 以伸此題, 待人問云法耶喩耶? 乃應之曰 : 爲問利根? 爲問鈍根? 若問利根, 卽是單法 ; 若問鈍根, 卽是單譬. 此義通方, 何藉重釋? 答 : 隨機雖爾, 其如佛唱此名, 爲依法立, 爲作喩陳. 是則祗圖答問縱橫, 不顧釋名淆混. 問 : 四明記文, 據經定題, 言從法立, 及乎釋義, 云被二根. 淨覺謂自語相違, 前後矛楯(乳尹切), 未知此斥, 義實然乎? 答曰 : 此不可也. 何哉? 言從法立者, 依文之正意也 ; 云被二根者, 就名之旁通也. 祗由題旨含蘊, 遂致釋義通方. 其有瑕者, 但不合云順古作譬. 不知其喩, 出自題名, 由是輒伸管見, □述大綱. 欲以塵霧之微, 少益山海之廣. 遂附此集, 流布四方, 冀觀覽者, 塞世情焉. →757

【樓炭】此□成敗. →758

【曇無德】亦名曇摩毛□多, 此□云法密. 隱覆卽密義, 又□云法藏. 大集云 : 我涅槃後, 我諸弟子受持如來十二部經, 書寫讀誦, 顚倒宣說. 以倒說故, 隱覆法藏. 人名曇摩毛□多, 法名四分, 天音折□理. →759

【薩婆多】此云一切有, 此部計三世有實, 三性悉得受戒. 大集云 : 而復讀誦書寫外典, 受有三世, 及以內外. 破壞外道, 善能論義, 說一切性悉得受戒. 凡所問難, 悉能答對, 是故名爲薩婆多, 法名十誦. →760

【迦葉遺】此云重空觀. 大集云 : 說無有我及以受者, 轉諸煩惱猶如死屍, 是故名爲迦葉遺, 法名解脫. 此有戒本, 相同五分. →761

【彌沙塞】此云不著有無觀. 大集云 : 不作地相·水火風相·虛空識相, 名彌沙塞, 法名五分. →762

【婆蹉富羅】婆蹉, □犢 ; 富羅, □子. 上古有仙, 染犢生子, 自後種姓, 皆名犢子. 此部計我, 非是卽蘊, 亦不離蘊, 而有實我, 律本不來. 大集云 : 皆說有我, 不說空相, 猶如小兒, 是故名爲婆蹉富羅. →763

【摩訶僧祗】此云大衆. 大集云 : 廣博□覽五部經書, 是故名爲摩訶僧祗. 此有律本. 首疏云 : 總別六部, 僧祗是總, 前五是別. 此僧祗部衆, 行解虛通, 不生偏執, □順五見, 以通行故, 故知是總, 遺敎三昧. 下卷經云 : 佛在世時, 衆僧唯著死人雜衣. 因羅旬喩, 分衛空還, 佛知其宿行, 使衆僧分律爲五部, 服色亦五種. 令其日隨一部中行, 遂制儀則, 各擧所長, 名其服色. 曇無屈多迦部, 通達理味, 開導利益, 表發殊勝, 應著赤色衣, 非南方之赤. 薩婆多部, 博通敏達, 導以法化, 應著□衣, 非北方之黑. 迦葉遺部, 精勤勇猛, 扶(音夫)攝衆生, 應著木蘭色衣. 彌沙塞部, 思入玄微, 究暢幽密, 應著靑色衣, 非東方之靑. 摩訶僧祗部, 勤學衆經, 宣講眞義, 以處本居中, 應著黃色衣, 非中方之色. 自爾之後, 便得大食. 斯以五色之衣, 用彰五部之相. →764

【□度】正音婆□圖, 此云法聚. 如八□度, 以分一部爲八聚, 故以氣類相從之法, 聚爲一段. 一·業□度, 明三業 ; 二·使□度, 明百八煩惱 ; 三·智, 明十智 ; 四·定, 明八定 ; 五·根, 明根性 ; 六·大, 明四大 ; 七·見, 破六十二見 ; 八·雜, 謂小乘法. 大論問 : 八□度誰造? 六分阿毗曇從何處出? 答 : 佛在無失, 滅後百年, 阿輸柯王會諸論師, 因生別部. 有利根者, 盡讀三藏, 欲解佛經, 作八□度. 後諸弟子, 爲後人不能全解, 作略毗曇. 其初造者, 卽迦□延. →765

【瑜伽師地】此云相應, 謂一切乘境行果等所有諸法, 皆曰相應. 師, 謂三乘行者, 由聞思等, 次第習行, 如是瑜伽一十七地. →766

【毗婆沙】此云廣解, 正云鼻婆沙, 此云種種說, 又云分分說. 總有三義 : 廣說·勝說·異說. →767

【毗勒】此云□藏. 大論云 : 毗勒有三百二十萬言, 佛在世時, 大迦□延之所造. 佛滅度後, 人壽轉減, 憶識力少, 不能廣誦. 諸得道人, 撰爲三十八萬四千言, 論未到此土. →768

【毗婆□婆提】此云分別論. →769

【育多婆提】此云相應論. →770

【摩得勒伽】此云智母, 以生智故. 菩薩入此三昧, 作論申經. 儒家以析理精微名論, 釋氏申通辨論宗旨, 收束所說, 立爲十支 : 一·略陳名數支, 卽百法論 ; 二·□釋體義支, 卽五蘊論, 此二天親所造 ; 三·總包衆義支, 卽顯揚論 ; 四·總攝大乘義支, 卽攝大乘論, 皆無著造 ; 五·分別名數支, 卽雜集論 ; 六·離僻處中支, 卽辨中邊論 ; 七·□破邪山支, 卽二十唯識論 ; 八·高建法幢支, 卽三十唯識論 ; 九·莊嚴體義支, 卽大莊嚴論 ; 十·攝散歸觀支, 卽瑜伽論. 以□十義, 疏條諸論, 各有流類, 斷可見矣. 是以宗極絶於稱謂, 賢聖以之沖默, 玄旨非言不傳, 釋迦以之致敎. 約身口, 防之以律禁 ; 明善惡, 導之以契經 ; 演幽微, 辨之以法相. 此卽明戒定慧之三學也. →771

【波羅提木叉】戒疏云 : 此□解脫. 如論所引, 道戒名解脫也, 事戒名別脫也. 隨分果德, 寄以明之. 道性虛通, 擧法類遣, 不隨緣別, 但名解脫. 事戒不爾, 緣別而生, 緣通萬境, 行亦隨□, 據行□犯, 卽名得脫. 餘非未行, 不名解脫. 又律云 : 木叉者, 戒也. 據能克果, 用目本因, 因實是戒, 非木叉也. 故經云 : 戒是正順解脫之本, 故名波羅提木叉. 明知是果, 故五分說, 分別名句木叉者, 擧果目敎也. 記云 : 道戒名解脫者, 卽七支無表思也, 由斷惑得名故. 若戒事名解脫者, 則僧尼受戒, 隨對殺等事不作, 別別無因, 別別無果, 故名別別解脫. □華曰 : 此云別解脫, 謂三業七支, 各各防非, 別別解脫故. →772

【三昧】此云調直定, 又云正定, 亦云正受. 圭峰疏云 : 不受諸受, 名爲正受. 遠法師云 : 夫稱三昧者何? 專思寂想之謂也. 思專則志一不分, 想寂則氣虛神朗 ; 氣虛則智恬其照, 神朗則無幽不徹. 斯二乃是自然之玄符, 用一而致用也. 是故靖恭閑宇, 而感物通靈, 御心惟正, 動必入微. 此假修以凝神, 積功以移性(云云). 又諸三昧, 名質甚多, 功高易進, 念佛爲先. 故天台止觀略明四種 : 一常坐, 二常行, 三半行半坐, 四非行非坐. 一·常坐者, 出文殊說. 文殊問兩般若, 名爲一行三昧. 身開常坐, 遮行住臥, 或可處衆, 獨居彌善. 居一靜室, 安一繩床, 九十日爲一期, 結加正坐. 二·常行, 出般舟三昧. 唯專行旋, 九十日爲期. 三·半行半坐. 方等云 : 旋百二十□, □坐思惟. 法華云 : 其人若行·若立, 讀誦此經 ; 是人若坐, 思惟此經. 四·非行非坐, 實通行坐, 南岳呼爲隨自意. 就此爲四 : 一約諸經, 二約諸善, 三約諸惡, 四約諸無記. 輔行云 : 所言常坐, 乃至非行非坐者, 約身儀爲名. 若從法爲名者, 常坐名一行, 常行名佛立, 半行半坐名方等法華, 非行非坐名隨自意等. 然此四種三昧, 先達以事理二觀, 分四三昧, 義亦殊途. 四明法師因奉先淸師, 謂光明玄十種三法, 純明理觀, 不須附事而觀. 法智破曰 : 荊溪云 : 如常坐等, 或唯觀理, 隨自意從末從事. 旣云純明理觀, 乃是三種三昧, 專今於識陰修十乘也. 此文則顯四明以上三三昧爲理觀. 又指要云 : 隨自意中, 修唯識觀. 觀於起心, 卽約變造事用而說. 此文則四明以第四三昧修事觀也. 問 : 準妙宗云 : 常坐一種, 縱直觀理. 餘三三昧, 豈不兼事? 據此, 則顯四明, 以餘三三昧修事觀耶? 今謂此文, 非是正分, 占察事理二觀, 蓋爲孤山定義例三種觀法, 皆是理觀. 十六觀法, 乃是事觀. 遂不以義例三種收十六觀, 四明遂約四種三昧, 無不歷事觀三諦理. 乃顯從行觀中, 尙有歷事之相, 此非占察事觀也. 問 : 如妙宗云 : 若常坐等, 直於三道之事. 而觀三諦, 不兼修善, 及縱惡事, 故受理名. 據此莫顯四明唯許常坐爲理觀耶? 今謂餘三三昧, 歷外境事, 故受事名(非占察事觀). 常坐三昧, 唯觀內心, 故受理名(非占察理觀). 問 : 第四三昧, 橫開四科, 一諸經行法, 此須具收占察二觀. 何故四明定隨自意唯修事觀? 答 : 占察事理二觀, 前三三昧, 旣修理觀, 是故第四, 唯修事觀, 或云常坐是理, 餘三是事. 謂常行歷念佛事, 方等歷持□事, 隨自意歷三性事. 或云上三三昧, 幷諸經行法, 通理通事, 唯縱任三性, 專修事觀. 準荊溪云 : 如常坐等, 或唯觀理, 則顯上三三昧, 通修事觀. 此乃由昧二觀之相, 遂迷四種之行. 或問止觀, 正宗法華, 何故行相□通衆經? 答 : 別明行相, 雖通衆典, 行者造修, 開歸法華. 故義例云 : 是知四種三昧, 皆依實相, 實相是安樂之法, 四緣是安樂之行. 證實相已, 所獲依報, 名爲大果. 起敎, 只是爲令衆生開示悟入 ; 指歸, 祗是歸於三軌妙法秘藏. 所以始末皆依法華, 卽法華三昧之妙行也. →773

【末底】秦言慧. →774

【若那】秦言智. 智與於慧, 有異有同. 言其異者, 如肇師云 : 決定審理謂之智, 造心分別謂之慧. 分別則從因立名, 決定乃從果立號. 故大論以道慧·道種慧, 是因中總別. 一切智·一切種智, 是果上總別. 輔行云 : 言總別者, 直語道慧一切智故, 故名爲總 ; 各加種故, 故名爲別. 天台云 : 善入佛法名慧, 巧用佛法名智. 肇論□云 : 智則知也, 慧則見也. 此約義異, 若通途說, 智祗是慧, 俱通權實及以因果. 故梵語般若, 此□智慧, 合爲一名, 不分二別. 今就義異, 以明慧學. 然宗鏡云 : 我法俱空, 唯從識變. 第一心法, 能變有三 : 一·第八異熟識變, 二·第七思量識變, 三·第六了別識變. 以迷人空, 故起我見之愚, 受妄生死. 以迷法空, 故違現量之境, 障淨菩提. 旣唯識變, 我法皆虛, 因此一空, 契會玄旨. 以我空故, 煩惱障斷 ; 以法空故, 所知障消 ; 煩惱障斷故, 證眞解脫 ; 所知障斷故, 獲大菩提. 行滿因門, 心冥果海, 境識俱寂, 唯一眞空. →775

【檀那】法界次第云 : 秦言布施. 若內有信心, 外有福田·有財物, 三事和合, 心生捨法, 能破□貪, 是爲檀那. 布施有二種 : 一者財施, 二者法施. 財施者, 所謂飮食衣服·田宅六畜·奴婢珍寶·一切己之所有資身之具, 及妻子, 乃至身命屬他, 爲他財物, 故云捨身猶屬財施. 有所須者, 悉能施與, 皆名財施也. 法施者, 若從諸佛及善知識, 聞說世間出世間善法, 若從經論中聞, 若自以觀行故知, 以淸淨心, 爲人演說, 皆名法施. →776

【尸羅】此云淸□. 大論云 : 秦言性善. 好行善道, 不自放逸, 是名尸羅. 經音義云 : 此義譯也, 正□止得, 謂止惡得善也. 又古師□戒, 戒以防止爲義, 能防惡律儀無作之非, 止三業所起之惡, 故名防止. 大論曰 : 云何爲戒? 若惡止不更作, 若心生·若口言·若從他受, 息身口惡, 是爲戒. 經音義 : 梵言三婆羅, 此云禁戒. 戒疏云 : 戒, 義訓警也. 警策三業, 遠離緣非, 明其因也. 優婆塞戒經云 : 戒者, 名制. 能制一切不善法故. 又, 戒是約義·訓義·勒義. 纂要云 : 約二百五十戒, 各有四威儀, 合爲一千, 循三世轉爲三千 ; 將三千威儀, 分配身口七支, 爲二萬一千 ; 復約對治三毒及等分, 成八萬四千. →777

【□提】此曰安忍. 法界次第云 : 秦言忍辱, 內心能安忍外所辱境, 故名忍辱. 忍辱有二種 : 一者生忍, 二者法忍. 云何名生忍? 生忍有二種 : 一於恭敬供養中, 能忍不著, 則不生□逸 ; 二於瞋罵打害中能忍, 則不生瞋恨怨惱, 是爲生忍. 云何名法忍? 法忍有二種 : 一者非心法, 謂寒熱·風雨·飢渴·老病·死等 ; 二者心法, 謂瞋□·憂愁·疑·□·欲·□慢諸邪見等. 菩薩於此二法, 能忍不動, 是名法忍. →778

【毗梨耶】法界次第云 : 秦言精進欲樂. 勤行善法, 不自放逸, 謂之精進. 精進有二種 : 一者身精進, 二者心精進. 若身勤修善法, 行道·禮誦·講說·勸助·開化, 是爲身精進. 若心勤行善道, 心心相續, 是爲心精進. 復次勤修施戒善法, 是爲身精進. 勤修忍辱禪定智慧, 是爲心精進. 止觀引舊云 : 精進無別體, 但督衆行. 義而推之, 應有別體. 例無明通入衆使, 更別有無明, 今且寄誦經勤策其心, 以擬精進, 晝夜不虧, 乃得滑利, 而非三昧慧. 唯識論云 : 勇□爲性. 疏云 : 勇而無怯, 自策發也 ; □而無懼, 耐勞倦也. 陳氏云 : 精其心, 進其志. 大集 : 佛言 : 精進有二種 : 一始發精進, 二終成精進. 菩薩以始發精進, 習成一切善法 : 以終成精進, 分別一切法不得自性. 法句經云 : 若能心不起, 精進無有涯. →779

【禪那】此云靜慮. 智論云 : 秦言思惟修, 言禪波羅蜜一切皆攝. 法界次第云 : 禪有二種 : 一者世間禪, 二者出世間禪. 世間禪者, 謂根本四禪·四無量心·四無色定, 卽是凡夫所行禪. 出世間禪, 復有二種 : 一出世間禪, 二出世間上上禪. 出世間禪者, 謂六妙門·十六特勝·通明·九想·八念·十想·八背捨·八勝處·十一切處·練禪·十四變化·願智頂禪·無諍三昧·三三昧·師子奮迅·超越三昧, 乃至三明六通, 如是等禪, 皆是出世間禪. 出世間上上禪者, 謂自性等九種大禪. 淨名疏云 : 佛心智鑒圓明, 豈煩思惟? 究竟無學, 豈得言修? 又□棄惡, 如來純淨之智, 何惡可棄? 故思惟等義, 皆是因也. 楞伽經明四種禪 : 一愚夫所行禪, 謂聲聞緣覺外道修行者, 觀人無我性·自相·共相·骨□·無常·苦·不淨相, 計著爲首, 如是相不異觀, 前後轉進, 想不除滅, 是名愚夫禪. 二觀察義禪, 謂人無我·自相·共相·外道·自他, 俱無性已, 觀法無我, 彼地相義, 漸漸增進, 是名觀察義禪. 三攀緣如禪, 謂妄想二無我, 妄想如實處, 不生妄想, 是名攀緣如禪(入楞伽, 名觀眞如禪). 四如來禪, 謂入如來地, 行自覺聖智, 三種樂住, 成辦衆生不思議事, 是名如來禪. 頌曰 : 凡夫所行禪, 觀察相義禪, 攀緣如實禪, 如來淸淨禪. →780

【般若】法界次第云 : 秦言智慧, 照了一切諸法皆不可得, 而能通達一切無□, 名爲智慧. 大論云 : 般若定實相甚深極重, 智慧輕薄. 是故不能稱此生善, 故不□. 此六度法, 祖引經論以辨其相, 共立五義. 一, 對治. 善戒經云 : 謂□·惡·瞋·怠·亂·癡, 是所破之蔽. 二, 相生. 善戒經云 : 謂捨家, 持戒, 遇辱須忍, 忍已精進, 精進已調五根, 根調故知法界. 又解深密經云 : 能爲後後引發故, 謂諸佛菩薩. 若於身財無所顧吝, 便能受持淸淨禁戒. 爲護戒故, 便修忍辱, 修忍辱已, 能發精進 ; 發精進已, 能辦靜慮 ; 辦靜慮已, 便能獲得出世間慧. 是故我說波羅蜜多如是次第. 三, 果報. 善戒經云 : 富具色力壽安辯. 又餘經云 : 施報富, 戒報善道, 忍報端正, 進報神通, 禪報生天, 智破煩惱. 無著論云 : 有二種果, 謂未來·現在. 未來果者, 檀得大福 ; 尸羅得自身具足, 謂釋梵等 ; □提得大伴助大眷屬 ; 毗黎耶得果報等不斷絶 ; 禪得生身不損壞 ; 般若得諸根猛利, 及多諸悅樂, 於天人大衆中得自在等. 現在果者, 得一切信敬供養, 及現法涅槃等. 四, 互攝者. 彌勒頌云 : 檀義攝於六, 資生無畏法, 是中一二三, 名爲修行住, 此檀攝六度也. 又菩提資糧論云 : 旣爲菩薩母, 亦爲諸佛母, 般若波羅蜜, 是覺初資糧(覺是菩提, 六度是菩提資糧, 般若爲初耳). 施·戒·忍·進·定, 及此五之餘, 方便願智力, 皆由智度故, 波羅蜜所攝, 此乃般若攝於六度, 初後旣爾, 中四例知. 五, 譬喩. 華嚴云 : 菩薩摩訶薩, 以般若波羅蜜爲母, 方便善巧爲父, 檀波羅蜜爲乳母, 尸羅波羅蜜爲養母, 忍波羅蜜爲莊嚴具, 勤波羅蜜爲養育者, 禪波羅蜜爲浣濯人, 善知識爲敎授師, 一切菩提分爲伴侶, 一切善法爲眷屬, 一切菩薩爲兄弟, 菩提心爲家, 如理修行爲家法, 諸地爲家處, 諸忍爲家族, 大願爲家敎, 滿足諸行爲順家法, 勸發大乘爲紹家業, 法水灌頂一生所繫菩薩爲王太子, 成就菩提爲能淨家族. 六分開者, 六度通大小, 十度唯在大. 一往亦通藏通兩敎, 以權立三智故. 言十度者, 於禪中有願智力, 故開願度. 有神通智, 開出力度, 根本定, 守禪度名. 般若中有道種智, 開出方便度 ; 有一切種智, 開出智度 ; 一切智, 守本般若名. 什曰 : 窮智之原故稱度. 梵音中有母義. →781

【波羅蜜】大論 : 又云阿羅蜜, 秦言遠離 ; 波羅蜜, 秦言度彼岸. 此二音相近, 義相會故, 以阿羅蜜, 釋波羅蜜. 天台禪門云 : 一者諸經論中, 多□到彼岸, 生死爲此岸, 涅槃爲彼岸, 煩惱爲中流. 菩薩以無相智慧, 乘禪定舟航, 從生死此岸, 到涅槃彼岸, 故知約理定以明波羅蜜. 二者大論別□事究竟, 卽是菩薩大悲, 爲衆生□修一切事行滿足故. 三瑞應經□度無極, 通論事理, 悉有幽遠之義. 合而言之, 故云度無極, 此約事理行滿, 說波羅蜜. →782

【波羅伽】大論 : 秦言度彼岸. 華嚴云 : 以波羅蜜船, 於生死流中, 不依此岸, 不著彼岸, 不住中流, 而度衆生, 無有休息. →783

【尼陀那】此云因緣. 什曰 : 力彊爲因, 力弱爲緣. 肇曰 : 前緣相生, 因也 ; 現相助成, 緣也. 生曰 : 因謂先無其事, 而從彼生也 ; 緣謂素有其分, 而從彼起也. 故因親而緣疏, 緣覺根利, 通觀三世有因有緣, 是名因緣. 初觀過去, 無明緣行. 言無明者, 不了法界, 邪見妄執, 常在闇冥, 故曰無明. 因煩惱惑, 起於三業, 造作諸法, 故名爲行. 由□惑業, 感現五果, 識緣名色, 六入觸受, 所謂從行生心. 投入母腹, 流愛爲種, 納想在胎, 分別諸法, 此名曰識. 識但有名, 凝滑屬色, 四七漸堅, 故號名色. 六根開張, 名爲六入. 從出母胎, 至三四歲, 對緣取塵, 未別苦樂, 名之爲觸. 從五六歲, 至十二三, 受覺苦樂中庸三境, 旣能了別, 故名爲受. 復從果報, 起愛取有三支惑業, 成現在因. 從十四五, 至十八九, 貪種種境, 如渴求飮, 故名爲愛. 十九已後, 年旣長大, 貪欲轉盛, 不藉身命, 能有所取, 故名爲取. 愛取體同, 勝劣有異, 馳求諸境, 起善惡業, 牽生三有, 故名爲有. 由此因故, 感於未來二種果報, 謂生老死. 後陰始起, 故名爲生 ; 住世衰變, 故名爲老 ; 最後敗壞, 故名爲死. 是十二法, 展轉能感果故, 名因. 互相由藉而有, 曰緣. 因緣相續, 則往還無際 ; 若了無明, 生死自息, 是爲緣覺出世之要術也. →784

【豆□】或伊□, 晉云苦. 法界次第云 : 苦以逼惱爲義. 一切有爲心行, 常爲無常患累之所逼惱, 故名爲苦. 苦有三種 : 一苦苦, 二壞苦, 三行苦. 今明三苦, 有別有通. 別者, 三苦卽別對三受. 苦受, 從苦緣生, 情覺是苦, 卽苦苦也 ; 樂受, 樂壞時生苦, 卽是壞苦 ; 不苦不樂受, 常爲無常遷動, 卽是行苦. 若通論三苦, 則三受通有三苦. 所以然者, 三受之心卽是苦, 通從苦緣生故, 通是苦苦. 三受之心通爲壞相所壞故, 通是壞苦. 三受之心通是起役運動不停之相故, 通是行苦. 行以遷流爲義, 故楞嚴云 : 譬如瀑流, 波浪相續, 前際後際, 不相踰越. 古德頌行苦密遷云 : 如以一睫毛, 置掌人不覺 ; 若安眼睛上, 違害極不安. 愚人如手掌, 不覺行苦遷 ; 智者如眼睛, 違極生厭患. 智論云 : 無量衆生, 有三種身苦 : 老·病·死 ; 三種心苦 : 貪·瞋·癡 ; 三種後世苦 : 地獄·餓鬼·畜生. 法句經云 : 昔四比丘論世苦事 : 一云□欲惱人 ; 一云飢渴逼體 ; 一云瞋□擾亂 ; 一云驚怖恐懼. 各執己是, 競謂他非. 佛知遂問, 比丘具答. 佛言 : 汝等所論, 不究苦義. 身爲諸苦之本, 衆患之原, 當求寂滅, 此最爲樂. →785

【三牟提耶】或彌□, 晉云集. 法界次第云 : 集以招聚爲義, 若心與結業相應, 未來定能招聚生死之苦, 故名爲集. →786

【尼樓陀】或娑陀, 晉言滅. 法界次第云 : 滅以滅無爲義, 結業旣盡, 則無生死之患累, 故名爲滅. →787

【末伽】或槃那, 晉云道. 法界次第云 : 道以能通爲義, 道有二種 : 一正道, 實觀三十七道品, 三解脫門, 緣理慧行, 名爲正道. 二助道者, 得解觀中, 種種諸對治法, 及諸禪定, 皆是助道. 此二相扶, 能通涅槃, 故名爲道. 此四華梵, 出賢愚經. 毗曇云 : 佛爲四王, 作聖語說四諦, 二解二不解 ; 又作毗陀語, 一解一不解 ; 又作梨車語說, 四王俱解. 故知四諦, 名非一槪. 此四諦法, 若以藥病區揀, 苦集是世間因果, 此屬於病 ; 道滅是出世間因果, 此當乎藥. 若以眞俗甄別, 則有三義 : 一者四諦俱眞, 如涅槃云 : 我昔與汝等, 不見四眞諦, 是故久流轉生死大苦海. 二者四諦俱俗, 止觀云 : 滅尙非眞, 三諦焉是. 三者一眞三俗. 勝□云 : 此四聖諦, 三是無常, 一是常. 又云 : 是故苦諦集諦道諦, 非第一義諦, 非常·非依. 一苦滅諦, 離有相者, 是常. 又涅槃經明於四諦, 凡有四種 : 一生滅四諦, 二無生四諦, 三無量四諦, 四無作四諦. 勝□經中亦明四種 : 一有作四諦, 二有量四諦, 三無作四諦, 四無量四諦. 但此二經詮次少異. 荊溪問曰 : 何故立此四種四諦之殊? 答 : 諦本無四, 諦只是理. 理尙無一, 云何有四? 故知依如來藏同體權實大悲願力, 隨順物機不獲己而用之. 機宜不同, 致法差降. 從一實理, 開於權理, 權實二理, 能詮敎殊, 故有四種差別敎起 : 三藏詮生滅, 通敎詮無生, 別敎詮無量, 圓敎詮無作. 是故天台明四種四諦之法也. →788

【奢摩他】此云止. 涅槃經云 : 奢摩他, 名爲能滅, 能滅一切煩惱結故 ; 又名能調, 能調諸根惡不善法故. 又曰寂靜, 能令三業成寂靜故. 又曰遠離, 能令衆生離五欲故. 又曰能淸, 能淸貪欲瞋□愚癡三濁法故. 以是義故, 故名定相. →789

【毗婆舍那】此云觀. 涅槃云 : 毗婆舍那, 名爲正見, 亦名了見. 名爲能見, 名曰□見, 名次第見, 名別相見, 是名爲慧. →790

【憂畢叉】此云止觀平等. 涅槃云 : 憂畢叉者, 名曰平等, 亦名不諍. 又名不觀, 亦名不行, 是名爲捨. 止觀云 : 若用兩字共通三德者, 止卽是斷, 斷通解脫 ; 觀卽是智, 智通般若. 止觀等者名爲捨相, 捨相卽是通於法身. 起信論云 : 所言止者, 謂止一切境界相, 隨順奢摩他觀義故. 所言觀者, 謂分別因緣生滅相, 隨順毗鉢舍那觀義故. 永嘉集云 : 以奢摩他故, 雖寂而常照 ; 以毗婆舍那故, 雖照而常寂 ; 以優畢叉故, 非照而非寂. 照而常寂, 故說俗而卽眞 ; 寂而常照, 故說眞而卽俗. 非寂而非照, 故杜口於毗耶. 長者子六過出家經, 佛告僧伽摩羅比丘 : 汝當行二法, 止·觀是也. 僧伽摩羅白佛言 : 甚解, 世尊. 佛言 : 我取要而說, 云何言甚解耶? 僧伽摩羅言 : 止者, 諸結永盡. 觀者, 觀一切法. 佛言 : 善哉! 二明各開, 初列三止. →791

【妙奢摩他】卽體眞止. →792

【三摩】卽方便隨緣止. →793

【禪那】卽息二邊分別止, 名出楞嚴. 資中云 : 準圓覺經, 奢摩他以寂靜爲相, 三摩提以幻化爲相, 禪那俱離靜幻二相. 然此二經, 天台出時, 經皆未到. 而止觀中預立其義, 故止觀二字各開三義 : 一體眞止, 二方便隨緣止, 三息二邊分別止. 又云 : 此三止名, 雖未見經論, [&94C9]望三觀, 隨義立名. 其相云何? 體無明顚倒, 卽是實相之眞, 名體眞止 ; 如此實相□一切處, 隨緣歷境安心不動, 名隨緣方便止 ; 生死涅槃, 靜散休息, 名息二邊止. 孤山釋曰 : 今阿難雖專請於止, 以卽一而三, 故此止卽觀, 亦卽平等. 三一互融, 是以稱妙, 妙故方曰楞嚴大定. 今於一止復有三名奢摩他, 卽體眞止, 止於眞諦(□奢摩他爲止者, 定之異名, 寂靜義也. 謂於染淨等境, 心不妄緣故). 三摩提, 亦曰三摩鉢底, 此云等持. 卽方便隨緣止, 止於俗諦(三摩提, 智論云 : 一切禪定攝心, 皆名三摩提. 秦言正心行處, 是心從無始來, 常曲不端, 得是正心行處, 心則端直, 譬如蛇行常曲, 入竹筒則直. □等持者, 謂離沈掉曰等, 令心住一境性曰持). 禪那, 此云靜慮, 卽息二邊分別止, 止於中道(淨覺云 : 孤山專用天台三止, 配今三名者, 得經之深也. 何則? 止屬於定, 觀屬於慧. 阿難本以多聞小慧自咎, 正以楞嚴大定爲請, 非三止而何. 三摩禪那顯是定名, 雖此定卽慧, 而所主從別). 次明三觀. →794

【謂空假中】荊溪臨終顧命衆曰 : 一念無相謂之空, 無法不備謂之假, 不一不異謂之中. 章安云 : 天台傳南嶽三種止觀 : 一漸次, 二不定, 三圓頓, 皆是大乘, 俱圓實相, 同名止觀. 漸則初淺後深, 如彼梯□登, 不定前後更互, 如金剛寶置之日中, 圓頓初後不二, 如通者騰空, 爲三根性, 說三法門. 雖曰師資相傳, 原本皆出佛經. 故次第三觀, 如瓔珞上云 : 從假入空觀, 亦名二諦觀 ; 從空入假觀, 亦名平等觀. 因是二空觀爲方便, 得入中道第一義諦觀, 此名次第三觀. 又下卷云 : 時佛頂髮放一切光, 復集十方百億佛土佛菩薩衆. 卽於衆中, 告文殊 : 普賢·法慧·功德林·金剛幢·金剛藏·善財童子, 汝見是衆中敬首菩薩, 問三觀法界, 諸佛自性淸淨道, 一切菩薩所修三觀法門不? 汝等各領百萬大衆, 皆應修學如是法門. 又中論云 : 因緣所生法, 我說卽是空, 亦名爲假名, 亦是中道義. 此皆一心三觀之明文也. (余昔學肆有吳敎授垂訪, 問曰 : 經云作是觀〔音官〕者, 名爲正觀〔音貫〕. 呼此二音, 義云何辯? 余卽答曰 : 觀〔去聲〕呼詮其體, 獨標能想之心. 觀〔平呼〕聲顯其用, 帶召所對之境. 故曰以觀觀昏, 卽昏而朗. )然此各開三義, 全異涅槃共通三德, 由昔混同, 故今分列. →795

【悉檀】南岳師以悉檀, 例大涅槃, 華梵兼稱. 悉是華言, 檀是梵語. 悉之言□, 檀□爲施, 佛以四法, □施衆生, 故名悉檀. 妙玄云 : 世界悉檀歡喜益, 爲人悉檀生善益, 對治悉檀破惡益, 第一義悉檀入理益. 妙樂云 : 則前二敎, 及別地前, 但屬三悉. 引入今經, 第一義悉. →796

【僧那】此云弘誓. 肇論云 : 發僧那於始心, 終大悲以赴難. 此名字發心也. 仁王云 : 十善菩薩發大心, 長別三界苦輪海. 此相似發心也. 華嚴云 : 初發心時, 便成正覺. 此分證發心也. 言弘誓者, 天台云 : 廣普之緣謂之弘, 自制其心謂之誓, 志求滿足乃稱願. 大士曠懷, 運心廣普. 依無作四諦之境, 起四種弘誓之心. 初依瓔珞, 未度苦諦, 令度苦諦. 六道受分段之苦, 三乘沈變易之苦, 當了陰入皆如, 無苦可捨. 口發言曰 : 衆生無邊誓願度. 次依瓔珞, 未解集諦, 令解集諦. 四住煩惱, 潤有漏業 ; 無明煩惱, 潤無漏業. 當了塵勞本淨, 無集可除. 口發言曰 : 煩惱無數誓願斷. 三依瓔珞, 未安道諦, 令安道諦. 智慧越苦海之迅航, 戒定通□藏之要道. 當了邊邪是中, 無道可修. 口發誓言 : 法門無盡誓願學. 四依瓔珞, 未得滅諦, 令得滅諦. 佛陀是無上之世尊, 涅槃乃最勝之妙法. 當了生死卽是涅槃. 口發誓云 : 佛道無上誓願成. 仰觀大覺, 積劫度生, 都無懈倦者, 爲滿本地之願也. →797

【僧涅】一云僧那大誓, 僧涅自誓. 一云僧那言鎧, 僧涅言著. 名著大鎧, 亦云莊嚴. 故大品云大誓莊嚴. 正言□冊(蘇干切)那訶, 此云甲 ; □冊捺陀, 此云被. 或云衣(於旣切), 謂被甲衣甲也. →798

【毗跋耶斯】此云四念處. 念卽是觀, 處卽是境. 智論釋曰 : 初習善法, 爲不失故, 但名念 ; 能轉相轉心, 故名爲想 ; 決定智無所疑, 故名智. 大經云 : 更有新醫, 從遠方來, 曉八種術, 謂四枯四榮. 言四枯者, 人於五陰起四倒見, 於色計淨, 於受計樂, 想行計我, 心起常見. 故令修四念處, 破其四倒. 初觀身不淨, 一切色法, 名之爲身, 己名內身, 眷屬及他名外身, 若己若他名內外身. 此三種色, 大論明五種不淨 : 一·生處, 是身爲臭穢, 不從蓮華生, 亦不從□蔔, 又不出寶山. 二·種子不淨, 是身種不淨, 非餘妙寶物, 不由淨白生, 父母邪想有. 三·自性不淨, 地水火風質, 能變爲不淨, 傾海洗此身, 不能令香潔. 四·自相不淨, 種種不淨物, 充滿於身內, 常流出不止, 如漏囊盛物. 五·究竟不淨, 審諦觀此身, 終必歸死處, 難御無反復, 背恩如小兒. 二·觀受是苦, 意根受名內受, 五根受名外受, 六根受名內外受. 於一根有順受·違受·不違不順受. 於順生樂受, 於違生苦受, 於不違不順生不苦不樂受. 樂受是壞苦, 苦受是苦苦, 不苦不樂受是行苦. 諸受□細, 無不是苦. 三·觀心無常. 心王不住, 體性流動, 今日雖存, 明亦難保. 山水溜, □石光 ; 若不及時, 後悔無益. 四·觀法無我. 法名軌則, 有善法·惡法·無記法, 人皆約法計我, 我能行善·行惡·行無記. 此等法中, 求我決不可得. 龜毛□角, 但有名字, 實不可得. 故經云 : 起唯法起, 滅唯法滅. 但是陰法起滅, 無人無我, 衆生壽命, 是名無我. 此說別相念處, 總相念處者, 緣一境總爲四觀, 此中應四句料簡, 一·境別觀別(如上別說), 二·境別觀總, 三·境總觀別(此二是總相念處之方便), 四·境觀俱總, 是總相念處. 若作一身念處觀, 或總二陰, 乃至總五陰, 是名境總觀別也. 受心法念, 亦復如是. 阿毗曇中, 明三種念處, 謂性·共·緣, 對破三種外道. 四敎義云 : 一·性念處. 智論云 : 性念處是智慧性 ; 觀身智慧是身念處, 受心法亦如是. 解者不同, 有但取慧數爲智慧性, 卽是性念處. 南岳師解觀五陰理性, 名性念處. 故雜心偈 : 是身不淨相, 眞實性常定, 諸受及心法, 亦復如是說. 二·共念處. 智論云 : 觀身爲首, 因緣生道, 若有漏·若無漏 ; 受心法念處亦如是. 解者不同, 有師解云 : 共善五陰, 諸善心數法, 合明念處. 若南岳師解, 卽是九想·背捨·勝處, 諸對治觀門, 助正道開三解脫故, 名爲共念處. 故經云 : 亦當念空法, 修心觀不淨, 是名諸如來, 甘露灌頂藥. 三·緣念處. 有師解通一切所觀境界, 皆名緣念處觀 ; 有言十二因緣境 ; 有言慈悲所緣境. 若南岳師解 : 緣佛敎說, 所詮一切陰入界, 四諦·事理·名義·言語·音詞·因果·體用, 觀達無□, 能生四辯. 於一切法, 心無所□, 成無疑解脫, 是緣念處觀也(明小乘境). 若依大乘以明四榮. 如後分云 : 阿難! 如汝所問佛涅槃後依何住者? 阿難! 依四念處嚴心而住. 觀身性相同於虛空, 名身念處 ; 觀受不在內外, 不住中間, 名受念處 ; 觀心但有名字, 名字性離, 名心念處 ; 觀法不得善法, 不得不善法, 名法念處. 華手經云 : 一切諸法皆名念處, 何以故? 一切諸法常住自性, 無能壞故. 斯乃卽法是心, 卽心是法, 皆同一性, 性豈能壞乎? →799

【馝柯摩羅阿佚多】此云正勤. 斯有四法, 法界次第云 : 一·已生惡法爲除斷, 一心精勤. 四念處觀時, 若懈怠心起, 五蓋等諸煩惱覆心, 離信等五種善根時, 如是等惡若已生, 爲斷故, 一心勤精進, 方便除斷令盡也. 二·未生惡法不令生, 一心勤精進. 四念處觀時, 若懈怠心, 及五蓋等諸煩惱惡法, 雖未生, 恐後應生, 遮信等五種善根, 今爲不令生故, 一心勤精進, 方便遮止, 不令得生也. 三·未生善法爲生, 一心勤精進. 四念處觀時, 信等五種善根未生, 爲令生故, 一心勤精進, 方便修習, 令信等善根生也. 四·已生善法爲增長, 一心勤精進. 若四念處觀時, 信等五種善根已生, 爲令增長故, 一心勤精進, 方便修習信等善根, 令不退失, 增長成就. 此四通名正勤者, 破邪道, 於正道中勤行, 故名正勤也. →800

【摩奴是若】此云如意. 法界次第明四如意足 : 一·欲如意足. 欲爲主, 得定斷行成就, 修如意足分, 是爲欲如意足. 二·精進如意足. 精進爲主, 得定, 斷行成就, 修如意分, 是爲精進足. 三·心如意. 心爲主, 得定, 斷行成就, 修如意足. 四·思惟如意足. 思惟爲主. 通言如意者, 四念處中實智慧, 四正勤中正精進, 精進智慧增多, 定力小弱, 得四種定攝心故, 智定力等, 所願皆得, 故名如意足. 智定若等, 能斷結使, 故云斷行成就也. →801

【娑羅】此云力. 陰持入經云 : 彼力應以何爲義? 答 : 無能得壞爲力義 ; 有所益爲力義 ; 有膽爲力義, 能得依爲力義. 增一阿含說六種力 : 小兒以啼爲力, 女人以瞋爲力, 沙門婆羅門以忍辱爲力, 阿羅漢以精進爲力(云云). 又因人五力, 佛果十力. 因人五力者 : 一信力, 二精進力, 三念力, 四定力, 五慧力(五根, 七覺支, 八正道, 見法界次第). 大論釋曰 : 信根得力, 則能決定受持不疑. 精進力故, 雖未見法, 一心求道, 不惜身命, 不休不息. 念力故, 常憶師敎, 善法來聽入, 惡法來不聽入, 如守門人. 定力故, 攝心一處不動, 以助智慧. 智慧力故, 能如實觀諸法實相. 佛果十力者, 今述頌曰 : 是處非處二業力, 定根欲性至處道, 宿命天眼十漏盡, 具釋大論八十八. 論問 : 佛十力者, 若總相說, 佛唯一力, 所謂一切種智力 ; 若別相說, 則千萬億種力, 隨法爲名. 今何以但說十力? 答 : 佛實有無量智力, 但以衆生不能得·不能行, 故不說. 是十力, 可度衆生事辦, 故說十力. 論問 : 佛有十力, 菩薩有不? 答 : 有. 何者? 一·發一切智心堅固力 ; 二·不捨衆生大慈力 ; 三·具足大悲力 ; 四·信一切佛法精進力 ; 五·思行禪定力 ; 六·除二邊智慧力 ; 七·成就衆生力 ; 八·觀法實相力 ; 九·入三解脫門力 ; 十·無□智力. →802

【尼□】此云願. 志求滿足曰願. 智論有二種願 : 一者可得願, 二者不可得願. 不可得願者, 有人欲量虛空盡其邊際, 及求時方邊際, 如小兒見水中月·鏡中像, 如是等願, 皆不可得. 可得願者, 鑽木求火, 穿地得水, 修福得人天中生, 及得阿羅漢·□支佛果, 乃至得諸佛法王, 如是等, 皆名可得願. 願有下·中·上 : 下願今致今世樂因緣 ; 中願後世樂因緣 ; 上願與涅槃樂因緣. 智論問 : 佛在世時, 衆生尙有飢餓, 天不降雨, 衆生困弊 ; 佛不能滿一切衆生之願, 云何菩薩能滿其願? 答 : 菩薩住於十地, 入首楞嚴三昧, 於三千大千世界, 或時現初發意, 行六波羅蜜, 乃至或現出家成佛, 利益如是, 何況於佛! 而佛身有二種 : 一者眞身, 二者化身. 衆生見佛眞身, 無願不滿. 智論問 : 諸菩薩行業淸淨, 自得淨報. 何以要須立願, 然後得之? 譬如田家得穀, 豈復待願? 答 : 作福無願, 無所樹立, 願爲導御, 能有所成. 譬如銷金, 隨師而作, 金無定也. 又莊嚴佛界事大, 獨行功德, 不能成故, 要須願力. 譬如牛力, 雖能挽車, 要須御者能有所至. 淨世界願, 亦復如是. 故古德曰 : 有行無願, 其行必孤 ; 有願無行, 其願必虛. →803

【薩婆迦摩】□樂欲, 好樂希須也. 淨名疏云 : 根是過去, 欲是現在, 性是未來. 若過去善根牢固成就, 今生對緣則起, 此是因根成欲. 若過去善根未牢, 今生遇緣起欲, 數習成性, 故云性以不改爲義. 荊溪釋云 : 習欲成性, 性在未來 ; 由性成欲, 性在過去. 智論云 : 隨所欲說法, 所謂善欲, 隨心爲說, 如船順流. 惡欲, 以苦切語敎, 如以言屑出梢(先結切), 是故智中, 佛悉□知, 無能壞無能勝. 事□云 : 凡作法事, 必須身心俱集, 方成和合. 設若有緣, 不開心集, 則機敎莫同, 將何拔濟? 故聽傳心口應僧前事, 方能彼此俱辦. 緣此故聞與欲, 說云 : 大德一心念, 某甲比丘, 如法僧事, 與欲淸淨(使說一止). 其受欲者, 應至僧中, □磨者言, 不來者說欲, 卽具修威儀. 說云 : 大德僧聽, 某甲比丘, 我受彼欲淸淨. 彼如法僧事, 與欲淸淨. →804

【浮曇末】此云至誠. 十六觀經云 : 發三種心, 卽便往生. 何等爲三? 一者至誠心, 二者深心, 三者回向發願心. 疏釋至誠心云 : 卽實行衆生, 至之言專, 誠之言實. 禮記曰 : 志之所至, 至者, 到也. 易注曰 : 存其誠實, 故曰至誠, 贊天地之化. 書曰 : 至治馨香, 感于神明, 黍稷非馨, 明德惟馨. 釋深心云 : 佛果高深, 發心求往, 故云深心. 亦從深理生, 亦從厚樂善根生. 妙宗云 : 今初至誠, 疏以專實釋之. 非念眞如, 豈名專實, 解於深心? 疏雖三義, 而不相捨. 求高深果, 須契深理 ; 善契深理, 須厚樂善根. 此乃立行依理求果也, 不出彼論樂集一切諸善行也. 經回向發願心, 義當彼論大悲拔苦. 起信云 : 信成就發心者, 略說有三種 : 一直心, 正念眞如故 ; 二深心, 樂集一切諸善行故 ; 三大悲心, 欲拔一切衆生苦故. →805

【懺摩】此□悔過. 義淨師云 : 懺摩, 西音忍義. 西國人誤觸身云懺摩, 意是請恕, 願勿瞋責, 此方誤傳久矣, 難可改張. 應法師云 : 懺, 訛略也. 書無懺字, 正言叉摩. 此云忍, 謂容恕我罪也. 天台光明釋懺悔品, 不辨華梵, 但直釋云 : 懺者, 首也 ; 悔者, 伏也. 如世人得罪於王, 伏款順從, 不敢違逆. 不逆爲伏, 順從爲首. 行人亦爾, 伏三寶足下, 正順道理, 不敢作非, 故名懺悔. 又懺名白法, 悔名黑法. 黑法須悔而勿作, 白法須企(去智切, 望也)而尙之. 取捨合論, 故言懺悔. 又懺名修來, 悔名改往. 往日所作不善法, 鄙而惡之, 故名爲悔. 往日所棄一切善法, 今日已去, 誓願勤修, 故名爲懺. 棄往求來, 故名懺悔. 又懺名披陳衆失, 發露過咎, 不敢隱諱. 悔名斷相續心, 厭悔捨離, 能作所作合棄, 故言懺悔. 又懺者名□, 悔者名愧. □則□天, 愧則愧人. 人見其顯, 天見其冥, 冥細顯□, □細皆惡, 故言懺悔. 淨名疏云 : 今明罪滅有三 : 一作法懺, 二觀相懺, 三觀無生懺. 作法懺, 滅違無作罪, 依毗尼門 ; 觀相懺, 滅性罪, 此依定門 ; 觀無生懺, 滅妄想罪, 此依慧門. 復次, 違無作罪障戒, 性罪障定, 妄想罪障慧. 作法懺者, 如律所明, 作法成就, 能滅違無作罪, 而性罪不滅. 大論云 : 如比丘斬草害命, 二罪同篇, 作法懺二, 無作滅, 害命不滅 ; 雖違無作滅, 性罪未滅. 觀相懺者, 如諸方等經, 所明行法, 見罪滅相. 菩薩戒云 : 若見光華種種好相, 罪便得滅 ; 若不見相, 雖懺無益. 若見好相, 無作及性二罪俱滅. 觀無生懺者, 此觀成時, 能除根本妄惑之罪. 如拔樹根, 枝葉自滅. 普賢觀云 : 一切業障海, 皆從妄想生. 若欲懺悔者, 端坐念實相. 衆罪如霜露, 慧日能消除. →806

【地底迦】此云有愧. 涅槃經云 : 諸佛世尊常說是言 : 有二白法能救衆生 : 一□ ; 二愧. □者自不作罪, 愧者不敎他作. □者內自羞恥, 愧者發露向人. 雜阿含經云 : 世間若無有□愧二法者, 違越淸淨道, 向生老病死. 百法疏云 : □者, 依自法力, 崇重賢善爲性, 對治無□, 止息惡行爲業 ; 愧者, 依世間力, 輕拒暴惡爲性, 對治無愧, 止息惡行爲業. 阿毗達磨論云 : □者, 謂於諸過惡自羞爲體 ; 愧者, 於惡羞他爲體. 涅槃經云 : 智者有二 : 一者不造諸惡, 二者作已懺悔 ; 愚者亦二 : 一作罪, 二覆藏. →807

【波娑提伽】或云梵摩, 此云淸淨. 葛洪字苑 : 梵, 潔也. 取其義耳. 大論云 : 雖爲一切衆生, 是心不淸淨. 不知己身無吾我, 不知取者無人無主, 不知所施物實性. 不可說一, 不可說異. 於是三事心著, 是爲不淸淨. 寶性論云 : 一·自性淸淨, 謂性淨解脫 ; 二·離垢淸淨, 謂障盡解脫. 大論云 : 畢竟空, 卽是畢竟淸淨 ; 以人畏空, 故言淸淨. →808

【□磨】南山引明了論疏, □爲業也, 所作是業, 亦□所作. 百論云 : 事也, 若以義求, □爲辦事. 謂施造遂法, 必有成濟之功焉. 天台禪門, □爲作法. 一切□磨, 須具四法 : 一法·二事·三人·四界. 第一法者, □磨三種 : 一·心念法, 發心念境, 口自傳情, 非謂不言, 而辦前事. 二·對首法, 謂各共面對, 同秉法也. 三·衆法. 四人已上秉於□磨, 以三□磨通前單白, 故云白. 四律云 : 若作□磨, 不如白法作白, 不如□磨法作□磨. 如是漸漸令戒毁壞, 以滅正法. 隨順文句, 勿令增減. 僧祇云 : 非□磨地, 不得行僧事. →809

【布薩】大論 : 秦言善宿. 南山 : 此云淨住, 淨身口意, 如戒而住. 六卷泥洹, □云長養. 長養二義 : 一·淸淨戒住, 二·增長功德. 雜含云 : 布薩婆陀, 若正本音優補陀婆. 優言斷, 補陀婆言增長. 國語不同, 律云布薩法, 一處名布薩□度, 卽說戒也. 應法師云 : 此名訛略, 應言鉢□帝提舍耶寐. 此云我對說, 謂相向說罪也. 舊云淨住, 乃義□也. 事□云 : 若衆大聲小, 不聞說戒, 令作轉輪高座, 立上說之, 此則見而不聞也. 又如多人說戒, 何由倂得見作法者面, 此則聞而不見也. 善見曰 : 云何得知正法久住? 若說戒法不壞是. 摩得伽云 : 布薩者, 捨諸惡不善法, 及諸煩惱有受, 證得白法, 究竟梵行事, 故名也. 又云 : 半月半月自觀身. 從前半月, 至今半月, 中間不犯戒耶! 若有犯者, 於同意所懺悔. 毗尼母云 : 若犯七衆不淨人前, 應止不說戒. 卽律文云 : 犯者不得聞戒, 不得向犯者說等. 四分 : 若說戒日, 無能誦者, 當如布薩法, 行籌告白, 差一人說法誦經, 餘諸敎誡, 誦遺敎亦得. 若全不解者, 律云下至一偈 : 諸惡莫作, 衆善奉行, 自淨其意, 是諸佛敎(阿含具解). 如是作已, 不得不說. 若不解者, 云謹愼莫放逸便散. □是佛之囑累. 僧祗云 : 欲得五事利益, 當受持此律. 何等爲五? 一·建立佛法 ; 二·令正法久住 ; 三·不欲有疑悔, 請問他人 ; 四·僧尼犯罪者爲依□ ; 五·欲遊化諸方, 而無有□. 四分 : 持律人得五功德 : 一戒品牢固 ; 二善勝諸怨 ; 三於衆中決斷無畏 ; 四有疑悔者能開解 ; 五善持毗尼, 令正法久住(明了論解云 : 本音毗那耶, 略言毗尼). 摩耶經云 : 樂好衣服, 縱逸嬉戱, 奴爲比丘, 婢爲比丘尼. 不樂不淨觀, 毁謗毗尼, 袈裟變白, 不受染色, 貪用三寶物等, 是法滅相. →810

【安居】南山云 : 形心攝靜曰安, 要期住此曰居. 靜處思微, 道之正軌, 理須假日追功, 策進心行, 隨緣託處, 志唯尙益, 不許馳散, 亂道妨業. 故律通制三時, 意存據道. 文偏約夏月, 情在三過 : 一·無事游行, 妨修出業 ; 二·損傷物命, 違慈實深 ; 三·所爲旣非, 故招世謗. 以斯之過, 敎興在□. 然諸義不無, 指歸護命, 故夏中方尺之地, 悉□有蟲. 故正法念經云 : 夏中除大小便, 餘則加趺而坐. 事□問 : 何爲但結三月者? 一·生死待形, 必假資養, 故結前三月, 開後一月, 爲成供身衣服故 ; 二·若四月盡結, 則四月十六日得成, 若有差脫, 便不得結. 敎法太急, 用難常準. 故如來順物, 始從十六日, 至後十六日, 開其一月續結令成. 今但就夏, 亦有三時, 初四月十六日, 是前安居. 十七日已去, 至五月十五日, 名中安居. 五月十六日, 名後安居. 故律中有三種安居, 謂前·中·後也. 在處須無五過 : 一·太遠聚落, 求須難得 ; 二·太近城市, 妨修道業 ; 三·多蚊□(魚倚切)難, 或□(音□)齧(五結切)人, 踐傷彼命 ; 四·無可依人, 其人具五德, 謂 : 求聞令聞, 已聞令淸淨, 能爲訣疑, 能令通達, 除邪見, 得正見 ; 五·無施主施飮食湯藥. 無此五過, 乃可安居. □云 : 凡受日緣務, 要是三寶請喚, 生善滅惡者, 聽往 ; 若請喚爲利, 三寶非法, 破戒有難, 雖受不成. 五百問云 : 受七日行, 不滿七日還本界. 後更行, 不須更受. 滿七日已, 乃復重受. □云 : 縱令前事唯止一日, 皆須七日法. 律云 : 不及卽日還, 聽受七日去, 夏末一日在, 亦作七日法. 對首受法應具儀, 對比丘言 : 大德一心念, 我某甲比丘, 今受七日法, 出界外, 爲某事故, 還來此中安居(三說). 若事是半月·一月者, 方應□磨(上之四卷具□磨法). 若受日者多, 同緣受者二人·三人, 應一時□磨. 西域記云 : 覩貨邏國, 舊訛曰吐火羅國. 東□(音厄, 限也)□嶺, 西接波剌斯, 南大雪山, 北據鐵門. 氣序旣溫, 疾疫衆多, 冬末春初, 霖雨相繼. 而諸徒僧, 以十二月十六日入安居, 三月十日解安居, 斯乃據其多雨, 亦是設敎隨時也. 又云 : 印度僧徒, 依佛聖敎, 坐雨安居, 或前三月, 或後三月. 前三月, 當此從五月十六日, 至八月十五日 ; 後三月, 當此從六月十六日, 至九月十五日. 前代譯經律者, 或云坐夏, 或云坐臘, 斯皆邊裔殊俗, 不達中國正音, 或方言未融, 而傳譯有謬. 又曰 : 印度僧徒, 依佛聖敎, 皆以室羅伐拏月. 前半一日, 入雨安居, 當此五月十六日. 以□濕縛庾□月, 後半十五日, 解雨安居, 當此八月十五日. 印度月名, 依星而建, 古今不易, 諸部無差. 良以方言未融, 傳譯有謬. 分時計月, 致斯乖異. 故以四月十六日入安居, 七月十五日解安居也. →811

【鉢剌婆剌拏】音義指歸云 : 譯爲隨意. 寄歸傳云 : 凡夏罷歲終之時, 此日應名隨意, 卽是隨他於三事之中, 任意擧發, 說罪除愆之義. 舊云自恣者, 是義□. 然則自恣之言, 涉乎善惡, 今局善也. 故事□曰 : 九旬修道, 精練身心. 人多迷己, 不自見過, 理宜仰憑淸衆, 垂慈誨示. 縱宣己罪, 恣僧擧過, 內彰無私隱, 外顯有瑕疵, 身口託於他人, 故云自恣. 摩得勒伽論云 : 何故令自恣? 使諸比丘不孤獨故. 各各憶罪, 發露悔過故. 以苦言調伏, 得淸淨故. 自意喜悅, 無罪故也. 所以制在夏末者, 若論夏初創集, 將同期款, 九旬立要, 齊修出離. 若逆相擧發, 恐成怨諍, 遞相沿及, 廢道亂業故. 制在夏末者, 以三月策修, 同住進業, 時竟云別, 各隨方詣. 必有惡業, 自不獨宣, 障道深過, 義無覆隱, 故須請誨, 良在□焉. 故律聽安居竟, 自恣, 此是自言恣他擧罪, 非爲自恣爲惡. 前明時節, 謂有閏月者, 依閏安居, 七月十五日自恣. 不依閏者, 依摩得伽中, 數滿九十日自恣. 若閏七月者, 取前月自恣. 非前夏安居者, 過閏已, 數滿九十日自恣. 若修道安樂, 延日自恣, 得至八月十五日. 然律中但明十四日, 十五日, 自恣. 及至給施衣中, 次第增中, 十六日自恣. 增三中, 三日自恣. 四分中云 : 安居竟自恣, 則七月十六日爲定. 律又云 : 僧十四日自恣, 尼十五日自恣, 此謂相依問罪, 故制異日. 及論作法, 三日通用. 克定一期, 十六日定. 若有難者, 如五百門中, 一月自恣. 事□問 : 十五日自恣已, 得出界不? 答 : 不得破夏離衣, 由夜分未盡故. 問 : 此界安居, 餘處自恣, 得不? 答 : 僧祗不問結罪. 又安居篇云 : 四月十六日結者, 至七月十五日夜分盡, 訖名夏竟, 至明相出. 又四分云 : 若後安居人, 從前安居者自恣, 住待日足. 事□問 : 自恣竟, 得說戒不? 答 : 依明了論, 先說戒, 後自恣. 四分云 : 自恣卽是說戒. 問 : 自恣得在未受具戒人前作不? 答 : 律中令至不見不聞處, 作□磨自恣. 若不肯避去, 僧自至不見聞處作之. 問 : 安居竟, 須離本處不? 答 : 安居竟, 不去犯罪. 毗尼母云 : 比丘安居已, 應移餘處. 若有緣不得去, 不犯. 若無緣者, 出界一宿, 還來不犯. 大集經云 : 我滅度後, 無戒比丘, 滿閻浮提, 預出家者, 宜警察之. □華□云 : 諸經律中, 以七月十六日, 是比丘五分法身生來之歲. 則七月十五日, 是臘除也. 比丘出俗, 不以俗年爲計, 乃數夏臘耳. 增輝云 : 臘, 接也 ; 謂新故之交接. →812

【唄匿】或梵唄, 此云止. 若準律文, 唄匿. 如法出要律儀云 : 如此鬱□國語, □爲止斷也. 又云止息, 由是外緣已止已斷, 爾時寂靜, 任爲法事也. 或婆陟, 訛也. 梵音婆(蒲賀切)師, 此云讚歎, 梵天之音. 善見云 : 聽汝作唄. 唄, 言說之詞也. 法苑云 : 尋西方之有唄, 猶東國之有讚. 讚者, 從文以結章 ; 唄者, 短偈以流頌, 比其事義, 名異實同. 婆沙億耳, 以三契聲頌所解法, 佛讚善哉, 珠林, 齊僧辯, 能作梵契等. 音義云 : 契之一字, 猶言一節一科也. 弘明集頌經三契, 道安法師集契梵音. 佛道論衡云 : 陳思王幼含珪章, 十歲能文, 每讀經文, 流連嗟玩, 以爲至道之宗極也. 遂製轉讀七聲, 昇降曲折之響, 世之諷誦, 咸憲章焉. 嘗遊魚山, 忽聞空中梵天之響, 淸□哀婉, 其聲動心. 獨聽良久, 而侍御莫聞. 植深感神理, 彌悟法應, 乃摹其聲節, 爲梵唄, 撰文. →813

【婆□尼娑婆口林】此云聲音. 法界次第云 : 音者, 詮理之聲謂之音. 佛所出聲, 凡有詮辯, 言辭淸雅, 聞者無厭, 聽之無足. 能爲一切, 作與樂拔苦因緣. 莫若聞聲之益, 卽是以慈修口. 故有八音 : 一·極好音, 二·柔軟音, 三·和適音, 四·尊慧音, 五·不女音, 六·不誤音, 七·深遠音, 八·不竭音. 楞嚴經云 : 此方眞敎體, 淸淨在音聞 ; 欲取三摩提, 實以聞中入. 大論云 : 菩薩音聲, 有□河沙等之數. 佛音聲所到, 無有限數. 如密跡經中所說, 目連試佛音聲, 極至西方, 猶聞佛音, 若如對面. 問 : 若爾者, 佛常在國土聚落, 說法敎化. 而閻浮提內人, 不至佛邊, 則不得聞. 何以知之? 多有從遠方來, 欲聽說法者故. 答 : 佛音聲有二種 : 一爲口密音聲, 二爲不密音聲. 密音聲先已說, 不密音聲, 至佛邊乃聞. 是亦有二種弟子 : 一爲出世聖人, 二爲世間凡夫. 出世聖人, 如目□連等, 能聞微密音聲. 凡夫人, 隨其所近乃聞. 大論云 : 是佛菩薩音聲有三種 : 一者, 先世種善音聲因緣故, 咽喉中得微妙四大, 能出種種妙好遠近音聲, 所謂一里·二里·三里·十里·百千里, 乃至三千大千世界, 音聲□滿. 二者, 神通力故, 咽喉四大出聲, □滿三千大千世界, 及十方□河沙世界. 三者, 佛音聲, 常能□滿十方虛空. 問 : 若佛音聲常能□滿, 今衆生何以不得常聞? 答 : 衆生無量劫以來, 所作惡業覆, 是故不聞. 譬如雷電霹靂, 聾者不聞, 雷聲無減. 佛亦如是, 常爲衆生說法, 如龍震大雷聲, 衆生罪故, 自不得聞. 聲有八轉 : 一體, 二業, 三具, 四爲, 五從, 六屬, 七於, 八呼. 七轉常用, 呼聲用稀, 故但云七也. 西域國法, 欲尋讀內外典籍, 要解聲論八轉聲, 方知聞義分齊 ; 一·補沙, 此是直指陳聲, 如人斫樹, 指說其人, 卽今體聲. 二·補盧衫, 是所作業聲, 如所作斫樹, 故云業也. 三·補慮□(山佳切)□, 是能作具聲, 如由斧斫, 故云具也. 四·補盧沙耶, 是所爲聲, 如爲人斫, 故云爲也. 五·補盧沙多頁(都我切), 是從聲, 如因人造舍等, 故云從也, 從卽所因故. 六·補盧殺娑, 是所屬聲, 如奴屬主, 故云屬也. 七·補盧□(音戒), 是所於聲, 如客依主, 故云於也, 於卽依義. 八·□(胡計切)補盧沙, 是呼召之聲, 故云呼也. 又諸□中, 若二字合爲一聲, 名爲二合, 如云娑他, 及□多等. 或以三字連聲, 合爲一字急呼之, 名爲三合, 如□魯奄, 及拘盧奢等. 漢書曰 : 聲者, 宮·商·角·徵·羽也. 鉤隱圖云 : 聲屬陽, 律屬陰. 楊子云 : 聲生於日, 律生於辰也. →814

【鉢底婆】此云辯才. 辯, 說也, 展轉無滯故. 辯, 別也, 分明訣了故. 輔行明辯有四種 : 謂義·法·詞·樂說也. 義, 謂顯了諸法之義 ; 法, 謂稱說法之名字 ; 詞, 謂能說名之語言. 雖有此三, 必須樂說, 說前三也. 大品云 : 從諸佛所, 聽受法敎, 至薩婆若, 初不斷絶, 未曾離三昧時, 當得捷疾辯·利辯·不盡辯·不可斷辯·隨應辯·義辯·一切世間最上辯. 智論釋曰 : 於一切法無□故, 得捷疾辯. 有人雖能捷疾, 鈍根故, 不能深入. 以能深入故, 是利辯. 說諸法實相, 無邊無盡故, 名樂說無盡. 般若中無諸戱論故, 無能問難斷絶者, 名不可斷辯. 斷法愛故, 隨衆生所應, 而爲說法, 名隨應辯. 說趣涅槃利益之事故, 名義辯. 說一切世間第一之事, 所謂大乘, 是名世間最上辯. 梁僧傳云 : 唱導所貴, 事有四焉 : 一·聲也, 非聲則無以警衆 ; 二·辯也, 非辯則無以適時 ; 三·才也, 非才則言無可采 ; 四·博也, 非博則語無依據. 事□曰 : 古云 : 博學爲濟貧. 會正記云 : 故往之言也. 僧傳云 : 學不厭博, 博則通矣! 子曰 : 君子博學於文, 約之以禮, 亦可以弗畔矣夫(鄭曰 : 弗畔, 不違道也). 苟生而貧於學者, 懦(奴亂切. 又音儒, 弱也)夫也 ; 死而富於道者, 君子也. 是知博學, 濟識見之貧. 思益經云 : 於墮邪道衆生, 生大悲心, 令入正道, 不求恩報, 故名導師. →815

【槃那寐】名出聲論, 或名槃談, 訛云和南, 皆□我禮. 或云那謨悉□羅, 此云禮拜. 今謂禮之與拜, 名有通局長短. 經曰 : 禮者, 履也. 進退有度, 尊卑有分, 謂之禮. 禮記云 : 禮也者, 猶體也. 體不備君子, 謂之不成人. 故孔子云 : 非禮勿視, 非禮勿聽, 非禮勿言, 非禮勿動. 是則凡所施爲, 皆須合禮, 此顯禮名通也. 白虎通云 : 人之相拜者何? 所以表情見意, 屈節卑禮尊事者也, 拜之言服也. 故周禮明九拜, 此顯拜名局也. 若依釋氏, 如南山云 : 四儀若無法潤, 乃名枯槁衆生. 故天台明四種三昧之法, 是知四儀法則名禮, 身業恭敬名拜, 此亦禮通拜局. 今此□譯, 禮卽是拜. 故大論云 : 禮有三種 : 一者口禮 ; 二者屈膝, 頭不至地 ; 三者頭至地, 是爲上禮. 一·口禮者, 如合掌問訊也. 觀音義疏云 : 此方以拱手爲恭, 外國以合掌爲敬. 手本二邊, 今合爲一, 表不散誕, 專至一心. 僧祗律云 : 禮拜不得如□羊, 當相問訊. 爾雅云 : 訊, 言也. 地持論云 : 當安慰舒顔, 先語平視, 和色正念, 在前問訊. 善見論云 : 比丘到佛所, 問訊云 : 少病少惱, 安樂行不? 二·屈膝者, 卽互□也. 音義指歸云 : 不合云胡□. 蓋梵世遺種, 居五竺間, □嶺之北, 諸戎羌胡. 今經律多□互□, 以三處翹(渠遙切)聳, 故名互□, 卽右膝著地也. 涅槃疏明三義 : 一·右膝有力, □能安久 ; 二·右膝有力, 起止便易 ; 三·右膝躁動, 著地令安. 若兩膝著地, 則名長□. 毗奈耶云 : 尼女體弱, 互□要倒, 佛聽長□. 三·頭至地者, 卽五體投地. 故大論云 : 人之一身, 頭最爲上, 足最爲下. 以頭禮足, 恭敬之至. 輔行云 : 準地持阿含, 皆以雙膝·雙□及頂至地, 名五體投地, 亦名五輪, 五處圓故. 又勒那三藏, 明七種禮 : 一·我慢禮, 謂依位次, 無恭敬心 ; 二·唱和禮, 高聲喧雜, 詞句混亂 ; 三·恭敬禮, 五輪著地, 捧足殷勤 ; 四·無相禮, 深入法性, 離能所相(空觀) ; 五·起用禮, 雖無能所, 普運身心, 如影普□, 禮不可禮(假觀) ; 六·內觀禮, 但禮身內法身眞佛, 不向外求(中觀) ; 七·實相禮, 若內若外, 同一實相(三諦一境). 西域記云 : 致敬之式, 其儀九等 : 一·發言慰問, 二·俯首示敬, 三·擧手高揖, 四·合掌平拱, 五·屈膝, 六·長□, 七·手膝踞地, 八·五輪俱屈, 九·五體投地. 凡斯九等, 極唯一拜, □而讚德, 謂之盡敬. 舍利弗問經, 佛言 : 作供養, 應須偏袒, 以便作事. 福田時, 應覆兩肩, 現田紋相. 不拜王論 : 有五戒信士, 見神不禮. 王曰 : 何爲不禮? 曰 : 恐損神故. 王曰 : 但禮. 信士乃禮, 其神形儀粉碎. 又迦□色迦王, 受佛五戒, 曾神祠中禮, 神像自倒. 後守神者, 作佛形像, 在神冠中. 王禮不倒, 怪而問之, 曰 : 冠中有佛像. 王大喜, 知佛最勝而恕之. 又感通錄云 : 唐蜀川釋寶瓊, 出家齋素, 讀誦大品, 本邑連比什□(音方, 縣名)□是米族. 初不奉佛, 沙門不入其鄕, 故老女婦, 不識者衆. 瓊思拔濟, 待其會衆, 便往赴之, 不禮而坐. 道黨咸曰 : 不禮天尊, 非沙門也. 瓊曰 : 邪正道殊, 所奉各異, 天上禮我, 我何得禮老君乎? 衆議紛□, 瓊曰 : 吾若下禮, 必貽辱也. 卽禮一拜, 道像連座動搖不安. 又禮一拜, 反倒狼藉在地. 遂合衆禮瓊, 一時回信. 梵網經云 : 出家人法, 不向國王禮拜, 不向父母禮拜, 六親不敬, 鬼神不禮. 西域記云 : 昔有德光論師, 天軍接見慈氏, 謂非出家之形, 長揖不理. 問 : 何緣不輕比丘, 普禮四衆? 荊溪釋曰 : 菩薩化緣, 法無一準, 唯利是務, 故設斯儀, 是衆生理, 與果理等. 故禮生禮佛, 其源不殊, 欲令衆生, 生慕果願. 果願者何? 我等但理, 彼尙故禮, 況證果理, 而不尊高. 又云 : 汝等皆行菩薩道, 當得作佛, 豈非擊我? 令修圓因, 此約現在順從者也. 問 : 內懷不輕之解, 外敬不輕之境, 安棄飛禽之眞性, 而忽走獸之本源乎? 答 : 人識義方, 可以擊發, 異類無知, 徒勞勸信. 不禮之旨, 其在□歟, 不輕禮俗, 謹聞命矣! 何故方丈僧拜維摩? 故彼經曰 : 維摩居士卽入三昧, 令此比丘自識宿命, 發菩提心. 於是諸比丘稽首禮維摩詰足. 天台問曰 : 出家何以禮俗? 答 : 入道深恩, 碎身莫報, 此諸比丘, 方行大道, 豈存小儀? 又涅槃云 : 有知法者, 若老若少, 故應供養恭敬禮拜. 入大乘論云 : 被法服菩薩, 方便隨順, 得禮白衣, 敬之如佛. 是則法非一槪, 可否在人, 有益須禮, 當亡身以奉法. 有損宜止, 應逆命以利君. 何哉? 赫連□□, 據有夏州, 凶暴無厭, 以殺爲樂. 繪像服身, 抑僧令拜, 遂爲上天雷震而死. 斯乃暴虐之主, 誠非聖明之君. 不遵付囑之言, 故違委寄之道. 寧知千聖立法, 萬古同風, 安以朝覲之禮, 而責山林之士. 恐後進以未知, 遂濡毫而錄示. →816

【南無】或那謨, 或南摩, 此□歸命. 要律儀□恭敬, 善見論□歸命覺, 或□信從. 法華疏云 : 南無, 大有義. 或言度我, 可施衆生. 若佛答諸佛, 度我義不便. 五戒經稱驚怖. 驚怖, 正可施佛也 ; 生死險難, 實可驚怖. 大品云 : 佛言 : 若有一人稱南無佛, 乃至畢苦, 其福不盡. 智論問曰 : 云何但空稱名字, 便得畢苦, 其福不盡? 答 : 是人曾聞佛功德, 能度人老病死苦, 若多若少供養, 及稱名字, 得無量福(此說稱佛功德). 華嚴云 : 寧受地獄苦, 得聞諸佛名 ; 不受無量樂, 而不聞佛名. 所以於往昔, 無數劫受苦, 流轉生死中, 不聞佛名故. 大品云 : 我得阿□多羅三□三菩提時, 十方過如□沙等世界中衆生, 聞我名者, 必得阿□多羅三□三菩提. 智論問曰 : 有人生佛世, 在佛法中, 或墮地獄, 如提婆達多·俱迦梨訶多釋子等, 三不善法覆心, 故墮地獄. 此中云何言如□河沙等世界, 但聞佛名, 便得道耶? 答 : 有衆生福德淳熟, 結使心薄, 應當得道. 若聞佛名, 卽持得道. 又復以佛威力故, 聞卽得度. 譬如熟癰, 若無治者, 得小因緣, 而便自潰. 亦如果熟, 若無人取, 微風因緣, 便自墮落. 如新淨白□, 易爲受色(此說聞佛名福). →817

【彌羅】此云慈. 淨覺云 : 慈名愛念. 觀音玄義云 : 以觀性德善, 愛樂歡喜, 起大慈心, 欲與其樂. 大經明慈有三種 : 一·緣衆生, 觀一切衆生, 如父母親想 ; 二·緣於法, 見一切法, 皆從緣生 ; 三者·無緣, 不住法相, 及衆生相. 智論明三種慈 : 一·生緣慈者, 十方五道衆生中, 以一慈心視之, 如父如母, 如兄弟·□妹·子姪·知識, 常求好事, 欲令得利益安樂. 如是心□滿十方衆生中, 如是慈名衆生緣, 多在凡夫人行處, 或有學人未漏盡者. 二·行法緣者, 諸漏盡阿羅漢·□支佛, 是諸聖人, 破吾我相, 滅一異相故. 但觀從因緣相續生諸欲心, 慈念衆生時, 從和合因緣相續生. 但空五衆, 卽是衆生. 念是五衆, 以慈念衆生, 不知是法空而常一, 心欲得樂, 聖人愍之, 今隨意得樂, 爲世俗法故, 故名爲法緣. 三·無緣者, 是慈但諸佛有, 何以故? 諸佛心, 不住有爲·無爲性中 ; 不依止過去世, 未來·現在世 ; 知諸緣不實, 顚倒虛□, 故心無所緣. 佛以衆生不知諸法實相, 往來五道, 心著諸法, 分別取捨, 以是諸法實相智慧, 令衆生得之, 是名無緣. →818

【迦樓那】此云悲. 淨覺記云 : 悲曰愍傷. 觀音玄義云 : 以觀性德惡毒, 惻愴憐愍, 起大悲心, 欲拔其苦. 悲亦三種, 名同三慈. 觀音玄義云 : 若就言說爲便, 初慈後悲. 亦是就菩薩本懷, 欲大慈與樂. 旣不得樂, 次大悲拔苦. 故初慈後悲. 若從用次第者, 初以大悲拔苦, 方以大慈與樂. 又就行者先脫苦, 後蒙樂, 欲先悲後慈. →819

【阿檀】或阿捺摩, 此云無我. 說文云 : 我, 施身自謂也. 華嚴云 : 凡夫無智, 執著於我. 智論明二種 : 一者邪我, 二者慢我. 言邪我者, 如輔行云 : 未得禪來, 縱起宿習, 所有煩惱, 及因現陰, 起於我見, 仍屬鈍使, 初果所斷. 此推理見, 及發得見, 皆名邪我. 二慢我者, 如止觀云 : 如諸□(音軟)動, 實不推理, 而擧皮敖(音敖, 蟹屬)張□(音耆), 怒目自大. 底下凡劣, 何嘗執見? 行住坐臥, □起我心, 此是慢我. 大寶積經 : 佛言 : 迦葉! 譬如咽塞病, 卽能斷命. 如是迦葉, 一切見中, 唯有我見, 卽時能斷於智慧命. 地持經云 : 世間受生, 皆由著我 ; 若離著我, 則無世間受生身處. 無著論云 : 取自體相續, 爲我想 ; 我所取, 爲衆生想 ; 謂我乃至壽住, 爲命想 ; 展轉趣於餘趣, 爲人想. 大論云 : 我者, 於陰界入計我我所, 若卽若離. 人者, 謂於陰界入中, 謂我是行人. 衆生者, 於陰界入和合之中, 計有我生. 壽者, 於陰界入中, 計一期報, 若長若短. 輔行云 : 我以計內 ; 人以計外 ; 衆生以續前爲義 ; 壽者以趣後爲能. 凡夫旣執我倒, 佛爲二乘說無我法. 故智論號名字我, 如大乘入楞伽云 : 自心所現身器世間, 皆是藏心之所顯現, 刹那相續, 變壞不停. 如河流, 如種子, 如燈□, 如迅風, 如浮雲. 躁動不安如猿□, 樂不淨處如飛蠅, 不知厭足如猛火. 無始虛僞習氣爲因, 諸有趣中流轉不息, 如汲井輪. 種種色身威儀進止, 譬如死屍□力故行, 亦如木人因機運動. 若能於此善知其相, 是名人無我智. 大論云 : 但於五衆取相故, 計有人相, 而生我心 ; 以我心故生我所. 我所心生故, 有利益我者生貪欲, 違逆我者而生瞋□. 此結使不從智生, 從狂惑生, 是名爲癡. 三毒爲一切煩惱之根本, 悉由吾我. 故作福德, 爲我後當得. 亦修助道法, 我當得解脫. 初取相故, 名爲想衆. 因吾我起結使, 及諸善行, 是名行衆. 是二衆, 則是法念處. 於想行衆法中, 求我不可得. 何以故? 是諸法皆從因緣生, 悉是作法, 而不牢固, 無實我法. 行如芭蕉, 葉葉求之, 中無有堅. 想如遠見野馬, 無水有水想, 但□惑於眼. 我本空寂, 二乘旣執四枯, 故佛於無我中而示眞我. 故涅槃經明八自在 : 一·能示一身多身, 數如微塵 ; 二·以塵身滿大千界 ; 三·以大身輕擧遠到 ; 四·現無量類, 常居一國 ; 五者·諸根互用 ; 六·得一切法, 如無法想 ; 七·說一偈, 經無量劫 ; 八·身如虛空, 存沒隨宜不窮. →820

【阿蘭那】肇□無諍, 又云寂靜. 坐禪三昧經云 : 無諍者, 將護衆生, 不令起諍也. 什注淨名 : 無諍有二 : 一·以三昧力, 將護衆生, 令不起諍心. 二·隨順法性, 無違無諍. →821

【□那演那】此云靜慮. 婆沙論 : 此定, 定慧平等. 餘定缺少, 不名靜慮. 靜, 卽定也 ; 慮, 卽慧也. →822

【末陀摩】本經注云 : 末者, 莫義 ; 陀摩者, 中義. 莫著中道也. →823

【毗□迦】此云尋. →824

【毗遮羅】此云伺(相吏切). 藏疏云 : 尋謂尋求, 伺謂伺察. 心之□性, 名之爲尋 ; 心之細性, 名之爲伺. 論云 : 入三摩地有三種 : 一·有尋伺, 謂初禪及未至定也 ; 二·無尋唯伺, 謂中間禪也. 大梵六天, 卽中間定力所感. 三·無尋無伺, 謂二禪近分, 乃至非非想天. 尋伺亦名覺觀. 智論問 : 有覺有觀, 爲一法, 爲是二法耶? 答 : 二法. □心初念, 是名爲覺 ; 細心分別, 是名爲觀. 譬如撞鐘, 初聲大時名爲覺, 後聲細欲名爲觀. 問曰 : 如何毗曇說 : 欲界乃至初禪, 一心中覺觀相應. 今云何言 : □心初念名爲覺, 細心分別名爲觀. 答曰 : 二法雖在一心, 二相不俱. 覺時觀不明了 ; 觀時覺不明了. 譬如日出, 衆星不現. 一切心心數法, 隨時受名, 亦復如是. →825

【三跋羅】此□護, 卽是無表思, 第六識相應善思也. 又名無表色, 有止惡防非功能, 故云護. 故金剛□, 明戒體, 克出體性, 卽無表思一法也. →826

【三跋致】晉言發趣, 或云至奏. 奏, 爲也, 進也. →827

【達□】尊婆須密論作檀□, 此云財施. 解言報施之法, 名曰達□, 導引福地, 亦名達□. 字或從手. 西域記 : 正云達□拏者, 右也. 或云□器尼, 以用右手受人所施, 爲其生福故. 肇云 : 夫以方會人, 不可以一息期 ; 以財濟物, 不可以一時周. 是以會通無隅者, 彌綸而不漏 ; 法澤冥被者, 不易而普覆. →828

【周羅】立世毗曇云 : 閻浮人衣服莊嚴不同, 或有頂留一□, 餘□皆除, 名周羅□. 應法師云 : 此譯爲小, 謂小□也. 弘明集云 : 削髮毁容, 事存高素, 辭親割愛, 歸趣聖方. 祛嗜欲於始心, 忘形骸於終果, 何乃戀於三界, 豈留連於六道哉? 薩婆多云 : 剃髮□爪, 是佛所制. 律云 : 半月一剃, 此是□式. 涅槃云 : 惡比丘相, 頭鬚爪髮, 悉皆長利, 是破戒之相. 式觀應世, 廣說萬行之綱目, 緬(懷也)想契理, 唯唱四句之綱要. 故十二年說敎戒曰 : 諸惡莫作, 衆善奉行, 自淨其意, 是諸佛敎. 妙玄釋曰 : 諸惡卽七支過罪, 輕重非違, 如是等惡, 戒所防止(戒分性遮, 亦名主客, 又號新舊). 諸善乃善三業, 若散若靜, 前後方便, 支林功德, 悉是淸升, 故稱爲善. 自淨其意者, 破諸邪倒, 了知世間出世因果, 正助法門, 能除心垢, 淨諸瑕穢, 豈過於慧. 佛法曠海, 此三攝盡. 但由觀機樂欲, 爲善不同, 應物隨宜, 示行有異. 或辨根性, 則分信法之殊 ; 或陳行相, 則列別圓之異. 且根性信法者, 薩婆多云 : 因聞入者, 是爲信行 ; 因思入者, 是爲法行. 曇無德云 : 位在方便, 自見法少, 憑聞力多, 後時要須聞法得悟, 名爲信行. 憑聞力少, 自見法多, 後時要須思惟得悟, 名爲法行. 天台遠討根源, 久劫聽學, 久劫坐禪, 得爲信法種子. 其次行相別圓者, 妙玄引涅槃明五行 : 一·聖行, 謂戒定慧, 爲自行因 ; 二·梵行, 謂慈悲喜捨, 爲因中化他, 此二是地前修因行也. 垂裕記問 : 諸文或云聖梵是因, 今何以梵行在果? 答 : 聖梵二行, □通因果, 對於天行, 以二爲因. 今云在果, 何所疑也. 三·天行, 謂初地已上, 證第一義天, 天然之理, 由理成行, 故名天行. 垂裕記問 : 天旣是證, 何名爲行? 答 : 從天起行, 故名天行. 故天行位, 在於地住. 四·□兒行, 謂示同三乘七方便所修之行也 ; 五·病行, 謂示同九道之身, 現爲三障之相. 此二皆是從果起應之行. 淨名疏云 : □兒行從大慈善根而起, 病行從大悲善根而起. 四敎義云 : 同生善邊, 名□兒行 ; 同煩惱邊, 名爲病行. 然此五行, 若會三諦, 聖行是眞諦 ; 梵行·□兒·病行是俗諦 ; 天行是中諦. 又依法華釋圓五行, 經云 : 如來莊嚴而自莊嚴, 卽圓聖行 ; 如來室, 卽圓梵行 ; 如來座, 卽圓天行. 如來衣, 有二種 : 柔和, 卽圓□兒行 ; 忍辱, 卽圓病行. 大經云 : 復有一行, 是如來行. 所謂大乘大般涅槃. 此示行法之綱要也. →829

【摩訶般涅槃那】此云大滅度. 大卽法身, 滅卽解脫, 度卽般若. 大經云 : 涅言不生, 槃言不滅 ; 不生不滅, 名大涅槃. 楞伽經云 : 我所說者, 妄想識滅, 名爲涅槃. 肇師涅槃論曰 : 秦言無爲, 亦名滅度. 無爲者, 取其虛無寂寞, 妙絶於有爲 ; 滅度者, 言其大患永滅, 超度四流. 斯蓋鏡像之所歸, 絶稱謂之幽宅也. 法華·金剛, 皆云滅度. □三藏□爲圓寂. 賢首云 : 德無不備稱圓, 障無不盡稱寂. 圭峰正名寂滅. 準肇公云 : 泥洹盡諦者, 豈直結盡而已! 則生死永寂滅, 故謂之盡矣. 或□安樂. 凡聖大小, 皆有涅槃. 或名彼岸. 肇師云 : 彼岸, 涅槃岸也. 彼涅槃岸, 豈崖岸之有. 以我異於彼, 故借我謂之耳. 智論云 : 槃名爲趣, 涅名爲出. 永出諸趣, 故名涅槃. 或名泥曰, 如嚴佛調云 : 佛旣泥曰, 微言永絶. 新云 : 梵本正名波利□縛□, 此云滅度. 二敎論云 : 涅槃者, 常□淸□, 無復生死. 心不可以智知, 形不可以像測, 莫知其所以名, 强謂之寂. 其爲至也, 亦以極哉! 縱其雙林息照, 而靈智常存 ; 體示□維, 而法身□在. 然涅槃法, 若辨其義, 應分有餘無餘之殊, 當揀少分究竟之異. 言有餘無餘者, 光明玄義云 : 若三界煩惱盡, 證有餘涅槃 ; 焚身灰智, 入無餘涅槃. 言少分者, 勝□經云 : 知有餘苦, 斷有餘集, 證有餘滅, 修有餘道, 是名得少分涅槃. 得少分涅槃者, 名向涅槃界. 究竟涅槃者, 大法鼓經云 : 乃至得一切種功德, 一切種智, 大乘涅槃, 然後究竟. 法華經云 : 不令有人獨得滅度, 皆以如來滅度而滅度之. 初發大心, 當期究竟. 故輔行云 : 菩薩初心常觀涅槃, 自行初修也. 亦令衆生常觀涅槃, 化他初修也. 安置諸子□密藏中, 化他後入也. 我亦不久自住其中, 自行後入也. 故知自他初心, 無不皆修 ; 自他後心, 無不皆入. 若欲修入, 當依四法. 故涅槃云 : 有四法爲涅槃近因 : 一·近善知識 ; 二·聽聞正法 ; 三·思惟其義 ; 四·如說修行. 若言勤修苦行, 是涅槃近因緣者, 無有是處. 一·近善知識者, 止觀釋曰 : 大品云 : 佛菩薩羅漢, 是善知識. 六波羅蜜·三十七品, 是善知識. 法性實際, 是善知識. 佛菩薩等威光覆育, 卽外護也. 六度道品, 入道之門, 卽同行也. 法性實際, 諸佛所師, 卽敎授也. 二·聽聞正法等三句, 卽三慧也. 華嚴云 : 我或爲衆生說聞慧法, 或爲衆生說思慧法, 或爲衆生說修慧法. 故楞嚴云 : 從聞思修, 入三摩地. 眞諦云 : 散心名覆器, 無聞慧故. 忘心名漏器, 雖得而失, 無思慧故. 倒心名穢器, 非而謂是, 無修慧故. 淨名疏云 : 聞若不聽, 無受潤因 ; 聽而不思, 無深旨趣 ; 思而不修, 終無證理. 三慧若備, 入道不疑. 荊溪釋云 : 念前聞思所依之境, 當如聞思而修行之. 應知三慧有橫有□, 橫則名字已上, 位位有之 ; □則名字爲聞, 觀行爲思, 相似爲修, 三慧具足, 能得相似分眞之定, 名入□藏. →830

【達摩】此□爲法. 唐明濬(音信)云 : 契之於心, 然後以之爲法. 在心爲法, 形言爲敎. 法有自相共相, 敎乃遮詮表詮. 天台明法, 廣有八種 : 一敎, 二理, 三智, 四斷, 五行, 六位, 七因, 八果. 略言三義, 謂敎·行·理. 如闡義云 : 以約修行始終, 三義收盡, 謂依敎修行, 行成契理. 若以位分, 約敎屬名字位, 人稟敎生解故 ; 約行屬觀行相似, 依解修行故 ; 約理在初住, 分證本理故. 然於約行, 復須從容. 若論造修, 猶居名字, 的取行成, 方名觀行. 凡當辨位, 須知此旨. 若約能詮所詮, 但明敎理二敎. 論曰 : 敎者何也? 詮理之謂也. 理者何也? 敎之所詮. 敎若果異, 理豈得同? 理若必同, 敎寧得異? 筌不期魚, 蹄不爲□, 將謂名乎! 妙樂云 : 敎有二種, 詮理之敎無二, 表行之敎自分. 詮理之敎者, 平等眞法界, 佛不度衆生. 表行之敎者, 祗由忘智親疏, 致使迷成厚薄. 靑龍疏云 : 有敎行證, 名爲正法. 有敎有行無證, 名像法. 像者, 似也. 但有於敎而無行證, 名爲末法. 行事□云 : 顯理之敎, 大分爲二 : 一謂化敎, 此則通於道俗. 二謂行敎(亦名制敎), 唯局於內衆. 大乘入楞伽云 : 敎由理故成, 理由敎故顯, 當依此敎理, 勿更餘分別. →831

【達磨□都】此云法界. 妙樂云 : 所詮無外, 故名法界. 賢首云 : 依生聖法, 故云法界. 淸□云 : 法界者, 一切衆生身心之本體也. 起信云 : 心眞如者, 卽是一法界大總相法門體. 所謂心性不生不滅, 一切諸法, 唯依妄念而有差別. 淨名云 : 從無住本, 立一切法. 天台釋云 : 若迷無住, 則三界六道, 紛然而有, 則立世間一切諸法. 若解無住, 卽是無始無明, 返本還源, 發眞成聖. 故有四種出世聖法. 普門玄云 : 世者爲三, 一五陰, 二衆生, 三國土(云云). 世是隔別, 卽十法界之世, 亦是十種五陰, 乃至依報隔別不同也. 間是間差, 三十種世間差別, 不相謬亂, 故名爲間. 各各有因, 各各有果, 故名爲法. 各各有界畔分齊, 故名爲界. 今就一法界, 各有十法. 所謂如是性相等, 十界卽有百法, 十界互相有, 則有千法. 如是等法, 皆因緣生法. 六道是惑因緣生法, 四聖是解因緣法(云云), 是諸因緣法, 卽是三諦. 因緣所生法, 我說卽是空, 亦名爲假名, 亦名中道義. 淸□新經疏云 : 統唯一眞法界, 謂總該萬有, 卽是一心. 然心融萬有, 便成四種法界. 一·事法界, 界是分義, 一一差別, 有分齊故. 二·理法界, 界是性義, 無盡事法, 同一性故. 三·理事無□法界, 具性分義, 性分無□故. 四·事事無□法界, 一切分齊事法, 一一如性融通, 重重無盡故. →832

【阿□多羅三□三菩提】肇論曰 : 秦言無上正□知. 道莫之大, 無上也. 其道眞正, 無法不知, 正□知也. 苑師云 : 阿, 此云無 ; □多羅, □上 ; 三□, □正也 ; 三, □也, 等也 ; 菩提, 覺也. 孤山疏云 : 極果超因, 故云無上. 正則正觀中道, 等則雙照二邊, 蓋果上三智也. 發軫云 : 無上, 是理 ; 正等覺, 是智. 正謂正中, 卽一切種智寂滅相也. 等謂平等, 卽行類相貌如實知也. 裴相國云 : 是諸佛所證最上妙道, 是衆生所迷根本妙源. 故凡夫流浪六道, 由不發此菩提心故. 今得人身, 起慶幸意, 當須秉心, 對佛像前, 燒香散華, 三業供養, 立四弘誓, 發成佛心. 故華嚴云 : 菩提心者, 名爲種子, 能生一切諸佛法故. 發此心者, 須識其體. 體有二種, 一曰當體, 二曰所依體. 其當體者, 所謂悲心·智心·願心, 此三種心, 乃是當體. 所依體者, 自性淸淨圓明妙心, 爲所依體. 性自具足, 號如來藏. 惑不能染, 智無所淨, 虛寂澄湛, 眞覺靈明, 能生萬法, 號一大事. 但由群生久迷此信, 唯認攀緣六塵影像, 乍起乍滅虛妄之念, 以爲自心. 一迷爲心, 決定惑爲色身之內. 不知色身外□山河, 虛空大地, 咸是妙明眞心中物. 此之心體, 如肇師云 : 微妙無相, 不可爲有 ; 用之彌勤, 不可爲無. 度一切諸佛境界經, 文殊言 : 菩提者, 無形相·無爲. 云何無形相? 不可以六識識故. 云何無爲? 無生住滅故. 裴相國云 : 性含萬德, 體絶百非, 如淨月輪, 圓滿無缺. 惑雲所覆, 不自覺知, 妄惑旣除, 眞心本淨. 性含萬德故, 在聖不爲得 ; 體絶百非故, 居凡不爲失. 然欲發此心者, 當運慈悲而爲宗要. 故華嚴海雲比丘告善財言 : 發菩提心者, 所謂發大悲心, 普救一切衆生故 ; 發大慈心, 等祐一切世間故. 一切群彙(音謂), 本無生死, 妄風飄鼓, 汨(音骨)沒苦海. 今發大願, 黑暗崖下, 誓作明燈 ; 生死波中, 永爲船筏. 此起悲心拔衆生苦. 一切凡夫, 本性具足性淨功德, 今迷寶藏, 貧窮孤露. 今啓洪願, 誓與群萌無上佛果究竟之樂, 如一衆生未成佛, 終不於此取泥洹, 願擧修途之初步, 宜運成山之始□(求位切). 崇德廣業, 不倦終之(余昔住大覺時, 有王仁林垂訪, 問曰 : 佛道若云易成, 經云佛道長遠, 久受勤苦, 乃可得成. 若云難成, 安云一稱南無佛, 皆已成佛道? 余卽答曰 : 了性, 則見本是佛, 依自圓修乃易. 昧性, 則欲求作佛, 依他別修乃難. 慕圓宗者, 起信樂心, □擧念時, 已作如來眞子 ; 如回向際, 便成無上菩提). →833

【菩提】肇師云 : 道之極者, 稱曰菩提. 秦無言以譯之. 後代諸師, 皆譯爲道, 以大論□爲佛道故. 今問 : 如周易曰 : 立人之道, 曰仁與義. 此則儒宗仁義爲道. 莊子曰 : 虛靜恬淡, 寂寞無爲者, 天地之平, 而道德之至. 此則道家以虛無爲道. 今釋氏宗以何爲道? 答曰 : 般舟經云 : 諸佛從心得解脫, 心者淸淨名無垢, 五道鮮潔不受色, 有解此者大道成. 是知吾敎以心爲道, 心乃自性淸淨心也. 其體湛寂, 其性靈照, 無名無相, 絶有絶無 ; 心不能思, 口不能議, 褒美稱爲第一義諦. 或者問曰 : 如淨名云 : 菩提者, 不可以身得, 不可以心得. 今安以心而爲道耶? 答 : 究乎菩提非身心者, 如肇師云 : 無爲之道, 豈可以身心而得乎? 故度一切佛境界經云 : 菩提者, 不可以身覺, 不可以心覺. 何以故? 身是無知, 如草木故 ; 心者虛□, 不眞實故. 是故菩提非身心也. 然淨名中□云 : 諸佛解脫, 當於衆生心行中求者. 天台釋云 : 今觀衆生心行, 入本性淸淨智. 窮衆生心源者, 卽顯諸佛解脫之果. 如勸求水, 不得離□, 寒雖結水成□, 暖則釋□爲水. 故華嚴云 : 若能善用其心, 則獲一切勝妙功德. 凡夫由昧心源, 故隨妄念. 能於妄念深照性空, 名解大道. 故華嚴云 : 體解大道, 發無上心, 此心智發, 能爲佛母, 號曰智度. 是故智度亦名大道. 故大論云 : 智度大道佛善來, 如用此智修習萬行, 其所修法亦名大道. 故法華云 : 爲滅諦故, 修行於道. 由道是心, 其性虛通, □一切法, 無非是道. 如金色女問文殊 : 云何謂爲道? 答曰 : 汝則爲道. 又喜根云 : □欲卽是道, □癡亦復然. 如此三事中, 無量諸佛道. 今問 : □事穢汚, 佛道淸淨. 安指穢事, 名爲淨道? 答 : 觀□怒癡, 相同水月, 了染淨體, 性如虛空. 遇順無著, 逢違不瞋, 於惡境界, 得解脫門. 乃行非道, 通達佛道. 是名無□人, 一道出生死. 若起凡見, 成地獄業. 如熱金圓, 取必燒手. 如是無爲, 名道人也. →834

【阿婆磨】大論□云無等等. 佛名無等, 般若波羅蜜利益衆生, 令與佛相似, 故名無等等. →835

【目帝羅】此云解脫. 荊溪淨名記云 : 若正用功, 上可作古買切, 下作恥活切. 功成之日, 上應作戶賈切, 下應作徒活切. 智論云 : 解脫知見者, 用是解脫知見, 知是二種解脫相, 有爲·無爲解脫. 知諸解脫相, 所謂時解脫·不時解脫·慧解脫·俱解脫·壞解脫·不壞解脫·不可思議解脫·無□解脫等. 分別諸解脫相牢固, 是名解脫知見無減(云云). 問曰 : 解脫知見者, 但言知. 何以復言見? 答 : 言知言見, 事得牢固. 譬如繩二合, 爲一則牢堅. 復次 : 若但說知, 則不攝一切慧. 如何毗曇所說 : 慧有三種 : 有知非見, 有見非知, 有亦知亦見. 有知非見者 : 盡智·無生智·五識相應智. 有見非知者 : 八忍·世間正見·五邪見. 有亦知亦見者 : 餘殘諸慧. 若說知, 則不攝見 ; 若說見, 則不攝知. 是故說知見, 則具足. 肇曰 : 縱任無□, 塵累不能拘, 解脫也. 什曰 : 亦名三昧, 亦名神足. 或令脩短改度, 或巨細相容 ; 變化隨意, 於法自在, 解脫無□, 故名解脫. 又曰 : 心得自在, 不爲不能所縛, 故曰解脫. 淨名疏云 : 一眞性, 二實慧, 三方便. 故經云 : 諸佛菩薩有解脫, 名不思議. 若菩薩住此解脫者, 能以須彌之高廣, 內芥子中, 乃至種種變現莫測, 卽是三種解脫不思議義. 何者? 諸菩薩有解脫, 卽是眞性. 若菩薩住此者, 卽是實慧. 能以須彌內於芥等, 卽是方便. 大品云 : 心得好解脫, 慧得好解脫. 垂裕云 : 心脫是俱, 慧脫是慧. →836

【阿惟顔】應法師引十地經, 謂一生補處. →837

【阿□跋致】亦名阿惟越致. 此云不退轉. 不退有三義 : 入空位不退 ; 入假行不退 ; 入中念不退. 妙樂云 : 般若是位, 離二死故 ; 解脫是行, 諸行具故 ; 法身是念, 證實境故. 智論云 : 無生忍法, 卽是阿□跋致地. →838

【□地】此云依. 法華疏云 : 利物以慈悲入室爲首, 涉有忍辱爲基, 濟他以忘我爲本. 能行三法, 大敎宣通, 卽世間依止, 名爲法師. 垂裕記云 : 皆言依者, 以內有道法, 可爲人天依止. 依者, 憑也. 於佛滅後, 憑此四人取解故也. 涅槃四依品云 : 有四種人, 能護正法, 爲世所依. 初依示爲小乘內凡像, 故經云 : 具煩惱性, 能知如來□密之藏. 二依示爲須陀洹像, 三依示爲斯陀含·阿那含像, 四依示爲阿羅漢像. 智者云 : 涅槃四依, 義通別圓. 若作別義者, 如古師云 : 地前名初依, 登地至三地名須陀洹 ; 五地名斯陀含, 是第二依 ; 七地名阿那含, 是第三依 ; 八地至十地名阿羅漢, 是第四依. 若作圓義者, 準望別敎, 以住前爲初依, 十住爲二依. 又始終判者, 五品六根爲初依, 十住爲二依, 行向爲三依, 十地等覺爲四依. 四果配位, 例別可見. 此人四依. 二行四依. 律明 : 糞掃衣·長乞食·樹下坐·腐爛藥, 此四種行, 上根利器所依止故. 三法四依, 涅槃云 : 依法不依人 ; 依義不依語 ; 依智不依識 ; 依了義經, 不依不了義經. →839

【摩訶衍】大論云 : 摩訶, 此含三義, 謂大·多·勝. 衍是乘也. 勝□云 : 摩訶衍者, 出生一切聲聞緣覺世出世間善法. 世尊, 阿□大池, 出四大河. 起信云 : 摩訶衍者, 總說有二種 : 一者法, 二者義. 所言法者, 謂衆生心, 是心則攝一切世間出世間法. 依於此心, 顯示摩訶衍義(云云). →840

【陀羅尼】大論 : 秦言能持. 集種種善法, 能持令不散不失. 譬如好器盛水, 水不漏散. 惡不善根心生, 能遮令不生. 若欲作惡罪時, 持令不作, 是名陀羅尼. 肇□總持, 謂持善不失, 持惡不生. 又□遮持. 輔行云 : 體遮三惑, 性持三智. 熏聞云 : 遮二邊之惡, 持中道之善. 此從慧性立名. 闡義云 : 然則陀羅尼, 旣是梵語, □字卽當華言, 經題華梵雙標, 故云陀羅尼□. 若亦何故云陀羅尼□遮持耶? 答 : 古人見□密不□. 例如此土禁□等法, 便以□名往□. 然亦不失遮持之義. 何者? □旣訓願, 如菩薩四願 : 二願拔苦, 卽遮惡義 ; 二願與樂, 卽持善義. 大論明三陀羅尼 : 一·聞持陀羅尼. 得此陀羅尼者, 一切語言諸法, 耳所聞者, 皆不忘失, 卽是名持. 二·分別知陀羅尼. 得是陀羅尼諸衆生, 諸法大小好醜, 分別悉知, 故分別陀羅尼, 卽是義持. 三·入音聲陀羅尼. 得此陀羅尼者, 聞一切語言音聲, 不喜不瞋 ; 一切衆生如□沙等劫壽, 惡言罵□, 心不憎恨 ; 一切衆生如□沙等, 以讚歎供養, 其心不動, 不喜不著, 是爲入音聲陀羅尼, 卽是行持也. 法華明三陀羅尼 : 一·旋陀羅尼, 二·百千萬億旋陀羅尼, 三·法音方便陀羅尼. 淨名疏釋云 : 旋者, 轉也. 轉假入空, 得證眞諦. 百千萬億者, 卽是從空入假, 旋轉分別, 破塵沙惑, 顯出□沙佛法. 法音方便者, 卽是二觀方便, 得入中道. →841

【薩□多般□羅】資中曰 : 相傳云是白傘蓋, 喩如來藏, 性本無染, □覆有情也. →842

【蘇盧都訶】此云梵音決定. 毗婆尸佛說此一□, 治一萬八千種病. →843

【胡蘇多】此云除一切鬱蒸熱惱. 式棄佛所說□也. →844

【蜜奢兜】此云金鼓. 隨葉佛所說□, 四拘留秦佛說金剛幢□, 五拘那含牟尼佛說名聲振十方□, 六迦葉佛說拯濟群生□, 七釋迦世尊說金光照輝□. →845

【阿牟伽□□】此云不空□索. →846

【□□也他】或□姪他, 此□所謂. →847

【娑婆訶】或莎訶. 此□善說, 又云散去. →848

【薩婆若多】般舟經名薩雲若. 大論云 : 秦言一切智相. 因名般若, 果名薩婆若. 大品云 : 薩婆若, 是聲聞□支佛智 ; 道種智, 是菩薩摩訶薩智 ; 一切種智, 是諸佛智. 經曰 : 欲以一切智斷煩惱習, 常習行般若波羅蜜. 論問 : 一心中得一切智, 一切種智, 斷煩惱習. 今云何言以一切智具足, 得一切種智 ; 以一切種智, 斷煩惱習? 答 : 實一切智一時得, 此中爲令人信般若波羅蜜, 故次第差別品說. →849

【爾□】或名爾炎, 此云所知, 又云應知, 又云境界. 問 : 如大論云 : 是時過意地, 住在智業中. 華嚴安云 : 普濟諸含識, 令過爾□海. 答 : 由此能知之智, 照開所知之境, 是則名爲過爾□海. 故楞伽經第一曰 : 智爾□得向. 此乃全由其境, 以成其智, 名智業中. →850

【多伽梢】或多伽羅, 此□根智. 維摩云 : 智度菩薩母. 淨名疏云 : 智度卽是實智, 實智有能顯出法身力故, 如母能生. 實智, 亦名如理智. 正觀眞諦, 如理而知, 則無顚倒. 攝論云 : 順理淸淨, 名如理智. 十八空論云 : 如理智, 卽無分別智, 亦名正智, 又名眞智, 又名根本智. →851

【□和俱舍羅】此云方便. 維摩云 : 方便以爲父. 肇師云 : 方便卽智之別用耳. 智以通幽窮微, 決定法相, 無知而無不知, 謂之智也. 雖達法相, 而能不證, 處有不失無, 在無不捨有, 冥空存德, 彼我兩濟, 故曰方便. 什曰 : 智度雖以明照爲體, 成濟萬行, 比其功用, 不及方便爲父. 梵音中有父義. 方便有二種 : 一·解深空而不取相受證, 二·以實相理深莫能信受. 要須方便誘引群生, 令其漸悟. 方便義深而功重, 故爲父也. 淨名疏云 : 方便是權智, 權智外用, 能有成辦, 如父能營求長成. 所言權智, 亦名如量智, □觀俗諦, 如事數量, 則攝一切. 又云 : 方是智所詣之偏法, 便是菩薩權巧用之能. 巧用諸法, 隨機利物, 故云方便. 十八空論云 : 如量智, 卽無分別後智, 亦名□智, 又名俗智, 又名後得智. 佛性論云 : 又此二智, 有二種相 : 一者無著, 二者無□. 言無著者, 見衆生界自性淸淨, 是如理智相也. 言無□者, 能通達觀無量無邊諸世界故, 是如量智相也. 又如理智爲因, 如量智爲果. 言爲因者, 能作生死及涅槃因 ; 言爲果者, 由此理故, 知於如來眞俗等法. 又如理智, 是淸淨因 ; 如量智者, 是圓滿因. 淸淨因者, 由如理智, 三惑滅盡. 圓滿因者, 由如量智, 三德圓滿. 又如理智, 卽一心之體爲因 ; 如量智, 卽一心之用爲果. 二敎論云 : 釋氏之敎, 理富權實. 有餘不了, 稱之爲權 ; 無餘了義, 號之爲實. 由此權實二智, 而設權實二敎也. 北山云 : 眞道焉, 可以修身 ; 權道焉, 可以御化. 眞道不可以暫廢, 故混而不滓 ; 權道不可以久立, 故捨而合道也. 荊溪云 : 法華疏中, 爲顯實故, 分爲三釋 : 謂法用·及門·幷□妙也. 今此廢二, 但取法用者, 門論趣入, □妙開權. 今未開權, 故缺後釋. 不取門者, 菩薩可入, 二乘缺之. 於菩薩中, 且約當分, 復置傳入, 故且不云. 據理亦合用門, 一意以當分入, 與法用同, 故且唯用法用. 一意又通□敎, 亦可具足用彼三意. 論法華方便品 : 儒詩六義, 以思無邪爲指歸. 釋敎五時, 開佛知見是究竟. 誠一化之高會, 眞諸佛之宗極, 似太虛而含衆色, 若渤□(胡買切)以納群流. 由是管窺義天, □(音螺)酌法海, □硏味乎眞詮, 豈塵露於達士. 初辨品題, 次論品義. 初辨品題者, 經云 : 諸佛法久後, 要當說眞實. 文旣斥其方便, 題應號爲眞實, 安以權名而立今品? 如將縣額以□州門. 又佛起定, 卽自唱言 : 諸佛智慧, 甚深無量. 此乃雙歎權實. 先達遂云 : 此華不有則已, 有則華果雙含 ; 此經不說則已, 說則權實雙辨. 經旣雙明權實, 題那單標方便. 由此疑興, 先達相繼, 共立七義, 以伸題意. 一, 權有顯實之功. 法在初化, 機緣未熟, 隱實施權, 權掩於實. 靈山妙唱, 普會權乘, 決了聲聞法, 是諸經之王. 彼秘被開, 於今成妙, 此權旣有顯實之功, 故結集家號善權品. 二, 名偏義圓. 若標眞實, 則違方便. 今品權名雖偏, 其實法體圓具, 乃彰權實之雙美. 三, 名體俱不轉. 此有四句, 一名轉體不轉, 如云正直捨方便, 但說無上道. 乃至第四, 名體俱不轉, 如云我等今者眞是聲聞. 名不轉故, 名方便品. 四, 顯開權絶待. 法華開權顯實, 權外無實. 法用能通, 當體□妙. 若標眞實, 但成相待, 爲彰絶待之功, 號方便品. 五, 彰詮迷之敎. 祖云 : 自非今經, 誰肯歎此詮迷之敎? 由指迷染之心, 卽是自行方便. 則知此權, 大有詮迷之力. 六, 施開一致. 昔時所施, 旣施卽實之權. 今日所開, 還開權卽是實, 乃見施開之不二也. 七, 揀異昔經. 淨名報恩, 雖皆立方便之名. 旣是體外之權, 豈同今品同體方便. 自昔所說, 不出此七. 先師謂舊爾貝(落戈切, 委曲也)縷, 義失至當. 自立附文·原意二義, 以伸品題 : 一·附文者, 經家立品附文旨趣, 總別須分. 何哉? 五字首題, 法則權實總標, 喩乃華果雙擧. 所以三周開顯本迹二門, 一部之文, □皆不出權實之法. 今品若更雙立權實之目, 則與總題無異. 二·原意者, 言者所以在意, 此經開權顯實, 意在於權. 故云過去諸佛, 以無數方便, 種種因緣, 種種譬喩, 而爲衆生演說諸法, 是法皆爲一佛乘故, 非權無以明實. 故令機緣, 卽於權法以曉眞實, 故曰不指所開, 無由說實, 具述施權, 意在開也. 故記主釋開方便, 門示眞實相云. 示, 謂指示, 指其見實之處. 且見實之處在何? 在前偏權方便. 今日說此方便有眞實相, 此旣卽實之方便, 乃異昔經之方便, 故得□妙之名. 是故經家題名方便. □言方便, 卽是眞實. 故身子疑云 : 何故殷勤稱歎方便? 則知方便, 眞開權之總號, 誠顯實之大名矣! 或者問日 : 今由開權稱方便者, 淨名旣未開權, 安稱方便? 旣稱方便, 權何不開? 答 : 彼經言方便者. 疏云 : 此品正明助佛闡揚, 善巧權謀, 隨機利物, 令入慧起根, 故名方便. 雖言方便, 機緣當座, 烏知所證, 亦方便焉. 故昔方便之名, 權未開矣. 次論品義者, 吾祖預釋品題, 乃立法用·能通·□妙三種方便, 今先通示, 然後別解. 且通示者, 此三方便, 初二從昔敎, 後一屬今經. 初明法用者, 疏曰 : 方者, 法也 ; 便者, 用也. 法有方圓, 用有差會. 三權是矩是方, 一實是規是圓. 記云 : 初約能用三敎得名, 法是所用, 用是能用, 雖法之與用, 俱通四敎, 但有方圓差會之殊, 故方便之稱, 從權立名. 權不卽實, 故對昔辨, 成體外權, 非今品意. 文中擧圓, 卽屬眞實, 相對來耳. 二名能通者, 疏云 : 又方便者, 門也. 門名能通, 通於所通. 方便權略, 皆是弄引, 爲眞實作門, 眞實得顯, 功由方便, 從能顯得名. 記曰 : 次第二釋, 權屬能通, 三敎亦得名爲方便. 然雖不卽以能爲圓, 作遠詮故, 所詮之圓, 亦帶能詮爲方便故. 故知□非今品意也. 又云 : 今以三詮一, 三爲一實作詮, 故三名能詮, 是則前之三敎, 敎行人理, 悉爲能詮. 又云 : 不破不卽, 從權入實, 故得修名. 若於爾前, 二味三敎, 利根菩薩, 有顯露得 ; 兩敎二乘, 唯□密得. 由得入故, 卽稱爲門. 三名□妙者, 疏云 : 方者, □也 ; 便者, 妙也. 妙達於方, 卽是眞□. 點內衣裏無價之珠, 與王頂上唯有一珠, 無二無別 ; 指客作人是長者子, 亦無二無別. 如斯之言, 是□是妙, 如經 : 唯我知是相, 十方佛亦然, 止止不須說, 我法妙難思. 故以□釋方, 以妙釋便, 正是今品之意. 記云 : 至第三釋, 方乃三權, 卽是一實. 指此卽實之權, 方名今經方便. 又云 : 第三釋者, 卽今品意. 但前二釋, 於昔但得名偏名門, □而不說. 今開其偏門, 卽圓行也, 故云□妙. 顯露彰灼, 故云眞□. 或問 : 妙樂記云 : 卽權而實, 爲所依體 ; 卽實而權, 爲當體體. 不審第三□妙之名, 爲從所依立號, 爲從當體得名? 答 : 此由當體, 卽所依體. 故云彼□被開, 於今成妙. 又云 : 第上文者, 亦開前三, 非能非所. 及以能通, □開成所. 所中善巧, 名爲方便. 故妙方便, 異於方法, 及能通門. 又云 : 故隔偏之圓, 亦有體內方便, 故名□妙. □妙之名, 似同第三, 然其意則別. 何者? 第三乃以開顯爲妙, 此中乃以獨圓爲妙. 此揀今昔, □妙義異. 諦思吾祖, 崇建三釋, 若無初二, 豈彰爲蓮? 故華以施權, 苟缺第三, 烏顯華開蓮現而顯實. 禮□一化, 妙彰七軸. 非發總持, 誰唱斯義? 鑽(借官切)仰堅高, 嗟歎不足. 次別釋者, 若約部敎, 初二屬昔敎, 法用能通, 皆異體權. 後一屬今經, □妙方便, 名同體權. 定此□妙方便破顯之相. 先德□(音夷)訓, 或定爲所破, 或執是所顯. 天竺一宗, 論同體權, 定爲所破. 一據蓮華開喩, 原佛出世, 意爲顯實. 由機未堪, 權施昔敎, 此譬桃李華也. 及至法華, 法旣純圓絶妙, 遂指蓮華而立三喩 : 一·爲蓮故華, 譬爲實施權. 蓋四時未說施權, 此名異體. 今無量義, 旣言從一淸淨道, 施出二三四. 收昔異體, 爲今同體. 權旣從實而施, 故譬爲蓮故華. 第二·華開蓮現, 此開初句之權華, 乃顯次句之蓮實. 故五佛章中, 各有開權·顯實二科. 開權是文□昔敎, 以爲顯實之所. 故無量義經之同體, 爲今法華之所破. 第三·華落蓮成, 此譬廢權立實. 都廢序分卽實之權, 獨立正宗卽權之實. 次憑權暫用義, 權名權暫, 用已還廢 ; 實名實錄, 究竟指歸. 則知十隻之權, 皆爲所破. 如心意識旣是事權, 豈屬所顯矣! 三·準祖師定解, 如輔行云 : 解同體之權□, 與實相之明珠. 又義例云 : 如引法華, 部唯一實. 文□昔敎, 以爲所開. 旣云部唯一實, 故同體權, 爲所破也(近人又謂 : 從名雖開, 從義不開, 如圓家破卽法性之無明. 例今品開卽實之權耳). 余觀先德破同體權, 一·迷立喩, 二·昧開權. 初·迷立喩者, 爲蓮故華. 如大師云 : 爲十妙故, 開出十□. 如爲蓮故華, 此約法體, 用在於昔, 皆屬□法. 云何一槪以爲蓮故華? 俱喩妙法, 乃見能譬, 立喩淆混. 其次·所況爲實施權, 始自華嚴, 終乎般若, 皆是隔歷三諦, 俱爲法華之實, 而施四時三敎之權, 故名爲實施權. 若獨以此句, 喩無量義經, 則彰所喩, 法缺略矣. 二·昧開權者, 四時三敎, 體外化他, 機未純淑, 覆權言實, 故非究竟, 屬異體□. 至今方指昔未眞實, 執敎偏情旣遣, 卽知當體本妙. 開此化他之法, 全是自行之權. 權實不二, 乃名同體. 故祖師云 : 旣顯實已, 全權是實, 不可謂之權非究竟. 況祖師云 : 誰肯以三界有漏識心, 而爲佛所稱讚. 旣佛所讚, 安非所顯. 次定所顯者, 南屛一宗, 皆謂世尊疇昔久轉法輪, 所化之機旣雜, 所施之敎不一. 雖說三敎, 不言此是卽實之權. 雖演圓乘, 未云斯是卽權之實. 權實各逗, 大小相隔, 是故昔敎名異體權. 後會靈山, 宣妙法華, 開昔隱□之法, 爲今微妙之敎, 權實圓融, 故名同體. 法旣□妙相卽, 佛化事理俱圓. 若爲所破, 乃成開妙. 故記文云 : 第三釋者, 卽開前二, 非能非所, 及以能通. □開成所, 可證□妙, 非所開矣! 其如蓮華三喩, 輔行等文, 復有五師, 消釋義異 : 一云對論·自論有殊. 若約偏圓相對, 異體是所破, 同體是所顯. 例前三敎三惑須斷, 圓敎三惑不斷. 就圓自論, 須斷四十二品. 故同體權, 亦屬所破. 今謂偏圓對論, 前三名權, 圓敎屬實, 那得對論, □以圓敎名同體權, 不須破耶? 又今開權顯實, 開偏是圓, 正當偏圓對論, 反以蓮華三喩, 謂之圓敎自論, 破同體權, □顯今經都無開權之力乎? 二云機情佛意. 機情雖開異體, 佛意卽是同體. 今謂誇節唯在今經, 佛意非適今也. 據此祖意, 對機開顯, 唯局法華, 原佛密意, 俱□四時. 是則機情佛意, 正約昔說. 若約昔義, 以斷今經, 其猶欲至湖南, 面行塞北, 其心雖切, 路逾遠矣. 三云法本自妙, □由物情. 雖開異體之權, 其實法體本自微妙, 卽是同體. 今謂如記主云 : 但開其情, 理自復本. 又云 : 開何所開, 卽彼能覆. 旣但破能覆之情, 奚嘗開所迷之法? 四云約開竟說, 以輔行解同體之權□, 旣點迹門流通之經, 此約已開異體, 成同體竟. 今謂安樂行品, 文雖在後, 喩乃顯前. 特點正宗, 開□顯妙, 斯言無旨, 徒虛語耳. 五云同體爲所開者, 意彰異體亦不可破. 此語孟浪, 吾驚怖其言, 猶河漢而無極也. 今□昔人, 由昧山家諸部文義, 致論開權, 詞繁理寡. 今鱗比諸文, 令□解凍釋, 殊塗同歸. 初釋喩, 舊辨蓮華, 或專喩妙, 或兼比□(餘華對辨, 則蓮華俱妙. 就蓮自分, 華亦兼□). 今究所喩旣有權實, 乃顯能喩亦通□妙. 今先分所喩權實, 後辨能喩□妙. 分權實者, 提□綱要, 大有五義 : 一·因果, 二·九一, 三·今昔, 四·眞俗, 五·本跡. 初, 因果分者. 以十界中, 前七如是屬因, 是權. 果報二如是爲實. 二, 九一分權實. 妙玄云 : 餘華□, 喩九法界十如是因果. 此華妙, 喩佛法界十如是因果. 三, 約今昔分者. 以昔爲權, 將今爲實. 故妙玄云 : 一爲蓮故華, 譬爲實施權 ; 雖說種種道, 其實爲佛乘. 四, 約眞俗分者. 空智照眞爲實, 假智照俗爲權, 中智雙照爲亦權亦實, 中道雙亡爲非權非實. 故妙樂云 : 以對昔故, 須爲四句. 通論大綱, 法相雖爾, 別論今品, 唯在第三, 亦權一半, 名方便品. 五, 約本迹分者. 如私序云 : 指久遠之本果, 喩之以蓮 ; 會不二之圓道, 譬之以華. 權實雖通五義, 今唯約界, 及與部敎, 以論開權矣. 次明能喩□妙者, 玄義序乎蓮華 : 一·爲蓮故華, 譬爲實施權 ; 二·華敷譬開權, 蓮現譬顯實 ; 三·華落譬廢權, 蓮成譬立實. 當歷三喩, 引而伸之. 且夫蓮華之喩, 唱出今經, 本況妙法. 而天台以初爲蓮故華一句, 旣譬爲實施權. 約此法體, 用在昔時, 華喩□法. 故妙玄云 : 又諸敎權實未融, 爲權 ; 旣融開權顯實, 爲實. 由昔赴機, 權掩於實, 乃名異體. 由是今經破此偏情, 乃云 : 雖說種種道, 其實爲佛乘. 世尊旣談爲實施權, 吾祖遂立爲蓮故華之喩. 據此說, 在今經□唱爲實施權, 利根便知此權卽實. 由無量義, 曾聞此權從實生故, 已破異體之見, 但未開顯. 鈍根須假第二句, 華敷譬開權, 蓮現譬顯實. 故曰 : 開方便門, 示眞實相. 記主釋曰 : 指實爲權, 權掩於實, 名方便門閉. 今指權爲實, 於權見實, 名方便門開. 此點法用能通, 俱成□妙. 三·華落譬廢權, 蓮成譬立實. 又云 : 正値捨方便, 但說無上道. 此由四時三敎, 當體□妙, 開已無外, □法不存, 義當於廢. 約法雖開廢同時, 約喩乃先開後廢. 故分三句, 彰始終之有序. 二·釋經云 : 開方便門, 示眞實相. 昔人引證, 開同體權, 須曉祖師二處引用, 疏證能通方便, 此取門義, 從前三敎能通之門, 入於圓所, 故曰開方便門. 記主遂云 : 於昔但得名偏名門, 非謂於彼己明開門. 若玄義中證開權者, 旣於方便卽見眞實, 故以此證開權相焉. 三·釋輔行解同體之權□, 與實相之明珠. 由安樂行, 約王賞賜, 喩佛授道. 昔機與魔共戰, 微有其功, 但賜禪定解脫之法, 如賞田宅. 法華大破魔網, 至一切智, 如王解□明珠賜之. 昔時權掩於實, 如□覆珠, 就機不知是權, 喩異體閉. 今經赴機, 指昔三敎權法, 全是□妙方便. 故決聲聞之法, 卽是諸經之王. 經旣以王喩佛, 約佛開異體時, 無非同體, 故曰解同體之權□矣. 四·釋義例. 如引法華, 部唯一實, 文□昔敎, 以爲所開. 天竺引此部唯一實, 證破同體. 今謂所□□法, 旣點爲妙, 權實相卽, 能所圓融, 故謂法華唯一實耳. 五·釋科目. 五佛章門, 皆有開權顯實二科. 前四則先開權, 次顯實. 今佛乃先顯實, 次開權. 天竺乃謂開權是文□昔敎, 顯實乃破同體權. 今謂□開權時, 意已顯實. 但約說次第, 開權言未顯實, 顯實方曉開權. 立言垂範, 遂分二科. 故法明講主云 : 言無□出, 語不頓施, 殊有旨哉! 余慕法王之遺敎, 學而時習之. 遂括古今之論, 以究權實之道. 雖不足品藻淵流, 庶亦無乖商□. 編贈後賢, 願開佛慧. →852

【阿提阿□波陀(阿, 上上聲, 下平聲)】阿提, 秦言初 ; 阿□波陀, 秦言不生. 大品云 : 阿字門, 一切法初不生. 智論云 : 得是字阿羅尼菩薩, 若一切語中聞阿字, 卽時隨義. 所謂一切法從初來不生. 二敎論曰 : 萬化本於無生而生, 生者無生. 三才肇於無始而始, 始者無始 ; 然則無生無始, 物之性也. 有化有生, 人之聚也. 中論云 : 諸法不自生, 亦不從他生. 不共不無因, 是故說無生. 止觀云 : 若心具者, 心起不用緣 ; 若緣具者, 緣具不關心 ; 若共具者, 未共各無, 共時安有? 若離具者, 旣離心離緣, 那忽心具? 今問 : 佛敎因緣爲宗, 論遣共生, 應屬所破耶? 答 : 單眞不立, 獨妄難成. 因緣和合, 從顚倒說. 今觀實相, 豈可順迷? 故曰 : 應照理體, 本無四性. 又復自行雖離四執, 化他無妨四說. 經說自生云 : 三界無別法, 唯是一心作. 經說他生云 : 善知識者, 是大因緣. 或云 : 五欲令人墮惡道. 或說共生云 : 水銀和眞金, 能塗諸色像. 或說離云 : 十二因緣, 非佛所作, 其性自爾! 華嚴云 : 唱阿字時, 入般若波羅蜜門. 名以菩薩威力, 入無差別境界. 疏云 : 阿者, 入無生義, 無生之理, 統該萬法. 菩薩得此無生, 達諸法空, 斷一切障. →853

【羅□】大論 : 秦言垢. 大品云 : 羅字門, 一切法離垢故. 華嚴經云 : 唱多字門, 入無邊差別門. 疏云 : 彼經第二當□字, 是淸淨無染離塵垢義. 今云多者, 應是譯人之誤. →854

【波羅末陀】秦言第一義. 大品云 : 波字門, 一切法第一義故. 楞伽云 : 謂第一義聖樂, 言說所入是第一義, 非言說是第一義. 第一義者, 聖智自覺所得, 非言說妄想覺境界. 是故言說妄想, 不顯示第一義. 言說者, 生滅動搖, 展轉因緣起. 若展轉因緣起者, 彼不顯示第一義. 又云 : 如爲愚夫, 以指指物, 愚夫觀指, 不得實義. 如是愚夫, 隨言說指, 攝受計著, 至竟不捨, 終不能得離言說指第一實義. 大集經云 : 甚深之理不可說, 第一義諦無聲字. 華嚴唱波字門, 名普照法界. 疏云 : 諸法皆等, 卽普照法界. →855

【遮梨夜】秦言行. 大品云 : 遮字門, 一切法終不可得故. 論曰 : 若聞遮字, 卽知一切諸行皆非行. 今加釋曰 : 行始名因, 行終名果. 弘明集云 : 纖芥之惡, 歷劫不亡, 毫釐之善, 積世長存. 福成則天堂自至, 罪積則地獄斯臻. 此乃必然之數, 無所容疑. 若造善於幽, 得報於顯, 世謂陰德, 人咸信矣! 造惡於顯, 得報於幽, 斯理灼然, 寧不信耶? 又云 : 聖人陳福以勸善, 示禍以戒惡. 小人謂善無益而不爲, 謂惡無傷而不悔. 夫殃福蓋有其根, 不可無因而妄致. 善惡當收其報, 必非無應而徒已. 又云 : 然則法王立法, 周統識心. 三界牢獄, 三科驗定 : 一罪·二福·三道. 罪則三毒所結, 繫業屬於鬼王 ; 福則四弘所成, 我固屬於天主 ; 道則虛通無滯, 據行不無明昧 ; 昧則乘分大小, 智涉信法 ; 明則特達理性, 高超空有. 又云 : 福者何耶? 所謂感樂受以安形, 取歡娛以悅性也. 今論福者, 悲敬爲初. 悲則哀苦趣之艱辛, 思拔濟而出離 ; 敬則識佛法之難遇, 弘信仰而澄神. 緣境乃涉事情, 據理惟心爲本, 虛懷不繫, 其福必回於自他. 倒想未移, 作業有乖於事用. 今觀弘明, 所立三科, 其名雖美, 所釋三義, 其旨猶失. 以論十界, 淆混不分. 今謂十使十惡, 此屬乎罪, 名爲黑業, 報四惡趣. 五戒十善, 四禪四定, 此屬於福, 名曰白業, 報處人天. 三乘摩訶衍, 此屬乎道, 感報四聖, 此則凡聖界分, 因果事定. 以此三科, 收行盡矣. 大論云 : 或說三行 : 身行·口行·意行. 身行者, 出入息, 所以者何? 息屬身故. 口行者, 覺觀, 所以者何? 先覺觀, 然後語言. 意行者, 受想, 所以者何? 受苦樂, 取相心發, 是名意行. 心數法有二種 : 一者屬見, 二者屬愛. 屬愛主名爲受 ; 屬見主名爲想. 以是故, 說是二法爲意行. 華嚴唱者字門, 名普輪斷差別. 疏云 : 者字, 諸法無有, 諸行旣空, □□差別. →856

【那】秦言不. 大品云 : 那字門, 諸法離名性相, 不得不失故. 論曰 : 卽知一切法, 不得不失, 不來不去. 華嚴唱那字門, 名得無依門, 名得無依無上. 疏云 : 那者, 諸法無有性相, 言說文字, 性相雙亡, 故無依. 能所詮泯, 謂無上. →857

【邏求】秦言輕. 大品邏字門, 諸法度世門故. 亦愛枝因滅故. 論曰 : 若聞邏字, 卽知一切法離輕重相. 華嚴唱邏字門, 名離依止無垢. 疏云 : 邏字, 悟一切法離世間故. →858

【陀摩】秦言善. 大品陀字門, 諸法善心生故, 亦施相故. 論曰 : 卽知一切法善相. 華嚴唱□(輕呼)字門, 名不退轉方便. 疏云 : 悟一切法, 調伏寂靜, 眞如平等, 無分別故, 方爲不退轉方便. 南山云 : 策勤三業, 修習戒行. 有善起護, 名之爲作 ; 作而無犯, 稱之曰持. 音義指歸云 : 持者, 執也. 執持所受之法, 猶若捧珠執玉也. 犯者, 干也. 謂干犯所受之法, 略無護惜, 如珠落玉墮也. 善者, 順也. 起信云 : 以知法性體無□貪故, 隨順修行檀波羅蜜 ; 以知法性無染, 離五欲過, 隨順修行尸波羅蜜 ; 乃至以知法性體明, 離無明故, 隨順修行般若波羅蜜. 以善是順義, 積善之家, 必有餘慶. 故太戊之時, 桑穀生朝, 一暮大如□, 王懼. 伊陟曰 : 臣聞妖不勝德, 帝德有闕. 太戊從, 而桑穀枯死, 殷道中興. 積不善之家, 必有餘殃. 故帝辛之時, 有雀生烏, 在城之隅. 太史占曰 : 以小生大, 國家必昌. 帝辛驕暴, 不修善政, 殷國遂亡. 經云 : 勿謂小罪以爲無殃, 水滴雖微, 漸盈大器. 然或執自然之道, 專非報應之說, 蓋爲善而召禍, 此亦多矣! 爲惡以致福, 斯不少焉! 故佛名經云 : 行善者觸事□軻, 行惡者是事諧偶. 致使世間愚人, 謂之善惡不分. 如堯帝德化而値洪水, 湯王善政而遭久亢, 閔損行孝以家貧, 顔回修仁而壽夭. 遂謂貴賤自因命致, 愚智盡由天賦, 姸醜本出自然, 貧富非是業感. 乃曰 : 誰尖荊棘□禽獸? 誰鑿江海與川源? 暴風卒起還自止, 萬物須知是自然. 不省聲和響順, 奚曉影直形端 ; 不了三種之報差殊, 焉悟萬劫之行有異? 故云 : 行惡得樂, 爲惡未熟, 至其惡熟, 自見受苦. 修善遇苦, 爲善未熟, 至其善熟, 自見受樂. 故大涅槃經明三種報 : 一, 順現報. 明主孝慈訓世, 則祥雲布, 壽星現. 仁君恩德及物, 則醴(音禮)泉涌, 嘉苗秀. 善旣有徵, 惡亦可驗. 樵客指熊而臂落, 酒客啖炙以皮穿. 二, 順生報. 今世雖行善惡之因, 次生方受苦樂之果. □沙轉報於四天, 有相改生於六欲. 三, 順後報. 因造今身, 報終後世. 伽□七反而享餘慶, 那律久劫以受遠福. 此三種報, 皆名定業. 又涅槃云 : 未入我法, 名決定業 ; 若入我法, 則不決定. 大品云 : 菩薩行般若故, 所有重罪, 現世輕受. 智論釋云 : 又如王子雖作重罪, 以輕罰除之, 以是王種中生故. 菩薩亦如是, 能行般若得實智慧故, 卽入佛種中生. 雖有重罪, 云何重受? 靑龍疏云 : 不定有三 : 謂時定報不定, 報定時不定, 時報俱不定. 此中所轉, 是第二句. 何者? 由報定故, 轉重令輕. 由時不定故, 墮惡道業, 人間現受. 其餘二句, 一切都滅. 是故釋氏, 指虛空世界, 悉我自心. 考善惡報應, 皆我自業. 則知三界循環, 斯皆妄識 ; 四生磐泊, □是惑心. 故古德云 : 皆本一心, 而貫諸法也. →859

【婆陀】秦言縛. 大品婆字門, 諸法婆字門離故. 論曰 : 卽知一切法無縛無解. 華嚴唱婆(蒲我切)字門, 名金剛場. 疏云 : 悟一切法離縛解故, 方入金剛場. →860

【茶□他】秦言不熱. 大品茶字門, 諸法茶字淨故. 論曰 : 卽知諸法無熱相. 華嚴唱茶(徒解切)字門, 名曰普輪. 疏云 : 悟一切法離熱矯穢, 得淸□故, 是普□義. →861

【沙】秦言六. 大品云, 沙字門, 諸法六自在王性淸淨故. 論曰 : 卽知人身六種相. 華嚴云 : 唱沙(史我切)字門, 名爲海藏. 疏云 : 悟一切法無□□, 如海含像. →862

【和波陀】秦言語言. 大品和字門, 入諸法言語道斷. 論云 : 知一切法離語言相故. 華嚴唱縛字門, 名普生安住. 疏云 : 悟一切法言語道斷故. →863

【多他】秦言如. 大品多字門, 入諸法如相不動故. 論云 : 諸法在如中不動故. 華嚴唱□(都我切)字時, 名圓滿光. 疏云 : 悟一切法眞如不動故. →864

【夜他跋】秦言實. 大品夜字門, 入諸法如實不生故. 論云 : 諸法入實相中不生不滅. 華嚴唱也(以可切)字時, 名差別積聚. 疏云 : 悟如實不生故, 則諸乘積聚皆不可得. →865

【□婆】秦言障□. 大品□字門, 入諸法制伏不可得故. 論云 : 知一切法無障□相. 華嚴唱瑟□字時, 名普光明, 息煩惱. →866

【迦邏】秦言作者. 大品迦字門, 入諸法作者不可得故. 論云 : 知諸法中無有作者. 華嚴唱迦字時, 名無差別雲. 疏云 : 作業如雲, 皆無差別. →867

【娑娑】秦言一切. 法苑云 : 一以普及爲言, 切以盡際爲語. 大品娑字門, 入諸法時不可得故, 諸法時來轉故. 論云 : 卽知一切法, 一切種不可得. 一切有二種 : 一者名字一切, 如云 : 一切皆懼死, 無不畏刀杖 ; 無色無身, 不畏刀杖. 此名字一切也. 二者實一切. 大品云 : 一切者, 所謂內外法是, 二乘能知不能用, 一切道起一切種. 華嚴唱娑(蘇我切)字時, 名降□大雨. 疏云 : 卽平等性. →868

【磨磨迦羅】秦言我所. 大品磨字門, 入諸法我所不可得故. 論曰 : 若聞磨字, 卽知一切法離我所故. 肇曰 : 我爲萬物主, 萬物爲我所. 又生公曰 : 有我之情, 自外諸法, 皆以爲我之所有. 淨名疏云 : 內心法想爲我, 計十法界爲所. 華嚴唱磨字時, 名大流湍激, 衆峰齊峙. 疏云 : 卽我所執性, 我慢高擧, 若衆峰齊峙. 我慢則生死長流, 湍馳奔激. →869

【伽陀】秦言底. 大品伽字門, 入諸法去者不可得故. 論曰 : 卽知一切法底不可得故. 華嚴唱伽(上聲輕呼)字時, 名普安立. 疏云 : 卽一切法行取性. →870

【多他阿伽陀】秦言如去. 大品他字門, 入諸法處不可得故. 論曰 : 卽知四句如去不可得. 華嚴唱他(他可切)字時, 名眞如平等藏. 疏云 : 卽是杜處所性. →871

【□(音社)提□羅】秦言生. 大品□字門, 入諸法生不可得故. 論曰 : 卽知諸法生老不可得聞. 華嚴唱社字時, 名入世間海淸淨. 疏云 : 卽能所生起. →872

【□】大品□字門, 入諸法□字不可得故. 論曰 : 若聞濕波字, 卽知一切法如濕波字不可得. 濕波字無義, 故不釋. 華嚴唱鎖字時, 名念一切佛莊嚴. 疏云 : 卽安隱性. →873

【□摩】秦言法性. 大品□字門, 入諸法性不可得故. 論曰 : 卽知一切法中法性不可得. 唯識論明三性 : 一·□計所執性, 六七二識, □於染淨一切法上, 計實我法, 名□計所執, 如繩上蛇. 頌曰 : 由彼彼□計, □計種種物. 此□計所執, 自性無所有. 二·依他起自性, 染淨諸法, 依他衆緣而得生起, 故云依他, 如麻上繩. 頌云 : 依他起自性, 分別緣所生. 諸心心所依他起故, 亦如幻事非眞實有. 爲遣執心心所外實有境故, 說唯有識. 若執唯識眞實有者, 亦是法執. 三·圓成實性, 唯一眞空圓滿成實, 唯麻獨存. 唯識頌云 : 圓成實於彼, 常遠離前性. 證眞云 : 言於彼者, 卽於彼依他法上, 遠離□計所執, 便名圓成實性. 古師總釋云 : 圓成是眞, □計是妄 ; 依他淨分同眞, 染分同妄. 頌曰 : 白日見繩繩是麻, 夜間見繩繩是蛇. 麻上生繩猶是妄, 那堪繩上更生蛇! 性宗釋圓成云 : 本覺眞必始覺顯現, 圓滿成實眞實常住. 三法皆具空有, 初則情有理無 ; 次則相有性無 ; 三則情無理有, 相無性有. 南岳云 : 心體平等, 名眞實性. 心體爲染淨所熏, 依隨染淨二法, 名依他性. 所現虛相果報, 名分別性. 唯識云 : 卽依此三性, 說彼三無性. 初則相無性, 次無自然性, 後由遠離前, 所執法我性. 故佛密意說 : 一切法無性. 又云 : 若時於所緣, 智都無所得(能所一如, 無有二相). 爾時住唯識, 離二取相故. 華嚴唱□字時, 名觀察揀擇一切法聚. 疏云 : 卽能持界性. →874

【□多】秦言寂滅. 大品□字門, 入諸法定不可得故. 論曰 : 卽知諸法寂滅相. 妙樂云 : 此唱寂滅, 是滅生之滅, 非卽生之滅. 卽生之滅, 是不滅故. 如淨名云 : 法本不然, 今則無滅, 是寂滅義. 華嚴唱奢(尸荷切)字時, 名隨順一切佛敎輪光明. 疏云 : 卽寂靜性. →875

【□】秦言虛空. 大品□字門, 入諸法虛空不可得故. 華嚴唱□字時, 名修因地智慧藏. 疏云 : 卽如虛空性. →876

【叉耶】秦言盡. 大品叉字門, 入諸法盡不可得. 華嚴云 : 唱叉字時, 名息諸業海藏. 疏云 : 卽盡性. →877

【迦□度求那】秦言是事邊得何利. 大品□字門, 入諸法有不可得故. 論曰 : 卽知諸法邊得何利. 華嚴唱娑(蘇紇切)多(上聲)字時, 名□諸惑障, 開淨光明. 疏云 : 卽任持處非處, 令不動性. →878

【若那】或□那, 秦言智. 大品若字門, 入諸法智不可得故. 論云 : 卽知一切法中無智相. 華嚴唱壤字時, 名作世間智慧門. 疏云 : 卽能所知性. 佛地經明四智 : 一·大圓鏡智者, 如依圓鏡, 衆像影現. 如是依止如來智鏡, 諸處境識衆像影現(佛地論云 : 大圓鏡智, 離一切我我所執, 乃至能現能生一切境界. 又云 : 此智是如來第八淨識. 資中云 : 離倒圓成, 周鑒萬有, 名大圓鏡智). 二·平等性智者, 證得一切領受緣起, 平等法性, 圓滿成故. 三·妙觀察智者, 住持一切陀羅尼門·三摩地門, 無□辯才, 說諸妙法故. 四·成所作智者, 勤身化業, 示現種種, □伏諸伎, 引諸衆生, 令入聖敎, 成解脫故(然涅槃云 : 依智不依識. 在聖名成所作智, 在凡名五識. 在聖名妙觀察智, 在凡名六識. 在聖名平等性智, 在凡名七識. 在聖名大圓鏡智, 在凡名八識. 雖聖凡體一, 而迷悟名異. 故令依智, 誡不依識. 傳燈智通禪師, 不會三身四智, 遂謁六祖求解其義. 祖曰 : 三身者, 淸淨法身, 汝之性也 ; 圓滿報身, 汝之智也 ; 千百億化身, 汝之行也. 若離本性, 別說三身, 卽名有身無智. 若悟三身無有自性, 卽名四智菩提. 聽吾偈曰 : 自性具三身, 發明成四智, 不離見聞緣, 超然登佛地. 吾今爲汝說, 諦信永無迷, 莫學馳求者, 終日說菩提. 通曰 : 四智之義, 可得聞乎? 祖曰 : 旣會三身, 便明四智, 何更問耶? 若離三身, 別談四智, 此名有智無身也. 卽此有智, 還成無智. 復說偈曰 : 大圓鏡智性淸淨, 平等性智心無病, 妙觀察智見非功, 成所作智同圓鏡. 五八六七果因轉, 但用名言無實性, 若於轉處不留情, 繁興永處那伽定. 六七因中轉, 五八果上轉. 釋籤云 : 庵摩羅是第九, 本理無染, 以對眞性. 阿梨耶是第八, 無沒無明, 無明之性, 卽是智性, 故對般若. 末那識卽是第七, 執持藏識所持諸法, 卽此執持, 名爲資成, 以助藏識持諸法故. 第六但能分別諸法, 故與第七同爲資成. 是故今文不論第六. 若準唯識論, 轉於八識以成四智, 又束四智以成三身者, 則轉第八爲大圓鏡智, 轉第七爲平等性智, 轉第六爲妙觀察智, 轉五識爲成所作智. 大圓鏡智成法身, 平等性智成報身, 成所作智成化身, 妙觀察智□於三身. 此中不取第九, 乃是敎道一途, 屬對不與今同. 何者? 彼居果位, 三身仍別 ; 此在因位, 三身互融. 卽此三身, 祇是三德. 三德據內, 三身約外. 今從初心常觀三德, 故與彼義不可儡同. 寶藏論云 : 智有三種 : 一曰眞智, 謂體解無物, 本來寂靜, 通達無涯, 淨穢不二. 二曰內智, 謂自覺無明, 割斷煩惱, 心意寂靜, 滅無有餘. 三曰外智, 謂分別根門, 識了塵境, 博鑒古今, 皆通俗事. 又大品明三智, 見薩婆若). →879

【阿施】秦言義. 大品施字, 經本作施字門, 入諸法施字不可得故. 論曰 : 若聞他字, 卽知一切法義不可得. 華嚴唱曷□羅多(上聲)字, 名生死境界智慧輪. 疏云 : 卽執著義性, 執著爲生死境, 義卽智慧輪. →880

【婆伽】秦言破. 大品婆字, 入諸法破壞不可得故. 論曰 : 知一切法不可得破相. 華嚴唱婆(蒲餓切)字時, 名一切智宮殿圓滿莊嚴. 疏云 : 卽可破壞性圓滿之言, 不空譯爲道場. →881

【伽車提】秦言去. 大品車字門, 入諸法欲不可得故. 如影五衆, 亦不可得故. 論曰 : 卽知一切法無所去. 華嚴車(上聲)字時, 名修行方便藏, 各別圓滿. 疏云 : 卽欲樂覆性. →882

【阿濕□】秦言石. 大品魔字門, 入諸法魔字不可得故. 論曰 : 卽知諸法牢堅如金剛石. 華嚴唱娑(蘇紇切)□字時, 名隨十方現見諸佛. 疏云 : 卽可憶念性. →883

【火夜】秦言喚來. 大品火字門, 入諸法喚不可得故. 論曰 : 卽知一切法無音聲相. 華嚴唱訶(上聲)婆(上聲)字時, 名觀察一切無緣衆生, 方便攝受, 令出生無□力. 疏云 : 卽可呼召性, 無緣召令有緣故. →884

【末嗟羅】秦言□. 大品嗟字門, 入諸法嗟字不可得故. 論曰 : 嗟字, 卽知一切法無□無施相. 華嚴唱□(七可切)字時, 名修行趣入一切功德海. 疏云 : 卽勇健性. →885

【伽那】秦言厚. 大品伽字門, 入諸法厚不可得故. 論曰 : 卽知諸法不厚不薄. 華嚴唱伽(上聲)字時, 名持一切法雲堅固海藏. 疏云 : 卽厚平等性. →886

【他那】秦言處. 大品他字門, 入諸法處不可得故. 論曰 : 卽知諸法無住處. 華嚴□字時, 名隨願普見十方諸佛. 疏云 : 卽積集性. →887

【拏】秦言不. 大品拏字門, 入諸法不來·不去·不立·不坐·不臥. 論曰 : 衆生空法空. 華嚴唱拏(□可切)字時, 名觀察字輪有無盡諸億字. 疏云 : 卽離諸喧諍, 無往, 無來·行住坐臥, 謂以常觀字輪故. →888

【頗羅】秦言果. 大品頗字門, 入諸法□不可得故. 論曰 : 卽知一切法, 因·果空故. 華嚴唱娑(蘇紇切)頗字, 名化衆生究竟處. 疏云 : 卽□滿果報. →889

【歌大】秦言衆. 大品歌字門, 入諸法聚不可得. 論曰 : 卽知一切五衆不可得. 華嚴唱娑(同前)迦字, 名廣大藏無□辯光明輪□照. 疏云 : 卽積聚蘊性. →890

【□】大品□字門, 入諸法□字不可得故. 論曰 : 卽知□字空, 諸法亦爾. 華嚴唱也(夷□切)娑(蘇□切)字, 名宣說一切佛法境界. 疏云 : 卽衰老性相. →891

【遮羅地】秦言動. 大品遮字門, 入諸法行不可得故. 論曰 : 卽知一切法不動相. 華嚴唱室者字時, 名於一切衆生界法雷□吼. 疏云 : 卽聚集足迹. 謂聚集一切衆生法雷, 卽是足迹. →892

【多羅】秦言岸. 大品□字門, 入諸法驅不可得故. 論曰 : 若聞多字, 卽知一切法此彼岸不可得. 華嚴唱侘(恥加切)字時, 名以無我法開曉衆生. 疏云 : 卽相驅迫性. 謂無我曉之, 卽爲驅迫. →893

【彼茶】秦言必. 大品茶字門, 入諸法邊竟處不終不生, 過茶無字可說. 論曰 : 卽知一切法必不可得. 華嚴唱陀字時, 名一切法輪差別藏. 疏云 : 此究竟含藏一切法輪. 新譯乃是茶字. 大品云 : 一字皆入四十二字, 四十二字亦入一字. 南岳大師用表四十二位, 初阿字門, 表初住 ; 後茶字門, 表妙覺. 故曰 : 過茶無可說 ; 字爲世執謂之法, 衆聖所由謂之門. →894

【便善那】此云文身. 慈恩疏云 : 文身者, 爲名句依, 而顯所表. 顯有四義 : 一扇, 二相好, 三根形, 四鹽. 如次能顯風□大人男女味故, 故名爲顯. 卽喩此文身, 能顯於理. 若依古譯, □文爲味, 但是所顯非能顯也. 大乘入楞伽云 : 文身者, 謂由於此, 能成名句. 楞伽云 : 形身者, 謂顯示名句, 是名形身. 又形身者, 謂長短高下. 注曰 : 形身, 卽字也. 入楞伽云 : 字身者, 謂聲長短, 音韻高下, 名爲字身. 今問 : 文與於字, 爲異爲同? 答 : 若未改轉, 斯但名字 ; 若已改轉, 文卽是字. 是則依類像形爲字, 形聲相稱曰文. →895

【那摩】此云名. 楞伽云 : 名身者, 謂依事立名, 是名名身. →896

【波陀】秦言句, 句謂句逗. 逗, 止也, 住也. 大論云 : 天竺語法, 衆字和合成語, 衆語和合成句. 如菩爲一字, 提爲一字, 是二不合則無語, 若和合名爲菩提. 大乘入楞伽云 : 句身者, 謂能顯義決定究竟. 成唯識論云 : 句詮差別, 如名爲眼, 卽詮自性. 若言佛眼·天眼, 乃顯句詮差別也. →897

【阿□□覩婆】或輸盧迦波. 天竺但數字滿三十二卽爲一偈, 號阿□□覩婆偈. →898

【蘊□南】此云集施頌. 謂以少言攝集多義, 施他誦持. →899

【跋渠】法華文句云 : 中阿含□品. 品者, 義類同者聚在一段, 故名品也. 或佛自唱品, 如梵網 ; 或結集所置, 如大論(大品一部, 結集之家, 本唯三品) ; 或譯人添足, 如羅什(什師以類加之, 成九十品). →900

【彌底】此云正量. 相宗明三種量 : 一現量, 唯約佛果, 起後得智, 見實相理. 有二 : 一·定位, 定心澄湛, 境皆明證, 故名現量. 現者, 明也. 二·散心現量, 如五識緣色等時, 親明而取, 局附境體, 分明顯現. 現者, 親也. 二比量, 通約凡夫至等覺, 比量生解. 如遠見煙, 比知有火, 雖不見火, 言非虛故. 三證言量, 諸佛經敎, 以爲證準. 因明論云 : 能立與能破, 及似唯悟他 ; 現量與比量, 及似唯自悟. 明義有八 : 一能立三支, 譬喩宗因, 由此譬況, 喩曉宗因. 宗者, 所宗所主之義 ; 因者, 所以義·建立義. 世親已前, 宗等皆爲能立. 陳那已後, 唯以一因二喩爲能立, 宗是所立. 二能破, 三似能立, 四似能破, 五現量, 六比量, 七似現量, 八似比量. 因明疏云 : 刊定法體, 要須二量. 現量則得境親明, 比量亦度義無謬, 度共相境無邪謬矣! 宗鏡云 : 敎無智而不圓, 木匪繩而靡直. 比之可以生誠信, 量之可以定眞詮. 杜狂愚之妄說, 故得正法之輪永轉. 唯識之旨廣行, 則事有顯理之功, 言有定邪之力. →901

【都羅】此云喜. 釋論云 : 五塵中, 生樂名樂 ; 法塵中, 生樂名喜. 先求樂願令衆生得, 從樂因令衆生得喜. 又云 : □樂名樂, 細樂名喜. 譬如初服藥時名樂, 藥發□身時名喜. 智論明示·敎·利·喜. 示人好醜·善不善·應行不應行·生死爲醜·涅槃安隱爲好·分別三乘·分別六波羅蜜, 名示. 敎者, 敎言 : 汝捨惡行善. 利者, 未得善法味故, 心則退沒. 爲說法引導令出 : 汝莫於因時不求果. 汝今雖勤苦, 果報出時, 大得利益, 令其心利, 故名利. 喜者, 隨其所行而讚歎之, 故名爲喜. 以此四事莊嚴說法. 智論明三事具足, 故大歡喜 : 一能說人淸淨, 二所說法淸淨, 三依法得果淸淨. 論又問 : 是諸羅漢, 已證實際, 無復憂喜. 小喜尙無, 況大歡喜? 答 : 羅漢離三界欲, 未得一切智慧, 故於諸甚深法中, 猶疑不了. 是般若中, 了了解說, 斷除其疑. 故大歡喜. →902

【摩訶羅】此云無知. 律中, 阿難攝衆無法, 迦葉訶言年少. 阿難言 : 我今頭白, 何故名年少? 答云 : 汝不善察, 事同年少 ; 老年愚法, 豈不例之? →903

【梵壇】此云默□, 梵壇令治惡性車匿. 五分云 : 梵壇法者, 一切七衆, 不來往交言. 若心調伏, 爲說那陀迦□延經, 令離有無, 卽入初果. 文見闡釋迦注. →904

【唱薩】此言訛也. 正言娑度, 此云善哉. →905

【阿呼】此云奇哉. →906

【□維】或耶旬, 正名茶毗. 此云焚燒. 西域記云 : 涅疊槃那, 舊□維, 訛也. 通慧音義云 : 親問梵僧, 未聞□維之名. →907

【陀呵】云燒. 纂要云 : 用照則暗不生, 用燒則物不生. →908

【僧柯慄多□】此云有爲. 大品云 : 一者·有爲法相, 謂十八空智, 乃至八聖道智, 十力·四無所畏, 世間法·出世間法等. 二者·無爲法相, 無生無滅, 無住無異, 無垢無淨, 無增無減, 諸法自性. 大論釋曰 : 有爲法相, 是作相. 先無今有, 已有還無故. 無上相違, 卽無爲法相. 然此二法, 若約相卽, 如般若云 : 佛告善現 : 不得離有爲, 說無爲 ; 不得離無爲, 說有爲(宗鏡云 : 或事理相卽亦得, 此理是成事之理, 此事是顯理之事). 若約俱立, 如華嚴云 : 於有爲界, 示無爲理, 不滅有爲之相(宗鏡云 : 或理事不卽亦得, 以全理之事, 非理能依, 非所依不壞俗諦故) ; 於無爲界, 示有爲之法, 不壞無爲之性(宗鏡云 : 以全事之理, 非事所依, 非能依, 不隱眞諦故). 若約俱泯, 道智經云 : 所謂一心本法, 非有爲故, 能作有爲 ; 非無爲故, 能作無爲. →909

【般遮于瑟】或般遮跋利沙. 此云五年一大會. →910

【般遮于旬】此云五神通人. 經云 : 般遮于旬, 乃以其瑟歌頌佛德. →911

【四毗舍羅】念佛三昧經云 : 度脫五道, 四毗舍羅. 注云 : 此或言施戒法, 此無□義. →912

【沒栗度】此云□, 物柔曰□. →913

【麗□毗】此云細滑. →914

【諄那】此云碎末. →915

【四摩】此云別住. 此處作法, 餘不相通. →916

【□瑟尼沙】此云□. 無上依經云 : 鬱尼沙, 頂骨涌起, 自然成□, 故名肉□. →917

【烏瑟□沙】此云佛頂. →918

【母陀羅】□李曰 : 結印手也. →919

【迦私】或迦尸. 此云光, 能發光故. 釋迦世尊圓光一尋, 阿彌陀佛光明無量. 智論云 : 無量有二種 : 一者實無量, 二者有量之無量. 見第七卷. →920

【舍利】新云室利羅, 或設利羅. 此云骨身, 又云靈骨. 卽所遺骨分, 通名舍利. 光明云 : 此舍利者, 是戒定慧之所熏修, 甚難可得, 最上福田. 大論云 : 碎骨是生身舍利, 經卷是法身舍利. 法苑明三種舍利 : 一是骨, 其色白也 ; 二是髮舍利, 其色黑也 ; 三是肉舍利, 其色赤也. 菩薩羅漢皆有三種. 若佛舍利, 槌擊不破. 弟子舍利, 槌試卽碎. 感通傳, 天人王□言是大吳蘭臺臣也, 會師初達建業. 孫主卽未許之, 令感希有之事, 爲立非常之法. 於時天地神祇, 咸加靈被, 於三七日, 遂感舍利. 吳主手執銅甁, 傾銅盤內, 舍利所衝, 盤卽破裂. 火燒椎試, 俱不能損, 遂興佛法. 又多聞長子名那□, 嘗以佛牙贈宣律師. 太祖皇帝疑非眞牙, 以火□之, 了然不動, 遂成願文.

太宗皇帝聖製頌曰 :

功成積劫印文端, 　　不是南山得恐難 ; 　　眼覩數重金色潤,

手擎一片玉光寒 ; 　　鍊時百火精神透, 　　藏處千年瑩彩完 ;

定果熏修眞□密, 　　正心莫作等閑看.

眞宗皇帝聖製偈曰 :

西方有聖號迦文, 　　接物垂慈世所尊, 　　常願進修增妙果,

庶期饒益在黎元.

仁宗皇帝御製贊曰 :

三皇掩質皆歸土, 　　五帝潛形已化塵 ; 　　夫子域中誇是聖,

老君世上亦言眞 ; 　　埋軀祇見空遺□, 　　何處將身示後人?

惟有吾師金骨在, 　　曾經百鍊色長新.

徽宗皇帝崇寧三年重午日, 當迎請釋迦佛牙, 入內祈求. 舍利感應, 隔水晶匣, 出如雨點. 神力如斯, 嘉歎何已, 因以偈贊 :

大士釋迦文, 　　虛空等一塵 ; 　　有求皆赴感, 　　無刹不分身 ;

玉瑩千輪在, 　　金剛百鍊新 ; 　　我今恭敬禮, 　　普願濟群輪. →921

【摩奴末那】此云意生身. 楞伽經明三種意生身. 山家法華玄·淨名疏·輔行記, 伸明此義, 其名互出. 後學披卷, 罔曉厥旨, 由是不揆庸淺, 輒開二門 : 初釋通號, 次辯別名. 原夫通號意生者, 意謂作意, 此顯同居之修因. 生謂受生, 此彰方便之感果. 故曰 : 安樂作空意, 三昧作假意, 自性作中意. 又意者, 如意. 故魏譯入楞伽經云 : 隨意速去, 如念卽至, 無有障□, 名如意身. 又意者, 意憶. 故唐譯大乘入楞伽經(文有七卷), 佛告大慧 : 意生身者, 譬如意去, 速疾無□, 名意生身. 此卽從譬號意生身. 彼經兩義, 釋此通名 : 初云大慧, 譬如心意, 於無量百千由旬之外, 憶先所見種種諸物, 念念相續疾詣於彼, 非是其身及山河石壁所能爲□. 意生身者, 亦復如是. 次云如幻三昧力, 神通自在, 諸相莊嚴, 憶本成就衆生願故. 猶如意去, 生於一切諸聖衆中. 輔行釋云 : 初云憶處, 次云憶願. 二義□是意憶生故, 名爲意生. 然此通名, 先達釋云 : 生方便已, 憶先同居所見凡境, 智願熏修, 作意來生, 神通化物. 今謂此解, 違文失旨. 且違文者, 淨名疏云 : 三種意生身所不能斷, 故生有餘, 受法性身. 是則祖師釋名, 從下以生上, 先達解義 ; 自上而來下, 顚倒談之, 違於文矣. 其失旨者, 經中憶先所見, 本是喩文, 先賢迷之, 而作法解. 故知舊釋, 未善通名也. 然智者疏, 稱意生身, 以依宋譯楞伽故(楞伽阿跋多羅寶經, 文有四卷). 荊溪記中, 名意成身, 以準唐譯楞伽故. 雖二經名殊, 而義歸一揆. 以後譯經, 取成就義, 號意成身. 故記主云 : 成之與生, □從果說. 是則意之一字, 乃順於因 ; 生之一字, 則從於果. 故知此名, 因果雙立也. 次辯別名者, 初法華玄義, 一, 安樂法意生身. 此欲擬二乘人, 入涅槃安樂意也. 二, 三昧意生身. 此擬通敎出假化物, 用神通三昧也. 三, 自性意生身. 此擬別敎修中道自性意也. 今釋曰 : 初名安樂者, 以舊經云 : 安住心海, 識浪不生, 故智者立爲安樂法也. 此乃用經義以立名. 二名三昧意生身者, 以舊經云 : 得如幻三昧, 無量相力, 具足莊嚴, 隨入佛刹, 故智者立爲三昧意生也. 然則今宗三諦, 俱受三昧之名. 此文旣以神通而釋, 則當俗諦三昧. 如釋籤云 : 若於諸知識所, 但得俗諦三昧, 但破無知, 名爲無明. 今此三昧, 與彼文同. 三曰自性者, 以舊經云 : 覺一切佛法緣, 自得樂相, 故智者立爲自性意生. 以別敎中道, 是諸法之自性故. 淨名記云 : 若不見中, 則不見於諸法自性. 然此玄義, 不用被接解釋. 唯約前之三敎以伸者, 斯則順乎敎旨也. 良以作意之名, 從偏敎立, 由無照性之功, 遂有別修之行. 所以圓敎無此意耳. 故輔行云 : 玄文不云攝入三者, 以觀勝故, 且置不論. 又意生之名, 宜在敎道. 二淨名疏云 : 一·三昧正受意生身, 恐是通敎, 同入眞空寂定之樂. 故涅槃云 : 聲聞定力多故, 不見佛性. 二·覺法性意生身, 恐是別敎. 菩薩雖證偏眞, 而覺知有中道法性. 三·無作意生身, 此恐是圓敎. 菩薩觀於中道, 無作四諦, 圓伏無明. 今釋曰 : 初名三昧, 吾祖旣以眞空寂定而釋, 此則屬乎眞諦三昧. 以此之定, 心寂不動, 故名正受. 位次言之, 如記主云 : 若約通敎, 七地已上, 或至九地. 此之初名, 全依經立(經如下引). 二名覺法性者, 覺謂覺知, 法性乃是但中之理. 以位言之, 如記文曰 : 言自性者, 別住同通應取十行. 此之一名, 亦依經立. 三名無作者, 圓中稱性, 修德行亡, 故云無作. 以位言之, 如記主云 : 圓敎旣云伏於無明, 卽知七信也. 然□疏文, 若約正接甄明. 此用通敎一正, 以釋初名, 復以別圓兩接, 銷後二義. 若望玄文, 前則無於三藏, 後乃加乎圓敎. 而此文中前無三藏者, 乃順敎旨. 以界外之土, 小乘未詮, 故談意生, 不用三藏. 復加圓者, 此順位義, 以由別圓似解, 未發眞修, 皆名作意. 然淨名疏, 明意生身, 雖指勝□, 及乎釋義, 全用楞伽. 當知勝□, 但有通名, 無別號矣. 三輔行記云 : 一·入三昧樂意成身, 亦云正受, 卽三四五地, 心寂不動故. 二·覺法自性意成身, 卽八地中, 普入佛刹故, 以法爲自性. 三·種類俱生無作意成身, 謂了佛證法. 今釋曰 : 初之一名, 旣指通敎三地已去, 與前二文名義大同. 如唐譯經云 : 三四五地, 入於三昧, 離種種心, 寂然不動, 心海不起轉識浪波, 了境心現皆無所有, 是名入三昧樂意成身(宋譯魏譯, 則名三昧樂正受意生身). 二·名覺法自性意成身者, 與妙玄第二名異義同. 然記文中, 旣指八地入假, 乃以覺了如幻之法, 通達自在, 名爲覺法自性. 故唐譯經云 : 謂八地中, 了法如幻, 皆無有相. 心轉所依, 住如幻定, 及餘三昧, 能現無量自在神通. 如華開敷, 速疾如意, 如幻如夢, 如影如像, 非造所造, 與造相似. 一切色相, 具足莊嚴, 普入佛刹, 了諸法性, 是名覺法自性意成身(宋譯名覺法自性性意生身, 魏譯名如實覺知諸法相意生身). 三·名種類俱生無作行意成身者, 種以能生爲義, 類從流類立名. 中道之觀, 能生佛界故. 此因位與果爲類, 故曰種類俱生也(經中亦名聖種類身). 言無作者, 別十回向, 了佛證法, 故名無作. 故唐譯經云 : 了達諸法自證法相, 是名種類俱生無作行意成身(宋魏二譯, 此名皆同). 然第三名雖三文立名俱異, 而同對中觀, 復與淨名第二之名義亦同矣. 然荊溪師自斷記文則云 : 此約通敎, 及以別接, □判次位, 故知輔行用通一正, 及別接也. 問曰 : 凡作記者, 本扶於疏. 何緣此記釋意生身, 但用通敎□論位次, 有異智者二疏之義? 答曰 : 準記示云 : 故知今判, 與經意同, 經文未攝, 別位爲異. 是知荊溪異智者者, 爲順本經故. 問曰 : 準經判位, 旣唯在通, 何緣智者, 用四敎釋耶? 答曰 : 祗由意生之義, 該乎九人(藏敎二乘, 通敎三乘, 別三十心, 圓十信位). 所以吾祖就義釋之, 適時有異. 問曰 : 天台頓悟, 法相朗然, 淨名疏內, 焉稱恐是? 法華玄中, 安言欲擬乎? 答曰 : 淨名記云皆言恐者, 尊重聖典, 兼示無執. 三重階降, 經文義含, 爲是何敎, 所以立名旣通, 解義難局, 或以偏圓而釋, 或約正接而伸. 不固執之, 乃云欲擬. 問曰 : 小敎不談界外, 二乘但謂無生, 何嘗要心生方便耶? 答曰 : 法性之土, 雖昔未聞 ; 變易之身, 在後當受. 何者? 期心趣果, 秉志修因. 欲出煩惱之方, 願入涅槃之境. 未亡取捨, 還有死生. 如是之懷, 寧逃作意歟? 人不曉之, □云約大乘判, 謬之甚矣. 問曰 : 是時過意地, 住在智業中. 是則大論, 明於實報, 旣是智生, 何故淨名, 定於十地, 猶通意生耶? 答曰 : 淨名記云 : 一者但是未極名意, 二帶敎道挫之言意. 問曰 : 寶性論云 : 二乘於無漏界, 生三種意陰, 未審意生意陰, 同異云何? 答曰 : 釋籤解云 : 二乘在彼三中之一. 今通言之, 故云三種, 非謂二乘盡具三也. 言意陰者, 由意生陰, 名爲意陰. 又作意生陰, 名爲意陰. 又意卽是陰, 名爲意陰. 前之兩釋, 從因得名, 後之一釋, 從果立號. 荊溪旣云二乘在彼三中之一, 此乃當於安樂法意. 是則經與論文, 名雖小異, 義實大同. 昔因講次, 聊述梗槪. 今附此集, 刊助來哲. →922

【阿波陀那】此云譬喩. 文句云 : 譬者, 比況也 ; 喩者, 曉訓也. 至理玄微, 抱迷不悟, 妙法深奧, 執情奚解. 要假近以喩遠, 故借彼而況此. 涅槃經說 : 喩有八種 : 一順喩, 二逆喩, 三現喩, 四非喩, 五先喩, 六後喩, 七先後喩, 八□喩. 順喩者, 天降大雨, 溝瀆皆滿, 溝瀆滿故, 小坑滿等. 如來法雨亦復如是. 衆生戒滿, 戒滿足故, 不悔心滿等. 逆喩者, 大海有本, 所謂大河 ; 大河有本, 所謂小河等. 以喩涅槃有本, 謂解脫等. 現喩者, 衆生心性, 猶如□□. 非喩者, 如來曾對波斯匿王說 : 有四山從四方來, 欲害於人. 王若聞者, 當設何計? 王卽答云 : 唯當專心持戒布施. 四山卽是生老病死, 常來切人, 故云非喩. 先喩者, 譬如有人貪著妙華, 欲取之時, 爲水所漂. 衆生亦然, 貪著五欲, 爲生老病死之所漂沒. 後喩者, 莫輕小惡, 以爲無殃. 水□雖微, 漸盈大器. 先後喩者, 譬如芭蕉, 生果則死. 愚人得養亦如是, 如□懷妊, 命不久全. □喩者, 三十三天, 有波利質多樹. 其根深入有五由旬, 枝葉四布, 葉熟則黃. 諸天見已, 心生歡喜. 其葉旣落, 復生歡喜. 枝變色已, 又生歡喜等. 我諸弟子亦如是. 葉色黃者, 喩我弟子念欲出家. 其葉落者, 喩我弟子剃除鬚髮等. 經中具說, 以此樹等, □喩佛弟子等, 故云□喩. 又第五卷明分喩云 : 面貌端正, 如盛滿月. 白象鮮潔, 猶如雪山. 滿月不可卽同於面, 雪山不可卽是白象. 不可以喩, 喩眞解脫. 爲衆生故, 故作是喩(雪山比象, 安責尾牙 ; 滿月況面, 豈有眉目). →923

【斫訖羅】此土□輪. 淨名云 : 三轉法輪於大千, 其輪本來常淸淨. 言三轉 : 一曰示轉, 二曰勸轉, 三曰證轉. 所云法者, 軌持名法. 軌謂軌則, 令物生解. 持謂任持, 不捨自體. 輔行云 : 輪具二義 : 一運轉義, 二□□義. 文句云 : 轉佛心中化他之法, 度入他心, 名轉法輪. 輔行云 : 以四諦輪, 轉度與他, □破結惑. 如王輪寶, 能壞能安. 法輪亦爾, 壞煩惱怨, 安住諦理. 智論云 : 諸佛法輪有二種 : 一者顯, 二者密. 顯謂顯露, 言顯義露, 號顯露敎. 如在鹿苑, 顯爲五人說小, 密爲八萬說大. 密謂□密. 先達釋□, 乃分二種 : 一者隱□, 在昔四時, 權謀隱覆曰□, 神用潛益曰密. 二者眞□, 在今法華, 昔所未說爲□, 開已無外爲密. 今論□密, 復有二種 : 一者, 至理□密. 阿含云 : 甚深之理不可說, 第一義諦無聲字. 故楞伽云 : 我於某夜成道, 某夜入般涅槃, 中間不說一字. 依何密語, 作如是說? 佛言 : 依二密語, 謂緣自得法, 及本住法. 發軫釋云 : 自得法者, 修德也 ; 本住法者, 性德也. 是則如來道場所得實智, 是法非思量分別之所能解, 亦不可以容聲矣. 故法華云 : 止止不須說, 我法妙難思. 言語道斷, 故不須說. 心行處滅, 故妙難思. 所以掩舌摩竭, 用啓息言之津, 杜口毗耶, 以通得意之路. 故達磨西來, 少林面壁. 神光往彼, 晨夕參承. 夜遇大雪, 堅立不動, 遲明過膝. 師憫問曰 : 當求何事? 光悲淚曰 : 惟願和尙慈悲, 開甘露門. 師曰 : 諸佛無上妙道, 曠劫精勤, 難行能行, 難忍而忍. 豈以小德小智, 輕心慢心, 欲冀眞乘, 徒勞勤苦. 光聞師誨, 潛取利刀, 自斷左臂, 置於師前. 師知是法器, 乃曰 : 諸佛最初求道, 爲法忘形. 汝今斷臂吾前, 求亦可在. 遂與易名慧可. 光曰 : 諸佛法印, 可得聞乎? 師曰 : 諸佛法印, 匪從人得. 光曰 : 我心未寧, 乞師與安. 師曰 : 將心來與汝安. 光曰 : 覓心了不可得. 師曰 : 我與汝安心竟. 據此, 達磨但爲除病, 道絶言說. 二者, 言詞□密. 如諸神□, 雖立語言, 詞句義密, 人不能解. 究此密談之法, 意在遮惡持善. 故陀羅尼, □爲遮持. 遮謂遮惡, 持謂持善. 此釋龍樹二種法輪. 若依天台, 乃辨八敎, 頓·漸·□密·不定, 示佛設化之儀式, 名化儀四敎. 藏·通·別·圓, 釋佛化物之法門, 號化法四敎. 方味具足, 應病授藥, 煩惱惡疾, 自然消伏. 宗鏡問 : 達磨以心傳心, 不立文字, 何用廣引佛菩薩敎, 借蝦爲眼, 無自己分? 答 : 木匪繩而靡直, 理非敎而不圓. 以聖言爲定量, 邪僞難移 ; 用至敎爲指南, 依憑有據. 圭峰云 : 經是佛語, 禪是佛意. 諸佛心口, 必不相違. 忠國師云 : 應依佛語一乘了義, 契取本源心地, 轉相傳授, 與佛道同. 五祖莊嚴大師, 一生訓徒. 常擧維摩曰, 不著世間如蓮華 ; 常善入於空寂行, 達諸法相無□□, 稽首如空無所依. 時有人問 : 此是佛語, 欲得和尙自語. 師云 : 佛語卽我語, 我語卽佛語. 願諸智者, 勿分別焉. →924

【一門】法華云 : 是舍唯有一門, 而復狹小. 天台釋曰 : 別者. 一謂一理, 一道淸淨. 門謂正敎, 通於所通. 小謂不容斷常七方便等. 敎理寬博, 則非狹小 ; 衆生不能以此理敎自通, 將談無機, 故言狹小耳. 通者, 理純無雜故言一, 卽理能通故言門, 微妙難知故言狹小. 敎者, 十方諦求, 更無餘乘, 唯一佛乘, 故言一. 此敎能通故言門. →925

【二翼】亦喩二輪, 又譬二門. 故止觀云 : 馳二輪而致遠, 喩止觀以橫周 ; 鼓兩翅以高飛, 譬定慧之□徹. 故荊溪咨左溪曰 : 疇昔之夜, 夢披僧服, 腋二輪, 游大河之中. 左溪曰 : 噫! 汝當以止觀二法, 度群生於生死之淵乎! 大品 : 佛告須菩提 : 譬如有翼之鳥, 飛騰虛空而不墮墜. 雖在空中, 亦不住空. 須菩提! 菩薩摩訶薩亦復如是. 學空解脫門, 學無相無作解脫門, 亦不作證, 故不墮聲聞□支佛地. 譬二門者, 智論云 : 欲成佛道, 凡有二門 : 一者福德, 二者智慧. 行·施·戒·忍, 是爲福德門. 知一切諸法實相, 摩訶般若波羅蜜, 是爲智慧門. 菩薩入福德門, 除一切罪, 所願皆得 ; 若不得願者, 以罪垢遮故. 入智慧門, 則不厭生死, 不樂涅槃, 二事一故. 今欲出生摩訶般若波羅蜜, 要因禪定門, 禪定門必須大精進力. 此以六度, 合譬二門, 免□□於小逕, 令優游於通衢也. 寶積喩二種縛 : 一·見縛, 二·利養縛. 又喩二種癰瘡 : 一者見求他過, 二者自覆己罪. 又喩二種毒箭, 雙射其心 : 一·邪命爲利, 二·樂好衣鉢. 此三雙喩, 覽宜自照. 中繩之謂君子, 不中繩之謂小人焉. →926

【三目】涅槃云 : 如摩醯首羅, 面上三目. 章安涅槃疏云 : 摩醯首羅, 居色界頂. 統領大千, 一面三目. 三目一面, 不可單言. 一三縱橫, 若□若別, 能嚴天顔, 作世界主. 徹照三千, 不縱不橫, 嚴主照世, 一切皆成. 三德亦爾, 縱橫□別, □藏不成, 不縱不橫, □藏乃成. 天台云 : 備說三德爲涅槃, 雖三點上下而無縱, 表裏而無橫. 一不相混, 三不相離. 釋籤云 : 上一是縱義, 雖一點在上, 不同點水之縱, 三德亦爾, 法身本有, 不同別敎爲惑所覆. 表裏是橫義, 雖二點居下, 不同烈火之橫, 三德亦爾, 二德修成, 不同別人理體具足而不相收. 故借縱橫之譬, 顯非□別之法. 斯可通喩十種三法, 如光明玄, 學者覽之. →927

【四蛇】金光明經云 : 猶如四蛇, 同處一□, 四大□蛇, 其性各異. 天台釋云 : 二上升是陽, 二下沈是陰. 何故相違? 猶其性別, 性別那能和合成身? 故大集云 : 昔有一人, 避二醉象(生死), 緣藤(命根)入井(無常). 有黑白二鼠(日月), □藤將斷, 旁有四蛇欲□(四大), 下有三龍吐火, 張爪拒之(三毒). 其人仰望二象, 已臨井上, 憂惱無託. 忽有蜂過, 遺蜜滴入口(五欲), 是人□蜜, 全亡危懼. →928

【四喩】金光明經 : 四佛同擧山斤海滴, 地塵空界, 尙可盡邊, 無有能計釋尊壽命. 天台釋云 : 若從信相所疑, 應言壽有量. 若從四佛釋疑, 應言壽無量. 孤山索隱, 未善此文. 執能喩之有量, 迷所況之無量. 以下三無常之數, 釋上三常壽之身. 報應淆混, 疑釋顚倒, 垂裕後昆, 當詳察焉. →929

【五味】聖行品云 : 譬如從牛出乳, 從乳出酪, 從酪出生□, 從生□出熟□, 從熟□出醍□. 譬從佛出十二部經, 從十二部經出九部脩多羅, 從九部出方等, 從方等出摩訶般若, 從摩訶般若出大涅槃. 此喩一取相生次第, 牛譬於佛, 五味譬敎. 乳從牛出, □從乳生, 二□醍□, 次第不亂. 二喩濃淡, 此取一番下劣根性. 所謂二乘在華嚴座, 不信不解, 不變凡情, 故譬其乳. 次至鹿苑, 聞三藏敎, 二乘根性, 依敎修行, 轉凡成聖, 譬轉乳成酪. 次至方等, 聞彈斥聲聞, 慕大恥小, 得通敎益, 如轉酪成生□. 次至般若, 奉□轉敎, 心漸通泰, 得別敎益, 如轉生□成熟□. 次至法華, 三周說法, 得記作佛, 如轉熟□成醍□. 此乃約敎□辨, 其如約敎橫辨. 兼但對帶, 多少可知. 晉華嚴云 : 譬如日出, 先照一切諸大山王, 次照一切大山, 次照金剛寶山, 然後普照一切大地. 又云 : 譬如日月出現世間, 乃至深山幽谷, 無不普照. 此喩先照高山, 次照幽谷, 後照平地. 天台準涅槃五味, 演第三平地, 開爲三時. 方等如食時, 般若如□中, 法華如正午. 釋籤問曰 : 應還取涅槃本文, 何以□取華嚴文耶? 非但數不相當, 亦恐文意各別. 答 : 涅槃五味轉變, 而祗是一乳. 華嚴三照不同, 而祗是一日. 今演平地之譬, 以對涅槃後之三味. 數雖不等, 其義宛齊. 又, 涅槃以牛譬佛, 乳從牛出, 譬佛初說大. 乳出已後, 其味轉變, 猶成分譬. 故此下文, 義立五味, 皆從牛出. 未若華嚴, 日譬於佛, 光譬說敎, 日無緣慈, 非出而出, 衆機所□, 非照而照. 致使高山幽谷平地不同, 同稟敎光, 終歸等照. 故用兩經, 二義相成. 佛出娑婆, 慈濟群彙, 經五十年, 普潤無方. 而此二喩, 粲然可觀, 乃使感應之道彰矣! 華嚴五喩, 別況五蘊, 文見心經輔中記也. →930

【六賊】原性明靜, 因情昏散. 狂心若歇, 眞佛自彰. 當知塵識是賊, 止觀是兵(禪止心散, 觀照心昏). 喩雖遣兵而討賊, 法要卽賊以成兵. 如楞嚴曰 : 眼耳鼻舌及與身心, 六爲賊媒, 自劫家寶(媒訓謀, 謀合二姓名媒. 六根能生六識, 令著六塵所以六根如媒人也). 金光明云 : 猶如世人, 馳走空聚, (六根虛假, 如空聚落. )六賊所害, 愚不知避(六塵汚染, 害智慧命, 劫功德財, 故名六賊). 亦名六衰. 妙樂云 : 衰祗是賊, 能損耗故. 法句經云 : 昔佛在時, 有人河邊樹下, 學道二十年, 但念六塵(色聲香味觸法), 心無寧息. 佛知可度, 化作沙門, 樹下共宿. 其夜月明, 龜從河出, 野干欲□, 龜縮其頭尾及四足, 藏於甲中. 狗不得便, 須臾遠去, 龜還入水. 道人見此, 語沙門曰 : 龜有護命之鎧, 野干不能得便. 沙門對云 : 世人不如此龜, 放恣六情, 外魔得便. 復說偈曰 : 藏六如龜, 防意如城. 慧與魔戰, 勝則無患. 須知無爲, 能殺其賊. 故安般守意經云 : 有外無爲, 有內無爲. 外無爲者, 眼不視色(色壞我眼, 爲恩愛奴. 一角大仙, 因著色故, 頸騎□女) ; 耳不聽聲(鼓樂歌笑, 聞生惑著, 五百仙人, 聞女歌聲, 皆失禪定) ; 鼻不受香(種種香氣, 動諸結使, 愛蓮華香, 池神訶責) ; 口不味味(沙彌味酪, 爲酪中蟲. 何況貪食酒肉蔥□) ; 身離細滑(智論明術婆伽, 欲火內發, 燒身爲灰) ; 意不妄念(楞嚴云 : 縱滅一切見聞覺知, 內守幽閑, 猶爲法塵分別影事. 惟無念三昧經云 : 人生世間, 所以不得道者, 但坐思想穢念多故. 一善念者, 得善果報. 惡念者, 得惡果報. 如響應聲, 如影隨形, 若攝念者, 心不放逸). 內無爲者, 數息相隨, 止觀還淨(此名六妙門 : 一數息, 二隨息, 三止, 四觀, 五還, 六淨). 經又問曰 : 現有所念, 何以無爲? 答 : 身口爲戒, 意向道行. 雖有所念, 本趣無爲也. 無行經云 : 觀身畢竟無, 觀受內外空, 觀心無所有, 觀法但有名. 古德云 : 見聞覺知本非因(見色聞聲, 覺香味觸, 心知六塵), 當體虛玄絶妄眞, 見相不生癡愛業, 洞然全是釋迦身. 無機子復述短頌普勸 : 人間壽短, 地獄苦長, 惡須日息, 善要時揚. →931

【六喩】秦金剛云 : 一切有爲法, 如夢幻泡影, 如露亦如電, 應作如是觀. 初·喩夢者, 寐中神游也. 列子分六夢 : 一·正夢(平居自夢), 二·愕夢(驚愕而夢), 三·思夢(思念而夢), 四·寤夢(覺而道之而夢), 五·懼夢(恐懼而夢), 六·喜夢(喜悅而夢). 周禮占六夢之吉凶. 善見律, 明四種夢 : 一·四大不和夢, 夢見山崩飛騰虛空, 或見虎狼獅子賊逐 ; 二·先見故夢, 晝見白黑及男女相, 夜剋夢見 ; 三·天人與夢, 若善知識, 天人示善得善, 若惡知識, 示惡得惡 ; 四·想心故夢, 前身修福, 今感吉夢. 先世造罪, 今感凶夢. 石壁法師釋夢喩云 : 如有一人(眞如一心), 忽然睡著(不覺無明忽起), 作夢(最初業識相)見(轉識相)種種事(現識相), 起心分別(六□初智相), 念念無間(二相續相). 於其違順, 深生取著(三執取相), 爲善爲惡, 是親是疏(四計名字相), 於善於親, 則種種惠利 ; 於惡於疏, 則種種□損(五起業相). 或有報恩受樂, 或有報怨受苦(六業計苦相). 忽然覺來, 上事都遣(覺唯心故, 佛如夢覺, 如蓮華開). 釋籤辨夢三觀云 : 如於夢中, 修因得果, 夢事宛然, 卽假也. 求夢不可得, 卽空也. 夢之心性, 卽中也. 止觀云 : 若體知心性非眞·非假, 息緣眞假之心, 名之爲正. 諦觀心性非空·非假, 而不壞空假之法. 若能如是照了, 則於心性通達中道, 圓照三諦. 二·喩幻者, 楞伽云 : 如工幻師, 依草木瓦石作種種幻. 起一切衆生若干形色, 起種種妄想. 釋籤云 : □幻之名, 通於偏圓. 今從圓說, 一心三幻. 淨名記云 : 具如幻化, 俗同眞異, 一俗三眞. 指要立三種幻 : 以性奪修幻 ; 但理隨緣幻 ; 緣生無體幻. 故指要云 : 性本圓具, □發由熏, 以性奪修, 故修如幻. 又云 : 然此尙非但理隨緣之幻, 豈同緣生無體之幻? 方知如幻名同, 幻義各異. 三·喩泡者, 淨名疏云 : 上水□下水, 上水爲因, 下水爲緣, 得有泡起, 斯須卽無. 四·喩影者, 顔氏家訓云 : 影字, 當爲光景之景. 凡陰景者, 因光而生, 卽謂景也. 尙書云惟景響. 晉葛洪字苑, 傍加□於景切. 梵云頻婆帳, 此云身影. 淨名疏云 : 有物遮光, 則有影現. 物異影異, 物動影動. 無明行業, 遮理智光, 則有三事, 報身影現業異, 從生至死, 流動非一. 五·喩露者, 大戴禮云 : 露, 陰陽之氣也. 夫陰氣勝, 則凝爲霜雪. 陽氣勝, 則散雨露. 朝陽□照, □露卽晞, 人生處世, 奄忽何期? 六·喩電者, 經律異相明四電師. 或云電是龍瞬眼生光. 五經通義曰 : 電, 雷光也. 顧凱之曰 : 電, 陰陽相觸爲雷電. 經取疾速之象, 令悟無常之法. 性通達者, 當起信志. (此釋六種能喩)其所譬法, 今述頌曰 :

世界變成如幻化, 受想行起似浮泡 ; 法塵緣慮同觀影, 身似露珠垂樹梢 ;

過去□思事若夢, 現前如電耀荒郊 ; 須知畢竟常空寂, 自是無端與物交. →932

【六輪】本業瓔珞經云 : 鐵輪十信位, 銅輪十住位, 銀輪十行位, 金輪十向位, 琉璃輪十地, 摩尼輪等覺·妙覺. →933

【七華】維摩經云 : 無漏法林樹, 覺意淨妙華. 天台釋云 : 覺意, 卽七覺支(一擇法, 二精進, 三喜, 四除, 五捨, 六定, 七念). 七覺調停, 生眞智因華. 故智論云 : 無學實覺, 此七能到, 故以爲華. 又云 : 定水湛然滿, 布以七淨華. 天台釋云 : 一·戒淨(是正語業命), 二·心淨(是精進念定), 三·見淨(是正見正思惟), 四·斷疑淨(是見道), 五·分別淨, 六·行淨(是修道), 七·涅槃淨(是無學道). 又涅槃云 : 譬如有人, 而有七子, 是七子中, 一子遇病. 父母之心非不平等, 然於病者心則偏重. 章安釋云 : 或以七方便根性爲七子, 謂人天二乘三敎菩薩. 是七子中, 有起過者, 心則偏重. 又智論云 : 智度大道佛善來, 智度大道佛窮底, 智度相義佛無□, 稽首智度無子佛. 古人立四義釋無子 : 一者無等, 一切衆生, 無與佛等. 二云無□, 佛是法王, 於法自在. 三云無子, 復有二義 : 一者就理, 佛能體悟無生眞理, 名爲無子 ; 二者就事, 如來生死種子已盡, 故名無子. 四者無子亦有二義 : 一者般若名爲佛母, 母有七子, 謂佛·菩薩·及□支佛, 幷四果人. 此七子中, 佛最居長, 故云無子 ; 二者無明蔽中, 無有智慧種子, 故云無子. →934

【八筏】郭璞云 : 水中비筏. 功德施論云 : 如欲濟川, 先應取筏, 至彼岸已, 捨之而去. 智論引筏喩經云 : 汝等若解我筏喩法, 是時善法宜應棄捨, 況不善法. 斯乃無所得之要術, □不凝滯於物矣. 故德王品曰 : 譬如有王(智論王喩魔王), 以四毒蛇盛之一□, 令人贍養, 若令一蛇生瞋□, 我當準法, □之都市. 其人怖畏, 捨□逃走. 王時復遣五□陀羅, 拔刀隨後. 一人藏刀, 詐爲親善. 其人不信, 投一聚落, 欲自隱匿. 旣入聚中, 不見人物, 卽便坐地. 聞空中聲云 : 今夜當有六大賊來. 其人恐怖, 復捨而去. 路値一河, 其水漂急. 卽取草木筏, 截流而去. 旣達彼岸, 安隱無患. 菩薩亦爾, 聞涅槃經, 觀身如□, 四大如蛇, 五□陀羅卽是五陰, 詐親卽貪愛, 空聚卽六入, 六賊卽外六塵, 河卽煩惱, 筏卽道品(智論云 : 筏是八正道), 到於常樂涅槃彼岸. 又喩八輪. 正理論云 : 如世間輪, 有輻□輞. 八支聖道, 似彼名輪 : 正見·正思惟·正勤·正念似輻, 正語·正業·正命似□, 正定似輞. 三事具足, 可乘轉於通衢也. →935

【九喩】方等如來藏經, 佛爲金剛藏菩薩, 說一法九喩, 具有十文. 經云 : 我以佛眼, 觀一切衆生. 諸煩惱中, 有佛智眼, 有如來身, 結跏趺坐, 儼然不動, 下有九□長行偈頌(寶性論, 佛性論, 具釋, 圭山疏引, 今略錄示). 一偈云, 譬如萎變華(論云 : 貪煩惱亦爾, 初樂後不樂), 其華未開敷, 天眼者觀見, 如來身無染(此法身體). 二云, 譬如巖樹蜜(說一味法), 無量蜂圍繞(論云 : 群蜂爲成蜜, 瞋心齧諸人), 善方便取者, 先除彼衆蜂. 三云, 譬如彼粳糧(說種種法), □禾會未除蕩(論云 : 如是癡心纏, 不見內堅實), 貧者猶賤之, 謂爲可棄物. 四云, 如金在不淨(眞如不變), 隱沒莫能見(論云 : 增上貪瞋癡. 圭山云 : 上三種子, 今喩□顯現行, 發身口意, 造一切業, 故云增上), 天眼者乃見, 卽以告衆人. 五云, 譬如貧人家(根本無明無覆無記, 未有愛惡之相, 名無明住地), 內有珍寶藏(法身爲萬德所依), 王旣不知見, 寶復不能言. 六云, 譬如菴羅果(此喩見惑), 內實不毁壞(報化身佛性), 種之於大地, 必成大樹王. 七云, 譬如持金像(出纏法身), 行詣於他方, □以穢弊物(此喩思惑), 棄之於曠野. 八云, 譬如貧女人, 色貌甚醜陋(喩八不淨地垢), 而懷貴相子, 當爲轉輪王(喩成報身). 九云, 譬如大冶鑄, 無量眞金像(喩成化身), 愚者自外觀, 但見焦黑土(八九十淨地諸垢). 又魏譯金剛云 : 一切有爲法, 如星□燈幻, 露泡夢電雲, 應作如是觀. 彌勒頌曰 : 見相及於識, 器身受用事 ; 過去現在法, 亦觀未來世. 論釋曰 : 譬如星宿, 爲日所映, 有而不現. 能見心法, 亦復如是(此譬見分). 又如目有□, 則見毛輪等色, 觀有爲法, 亦復如是, 以顚倒見故(此譬相分, 大雲釋曰 : 此喩若執在意, 見實我法, 此□配在第七, 以常行故. 圭山云 : 旣在第七, 卽知是見分. 毛輪喩我法, 我法卽第七家, 相分是第八也). 又如燈, 識亦如是, 依止貪愛法住故(此喩識體). 又如幻, 所依住處, 亦復如是, 以器世間種種差別, 無一體實故(此譬器). 又如露, 身亦如是, 以少時生故(此譬身). 又如泡, 所受用事亦如是, 以受想因三法不定故(此喩受用事故). 又如夢, 過去法亦如是, 以惟念故(此喩過去法). 又如電, 現在法亦如是, 以刹那不住故(譬現在法). 又如雲, 未來法亦如是, 以於子時阿梨耶識, 爲一切法爲種子根本故(此譬未來). →936

【十寶】光明經云 : 我當安止住於十地, 十種珍寶以爲脚足. 天台釋云 : 珍寶者, 十地因可貴, 諸地卽是珍寶也. 脚足者, 十地是果家之基, 故言脚足. 又十度, 是十地之脚足. 於餘功德, 非爲不修, 隨力隨分. 正以檀爲初地之足, 檀足若滿, 得入初地, 乃至智度足滿, 得入十地. 又如法華十喩況勝, 文見彼經. →937

【離□】此云書. 釋名曰 : 書, 庶也, 紀庶物也. 春秋左傳序云 : 大事書之於策, 小事簡牘而已. 文選註云 : 大竹名策, 小竹名簡, 木板名牘. 尙書序云 : 伏羲神農皇帝之書, 謂之三墳, 言大道也. 少昊□頊高辛唐虞之書, 謂之五典, 言常道也. 世歷明三古, 伏羲爲上古 ; 文王爲中古 ; 孔子爲下古. 司馬遷史記辨六宗 : 一·陰陽, 使人拘而多所畏 ; 然其序四時之大順, 不可失也. 二·儒者, 博而寡要, 勞而少功, 是以其事難盡從 ; 然其序君·臣·父·子之禮, 不可易也. 三·墨者, 儉而難遵, 是以其事不可□循 ; 然其强本節用, 不可廢也. 四·名者, 使人儉而善失眞 ; 然其正名實, 不可不察也. 五·法者, 嚴而少恩 ; 然其正君·臣·上·下之分, 不可改矣. 六·道德者, 使人精神專一, 動合無形. 其爲術也, 明陰陽之大順, 采儒墨之善要, 與時遷移, 應物變化, 立俗施事, 無所不宜. 指約而易操, 事少而功多. 班固漢書明九流 : 一·儒流, 順陰陽, 陳敎化, 述唐虞之政, 宗仲尼之道焉. 二·道流, 守弱自卑, 陳堯舜揖讓之德, 奉周易之謙恭也. 三·陰陽流, 順天歷象, 敬受民時矣. 四·法流, 明賞勅法, 以順禮制耳. 五·名流, 正名列位, 言順事成矣. 六·墨流, 淸廟宗祀, 養老施惠也. 七·縱橫流, 謂受明使, 專對權事焉. 八·雜流, 兼儒墨之銓, 含名法之訓, 知國大體, 事無不貫矣. 九·農流, 勸勵耕桑, 備陳食貨耳. 彌天云 : 史遷六氏, 道家爲先 ; 班固九流, 儒宗爲上. →938

【悉曇章】西域悉曇章本, 是婆羅賀磨天所作. 自古□今, 更無異書. 但點□之間, 微有不同. 悉曇, 此云成就所生. 悉曇章是生字之根本, 說之爲半, 餘章文字具足, 說名爲滿. 又十二章, 悉名爲半, 自餘經書記論爲滿, 類如此方. 由三十六字母, 而生諸字. 澤州云 : 梵章中, 有十二章, 其悉曇章以爲第一, 於中合五十二字. 悉曇兩字, 是題章總名, 餘是章體, 所謂惡阿乃至魯流盧樓. →939

【毗伽羅】章安疏曰 : 此云字本. 河西云 : 世間文字之根本, 典籍音聲之論. 宣通四辯, 訶責世法, 讚出家法. 言詞淸雅, 義理深邃. 雖是外論, 而無邪法, 將非善權大士之所爲也. 故以此論, 喩方等經. 三藏傳云 : 其音不正, 正云毗耶□剌□(女感切). 此□爲聲名記論, 以其廣紀諸法能詮, 故名聲名記. 成劫初, 梵王說百萬頌. 住劫初, 帝釋略爲十萬頌. →940

【攝拖苾□】此云聲明. 西域記云 : 開蒙誘進, 先遵十二章. 七歲之後, 漸授五明大論. 言五明者, 一曰聲明, 釋□訓字, 詮目流別 ; 二工巧明, 伎術機關, 陰陽□數 ; 三醫方明, 禁□閑邪, 藥石針艾 ; 四因明, 考定正邪, 硏□眞僞(外道言論) ; 五曰內明, 究暢五乘因果妙理. 大般若云 : 五地菩薩覺五明. 此內五明也. 外五明者, 前四明同, 五曰符印. →941

【韋陀】亦名吠陀. 此云智論 ; 知此生智, 卽邪智論. 亦□無對. 舊云毗陀, 訛也. 韋陀有四 : 一·阿由, 此云方命, 亦曰壽, 謂養生繕性. 二·殊夜, 謂祭祀祈禱. 三·婆磨, 謂禮儀占卜, 兵法軍陣. 四·阿達婆, 謂異能技數, 禁□醫方. 索隱引摩□伽經云 : 初人名梵天, 造一韋陀. 次有仙名白淨, 變一有四 : 一名讀誦, 二名祭祀, 三名歌詠, 四名禳災. 次名弗沙, 有二十五弟子, 各一韋陀, 能廣分別. 或云韋陀是符檄. 漢書高紀曰 : 檄以木簡爲書, 長尺二寸, 用徵召也 ; 其有急事, 則加鳥羽揷之, 示疾速也. →942

【□路瑟□】或□樓. 謂北方邊處人書. →943

【僧□論】正云僧企耶. 此云數術, 又□數論. 輔行云 : 迦毗羅說經十萬偈, 名僧□論. 用二十五諦, 明因中有果, 計一爲宗. 言二十五諦者, 一者從冥初生覺, 過八萬劫前, 冥然不知. 但見最初中陰初起, 以宿命力□憶想之, 名爲冥諦, 亦云世性. 謂世間衆生, 由冥初而有, 卽世間本性也. 亦曰自然, 無所從故. 從此生覺, 亦名爲大, 卽中陰識也. 次從覺生我心者, 此是我慢之我, 非神我也, 卽第三諦. 從我心生色聲香味觸, 從五塵生五大, 謂四大及空. 塵細大□, 合塵成大, 故云從塵生大. 然此大生, 多少不同. 從聲生空大 ; 從聲觸生風大 ; 從色聲觸生火大 ; 從色聲觸味生水大 ; 五塵生地大. 地大藉塵多故, 其力最薄 ; 乃至空大藉塵少故, 其力最强. 故四輪成世界, 空輪最下, 次風, 次火, 次水, 次地. 從五大生十一根, 謂眼等根, 能覺知故, 故名爲根, 名五知根. 手足口大小遺根, 能有用故, 名五業根. 心平等根, 合十一根. 心能□緣, 名平等根. 若五知根, 各用一大. 謂色塵成火大, 火大成眼根, 眼根還具色, 空塵成耳根, 耳根還聞聲 ; 地成鼻, 水成舌, 風成身, 亦如是. 此二十四諦, 卽是我所, 皆依神我, 名爲主諦. 能所合論, 卽二十五. →944

【衛世師】正云□□(所皆切). 此云無勝. 優樓僧□, 計六□造, 但眼根火多, 乃至身根風多. 文見金七十論. 輔行云 : 優樓僧□, 此云休留仙. 其人晝藏山谷, 以造經書. 夜則遊行, 說法敎化. 猶如彼鳥, 故得此名, 亦名服足. 其人在佛前八百年出世, 亦得五通, 說論十萬偈, 名衛世師. →945

【勒沙婆】此云苦行. 以算數爲聖法, 造經十萬偈, 名尼乾子. 此三仙說, 無漏盡通, 故唯五通. 宗鏡云 : 迦毗羅計因中有果 ; 僧□計因中無果 ; 勒沙婆計因中亦有果, 亦無果. →946

【毗世】此云勝異論. 卽六句義, 於實句中有九法, 地水火風空時方等. 計積極微以成器世間, 此外道計極微常住不滅. →947

【尼羅蔽茶】西域記云 : 唐言靑藏, 記言書事, 各有司存. 史誥總稱, 謂尼羅蔽茶. 善惡見擧, 災祥備著. 前漢書明劉歆七略 : 輯略, 輯與集同, 師古曰 : 謂諸書之總要 ; 六藝略, 六經也 ; 諸子略 ; 詩賦略 ; 兵書略 ; 術數略, 占卜之書 ; 方技略, 醫藥之書. 說苑明人臣之行, 有六正六邪 : 一者萌兆未現, 見存亡之機, 名爲聖臣. 二者進善通道, 功歸於君, 名爲大臣. 三者卑身進賢, 稱古行事, 以勵主意, 名爲忠臣. 四者明察畢見, 終無憂患, 名爲智臣. 五者守文奉法, 飮食廉節, 名爲貞臣. 六者國家昏亂而不諭, 犯主嚴顔, 言主之過, 身死國安, 名爲直臣. 阮瑀論通士, 以四奇高人, 必有四難之思 : 言多方者, 中難處也 ; 術饒津者, 要難求也 ; 意弘博者, 情難足也 ; 性明察者, 下難事也. 阮瑀論質士, 以四短遣人, 必有四安之報 : 少言詞者, 政不煩也(孟僖所以不能答郊勞也) ; 寡知見者, 物不擾也(慶氏所以困相鼠也. 左傳云 : 齊慶封來聘, 叔孫與慶食不敬, 爲賦相鼠, 亦不知也) ; 專一道者, 思不散也 ; 混□□者, 民不備也. →948

【路伽耶】應法師譯云順世, 本外道縛摩路迦也. 天台曰 : 此云善論, 亦名師破弟子. 慈恩云 : 此□惡對答, 是順世者, 以其計執, 隨於世間之情計也. 劉□云 : 如此土禮義名敎. →949

【逆路伽耶陀】應師云 : 逆路底迦. 此云左世. 天台曰 : 此惡論, 亦名弟子破師. 慈恩云 : 此□惡徵問. 左道惑世, 以其所計, 不順世間故也. 劉□云 : 如此土莊老玄書. 故楊雄斥老子曰 : 槌提仁義, 絶滅禮學, 吾無取焉. 斥莊子曰 : 齊生死, 同富貴, 等貴賤, 其有懼乎. 然此半滿兩乘, 東夏偏弘. 邪正二敎, 西域各習. 世尊預鑒, 以誡學焉. 故十誦云 : 好作文誦, 莊嚴章句, 是可怖畏, 不得作. 五分云 : 爲知差次會等學書, 不得爲好廢業, 不聽卜相, 及問他吉凶. 四分開學誦學書, 及學世論, 爲伏外道故. 雜法中, 新學比丘開學算法. 智論云 : 習外典, 如以刀割泥, 泥無所成, 而刀自損. 言內外典者, 二敎論云 : 救形之敎稱爲外, 濟神之典號爲內. 又智度有內外兩經 ; 仁王辨內外二論 ; 方等明內外兩律 ; 百論言內外二道. 通源記簡兩重內外 : 一約域, 二約敎. 約域, 卽以世間爲內, 出世爲外. 約敎, 卽以治心爲內, 治身爲外. 是則儒道之敎, 縱曰治心, 且無出世之理, 俱屬域內. 釋氏之敎, 雖有治身, 亦爲出世之因, 俱屬域外. 梁陳留處士阮孝緖, 字士宗, 撰七錄十二卷 : 一·經典, 二·傳說, 三·子兵書, 四·文集, 五·術伎. 此五名爲內篇. 六·佛法, 七·仙道. 此二名爲外篇. 南山以佛道爲方外之篇, 起於是矣. 莊子大宗師, 孔子曰 : 彼游方之外者也, 而丘游方之內者也. 通源記問 : 彼旣以道爲外, 今何判屬內耶? 答 : 彼且以神仙道德之說, 非如周孔治世之敎, 名爲外篇. 今以佛敎望之, 其實域內之談耳. 言儒敎者, 范曄云 : 碩德爲儒. 楊雄云 : 通天地人曰儒. 孔子姓孔名丘, 字仲尼, 魯國鄒邑平昌闕里人. 爲魯司寇, 自衛反魯, 刪詩書, 定禮樂, 修春秋, 贊易道, 以六經爲敎也. 言道敎者, 隨書經籍志云 : 蓋萬物之奧, 聖人之□也. 老子姓李名耳, 字伯陽, 諡曰聃, 楚苦縣□鄕曲仁里人. 爲周守藏室之吏. 西入流沙, 爲函谷關吏尹喜, 說五千言, 卽道德二經爲敎也. 言釋敎者, 老子西昇經云 : 吾師化游天竺, 善入泥洹. 符子云 : 老子之師, 名釋迦文. 釋迦所說之法, 謂之釋敎. 後漢郊祀志云 : 佛敎以修善慈心爲主, 不殺生類, 專務淸尙. 又以人死, 精神不滅, 隨復受形, 所行善惡, 後生皆有報應. 所貴行善以練其精神, 練而不已, 以至無生, 而得爲佛也. 有經書數千卷, 以虛無爲宗, 包羅精□(七胡切), 無所不統. 善爲宏闊勝大之言, 所求在一體之內, 所明在視聽之表, 玄微深遠, 難得而測. 故王公大人, 觀生死報應之際, 無不□然自失也. 寶王論曰 : 三敎之理, 名未始異, 理未始同. 且夫子四絶中一無我者, 謙光之義, 爲無我也. 道無我者, 長而不宰, 爲無我也. 佛無我者, 觀五蘊空, 爲無我也. 上二敎門, 都不明五蘊, 孰辨其四諦? 六度萬行, 聖賢階級, 蔑然無聞. 但和光同塵, 保雌守靜, 旣慈且儉, 不敢爲天下先, 各一聖也, 安用商□其淺深歟? 三敎無我明矣! 弘明集云 : 秦景西使, 摩騰東來, 道暢皇漢之朝, 訓敷永平之祀. 竺法蘭之入洛, 康僧會之游吳. 顯舍利於南國, 起招提於東都. 南山云 : 自敎法東漸, □涉□(烏瓜切)隆, 三被屛除, 五遭拜伏. 此非休明之代, 乃是暴虐之君, 故使布令, 非經國之謨 ; 乖常, 致良史之□. 事理難反, 還習舊津. 初東晉成帝咸康六年, 庾□輔政, 帝在幼沖, 爲帝出詔, 令僧致拜. 時尙書令何充·謝廣等, 建議不合拜. 往反三議, 當時遂寢. 安帝元初中, 太尉桓玄, 上書令拜. 尙書令桓謙·中書王謐等, 抗諫曰 : 今沙門雖意深於敬, 不以形屈爲禮. 迹充率土, 而趣超方內. 是以外國之君, 莫不降禮. 良以道在則貴, 不以人爲輕重. 尋大法東流, 爲日諒久. 雖風移政變, 而弘之不易. 豈不以獨絶之化, 有日用於陶漸, 淸約之風, 無時害於隆平者乎? 玄又致書遠法師, 遠著沙門不敬王者論五篇, 其事由息. 及安帝返政, 還崇信奉. 有宋劉氏, 雖孝武大明六年, 暫制拜君, 尋依先政. 中原元魏太武眞君七年, 道士寇謙·司徒崔皓, 讒於佛法. 帝然之. 遂滅佛法. 逃僧梟斬. 後延曇始, 頂禮悔過, 廢經五載, 帝被□疾, 遂誅崔氏, 還興佛法. 自晉失御中原, 國分十六, 斯諸僞政, 信法不虧. 唯赫連□□, 據有夏州, 兇暴無厭, 以殺爲樂. 背像背上, 令僧禮之. 後爲天震而死. 及葬, 又震出之. 其子昌襲位, 破長安, 滅佛法, 逢僧斬戮. 沙門曇始, 被刀不傷, 因爾改心. 尋爲北朝後魏所滅. 周武帝初信佛法, 後納道士張賓, 及前僧衛元嵩之讒, 將除佛敎. 安師著二敎論, 抗元九流之敎, 敎止其身, 名爲外敎. 三乘之敎, 敎靜其心, 名爲內敎. 老非敎主, 易謙所攝. 帝聞之, 存廢理乖, 遂雙除屛. 不盈五載, 身歿移隋. 煬帝嗣錄, 改革前朝. 雖令致敬, 僧竟不屈. 唐祖太武出沙汰佛道詔. 太宗制拜君親勅, 威秀·道宣等上表, 及臣僚書, 國議不行. 武宗會昌五年, 道士劉玄靜·趙歸眞, 非毁釋氏, 沙汰佛寺. 六年帝崩. 宣帝立, 復佛寺, 誅劉玄靜毁罪. 通源記云 : 或責梁武崇佛, 卒有侯景之敗者 ; 蓋不知業通三世, 因緣會遇報還受之義. 故文中子曰 : 詩書盛而秦世滅, 非仲尼之罪也 ; 玄虛長而晉室亂, 非老莊之罪也 ; 齋戒修而梁國亡, 非釋迦之罪也. 此說明矣(吳書云 : 吳主問三敎, 尙書令□澤對曰 : 孔老設敎, 法天制用, 不敢違天 ; 佛之設敎, 諸天奉行). →950

【卍】熏聞曰 : 志□纂要云 : 梵云室利靺□. 此云吉祥海雲. 如來胸臆有大人相, 形如[□+□+□]字, 名吉祥海雲. 華嚴音義云 : 案卍字, 本非是字. 大周長壽二年, 主上權制此文, 著於天樞, 音之爲萬, 謂吉祥萬德之所集也. 經中上下, 據漢本總一十七字, 同呼爲万. 依梵文, 有二十八相云云. →951

【[□+□+□]】苑師云 : 此是西域万字, 佛胸前吉祥相也. →952

【[&8142]】[&8142]音万, 是吉祥勝德之相, 由髮右旋而生, 似[&8142]字, 梵云塞縛悉底迦. 此云有樂. 有此相者, 必有安樂. 若卍·[&8E64]·萬·万字, 是此方字. 宋高僧傳明□譯四例 : 一·□字不□音, 諸經□詞是也 ; 二·□音不□字, 如華嚴中[&8E64]字是也, 以此方万字□之, 而字體猶是梵書 ; 三·音字俱□, 經文是也 ; 四·音字俱不□, 西來梵夾是也. →953

【[&81D1]】章安疏云 : 言伊字者, 外國有新舊兩伊. 舊伊橫□, 斷絶相離, 借此況彼. 橫如烈火, □如點水, 各不相續. 不橫, 不同烈火. 不□, 不同點水. 應如此方草下字相. 細□相連, 是新伊相. 舊伊可譬昔敎三德, 法身本有. 般若修成, 入無餘已, 方是解脫, 無復身智. 如□點水, 縱而相離. 又約身約智, 分得有餘解脫. 橫一時有, 三法各異, 如橫烈火, 各不相關. 新伊者, 譬今敎三德. 法身卽照, 亦卽自在. 名一爲三, 三無別體, 故不是橫. 非前非後, 故是非縱. 一卽三, 如大點 ; 三卽一, 如細□. 而三而一, 而一而三. 不可一三說, 不可一三思, 故名不可思議者. 不可思議者, 卽非三非一, 名□密藏, 如世伊字. 谷響云 : 西方字有新舊, 亦猶此土之篆隷也, 莫不以篆爲舊, 以隷爲新. →954

【殺三摩娑】此云離合. 欲顯三點非縱橫相, 當示修性有離合法. 三道至迷, 理性之法法圓具 ; 二因開悟, 修習之事事融通. 開則各離爲三, 對乃共合成一. 論此三點, 試開十門 : 初本文·二消名·三釋義·四定體·五示相·六究意·七判敎·八定位·九決疑·十指訛. 初本文者, 大經云 : 一切諸法本性自空. 亦用菩薩修習空故, 見諸法空. 起信論云 : 以知法性體無□貪, 隨順修行檀波羅蜜. 天台別行玄云 : 原此因果根本, 卽是性德緣了也. 此之性德本自有之, 非適今也. 又云 : 以此二種方便修習, 漸漸增長, 起於毫末, 得成修德合抱大樹. 荊溪不二門云 : 性德祗是界如一念. 此內界如, 三法具足 ; 性雖本爾, 藉智起修. 此皆修性之明文. 大經云 : 解脫之法, 亦非涅槃 ; 如來之身, 亦非涅槃 ; 摩訶般若, 亦非涅槃. 章安涅槃玄釋 : 文云法身亦非, 那可單作三身釋大? 文云解脫亦非, 那可單作三脫釋滅? 文云般若亦非, 那可單作三智釋度? 故知單釋非今經意. 三德中各各求, 皆不可得 ; 三法合求, 亦不可得. 智者妙玄云 : 此之妙行, 與前境智, 一而論三, 三而論一. 荊溪云 : 又了順修對性, 有離有合. 離謂修性各三, 合謂修二性一. 永嘉云 : 偏中三, 應須簡. 一·有般若, 無解脫法身 ; 二·有解脫, 無法身般若 ; 三·有法身, 無解脫般若. 有一無二故不圓, 不圓故非性. 又, 偏中三, 應須揀. 一·有般若解脫, 無法身 ; 二·有解脫法身, 無般若 ; 三·有法身般若, 無解脫. 有二無一故不圓, 不圓故非性. 圓中三, 應須具. 一·法身不癡卽般若 ; 般若無著卽解脫 ; 解脫寂滅卽法身(二三例爾). 此皆離合之本文. 二·消名者, 修謂立行進趣, 起正助之二因 ; 性謂本自體性, 卽界如之一念. 凡夫迷故, 從眞起妄, 猶鏡塵□. 緣了之明性自存, 故具理性之德. 行人悟故, 背塵合覺, 似鑑□磨, 姸醜之影像遂現, 故有修成之德. 三·釋義者, 離合之法, 南屛法師嘗立三義, 以伸明之 : 一·離是各也, 離謂修性各三 ; 合是共也, 合謂修二性一. 二·離乃開也, 約性□開 ; 合乃對也, 對修方合. 三·離卽與義, 與而言之, 一性本具於二修, 二修常卽乎一性 ; 合卽奪義, 理卽雖具緣了, 奪而言之, 由不發心, 未曾加行, 故性緣了, 祗名正因. 二修雖具法身, 因智照故, 但名了因. 由起行故, 合名緣因. 四·定體者, 欲示離合敎相, 須劾修性法體, 良以若性若修, 皆以三千總相以爲其體. 故起信云 : 心眞如者, 卽是一法界大總相法門體, 所謂心性不生不滅 ; 心雖本眞, 不覺起妄. 經云 : 心如工□師. 造種種五陰, 一切世間中, 無不從心造. 由此無明爲緣, 成衆生法. 維摩詰言 : 譬如幻師見所幻人, 菩薩觀衆生爲若此. 由悟斯理, 故有佛法. 法華云 : 唯佛與佛, 乃能究盡諸法實相. 而此三法, 旣互具於三千, 亦各攝乎百界. 體其本寂, 乃名理具 ; 照於起心, 則名事造 ; 修性雖二, 三千體一. 故妙樂云 : 祗緣理一, 是故修性相對離合. 五·示相, 孤山顯性錄示離相曰 : 一家修性正義, 卽約玄文前三妙也. 境卽性三, 智卽智三, 行卽行三. 行之所階, 卽有諸位. 若至初住, 名隨分果, 則分證三法也 ; 若就合說, 卽合性爲一, 合修爲二. 合理性三爲一正因, 法身德也 ; 合智三爲一了因, 般若德也 ; 合行三爲一緣因, 解脫德也. 故開雖具九, 九只是三, 三九雖殊, 其理常一. 今詳此說, 文會義便, 以釋離義. 文會釋籤 : 境卽理性三德, 智卽三德之解, 行卽三德之觀. □明合義, 文會釋籤 : 一謂涅槃, 三謂三德. 言義便者, 離合旣是迷悟, 與奪當在住前. 若至初住, 修性一合, 無復分張, 奚論與奪之別歟! 二四明指要□云 : 如光明玄十種三法, 采取經論修性法相, 故具離合兩說. 如三德三寶, 雖是修德之極, 義必該性 ; 三身三智, 文雖約悟, 理必通迷 ; 三識三道, 旣指事卽理, 必全性起修. 此六豈非修性各三? 三因, 旣以一性對智行二修 ; 三菩提·三大乘·三涅槃, □以一性對證理起用二修. 此四豈非修二性一? 今謂修性一門, 本依智行二妙. 對境妙在迷之理, 相對與奪, 而論離合, 十種三法乃顯. 果人所證三德, □屬於悟, 棄親本文, 遠取他部, 此迷文矣. 又, 山家離合, 大有二義 : 一·約修性相成, 在性則全修成性, 性自有三. 起修則全性成修, 修自具三. 二·約修性相對, 離謂修性各三, 合謂修二性一. 今用修性各三, 而解修六性三, 此混相成相對之門, 復亂六法九法之數, 斯皆義焉! 三·淨覺雜編云 : 予嘗有文心解, 具引玄籤注之, 大意與孤山不異(說離同也). 但取境智行三, 圓對三德(此說合異). 故雜編云 : 如三身中, 法身可解, 報卽般若, 應卽解脫. 三般若中, 實相卽法身, 觀照卽般若, 文字卽解脫. 三解脫中, 性淨卽法身, 圓淨卽般若, 方便淨卽解脫. 此似合掌合矣, 亦如川字合焉. 若以性·德·緣了, 歸修報應. 修中法身, 合性正因, 此失與奪之義, 又違金□, 故性·緣了, 同名正因. 四·南屛斷於離合, 大有四種 : 一者三一. 釋籤云 : 一謂涅槃, 三謂三德. 二者三六, 金□本有三種, 三理元□, 達性成修, 修三亦□, 離雖有六, 合則但三. 三者三九, 離謂修性各三(此成九法), 合謂修二性一(此成二法). 四者性九修十八, 如光明夢見金鼓之文. 今謂三一三九, 是離合之正義. 修三性三, 屬全性以起修, 非對辨於離合. 五·先稟淸辨老師, 嘗分二義 : 一·修性各論離合, 二·修性對論離合. 且各論者, 如金□云 : 本有三種, 三理元□, 此乃在性, 則全修成性. 性自離九, 自合成三, 達性成修, 修三亦□, 此乃起修, 則全性成修. 修亦離九, 亦合成三. 斯約橫論兩重離合. 若對論者, 如釋籤云 : 離謂修性各三, 性無所移, 修常宛爾, 故有九法. 合謂修二性一, 此約功力, 與奪, 相對論合. 性中緣了無功, 斥爲一性, 修德法身受熏, 奪名二修. □約□論一番離合. 六·究意者, 今宗示此離合之法, 爲顯法體不思議故, 何哉? 雖論合三爲一, 一不定一, 一自常三 ; 雖示離一爲三, 三不定三, 三自常一. 故章安曰 : 橫之彌高, □之彌廣, 會之常分, □之常合. 七·判敎者, 如金□云 : 論生兩敎, 似等明具, 別敎不詮種具等義, 非此可述. 故別佛性, 滅九方見. 圓人則達九界三道, 卽見圓伊三德體□. 別敎不談乎種具, 遂說修性之縱橫. 圓宗由示於體□, 故演修性之離合. 此顯共而不雜, 復彰離亦不分. 八·定位者, 敎旣唯圓, 位須簡濫. 初局住前, 二通初後, 三示極果. 初·局住前者. 不二門云 : 如鏡本來具三, 依理生解, 故名爲智. 智解導行, 行解契理. 初住旣三法相符, 與奪離合, 局住前也. 二·通初後者. 顯性錄云 : 一家緣了之位, 深淺與奪, 非止一途. 若法華壽量疏文 : 則住前通是緣因, 初住眞正顯了, 乃是了因. 以約聲聞聞經得記, 卽入初住. 此約眞似分緣了. 若藥草喩疏 : 至於究竟, 名爲智三, 中間四卽, 悉爲行三. 以順經文, 究竟至於一切智故. 此以分極分緣了. 若法師品疏 : 道前眞如卽是正因 ; 道中眞如卽爲緣因, 亦名了因 ; 道終眞如卽是圓果. 記云 : 此以修德, 對彼正因. 正中緣了, 同成正因 ; 修中正因, 同成緣了. 又云 : 此以博地爲道前, 發心已後爲道中, 位分之爲二. 住前爲緣, 登住已去爲了. 此之三因, 該通一敎. 三·示極果者. 涅槃玄釋大滅度 : 文云法身亦非, 那可單作三身釋大? 文云解脫亦非, 那可單作三脫釋滅? 文云般若亦非, 那可單作三智釋度? 先達乃謂大滅度三, 旣各開九, 乃成離爲二十七法. 今謂章安玄云 : 雖一而三, 雖三而一 ; 雖復三一, 而非三一 ; 雖非三一, 而三而一, 不可思議, 攝一切法. 祖師爲顯三德圓融, 異乎縱橫□別, 後裔分析爲二十七法, 去道遠矣. 九·決疑者, 或人問曰 : 性中三法, 若起二修, 乃顯祗有一法. 安言合三爲一耶? 南屛釋云 : 祗一三德, 說有開合. 若從迷論, 則合三爲一 ; 若就悟言, 則起修爲二. 如身與臂, 縛則合爲一身, 解則開成三處. 先師解曰 : 終日隨緣雖起二修, 何妨性中終日不變. 所謂性無所移, 修常宛爾. 十·指訛者, 光明懺悔品 : 夢中見聞有二 : 一夢見金鼓, 二夢擊鼓聲. 見鼓又三 : 一·正見鼓(鼓體覩法身), 二·見鼓光(光智覩報身), 三·見光中佛(佛卽應身). 二·夢見擊鼓又爲三 : 一·見擊鼓, 二·出大音聲, 三·聲所詮辨(鼓是法身, □鼓合是報身, 擊出是應身). 舊謂夢見金鼓, 三身各三, 是性中九法. 夢見擊鼓, 是修中九法, 遂說三九二十七法. 新記斥曰 : 前文見鼓, 是法身之三, 卽境三也. 鼓光之三, 卽智三也. 見佛之三, 卽用三也. 今文但明能擊之人, 用智擊鼓, 何曾論於修性二十七法耶? 又如四明記曰 : 上鼓表三光三佛, 三祗是一三. 今對信相機智所觀, 合三爲一, 但名法身, 此乃修性融卽之明鑑. 學斯宗者, 當了世伊三點, 天主三目. 異別敎之縱橫, 建圓宗之離合. 顯修性之一致, 會生佛以同原. 絶思議之門, 非數量之法. 故淨名詞喪於毗耶, 釋迦言□於摩竭, 故名不思議之法矣. →955

【阿梨耶】起信云 : 以依阿梨耶識故, 說有無明, 不覺而起(一·業識相), 能見(二·轉識相), 能現(三·現識相), 能取境界, 起念相續, 故說爲意. 此明無明爲緣生三細, 號無明惑 ; 境界爲緣生六□(一·智相, 二·相續相, 三·執取相, 四·計名字相, 五·起業相, 六·業繫苦相), 名見思惑. 無明是根本惑, 障中道理, 當修中觀, 破此別惑. 見思是枝末惑, 障眞諦理, 當修空觀, 破此通惑. 通·別之惑如亡, 眞·中之理自顯. →956

【薩迦耶】□疏, 具云薩迦耶達利瑟致. 此云身見. 百法論疏云 : 謂於五蘊執我·我所, 一切見趣所依爲業. →957

【達梨舍那】此云見. 見有五種 : 一·身見(執我我所爲身見), 二·邊見(邊見隨身計斷常), 三·見取(見取執劣以爲勝), 四·戒取(戒取於非因計因), 五·邪見(邪見撥無因果法). 具此五種, 名曰見惑. 止觀云 : 見則見理, 見實非惑. 見理之時, 能斷此惑, 從解得名, 名爲見惑. 復次 : 見惑非但隨解得名, 亦當體受名, 稱之爲假. 假者, 虛妄顚倒, 名之假耳. 當知見惑, 乃有三種 : 一·俱生見, 二·推理見, 三·發得見. 一·俱生見者, 止觀云 : 五鈍何必是貪瞋, 如諸□動, 實不推理, 而擧敖□張□, 怒目自大. 底下凡夫, 何嘗執見? 行住坐臥, □起我心. 故知五鈍, 非無利也(記云 : 鈍中有利, 如□獸凡夫亦能起我, 我卽是利, 雖利屬鈍. 又云 : 底下之人雖起於利, 此利屬鈍, 從於鈍使背上而起). 二·推理見, 止觀云 : 今約位分之, 令不相濫, 未發禪來. 雖有世智推理辯聰, 見想猶弱, 所有十使, 同屬於鈍(記云 : 未得禪來, 縱起宿習, 所有煩惱, 及因見陰, 起於我見, 仍屬鈍使, 初果所斷, 凡夫共有, 冥伏在身, 障眞無漏. 若見諦理, 此惑自除. 故名此惑以之爲見, 故不同於禪後所起). 三·發得見, 止觀云 : 從因定發見, 見心猛盛, 所有十使, 從强受名, 皆屬於利(記曰 : 若諸外道, 由未見諦, 得禪定已, 雖斷鈍使, 仍未曾斷一毫見惑. 見惑現前, 故不同於未發禪來所有見惑, 及冥伏者, 是故不以八十八使中見惑爲例. 故八十八使義屬陰境攝). 略言三結, 廣說八十八使(今述頌曰 : 苦具十使集滅七, 身邊戒取三使無, 道諦但去身邊二, 上不瞋成八十八). 略言三結者, 一身見, 二戒取, 三疑使. 更加貪瞋, 名五下分. 如妙樂云 : 言下分者, 貪雖通上, 不是唯上. 瞋一唯下, 更不通上, 餘三□攝一切見惑. 今問 : 見通五利, 何故俱舍但言三結? 答 : 如論頌曰 : 攝根門故. 言根門者, 身見卽苦門. 戒禁取, 卽苦道二門. 疑通四門, 謂四諦也. 所言攝根者, 邊見依身見轉, 見取依戒禁轉, 邪見依疑轉, 故此三結, 卽攝五見. 問 : 見惑旣歷三界四諦, 安云餘三□攝一切見惑? 雖復通上, 而復牽下耶? 答 : 所迷之諦, 雖通三界, 能牽之惑, 正在欲界. 故云縱斷貪等至無所有, 由身見等還來欲界. 問 : 如妙玄云 : 斷見諦惑, 而復兼除四思. 未審何法爲思耶? 答 : 此以四趣之思, 爲四思也. 以妙玄因明因益, 是故凡位持戒, 則伏四趣之業. 初果修觀, 則斷四趣之思. 以俱生推見二思, 隨見落故, 乃曰兼除. 應知思惑乃有三種. 一·俱生思, 與形俱生, 如男女託胎, 妄於父母起愛惡心, 斯是邪思, 還歸見惑. 二·依見思. 止觀云 : 五利豈唯見惑, 何嘗無□欲耶(記云 : 利中有鈍, 如諸外道, 依於諸見而起瞋□)? 問 : 止觀云 : 若利中有鈍, 見諦但斷於利, 鈍猶應在? 答 : 準止觀云, 毗曇謂利上之鈍, 名背上使. 見諦斷時, 正利旣去, 背使亦去. 三·界繫思, 卽是三界九品思惑. 此名鈍使, 亦名事障, 號正三毒(俱生如杜牧云). 夫七情愛怒二者, 生而自能, 是二者, 性之根, 惡之端也. 乳兒見乳必拏, 求不得卽啼, 是愛與怒與兒俱生也. 問 : 五上分者 : 一掉擧(高擧, 是貪家等流), 二慢, 三無明, 四色染, 五無色染(由貪重故, 兩界別說). 何故上界而無疑耶? 答 : 疑隨見落, 故無此惑. 淨名疏以五蓋配四分, 貪欲瞋□, 睡疑屬癡(記云 : 由癡故睡, 由癡故疑), 掉散是我取(記云 : 以我取心, □起三毒, 故名掉散). 止觀云 : 掉有三種 : 一身掉, 身好游走, 諸雜戱謔, 坐不暫安. 二口掉, 好喜吟詠, 競爭是非, 無益戱論, 世間語言等. 三者心掉, 心情放逸, 縱意攀緣, 思惟文藝, 世間才技, 諸惡覺觀等, 名爲心掉. 此四各出二萬一千. 新華嚴云 : 貪行多者二萬一千, 瞋行多者二萬一千, 癡行多者二萬一千, 等分行者二萬一千, 了知如是悉是虛妄. 垂裕釋十纏是思惑 : 忿□曰瞋 ; 隱藏自罪曰覆 ; 意識昏迷曰睡 ; 五情暗冥曰眠 ; 嬉遊曰戱 ; 三業躁動曰掉 ; 屛處起罪不自羞曰無□ ; 露處起罪不羞他曰無□ ; 財法不能惠施曰□ ; 他榮心生熱惱曰嫉. 俱舍頌曰 : 纏八無□愧, 嫉□幷悔眠 ; 及掉擧昏沈, 或十加忿覆. 楞嚴明十習 : 一·□習(節疏云 : □習卽所發之業, 具足貪癡), 二·貪(卽是愛根本之數), 三·慢(恃己陵他, 高擧爲性), 四·瞋(熱惱居懷, 性不安隱故), 五·詐習(詐謂諂曲, 罔冒於他, 矯設異儀, 諂曲爲性), 六·□(□謂矯□, 心懷異謀, 多現不實, 矯現有德, 詭詐爲性, 邪命爲業), 七·怨(卽恨也, 由忿爲先懷惡不捨, 結□爲性, 不能含忍, 常熱惱故), 八·見(卽五種見. 輔行云 : 大經二十三云, 謂離五事, 卽五見也. 因是五見, 生六十二. 章安云, 此有二意 : 一者·我見有五十六, 謂欲界五陰, 各計四句, 合爲二十 ; 色界亦爾, 無色除色, 但有十六. 故知三界合爲五十六. 邊見有六, 三界各二, 謂斷常, 添前合成六十二見. 二者·三世五陰, 各計斷常, 用有無二見而爲根本. 此準大論六十八文. 謂色如去等四句, 四陰亦然. 合二十句, 此卽計過去世也. 又計色常等四句, 四陰亦然. 合二十句, 此卽計現在世也. 又計色有邊等四句, 四陰亦然. 合二十句, 卽計未來也. 三世六十, 幷有無二), 九·枉(謂逼壓良善, 害所攝也, 亦瞋之類), 十·訟習(謂相論得失, 忿恨爲先, 惱之一法, 性相應故). →958

【尼延底】此云深入, 貪之異名. 樂著名貪. 能貪之人有二種 : 一者有力, 二者無力. 所貪之境, 禪門明三種 : 一·外貪欲, 男子緣女人, 女人緣男子. 二·內外貪欲, 外緣男女身相, 復緣內身形貌. 三·□一切處貪欲, 衆生處處著. 俱舍明四種 : 一顯色, 謂靑黃赤白也. 二形色, 謂長短方圓等. 三妙觸, 四供奉. 大論明六種 : 一著色, 若赤若白, 若黃若黑. 二或著形容, 細膚纖指, 脩目高眉. 三或著威儀進止, 坐起行住, 禮拜俯仰, 揚眉頓[目+立/女], 親近按摩. 四或著言語, 軟聲美詞, 應意承旨. 五或著細滑, 柔膚軟肌, 熱時身□, 寒時體溫. 六或著人相, 若男若女. →959

【□□斯】此云愛之別名. 涅槃云 : 愛河泂□沒衆生, 無明所盲不能出. 貪與於愛, 圭峰圓覺約四句釋 : 一·貪非愛(如人貪忙, 非乃是愛忙), 二·愛非貪(如人愛看相打相殺, 誰肯貪求), 三·亦貪亦愛(卽名利財色), 四·非貪非愛(卽違情之境). 管子云 : 利之所在, 雖千□之山, 無所不上, 深源之下, 無所不入. 商人通賈, 倍道兼行, 夜以續日, 千里不遠, 利在前也. 漁人入海, 海水百□, 衝波□流, 宿夜不出, 利在水也. 漁父 : , 人有八疵 : 非其事而事之, 謂之總(總, 濫也. 非是己事, 而强知之, 謂之□濫也). 莫之顧而進之, 謂之□(强進忠言, 人不采顧, 謂之□). 希意導言, 謂之諂(希望前人意氣, 而導達其言). 不擇是非而言, 謂之諛(調苟順物, 不簡是非). 好言人之惡, 謂之讒(聞人之過, 好揚顯之). 析交離親, 謂之賊(人有親情交故, 輒欲離而析之, 斯助害也). 稱譽詐僞, 以販惡人, 謂之匿(與己親者, 雖惡而譽 ; 與己疏者, 雖善而毁). 不擇善否, 兩容顔適, 偸拔其所欲, 謂之險(否, 惡也. 善惡二邊, 兩皆容納. 和顔悅色, 偸拔其意之所欲, 隨而□之, 斯險□之人也). 此八疵者, 外以亂人, 內以傷身. 君子不友, 明君不臣. 漁父 : 事有四患 : 好經大事, 變更易常, 以掛功名, 謂之□(伺候安危, 經營大事, 變改之際, 建立功名, 謂□濫之人). 專知擅事, 侵人自用, 謂之貪(專己獨擅, 自用陵人, 謂之貪). 見過不更, 聞諫愈甚, 謂之□(有過不改, 聞諫彌增, 謂之□戾之人). 人同於己則可, 不同於己, 雖善不善, 謂之矜(物同於己者, 雖惡而善 ; 物異乎己者, 雖善而惡. 謂之矜□之人). →960

【提□沙】此云瞋□. □, 怒恨也. 禪門明三種瞋 : 一·非理瞋, 他不來惱, 而自生瞋. 二·順理瞋, 外人來惱, 爾乃生瞋. 亦如淨土, 有正三毒. 三·諍訟瞋, 著己之法謂是, 在他之法言非, 由□不順, 而生惱覺. →961

【慕何】此云癡. 禪門明三種癡 : 一·計斷常, 過去諸法爲滅有耶, 現在諸法不滅有乎? 推尋三世, 若滅卽斷, 不滅乃常. 二·計有無, 我及陰等, 有耶無耶? 如是乃至非有非無. 三·計世性, 作是念言 : 由有微塵, 卽有實法 ; 有實法故, 乃有四大 ; 有四大故, 乃有假名. 衆生世間, 因□思念, 而行邪道. 阿含正行經 : 佛坐思念, 人癡故有生死. 何等爲癡? 本從癡中來, 今生爲人復癡. 心不解, 自不開, 不知死當所趣向. 見佛不問, 見經不讀, 見沙門不承事. 不信道德, 見父母不敬, 不念世間苦, 不知泥□中拷治劇, 是名癡, 故有生死. 不止生死, 如呼吸間, □(音脆)不過於人命. 然此貪瞋癡, 名爲三毒. 中陰經云 : 三毒之重者, 癡病是其原. 又, 此三毒, 須分二種 : 一者·三毒惑. 別行記云 : 任運起者名爲煩惱. 止觀云 : 昏煩之法, 惱亂心神, 與心作煩, 令心得惱. 二者·三毒業, 別行記云 : 卒起決定, 能動身口, 名三毒業. 瑞應云 : 貪欲致老, 瞋□致病, 愚癡致死, 義推等分致生. 又復須知業有多種. 如智論云 : 黑業者, 是不善業. 果報地獄等受苦惱處, 是中衆生以大苦惱悶極故, 名爲黑. 受善果報處, 所謂諸天, 以其受樂, 隨意自在·明了故, 名爲白業. 是業是三界天. 善不善受果報處, 所謂人·阿脩羅等八部, 此處亦受樂亦受苦故, 名白黑業. 問 : 無漏業應是白, 何以言非白非黑? 答 : 無漏法, 雖淸淨無垢, 以空無相無作故, 無所分別, 不得言白. 黑白是相待法, 此中無相待故, 不得言白. 復次 : 無漏業, 能滅一切諸觀, 觀中分別, 故有黑白. 此中無觀, 故無白(云云). 然遺敎云 : 我如良□, 知病說藥. 妙玄云 : 作大醫王, 須解脈種種病, 識種種藥, 精種種治, 得種種差. 仁王云 : 佛知衆生有三種病 : 一者貪病, 二者瞋病, 三者癡病. 旣知此病, 當投於藥. 故仁王云 : 治貪瞋癡三不善根, 起施慈慧三種善根. 治貪則敎布施. 故光明云 : 捨諸所重肢節手足. 治瞋則敎行慈悲. 故法華云 : 常柔和能忍, 慈悲於一切. 治癡則敎修智慧. 故遺敎云 : 實智慧者, 則是度老病死海堅牢船也, 亦是無明黑暗大明燈也. 雖有此藥, 服與不服, 非□咎也. 故華嚴云 : 譬如善方藥, 自疾不能除 ; 於法不修行, 多聞亦如是. →962

【阿耆毗伽】此云邪命, 以邪法活命根也. 智論云 : 如經中說, 舍利弗入城乞食, 得已, 向壁坐食. 時, 梵志女, 名曰淨目. 見而問曰 : 沙門, 汝食耶? 答言 : 食. 淨目問 : 下口食耶? 仰口食耶? 方口食耶? 四維口食耶? 俱答云 : 不. 淨目言 : 食法四種. 我問汝, 汝言不, 我不解. 汝當說. 舍利弗言 : 有出家人, 合藥種穀植樹, 不淨活命, 名下口食. 有出家人, 觀視星宿, 日月風雨, 雷電霹靂, 不淨活命, 名仰口食. 有出家人, 曲媚豪勢, 通使四方, 巧言多求, 不淨活命, 名方口食. 有出家人, 學種種□術, 卜算吉凶, 如是活命, 名四維口食. □! 我不墮是四不淨食, 我用淸淨乞士活命. 是時淨目聞說淸淨法食, 歡喜信解. 舍利弗因爲說法, 得須陀洹. 又智論釋八正道云 : 五種邪命, 以無漏智慧捨離, 是爲正命. 問 : 何等是五種邪命? 答 : 一爲利養故, 詐現奇特 ; 二爲利養故, 自說功德 ; 三爲利養故, 占相吉凶 ; 四爲利養故, 高聲現威, 令人畏敬 ; 五爲利養故, 稱說所得供養, 以動人心. 邪因緣活命故, 是爲邪命. →963

【阿羅伽】此云欲, 希須爲義. 五情之所欲, 是名五欲. 大論云 : 哀哉衆生! 常爲五欲所惱, 而欲求之不已. 此五欲者, 得之轉劇, 如火炙疥. 五欲無益, 如狗齧骨. 五欲增爭, 如烏競肉. 五欲燒人, 如逆風執炬. 五欲害人, 如踐惡蛇. 五欲無實, 如夢所得. 五欲不久, 假借須臾. 世人愚惑, 貪著五欲, 至死不捨, 爲之後世受無量苦. 譬如愚人貪著好果, 上樹食之, 不肯時下. 人伐其樹, 樹傾墮落, 身首毁壞, 痛惱而死. 然此五欲分界內外. 如大論云 : 二乘但斷界內五欲, 故世間五欲所不能動. 別惑未除, 故爲界外上妙色聲之所染□. 故迦葉云 : 三界五欲, 我已斷竟, 不能動心. 此是菩薩淨妙五欲. 吾於此事不能自安. 此是迦葉爲界外之聲動. 天女散花, 身子除去, 此爲界外之色動. 又分別生死·涅槃有異, 分別亦是別見, 斯爲法塵所惑也. →964

【奢他】此云諂曲. 罔冒他故, 矯設異儀, 曲順時人. →965

【□栗□】此方稱草木心. →966

【矣栗□】此方名積聚精要心. →967

【紇利陀耶】此云肉團心. 如黃庭經五藏論所明. 正法念經云 : 心如蓮華開合. 提謂云 : 心如帝王, 皆肉團心, 色法所攝. →968

【□羅尸】或閉尸, 此云肉團. 見經音義. →969

【質多耶】或名質帝, 或名波茶. 此方□心. 黃庭經五藏論目之爲神. 西域外道計之爲我. 此土佛敎□緣慮心. 此通八識, 謂眼緣色, 乃至第八緣根身種子器世間. 故云 : 集起以解心, 第八獨名心, 緣慮以解心(緣謂緣持, 慮卽思慮), 八識總名心. 然此緣慮亦名慮知(宗鏡云 : 無幽不□, 有法皆知, 察密防微, 窮今洞古, 故謂之靈臺. 司馬彪云 : 心爲神靈之臺. 莊子云 : 萬惡不可內於靈臺). 百法論疏 : 心法有六種義 : 一·集起名心, 唯屬第八, 集諸種子, 起現行故. 二·積集名心, 屬前七轉, 能熏積集諸法種故. 或初集起, 屬前七轉, 現行共集, 熏起種故. 或後積集名心, 屬於第八, 含藏積集, 諸法種故. 此上二解, 雖各有能集所集之義, 今唯取能集名心, 如理應思. 三·緣慮名心, 俱能緣慮自分境故. 四·或名爲識, 了別義故. 五·或名爲意, 等無間故. 六·或第八名心, 第七名意, 前六名識. 入楞伽云 : 藏識說名心, 思量性名意, 能了諸境相, 是故名爲識. 然第六意識, 具有五種 : 一·定中獨頭意識, 緣於定境, 定境之中, 有理有事. 事中有極略色, 極□色, 及定自在所生法處諸色. 二·散位獨頭, 緣受所引色, 及□計所起諸法處色, 如緣空華鏡像彩□所生者, □法處攝. 三·夢中獨頭, 緣夢中境. 四·明了意識, 依五根門, 與前五識同緣五塵. 五·亂意識, 是散意識, 於五根中狂亂而起, 如患熱病, 靑爲黃見, 非是眼識, 是此緣故. 宗鏡第六識具十名 : 一·從根得名, 名爲六識 ; 二·能籌量是非, 名爲意識 ; 三·能應涉塵境, 名攀緣識 ; 四·能□緣五塵, 名巡舊識 ; 五·念念流散, 名波浪識 ; 六·能辨前境, 名分別事識 ; 七·所在壞他, 名人我識 ; 八·愛業牽生, 名四住識 ; 九·令正解不生, 名煩惱障識 ; 十·感報終盡, 心境兩別, 名分段死識. →970

【末那】唯識□意. 或云執我, 亦云分別. 唯識宗云 : 具足應言訖利瑟□耶末那. 此□染□意. 謂我癡·我見·我慢·我愛, 四惑常俱, 故名染□. 常審思量, 名之爲意. 思慮第八, 度量爲我, 如是思量, 唯第七有, 餘識所無, 故獨名意. 復能了別, 名之爲識. 前之六識, 從根得名 ; 此第七識, 當體立號. 識論頌云 : 次第二能變, 是識名末那. 依彼轉緣彼, 思量爲性相. 四煩惱常俱, 謂我癡·我見, 幷我慢·我愛, 及餘觸等俱, 有覆無記攝. 大乘入楞伽 : 大慧問佛 : 云何但說意識滅, 非七識滅? 佛言 : 大慧, 以彼爲因, 及所緣故, 七識得生. 大慧, 意識分別境界, 起執著時, 生諸習氣, 長養藏識. 由是意俱, 我我所執, 思量隨轉, 無別體相, 藏識爲因, 爲所緣故. 執著自心, 所現境界, 心聚生起, 展轉爲因. 大慧, 譬如海浪, 自心所現境界, 風吹而有起滅, 是故意識滅時, 七識亦滅. 然楞伽經唯明三識, 不辨七識者, 準此文云無別體相, 所以唯說八六二識. 起信亦然. 通源問 : 現識屬第八, 事識屬前六, 何故不言第七識耶? 答 : 七識名染□意, 常時執取第八爲我. 是則若言第八, 必兼第七. 故瑜伽論云 : 賴耶識起, 必二識相應. 又, 事識緣外境時, 必依第七. 是故不說. 宗鏡問 : 第六能斷惑成無漏, 第七不能斷惑, 何故亦成無漏? 答 : 謂第七識, 是第六所依根, 第六是能依識. 能依識旣成無漏, 第七所依亦成無漏. 謂第六入生法二空觀時, 第七識中俱生我法二執現行, 伏令不起, 故第七成無漏. 問 : 何故第八是有漏耶? 答 : 第八是總報主, 持種受熏. 若因中便成無漏, 卽一切有漏雜染種子, 皆散失故, 卽便成佛. 何用更二劫修行耶? 問 : 前五旣非是總報主, 何故不成無漏? 答 : 前五根是第八親相分, 能變第八, 旣是有漏, 所變五根, 亦有漏. 五根是所依, 尙有漏, 能依五識, 亦成有漏也. 宗鏡七識十名 : 一·六後得名, 稱爲七識 ; 二·根塵不會, 名爲轉識(宗鏡云 : 轉爲改轉是不定義, 卽三性三量三境, 易脫不定, 方名轉識) ; 三·不覺習氣忽然念起, 名妄想識 ; 四·無間生滅, 名相續識 ; 五·障理不明, 名無明識 ; 六·返迷從正, 能斷四住煩惱, 名爲解識 ; 七·與涉玄途, 順理生善, 名爲行識 ; 八·解三界生死, 盡是我心, 更無外法, 名無畏識 ; 九·照了分明, 如鏡顯像, 故名現識 ; 十·法旣妄起, 恃智爲懷, 令眞性不顯, 名智障識. →971

【阿賴耶】或阿梨耶. 起信云 : 以依阿梨耶識, 說有無明, 不覺而起. 能見能現, 能取境界. 眞諦就名□名無沒識, 取不失之義. □師就義□爲藏識, 能含藏諸法種故. 又, 此識體, 具三藏義 : 能藏, 所藏, 執藏. 故名爲藏. 謂與雜染互爲緣故, 有情執爲自內我故, 復能了別種子·根身·及器世間, 三種境故, 名之爲識. 古釋云 : 一·能藏者, 卽能含藏義. 猶如庫藏, 能含藏寶貝, 故得藏名. 此能含藏雜染種故, 名之爲藏, 亦卽持義. 二·所藏者, 卽是所依義. 猶如庫藏, 是寶等所依故. 此識是雜染法所依處故. 三·執藏者, 堅守不捨義. 猶如金銀等藏, 爲人堅守, 執爲自內我, 故名爲藏. 此識爲染末那堅執爲我, 故名爲藏. 起信□釋云 : 能藏·所藏者, 且所藏義. 謂此識體藏, 是根身種子器世間所藏處也. 以根等是此識相分故. 如藏中物像, 如身在室內, 欲覓賴耶識, 祗在色心中 ; 欲覓摩尼珠, 祗是靑黃內. 次能藏義, 謂根身等法, 皆藏在識身之中. 如像在珠內, 欲覓一切法, 總在賴耶中, 欲覓一切像, 總在摩尼內, 與前義互爲能所, 故云能藏自體. 於諸法中, 能藏諸法於自體內. 或名宅識(一切種子之所棲處), 或名心, 由種種法, 熏習種子, 所積集故(積集義故名心, 集起義故名心) ; 或名阿陀那, 執持種子, 及諸色根, 令不壞故(宗鏡云 : 又將死時, 唯異熟心, 由先業力, □□相續, 執受身分, 捨執受處, 冷觸便生, 壽□識三, 不相離故, 冷觸起處, 卽是非情). 宗鏡問 : 諸根壞日, 識遷離時, 捨此故身, 別受餘質, 去來之識, 相狀云何? 答 : 顯識經 : 佛告賢護 : 識之運轉, 遷滅往來, 猶如風大, 無色無形, 不可顯現, 而能發動萬物, 示衆形狀. 或搖振林木, □折破裂, 出大音聲. 或爲冷爲熱, 觸衆生身, 作苦作樂. 風無手足面目形容, 亦無黑白黃赤諸色. 賢護, 識界亦爾. 無色無形, 無光明顯現, 所熏因緣故, 顯示種種功用殊勝. 或名所知依, 能與染淨所知諸法爲依止故(卽三性與彼爲依, 名所知依). 或名種子識(梵語阿世耶, 此云種子), 能□住持世出世間諸法種子故(古德云 : 從無始時來, 此身與種子, 俱時而有, 如草木等種). 唯識論云 : 一切種子, 皆本性有. 不從熏生, 由熏習力, 但可增長. 如契經說 : 一切有情, 無始時來, 有種種界. 如惡叉聚, 法爾而有. 界卽種子差別名故, 有如外草木等種. 護法意云 : 有漏無漏種子, 皆有新熏本有, 合生現行, 亦不雜亂. 若新熏緣, 卽從新熏生 ; 若本有遇緣, 卽從本有生. 攝論云 : 此阿賴耶識與種子如此共生, 雖有能依所依, 不由體別故異. 乃至能是假無體, 所是依是實有體. 假實和合異相, 難可分別, 以無二體故. 此識先未有功能, 熏習生後, 方有功能, 故異於前. 前識但是果報, 不得名一切種子 ; 後識能爲他生因, 說名一切種子. 前識但生自相續, 後識能生自他相續, 故勝於前. 攝論云 : 第八識從種子生, 故稱果報識. 能攝持種子故, 亦名種子識. 宗鏡云 : 本識是體, 種子是用. 種子是因, 所生是果. 問 : 熏·生何別? 答 : 熏是資熏, 擊發之義. 生是生起, 從因生出之義. 謂本識等, 雖無力資熏擊發自種之義, 而有親生自種之義. 如本有無漏種子, 雖有生果之能, 若不得資加二位, 有漏諸善, 資熏擊發, 卽不能生現. 又如本識中善染等種, 能引次後自類種子, 雖有生義, 無自熏義. 如穀麥等種, 雖有生芽之能, 若不得水土等資熏擊發, 亦不能生其現行. 本識雖有生種之能, 然自力劣, 須假六七與熏方生. 由是義故, 本識等雖非能熏, 而能生種, 故與親種得爲因緣. 又, 熏者, 發也, 致也 ; 習者, 生也, 近也, 數也. 卽發致果於本識內, 令種子生近生長故. 熏有二種 : 一·熏習, 謂熏心體成染淨等事 ; 二·資熏, 謂現行心境及諸惑相資等. 攝論云 : 傳依名法身, 由聞熏四法得成 : 一·信樂大乘, 是大淨種子 ; 二·般若波羅蜜, 是大我種子 ; 三·虛空品三昧, 是大樂種子 ; 四·大悲, 是大常種子. 此聞熏習四法, 爲四德種子. 四德圓時, 本識都盡. 四德本來是有, 不從種子生. 從因作名, 故稱種子. 然善染如沈麝菲蒜等, 故不受熏 ; 無記如素帛, 故能受熏. 如善不容於惡, 猶白不受於黑, 若惡不容於善, 如臭不納於香. 唯本識之含藏, 同太虛之廣納矣. 或名異熟識, 能引生死善不善業異熟果故(宗鏡云 : 又第八識, 本無阿賴耶名, 由第七執第八見分爲我, 令第八得阿賴耶名. 若不執時, 但名異熟識者, 此是善惡業果位. 以善惡業爲因, 卽招感得此引果故. 前世業爲因, 因是善惡. 今世感第八識, 是無記, 異熟卽果, 果異於因, 故名異熟. 又具四義 : 一實, 二常, 三□, 四無雜, 是名眞異熟識. 問 : 第八眞異熟識, 如何名引果? 答 : 爲善惡業爲能引, 第八爲所引, 是能引家之果, 故名引果, 故是總報主. 前六識名爲滿果, 有一分善惡別報來滿故, 此滿業所招. 名異熟生, 非眞異熟也. 不具四義. 唯第八是引果眞異熟識, 眞異熟心. 一切時相續酬牽引業, 非同滿業有間斷故. 以餘轉識不能引業, 但來滿善惡之業果. 引果之識, □三界有, 六識不□, 無色界無心定等). 或名現識(宗鏡云 : 具三顯義, 一顯現, 此簡十識果不顯現故. 二現在, 簡非前後. 三現有, 此簡假法. 體是實有, 方成種子). 故唯識論云 : 如瀑流水上下, 魚草等物, 隨流不捨. 此識亦爾, 與內習氣外觸等法, □相續轉(唯識論云 : 常與觸作意受想思相應, 阿賴耶識, 無始時來, 乃至未轉, 於一切位, □與此五心所相應). 天台名無沒識(釋籤云 : 無始時有, 未曾斷絶, 故云無沒. 宗鏡問云 : 祖先終歿, 後嗣資悼, 違三界之惟心, 乖萬法之唯識. 答 : 有五力, 唯識不判 : 一定力, 二通力, 三借識力, 四大願力, 五法威德力. 道□法師對唐明皇云 : 佛力法力, 三賢十聖亦不能測). 或名隨眠(顯宗論云 : 相續中眠, 故名隨眠. 卽順流者身中安住, 增昏滯義, 或隨勝者相續中眠, 卽是趣入如實解位, 爲昏迷義. 或有獄中, 長時隨逐, 覆有情類, 故名隨眠. 又瑜伽云 : 煩惱□重, 隨附依身, 說名隨眠, 能爲種子, 生起一切煩惱故也). 菩薩處胎經云 : 爾時世尊, 將欲示現識所趣向, 道識·俗識·有爲識·無爲識·有漏識·無漏識·華識·果識·報識·無報識·天識·龍識, 鬼神阿脩羅迦樓那緊那羅摩□羅伽人非人識, 上至二十八天識, 下至無救地獄識. 爾時世尊, 卽於胎中, 現勾□骨, □滿三千大千世界(云云). 佛告彌勒 : 汝觀勾□骸骨, 令一切衆知識所趣, 分別決了, 令無疑滯. 爾時彌勒菩薩, 卽從座起, 手執金剛七寶神杖, 攪勾□骨, 聽彼骨聲. 卽白佛言 : 此人命終, 瞋□結多, 識墮龍中. 次復攪骨 : 此人前身十戒行具, 得生天上. 次復攪骨 : 此人前身破戒犯律, 生地獄中. 如是攪骨, 有漏無漏, 有爲無爲, 從二十八天, 至無救地獄, 知識所趣, 善惡果報, 白黑行報. 有一全身舍利, 無有缺減. 爾時彌勒以杖攪之, 推尋此識, 了不知處. 如是三攪, 前白佛言 : 此人神識, 了不可知, 將非如來入涅槃耶? 佛告彌勒 : 汝紹佛位, 於當來世當得作佛, 成無上道. 何以攪舍利而不知識處耶? 彌勒白佛言 : 佛不思議, 不可限量, 非我等境界所能籌量. 今有狐疑, 唯願世尊當解說之. 五道神識, 盡能得知彼善惡趣, 不敢有疑於如來所. 今此舍利無有缺減, 願說此識, 令我等知. 佛告彌勒 : 過去·未來·現在諸佛, 舍利流布, 非汝等境界所能分別. 又, 阿賴耶識, 無始時來, □與此五心所相應, 以是□行心所攝故. 一·作意者, 論云 : 作意謂能警心爲性, 於所緣境引心爲業(作意警心有二功力, 一·心未起時, 能警令起 ; 二·若起已, 能引令趣境). 二·觸者, 論云 : 觸謂三和分別變異, 令心心所觸境爲性, 受想思等所依爲業(觸謂三和者, 卽根境識. 體異名三, 不相乖返, 更相交涉, 名爲隨順. 根本爲依, 境可爲取, 識二所生, 可依於根, 而取於境. 此三之上, 皆有順生一切心所功能作用, 名爲變異). 三·受者, 論云 : 受謂領納違順俱非境相爲性, 起愛爲業. 四·想者, 論云 : 想謂於境取像爲性, 施設種種名言爲業. 謂要安立境分劑相, 方能隨起種種名言(此中安立取像異名, 謂此是靑非靑等, 作分劑而取其相, 名爲安立). 五·思者, 論云 : 思謂令心造作爲性, 於善品等役心爲業. 謂能取境正因等相, 驅役自心令造善等(此觸等五, 與異熟識行相雖異, 而時依同所緣事等, 故名相應. 此識行相, 極不明了, 不能分別逆順境相, 微細一類, 唯與捨受相應. 又此相應受, 唯是異熟, 隨先引業轉, 不待現緣, 任善惡業勢力轉故, 唯是捨受, 苦樂二受, 是異熟生, 非眞異熟, 待緣現故, 非此相應). 宗鏡問 : 一百法中, 凡聖總具不? 答 : 若凡夫位, 通約三界九地, 種子皆具百法. 若諸佛果位, 唯具六十六法 ; 除根本煩惱六, 隨煩惱二十, 不定四, 不相應行中四, 共除三十四法. 宗鏡明八識十名 : 一·七後得名, 稱爲八識. 二·眞僞雜間, 名和合識. 三·蘊積諸法, 名爲藏識. 四·住持起發, 名熏變識. 五·凡成聖名, 爲出生識. 六·藏體無斷, 名金剛智識. 七·體非寂亂, 名寂滅識. 八·中實非假, 名爲體識. 九·藏體非迷, 名本覺識. 十·功德圓滿, 名一切種智識. 此識建立有情無情, 發生染法淨法. 若有知有覺, 則衆生界起. 若無想無慮, 則國土緣生. 因染法而六趣回旋, 隨淨法而四聖階降, 可謂凡聖之本, 根器之由. 了此識原, 何法非悟? 證斯心性, 何境不眞? 可謂絶學之門, 栖神之宅. 又云 : 第八本識, 眞如一心, 廣大無邊. 體性微細, 顯心原而無外, 包性藏以該通. 擅持種之名, 作總報之主, 建有情之體, 立涅槃之因. 居初位而總號賴耶, 處果位而唯稱無垢. 備本後之智地, 成自他之利門. 隨有執無執(攝論云 : 一切種子心識成熟, 展轉和合, 增長廣大, 依二執受 : 一者有色諸根及所依執受, 二者相名分別言說戱論習氣執受. 宗鏡云 : 執受各具二義. 且執二義者 : 一·攝義, 卽攝爲自體. 二·持義, 卽持令不散. 受二義 : 一·領義, 卽領以爲境, 二·覺義, 卽令生覺受安危共同. 根身具執受四義, 一·攝爲自體, 同是無記性故 ; 二·持令不散, 第八能住持此身, 令不爛壞 ; 三·領已爲境, 此根身是第八親相分故 ; 四·令生覺受安危共同. 若第八危, 五根危 ; 第八安, 五根安. 若器世間量, 但緣非執受, 卽受二義中, 領已爲境. 問 : 何以器界不似根身第八親執受? 答 : 以與第八遠故, 所以不攝爲自體. 又器界損時, 第八亦不隨彼安危共同, 所以不執受. 若髮毛爪齒膀胱宿水等雖近, 已同外器攝. 所以第八亦不執受. 應具四句, 一·持而不緣, 卽無漏種. 二·緣而不持, 卽器界現行. 三·俱句, 卽內身根塵. 四·俱非, 卽前七現行), 而立多名. 據染緣淨緣, 而作衆體. 含一切而如太虛包納, 現萬法而似大地發生. 則何法不收? 無門不入? 但以迷一眞之解, 作第二之觀, 因於覺明能了之心, 發起內外塵勞之相. 於一圓湛, 析出根塵. 聚內四大爲身, 分外四大爲境 ; 內以識精爲垢, 外因想相成塵. 無念而境觀一如, 有想而眞成萬別. 若能心融法界, 境豁眞空, 幻□全消, 一道明現. 可謂裂迷途之緻網, 抽覺戶之重關, □夢惺而大覺常明, 狂性歇而本頭自現. →972

【阿陀那】義□執持, 能執持種子根身生相續義. 執持有三 : 一·執持根身令不爛壞 ; 二·執持種子令不散失 ; 三·執取結生相續義. 卽有情於中有身臨末位, 第八識初一念受生時, 有執取結生相續義. 結者, 繫也, 屬也. 於母腹中一念受也, 便繫屬彼故. 亦如磁毛石吸鐵, 鐵如父母精血二點, 第八識如磁毛石. 一刹那間, 便攬而住. 同時根塵等種, 從自識中, 亦生現行, 名爲執取結生. 故楞嚴曰 : 陀那微細識, 習氣如瀑流(□李云 : 言習氣者, 謂熏習氣分, 乃種子異名. 以第八識中, 無始習氣, 微細生滅, 流注不息, 故如瀑流. 解深密經云 : 如瀑流水, 生多波浪, 諸波浪等, 以水爲依, 五六七八, 皆依此識), 眞非眞恐迷, 我常不開演(宗鏡云 : 佛若一向說眞, 則衆生不復進修, 墮增上慢, 以不染而染, 非無客塵垢故. 若一向說不眞, 則衆生撥棄自身, 生斷見故, 無成佛期. 故對凡夫二乘, 恐生迷倒, 常不開演. 故解深密經云 : 阿陀那識甚微細, 一切種子如瀑流, 我於凡愚不開演, 恐彼分別執爲我. 熏聞云 : 眞諦謂之第七識, 蓋取第八染分立名. 唯識百法謂之第八識者, 則通取染淨和合爲因). 解深密經謂之第九者, 乃別取第八淨分言之. 故攝論云 : 世尊說法凡有三種 : 一染□分, 二淸淨分, 三染□淸淨分. 譬如金藏土中有三 : 一地界, 二金, 三土輪. 以地譬依他性, 具染淨二分, 此八識. 以土譬分別性, 爲生死染分, 此七識. 以金譬眞實性, 爲涅槃淨分, 此九識. 宗鏡云 : 分別諸識, 開合不同, 皆依體用. 約體則無差而差, 以全用之體, 不□用故. 約用則差而無差, 以全體之用, 不失體故. 如擧海成波不識海, 擧波成海不□波. 非有非無, 方窮識性 ; 不一不異, 可究心源. 古德云 : 約諸識門, 雖一多不定, 皆是體用緣起, 本末相收. 本是九識, 末是五識. 從本向末, 寂而常用 ; 從末向本, 用而常寂. 寂而常用故, 靜而不結. 用而常寂故, 動而不亂. 靜而不結故, 眞如是緣起. 動而不亂故, 緣起是眞如. 眞如是緣起故, 無涅槃不生死, 卽八九爲六七 ; 緣起是眞如故, 無生死不涅槃, 卽六七爲八九. 無生死不涅槃故, 法界皆生死 ; 無涅槃不生死故, 法界皆涅槃. 法界皆涅槃故, 生死非雜亂 ; 法界皆生死故, 涅槃非寂靜. 生死非雜亂, 衆生卽是佛. 涅槃非寂靜, 佛卽是衆生. 是以法界違故, 說涅槃是生死, 卽理隨情用 ; 法界順故, 說生死是涅槃, 卽情隨理用. 如此明時, 說情非理外, 理非情外. 情非理外故, 所以卽實, 說六七爲八九. 實者, 體也. 理非情外故, 所以卽假, 說八九爲六七. 假者, 用也. 以假實無□故, 人法俱空. 以體用無□故, 空無可空. 人法俱空, 故說絶待. 空無可空, 故言妙用. 如斯說者, 亦是排情之言, 論其至實者, 不可以名相得. 至極者, 不可以二諦辨. 不可以名相得, 故非言象能詮. 不可以二諦辨, 故非有無能說. 故云 : 至理無言, 賢聖默然, 正可以神會, 不可以心求. 問 : 一心湛寂, 云何起諸識浪? 答 : 只爲不覺, 忽爾念生. 起信云 : 以不如實知眞如·法一故, 不覺心起. 摩訶衍論云 : 卽是顯示根本不覺之起因緣. 根本不覺, 何因緣故, 得起而有? 因不如故, 得起而有. 何等法中而不如耶? 謂三法中而不如故. 言不如者當有何義? 謂違逆義故. 云何三法? 一者實知一法, 二者眞如一法, 三者一心一法, 是名爲三. 實知法者, 謂一切覺, 卽能達智. 眞如法者, 謂平等理, 卽所達境. 一心法者, 謂一法界, 卽所依體. 於此三法皆違逆故, 無明元起. 是故說言, 謂不如實知, 眞如·法一故, 不覺心起. 彼三種法, 皆守一中, 終不離故, 故通名一. 又起信云 : 以無明熏力, 不覺心動, 最初成其業識. 因此業識, 復生轉識等. 論釋云 : 最初不覺, 稱爲第一業相. 能見所見, 無有差別, 心王念法, 不可分析. 唯有精勤隱流之義, 故名爲業. 如是流動, 只申不覺. 第二轉相, 以業相念爲所依故, 轉作能緣, 流成了相. 第三現相, 以了別轉爲所依, 戱論境界, 具足現前, 所緣相分, 圓滿安布. 依此見分, 現彼相分. 又, 動相者, 動爲業識, 理極微細. 謂本覺心, 因無明風, 擧體微動. 微動之相, 未能外緣, 卽不覺故. 謂從本覺, 有不覺生, 卽爲業相. 如海微波, 從靜微動, 而未從此轉移本處. 轉相者, 假無明力, 資助業相, 轉成能緣, 有能見用, 向外面起, 卽名轉相. 雖有轉相, 而未能現五塵所緣境相. 如海波浪, 假於風力兼資微動, 從此擊波轉移而起. 現相者, 從轉相而成現相, 方有色塵山河大地器世間等. 楞伽經大慧白佛言 : 世尊, 諸識有幾種生住滅? 佛告大慧 : 識有二種生住滅, 非思量所知. 謂流注生住滅, 相生住滅(梵語□伽, 此云流注不斷, 言流注者). 唯目第八 : 三相微隱, 種現不斷, 名爲流注. 由無明緣, 初起業識, 故說爲生. 相續長劫, 故名爲住. 到金剛定, 等覺一念, 斷本無明, 名流注滅. 相生住滅者, 謂餘七識, 心境□顯, 故名爲相. 雖七緣八, 望六爲細, 具有四惑, 故亦云□. 依彼現識自種, 諸境緣合生七識, 爲相生. 長劫熏習, 名爲相住. 從末向本, 漸伏及斷, 至七地滿, 名爲相滅. 依前生滅, 立迷悟依. 依後生滅, 立染淨依. 後短前長, 事分二別, 卽是流注生住滅, 相生住滅. 仁王般若經云 : 然諸有情, 於久遠劫, 初刹那識, 異於木石, 生得染淨, 各自能爲無量無數染淨識本. 從初刹那不可說劫, 乃至金剛終一刹那, 有不可說不可說識. 生諸有情色心二法. 色名色蘊, 心名四蘊. 宗鏡引古釋 : 初刹那識, 異於木石者, 謂一念識, 有覺受故, 異於木石. 卽顯前念中有末心, 所見赤白二穢, 卽同外器木石種類. 此識生時, 攬彼爲身, 故異木石. 問 : 旣非久遠無始, 何名初識耶? 答 : 過去未來無體, 刹那熏習, 唯屬現在. 現在正起妄念之時, 妄念違眞, 名爲初識. 非是過去有識創起, 名爲初識. 故知橫該一切處, □通無量時, 皆是卽今現在一心, 更無別理. 道契經 : 文殊師利白佛言 : 世尊! 阿賴耶識, 具一切法, 過於□沙. 如是諸法, 以誰爲本? 生於何處? 佛言 : 如是有爲·無爲一切諸法, 生處殊勝, 不可思議. 何以故? 於非有爲·非無爲處, 是有爲·是無爲法, 而能生故. 文殊又白佛言 : 世尊! 云何名爲非有爲·非無爲處? 佛言 : 非有爲·非無爲處者, 所謂一心本法. 非有爲故, 能作有爲 ; 非無爲故, 能作無爲. 是故我言生處殊勝, 不可思議. 又云 : 當作二門, 分明顯說 : 一者下轉門, 二者上轉門. 生滅門中不出此二. 如是二門云何差別? 頌曰 : 諸染法有力, 諸淨法無力, 背本下下轉, 名爲下轉門. 諸淨法有力, 諸染法無力, 向原上上轉, 名爲上轉門. 識論云 : 云何應知依識所變? 假說我法, 非別實有, 由斯一切唯有識耶? 頌曰 : 是諸識轉變(轉變是改轉義, 卽八種識, 從自證分轉變, 似二分現 : 卽所變見分, 有能作用, 說名爲見 ; 所變相分, 爲所作用, 說名爲相. 卽俱依自證分而轉. 旣若見·相二分, 包一切法盡, 卽此二分, 從心體上變起, 故知一切諸法, 皆不離心), 分別所分別(從初業識, 起見·相二門. 因見立能, 因相立所, 能所□具, 我法互興. 或謂用爲能相, 體爲所相 ; 或以七識爲能相, 第八識爲所相), 由此彼皆無(此見·相二分上, 妄執彼實我法, 二執是無, 由此見·相二分外, 妄情執有心外我法之境, 皆是無故), 故一切唯識(唯遮境有, 識簡心空. 將唯字遮薩婆多執心外有其實境, 將識字簡淸辨等執惡取空, 破空有二邊, 正處中道). 又, 諸師所明, 總有四分義 : 一·相分(一·實相名相, 體卽眞如, 是眞實相故. 二·境相名相, 爲能與根心而爲境故. 三·相狀名相, 此唯有爲法, 有相狀故. 通影及質, 唯是識之所變. 四·義相名相, 卽能詮下所詮義相分是. 此四相中, 取後三相而爲相分. 又相分有二 : 一識所頓變, 卽是本質. 二識等緣境, 唯變影緣, 不得本質), 二·見分, 唯識論云 : 於自所緣, 有了別用(見分有五類, 一·證見名見, 卽三根本智見分是. 二·照燭名見, 此通根心俱有照燭義故. 三·能緣名見, 卽通內三分俱能緣故. 四·念解名見, 以念解所詮義故. 五·推度名見, 卽比量心推度一切境故. 於此五種見中, 除五色及內外等三分, 餘皆見分所攝). 三·自證分, 爲能親證自見分·緣相分不謬, 能作證故. 四·證自證分, 謂能親證第三自證分·緣見分不謬故. 從所證處得名. 此四分義, 鏡如自證分, 鏡明如見分, 鏡象如相分, 鏡後□(必駕切)如證自證分. 此四分有四師立義 : 第一, 安慧菩薩, 立一分自證分. 識論云 : 此自證分, 從所緣生, 是依他起故, 故說爲有. 見·相二分, 不從緣生, 因□計心妄執而有. 如是二分, 情有理無. 唯自證分, 是依他起性, 有種子生, 是實有故. 見·相二分是無, 更變起我法二執又是無, 以無似無. 若準護法菩薩, 卽是以有似無. 見·相二分, 是有體 ; 變起我法二執, 是無體. 故安慧引楞伽云 : 三界有漏心心所, 皆是虛妄分別爲自性. 故知八識見·相二分, 皆是□計妄執有故. 唯有自證一分, 是依他起性, 是實有故. 二·難陀論師, 立二分成唯識. 初標宗者, 卽一切心生, 皆有見·相二分. 見·相二分, 是能所二緣也. 若無相分牽心, 心法無由得生 ; 若無能緣見分, 誰知有所緣相分耶? 卽有境有心等成唯識也. 見分爲能變, 相分是所變, 能所得成, 須具二分. 見分相分, 是依他起性. 有時緣獨影境, 卽同種生. 有時緣帶質境, 卽別種子. 故非□計也. 若不許者, 諸佛不應現身土等種種影像也. 三·陳那菩薩立三分. 安慧立一分, 但有體而無用 ; 難陀立見·相二分, 但有用而無體, 皆互不足. 立理者, 謂立量果義. 論云 : 能量, 所量, 量果, 別故, 相見必有所依體故. 相分爲所量, 見分爲能量, 卽要自證分爲證者, 是量果也. 喩尺量絹, 絹爲所量, 尺人爲能量, 記數之智名爲量果. 今見分·緣相分不錯, 皆由自證分爲作果故. 今眼識見分緣靑時, 定不緣黃, 如見分緣不曾見境. 忽然緣黃境時, 定不緣靑, 若無自證分, 卽見分不能自記憶. 故知須立三分. 若無自證分, 卽相·見亦無. 若言有二分者, 卽須定有自證分. 集量論頌云 : 似境相所量, 能取相自證. 釋云 : 似境相所量者, 卽相分似外境現. 能取相自證者, 卽是見分能取相分. 故自證卽是體也. 四, 護法菩薩立四分. 立宗者, 心心所若細分別, 應有四分. 立理者, 若無第四分, 將何法與第三分爲量果耶? 汝陳那立三分者, 爲見分有能量了境用故, 卽將自證分爲量果. 汝自證分亦有能量照境故, 卽將何法與能量自證分爲量果耶? 卽須將第四證自證分, 爲第三分量果也. 引密嚴經云 : 衆生心二性, 內外一切分(內一分爲一性, 見·相二分爲第二性, 卽心境內外二性), 所取能取纏(能緣□動是能緣見分, 所取是所緣相縛也), 見種種差別(見分通三量, 故言種種差別). 夫爲量果, 須是現量, 方爲量果. 前五識與第八見分, 雖是現量, 以外緣故, 卽非量果. 爲量果者, 須內緣故. 七識雖是內緣, 亦非量果. 爲量果者, 應具二義 : 一現量, 二內緣. 又, 果中後得見分, 雖是現量, 內緣時, 變影緣, 故非量果. 卽須具三義. 又, 果中根本智見分, 雖親證眞如, 不變影故, 是心用, 故非量果. 卽須是心體, 具足四義 : 一現量, 二內緣, 三不變影, 四是心體, 方爲量果. 問 : 四分以何爲體性? 答 : 相分, 所變色心爲體性. 若內三分, 卽用現行心所而爲體. 宗鏡問 : 未有無心境, 曾無無境心. 凡聖通論, 都有幾境? 答 : 大約有三境. 頌曰 : 性境不隨心(性是實義. 卽實根塵四大, 及實定果色等相分境. 言不隨心者, 爲此根塵等相分, 皆自有實種生, 不隨能緣見分種生故), 獨影唯從見(影謂影像, 是相分異名. 爲此假相分, 無種爲伴, 但獨自有名, 故名獨影, 卽空華□角, 過去未來諸假影像法是. 此但從能緣見分變生, 與見分同種, 故名獨影唯從見), 帶質通情本(卽相分, 一半與本質同一種生, 一半與見分同一種生, 故言通情本. 情卽能緣見分, 本卽所緣本質), 性種等隨應(隨應是不定義, 謂於三境中, 各隨所應. 有性種界, 繫三科異熟等差別不定). 又廣釋云 : 性境者, 爲有體實相分名性境. 卽前五識及第八心王, 幷現量第六識. 所緣諸實色, 得境之自相, 不帶名言, 無籌度心, 此境方名性境. 及根本智緣眞如時, 亦是性境, 以無分別, 任運轉故. 言不隨心者, 都有五種不隨 : 一·性不隨者, 其能緣見分通三性, 所緣相分境惟無記性, 卽不隨能緣見分通三性. 二·種不隨者, 卽見分從自見分種生, 相分從自相分種生, 不隨能緣見分心種生故, 名種不隨. 三·界繫不隨者, 如明了意識, 緣香味境時, 其香味二境, 唯欲界繫, 不隨明了意識, 通上界繫. 又如欲界第八緣種子境時, 其能緣第八, 唯欲界繫, 所緣種子, 便通三界, 卽六八二識, 有界繫不隨. 四·三科不隨, 且五蘊不隨者, 卽如五識見分, 是識種收, 五塵相分, 卽色蘊攝, 是蘊科不隨 ; 十二處不隨者, 其五識見分, 是意處收, 五塵相分, 五境處攝, 是處科不隨 ; 十八界不隨者, 其五識見分, 是五識界收, 五塵相分, 五境界攝, 此是三科不隨. 五·異熟不隨者, 卽如第八見分, 是異熟性, 所緣五塵相分, 非異熟性, 名異熟不隨. 獨影境者, 謂相分與見分同種生, 名獨影唯從見. 卽如第六識, 緣空華□角過未, 及變影緣無爲, 幷緣地界法, 或緣假定果極逈極略等, 皆是假影像. 此但從見分變生, 自無其種, 名唯從見. 獨影有二種 : 一者無質獨影, 卽第六緣空華□角, 及過未等, 所變相分是. 其相分與第六見分同種生, 無空華等質. 二者有質獨影, 卽第六識緣五根種現是, 皆托質而起故, 其相分亦與見分同種而生, 亦名獨影境. 三帶質者, 卽心緣心是. 如第七緣第八見分境時, 其相分無別種生, 一半與本質同種生, 一半與能緣見分同種生. 從本質生者, 卽無覆性 ; 從能緣見分生者, 卽有覆性. 以兩頭攝不定故, 名通情本. 質卽第七能緣見分, 本卽第八所緣見分. 又, 四句分別, 一唯別種非同種, 卽性境. 二唯同種非別種, 卽獨影境. 三俱句, 卽帶質境. 四俱非, 卽本智緣如. 以眞如不從見分種生故, 名非同種. 又, 眞如當體是無爲, 但因證顯得, 非生因所生法故, 名非別種. 性種等隨應者, 性卽性境, 種謂種類. 所謂於三境中, 各有種類不同, 今皆須隨應而說. 又約八識分別者, 前五轉識, 一切時中, 皆唯性境, 不簡互用不互用. 二種變中, 唯因緣變, 又與五根同境故. 第六意識有四類 : 一·明了意識, 亦通三境, 與五同緣實五塵, 初率爾心中, 是性境. 若以後念緣五塵上方圓長短等假色, 卽有質獨影, 亦名似帶質境. 二·散位獨頭意識, 亦通三境, 多是獨影, 通緣三世有質無質法故. 若緣自身現行心心所時, 是帶質境. 若緣自身五根, 及緣他人心心所, 是獨影境, 亦名似帶質境. 又獨頭意識, 初刹那緣五塵少分緣實色, 亦名性境. 三·定中意識, 亦通三境, 通緣三世有質無質法故, 是獨影境. 又能緣自身現行心心所故, 是帶質境. 又七地已前, 有漏定位, 亦能引起五識緣五塵故, 卽是性境. 四·夢中意識, 唯是獨影境. 第七識唯帶質境, 第八識其心王唯性境, 因緣變故, 相應作意等五心所, 是似帶質, 眞獨影境. 問 : 三境以何爲體? 答 : 初性境, 用實五塵爲體, 具八法成故. 八法者, 卽四大地水火風, 四微色香味觸等. 約有爲說, 若能緣有漏位中, 除第七識, 餘七皆用自心心所爲體. 第二獨影境, 將第六識見分所變假相分爲體. 能緣卽自心心所爲體. 第三帶質, 卽變起中間假相分爲體 ; 若能緣有漏位中, 唯六七二識心心所爲體. 攝論云 : 遠行及獨行, 無身寐於窟, 調其難調心, 是名眞梵志. 百法釋云 : 如來依意根處, 說遠行及獨行也, 隨無明意識□緣一切境也, 故名遠行. 又, 諸心相續, 一一轉故, 無實主宰, 名獨行. 無身者, 卽心無形質故. 寐於窟者, 卽依附諸根, 潛轉身內, 名寐於窟. 寐者, 藏也. 卽心之所蘊在身中. 此偈意破外道執有實我也. 世尊云 : 但是心獨行, 無別主宰, 故言獨行. 又無始游歷六塵境, 故名遠行. →973

【菴摩羅】此云淸淨識. 僧遁注金剛三昧經云 : 白淨無垢識. 彼經佛言 : 諸佛如來, 常以一覺, 而轉諸識, 入菴摩羅. 何以故? 一切衆生本覺, 常以一覺覺諸衆生. 令彼衆生皆得本覺, 覺諸情識空寂無生. 何以故? 決定本性, 本無有動. 熏聞云 : 天台依攝大乘說菴摩羅, 名無分別智光, 卽第九淨識也(宗鏡云 : 摩羅淨識, 湛若太虛, 佛性明珠, 皎同朗月). 然, 據諸論所說第八. 若至我見永不起位, 卽捨梨耶之名, 別受淸淨之稱, 是則果位名菴摩羅. 天台所依攝大乘義取第九識者, 非無深致, 此依眞諦所譯梁攝論也. 輔行云 : 眞諦三藏云 : 阿陀那七識, 此云執我識, 此卽惑性, 體是緣因. 阿賴耶八識, 此名藏識, 以能盛持智種不失, 體是無沒無明, 無明之性, 性是了因. 菴摩羅九識, 名淸淨識, 卽是正因. 唐三藏不許此識, 云第九是第八異名. 故新譯攝論不存第九, 地論文中亦無第九. 但以第八對於正因, 第七對於了因, 第六以對緣因. 今依眞諦, 仍合六七, 共爲緣因. 以第六中, 是事善惡, 亦是惑性, 委釋識義, 非今所論. 但以三識體性, 對於三德三因, 於理卽足. 論家雖云□識爲智, 而不卽照三識一心, 卽此一心, 三智具足. 光明玄云 : 菴摩羅識, 是第九不動. 若分別之, 卽是佛識(宗鏡問 : 無垢淨識爲佛, 決定有心? 決定無心? 答 : 據體則言亡四句, 意絶百非, 約用則唯無量, 故知如來, 心智能明, 非情所及, 應以智知). 阿梨耶識, 卽是第八無沒識, 猶諸佛所證之理, 乃立菴摩羅名. 就衆生所迷之本, 則標乾栗陀號. 何者? 經云 : 而轉諸識入菴摩羅, 故知果位名菴摩羅. 一切一心識, 論云 : 能作一切種種名字, 知是群生所迷之本. 輒辨此義, 後賢詳之(昔住大覺, 李相公垂訪, 問曰 : 楞嚴性覺妙明, 本覺明妙, 此爲一法? 此爲二法? 若云二法, 性覺卽本覺 ; 若云一法, 上句安言妙明? 下句安言明妙? 余卽答曰 : 一法二義, 上句言性, 性體卽寂而常照, 故曰妙明 ; 下句言覺, 覺用卽照而常寂, 故曰明妙). 禮記云 : 人生而靜, 天之性也 ; 感物而動, 性之欲也. 斯乃儒家以寂然不動爲性, 感而遂通曰情. 吾宗則以明靜眞心爲性, 是理具也 ; 昏動妄念爲情, 是事造也. 故楞嚴云 : 從無始來, 生死相續, 皆由不知常住眞心, 性淨明體. 用諸妄想, 此想不眞, 故有流轉, 以□情性, 分今十識. 前之八識, 皆屬情也, 九十二識, 乃當性焉. 問 : 心與於性, 同異云何? 答 : 或同或異. 言或同者, 如楞嚴云 : 常住眞心, 性淨明體. 此俱目眞. 光明云 : 心識二性, 躁動不停. 此俱召妄. 二名異者, 如楞嚴云 : 舜若多性可消亡, □迦羅心無動轉. 此心眞而性妄矣. 大意云 : 隨緣不變故爲性, 不變隨緣故爲心. 此性眞而心妄也. 忠國師云 : 迷時結性成心, 悟時釋心成性. 然, 眞妄二心, 經論所明, 大有四義, 一唯眞心. 起信云 : 有隨眠煩惱, 與無明合, 別而分之, 是菩薩識. 大論云 : 在菩薩心, 名爲般若. 卽其義也. 阿陀那識, 是第七分別識, 訶惡生死, 欣羨涅槃, 別而分之, 是二乘識. 於佛卽是方便智, 波浪是凡夫第六識, 無俟復言. 宗鏡九識十名 : 一·自體非僞, 名爲眞識. 二·體非有無, 名無相識. 三·軌用不改, 名法性識. 四·眞覺常存, 體非隱顯, 名佛性眞識. 五·性絶虛假, 名實際識. 六·大用無方, 名法身. 七·隨流不染, 名自性淸淨識. 八·阿摩羅, □無垢識. 九·體非一異, 名眞如識. 十·勝妙絶待, 號不可名目識. →974

【乾栗陀耶】或名牟呼栗多, 此云堅實心. 楞伽注云 : 謂第一義心, 如樹貞實心, 非念慮也, 乃是群生本有之性. 又摩訶衍論 : 立十種識, 總攝諸識. 云何爲十? 於前九中, 加一切一心識. 論上文云, 所謂以一心識, □於二種自在, 無所不安立. 如佛告文殊師利言 : 我唯建立一種識, 所餘之識, 非建立焉. 所以者何? 一種識者, 多一一識. 此識有種種力, 能作一切種種名字, 而唯一識, 終無餘法, 是故我說建立一種識. 今謂一切一心識, 是此方言. 梵語正名乾栗陀耶. 問 : 一切一心識, 與菴摩羅, 云何甄別? 答 : 從唯是一心, 故名眞如. 二者唯妄心, 如楞伽云 : 種種諸識浪, 騰躍而轉生. 三者從眞起妄, 如楞伽云 : 如來之藏, 是善不善因, 能□興造一切趣生. 四者指妄卽眞, 如楞嚴云 : 則汝今者識精元明. 又淨名云 : 煩惱之□, 是如來種. 諸文所陳, 此四收盡. 然此諸識, 西域東夏, 異計紛□. 今先□異執, 後述會通. 初異執者, 性相二宗, 肇分於竺國, 南北之黨, 彌盛於齊朝. 故西域那爛陀寺, 戒賢大德, 遠承彌勒無著, 近踵法護難陀, 依深密等經瑜伽等論, 立法相宗. 言法相者, 唯齊八識業相, 以爲諸法生起之本. 故法相宗, 以識相行布爲旨. 其寺同時智光大德, 遠稟文殊龍樹, 近遵靑目淸辯, 依般若等經中觀等論, 立法性宗. 言法性者, 以明眞如隨緣, 爲染淨之本. 故一性宗, 以眞理融觀爲門. □乎東夏, 攝論有梁唐之異, 地論分南北之殊, 以無著菩薩造攝大乘論, 流至此土, 二譯不同. 梁朝眞諦, 乃立九識, 計第八識生起諸法. 如彼論明十種勝相, 第一依止勝相, 明第八識生十二因緣. 次唐時玄□新譯攝論, 但立八識. 乃謂第九, 祗是八識異名. 此是梁唐之異也. 天親菩薩造十地論, □至此土, 南北各計. 相州南道, 計梨耶爲淨識 ; 相州北道, 計梨耶爲無明. 此乃南北之殊也. 其次會通者, 妙玄云 : 今明無明之心, 不自不他, 不共不無因, 四句皆不可思議, 此約自行破計, 南北不存. 若有四悉檀因緣, 亦可得說. 此約化他, 性相俱存. 以阿梨耶中, 有生死種子, 熏習增長, 卽成分別識. 若阿梨耶中, 有智慧種子, 聞熏習增長, 卽轉依成道後眞如, 名爲淨識. 若異此兩識, 祗是阿梨耶識, 此亦一法論三, 三中論一耳. 攝論云 : 如金土染淨, 染譬六識, 金譬淨識, 土譬梨耶識, 明文在□, 何勞苦諍! 又宗鏡云 : 此阿賴耶識, 卽是眞心. 不守自性, 隨染淨緣, 不合而合, 能含藏一切眞俗境界, 故名藏識. 如明鏡不與影像合, 而含影像. 此約有和合義邊說, 若不和合義者, 卽體常不變, 故號眞如. 本一眞心, 湛然不動. 若有不信阿賴耶識卽如來藏, 別求眞如理者, 如離像覓鏡, 卽是惡慧. 以未了不變隨緣, 隨緣不變之義, 而生二執. 又宗鏡以理量二門, 收盡一切性相, 識相妙有, 是如量門 ; 識性眞空, 是如理門. 問 : 眞心無相, 云何知有不空常住湛然之體? 答 : 以事驗知, 因用可辨, 事能顯理, 用能彰體. 如見波生, 知有水體. 當觀理量之門, 以造性相之道. →975

【塞健陀】此云蘊, 蘊謂積聚. 古□陰, 陰乃蓋覆. 積聚有爲, 蓋覆眞性. 又仁王云 : 不可說識, 生諸有情色心二法, 色名色蘊, 心名四蘊. 皆積聚性, 隱覆眞實. 此以色·受·想·行·識, 名爲五蘊(心經疏記具解五蘊). 音義指歸云 : 漢來□經爲陰, 至晉僧叡改爲衆, 至唐三藏改爲蘊. →976

【□羅吠奢】此云入. 法界次第云 : 通稱入者, 入以涉入爲義. 根塵相對, 則有識生. 識依根塵, 仍爲能入 ; 根塵卽是所入. 今此十二, 從所入受名. 熏聞曰 : 夫六入者, 凡有二義 : 一根塵互相涉入, 二根境俱爲識之所入. 以是諸經名十二入. 楞嚴唯以六根爲入者, 蓋根有勝義, 親能生識, 又根能受境, 吸攬(音覽)前塵, 故偏名入. 故云 : 六爲賊媒, 自劫家寶. 又云 : 六入村落. 法界次第云 : 內六名入者, 此之六法, 親故屬內. 爲識所依, 故名爲入. 亦名根者, 根以能生爲義. 此六旣□有生識之功, 故通名根. 外六入者, 此六疏故屬外, 識所游涉, 故名爲入. 亦名塵者, 塵以染汚爲義, 以能染汚情識, 通名爲塵. 又十二處者, 百法疏云 : 生長義. 卽六種識, 依於根塵而得生長, 名十二處. →977

【□都】此云界. 百法疏云 : 界是因義. 中間六識, 藉六根發. 六境牽生, 與識爲因, 故名爲界. 法界次第云 : 界以界別爲義. 此十八法, 各有別體, 義無渾濫, 故名十八界. 若根相對, 卽有識生. 識以識別爲義, 識依於根, 能別於塵, 故通名識. 由此根·塵·識三, 各有六法, 成十八界. 此三科法, 如俱舍云 : 聚生門種族, 是蘊處界義, 愚根樂有三, 故說蘊處界. 釋曰 : 愚三者, 一·愚心, 爲說五陰, 則開心爲四, 合色爲一. 二·愚色, 爲說十二處, 則開色爲十處半, 謂五根·五塵及法塵少分 ; 合心爲一處半, 謂意根及法塵少分. 三·愚心及色, 爲說十八界, 則更開心爲七界半, 謂六識·意根·法塵少分. 皆言愚者, 迷也. 根三, 謂上·中·下根, 樂三, 謂略·中·廣. 皆如次配三科法. →978

【歌羅邏】或□邏藍, 此云凝滑, 又云雜穢, 狀如凝□. 胎中五位, 此初七日. 大集經云 : 歌羅邏時, 卽有三事 : 一命, 二煖, 三識. 出入息者, 名爲壽命 ; 不臭不爛, 名之爲煖, 卽是業持火大, 故地水等色, 不臭不爛也. 此中心意, 名之爲識, 卽是刹那覺知心也. 長無增減, 三法和合, 從生至死, 此識之種, 卽是命根. 故宗鏡引論云 : 然依親生此識種子, 以此種子, 爲業力故, 有持一報之身, 功能差別, 令得決定. 若此種子, 無此功能, 身便爛壞, 故以親生種子爲命根. 夫命根者, 依心假立, 命爲能依, 心爲所依. 生法師云 : 焚薪之火, 旋之成輪, 輪必攬火而成照 ; 情亦如之, 必資心成用也. 命之依心, 如情之依心矣. →979

【□部曇】或□蒲曇, 或□浮陀. 此云疱. 狀如瘡疱, 胎二七日. →980

【蔽尸】或閉尸, 或伽那. 此云凝結. 狀如就血. 或云聚血, 或云□(而□切)肉, 胎三七日. →981

【健男】或□南, 此云凝厚. 漸堅硬故, 亦云硬肉, 胎四七日. 雖有身意, 缺眼四根, 六處未全, 但號名色. 涅槃佛言 : 如說名色繫縛衆生, 名色若滅, 則無衆生. 離名色已, 無別衆生 ; 離衆生已, 無別名色. 亦名名色繫縛衆生, 亦名衆生繫縛名色. →982

【鉢羅奢□】此云形位, 具諸根形四支差別. 俱舍以此胎五七日, 名胎中五位 ; 六七日, 名髮毛爪齒位 ; 七七日, 名具根位, 五根圓滿故. 所言根者, 增上出生, 名之爲根. 五識藉彼爲增上緣而得生故. 又具五義, 名之爲根, 嚴續依發及□別故. 從此五七, 至未出胎, □名六入. 言胞胎者, 說文云 : 兒生□衣者曰胎. 爾雅 : 胎, 始養也. →983

【斫芻】斫者行義, 芻者盡義. 謂能於境行, 盡見諸色, 故名爲行盡. 故瑜伽云 : 屢觀衆色, 觀而復捨, 故名爲眼, 是照燭義. 楞嚴云 : 眼如蒲桃□. 或云 : 眼如秋泉池. 眼有五種 : 一肉眼 ; 二天眼 ; 三慧眼 ; 四法眼 ; 五佛眼. 今先通辨, 然後別明. 先通辨者, 大品云 : 菩薩行般若時, 淨於五眼. 肉眼淨, 見三千大千世界 ; 天眼淨, 見十方如□河沙等諸佛世界中衆生死此生彼. 慧眼菩薩不作是念 : 是法若有爲·若無爲, 若世間·若出世間, 若有漏·若無漏. 是慧眼菩薩, 無法不見, 無法不知, 無法不識, 是爲慧眼淨菩薩. 法眼知是人入隨信行, 是人隨法行, 是人無相行, 是人行空解脫門, 是人行無相解脫門, 是人行無作解脫門, 得五眼. 得五眼故, 得無間三昧. 得無間三昧故, 得解脫智(云云). 乃至知是菩薩能坐道場, 不能坐道場. 知是菩薩有魔無魔, 是爲菩薩法眼淨(目連謂魔曰 : 吾以道眼觀內, 天眼觀表, 內外淸淨, 過天瑠璃). 菩薩入如金剛三昧, 破諸煩惱習, 卽時得諸佛無□解脫, 卽生佛眼. 所謂一切種智·十力·四無所畏·四無□智, 乃至大慈大悲等諸功德, 是名佛眼. 大論釋曰 : 肉眼見近不見遠, 見前不見後, 見外不見內, 見晝不見夜, 見上不見下. 以此□故求天眼, 得是天眼, 遠近皆見, 前後內外·晝夜上下, 悉皆無□, 是天眼見. 和合因緣生假名之物, 不見實相. 所謂空·無相·無作·無生·無滅, 如前·中·後亦爾, 爲實相故求慧眼. 得慧眼不見衆生, 盡滅一異相, 捨離諸著, 不受一切法, 智慧自內滅, 是名慧眼. 但慧眼不能度衆生, 所以者何? 無所分別故. 以是故生法眼. 法眼能令行人行是法, 得是道, 知一切衆生各各方便門, 令得道證. 法眼不能□知度衆生方便道, 以是故求佛眼. 佛眼無事不知, 覆障雖密, 無不見知. 於餘人極遠, 於佛至近 ; 於餘幽暗, 於佛顯明 ; 於餘爲疑, 於佛決定 ; 於餘微細, 於佛爲□ ; 於餘甚深, 於佛甚淺. 是佛眼無事不聞, 無事不見, 無事不知, 無事爲難, 無所思惟. 一切法中, 佛眼常照. 此之五眼, 當立四義, 以辨其相. 初約人分, 淨名記云 : 欲指人中是肉眼故, 明四趣眼不及人天, 故爲所破. 此亦一往, 亦有龍鬼, 過人肉眼, 終是惡業, 從道已判. 又云 : 以天眼法在色界故, 破欲方有四禪天眼. 聲聞是慧眼(我從昔來所得慧眼), 菩薩是法眼, 如來是佛眼. 淨名記問 : 前三眼, 兩敎二乘, 亦能得之. 法眼, 三敎菩薩, 亦能得之. 如何五眼, 倂奪云無? 答 : 隨敎依理, 其相天殊. 若云諸佛菩薩有者, 卽是帶理之四眼也. 地住分得, 佛方究竟, 故云肉眼一時□見十方, 天眼不以二相而見. 慧眼乃云第一淨故, 法眼佛眼元來永殊. 是則五眼, 具足在佛. 二乘與人, 旣□無眼, 如生盲者. 問 : 佛之肉眼, 與人肉眼, 同異云何? 答 : 凡夫惡業障故如盲, 佛果功德熏故淸淨. 故大般若云 : 佛肉眼能見人中無數世界, 不唯障內. 故知凡夫肉眼, 但見障內, 義當盲矣. 問 : 肉眼障□, 云何□見? 答 : 大論云 : 報生天眼, 在肉眼中. 天眼開闢, 肉眼見色, 故見大千. 又云 : 天眼有二種 : 一果報得, 二修禪得. 果報得者, 常與肉眼合用, 唯夜闇天眼獨用. 問 : 佛具肉眼, 與於佛眼, 同異云何? 答 : 淨名記云, 諸佛如來, 法身菩薩, 約體用分, 互相不同. 且如肉眼見於□色, 於□色處見於中道. 從□色邊, 名爲肉眼 ; 約見中道, 卽名佛眼. 問 : 佛之天眼, 與於佛眼, 同異云何? 答 : 淨名疏云 : 今取證理, 見十方土及十法界□細之色, 名佛天眼. 圓見三諦無二, 名爲佛眼. 二約用釋, 如淨名疏云 : 但眼是總名, 從用分別, 則有五種 : 一·肉眼, 見□事色 ; 二·天眼, 見因果細色 ; 三·慧眼, 卽□細色心偏眞之理 ; 四·法眼, 見色心□細因緣假名俗諦諸法 ; 五·佛眼, 見中道圓眞佛性之理, 又能雙照□細因緣事理. 問 : 見中道眞, 名佛眼者, 未審菩薩分證, 與佛究竟, 同異云何? 答 : 如發軫云 : 分證與究竟五眼, 但有明昧之殊. 三約諦釋, 如淨名疏云 : 圓觀三諦, 觀俗境, 破諸惡業, 名淨肉眼. 觀俗細境, 破諸亂心, 名淨天眼. 若觀眞諦, 破界內惑, 名淨慧眼. 觀內外俗, 破塵沙無知, 名淨法眼. 觀中雙照, 圓除無明, 是淨佛眼. 是則肉·天二眼, 乃因緣所生之法 ; 後三, 卽三觀所照之諦焉. 四約敎釋, 如淨名疏云 : 約敎則有四佛五眼不同. 金剛般若, 佛問須菩提 : 如來有肉眼不(云云)? 準此, 五眼皆通四敎. 若別釋者, 淨名記云 : 若以偏圓相待, 總而明之, 唯圓佛眼 ; 別敎法眼 ; 通菩薩慧眼 ; 藏菩薩肉·天二眼. 又淨名疏云 : 若諸凡夫, 肉眼天眼, 見□細相. 聲聞但有三眼 : 肉眼·天眼, 所見同前 ; 慧眼見眞諦相, 卽是見二諦相. 三藏菩薩, 旣未斷惑, 不見眞諦相, 但有肉眼·天眼見世諦□相. 通敎菩薩, 亦但三眼, 唯見二諦幻化之相. 別敎菩薩, 得四眼. 三眼如前, 別得法眼, 見界內外□沙佛法, 無量四諦之理, □是見相見也. 若圓敎菩薩, 住十信位, 雖有肉眼, 名爲佛眼, 相似圓見法界, 相惑未除, 猶名見相見也. 若入初住, 發眞無漏, 卽五眼圓開, 此皆通辨. 次別明者, 淨名疏引首楞嚴云 : 阿那律言 : 我初出家, 常樂睡眠, 如來訶我爲畜生類. 我聞佛訶, 啼泣自責, 七日不眠, 失其雙目, 白佛具說. 佛言 : 眠是眼食, 如人七日不食, 則便失命, 七日不寢, 眼命卽斷. 難可治之. 當修天眼, 用見世事. 因是修禪, 得四大淨色, 半頭而見. 謂之半頭者, 昔神悟云 : 齊眉上半, 如瑠璃明徹. 此違楞嚴, 明前不明後. 南屛云 : 前之半頭, 見大千界, 但見於前, 不見於後. 今謂此解, 違淨名疏云 : 那律修禪, 得四大淸淨造色, 半頭天眼, 從頭上半, 皆得見色. 觀三千大千世界, 如庵摩勒果, 若三藏佛, 得全頭天眼, 一頭皆發淨色, 徹見無□. 今觀兩說猶鷸(音聿, 鳥名)蚌之相□(音厄, 捉也), 今乘其弊, 以會通之. 淨名廣疏以從上爲半者, 乃示天眼之體也. 以報得天眼, 在肉眼中 ; 修得天眼, 在肉眼外. 旣在眼外, 則發半頭之色. 雖半頭淨, 及其視物, 但見前矣. 所以楞嚴約用說焉. 然其聲聞所發天眼半頭, 與佛全頭, 優劣碩異. 又佛乃隨所入定, 欲見能見 ; 聲聞須入所得之定, 方覩境矣. 又佛能見一切佛土, 那律但見大千. 淨名疏云 : 二乘雖有天眼, 作意欲見千界乃至大千. 諸佛菩薩有眞天眼, 不以二相見諸佛土. 天台云 : 中道眞天眼, 非二諦之相. 而能□照四土, 三種生死, 死此生彼, 依正□現. 王三昧中, 是眞天眼. 問 : 那律旣見於前, 云何□人穿針? 答 : 入定則見, 出定不知. 肇云 : 二乘在定則見, 出定不見. 荊溪記云 : 若約那律失眼, 出觀但同世人壞根者不見. 問 : 藏·通二敎, 旣不談中, 以何爲佛眼? 答 : 別行玄記云 : 故今正使, 及二習氣, 俱時而盡, 故能二諦皆究竟也. 方異三乘弟子, 獨彰佛眼佛智. 復次那律天眼, 與大梵王天眼雖同, □(下革切, 考也)有四異 : 一·報修異, 梵王報得, 在肉眼中 ; 那律修得, 居肉眼外. 二·總別異. 淨名疏云 : 又梵王是總相見, 見不分明 ; 那律是別相見, 見則了了. 乃至諸阿羅漢因淨禪得者, 皆別相見. 三·自他異. 梵王報得, 於自住處則見, 餘方不見. 那律以修根本, 得五種四禪, 八色淸淨, 發眞天眼, 隨所至處, 皆見三千. 四·通明異, 梵王天眼, 是通非明 ; 羅漢天眼, 是通是明. 又淨名疏問 : 梵王天眼, 見大千界, 與法華肉眼何異? 答 : 大論明報生天眼, 在肉眼中. 天眼開闢, 見廣由天. 肉眼見色, 故見大千. 大品明菩薩肉眼, 見百由旬, 乃至大千. 過此則用天眼. 以肉眼與風相違, 故不說見他土. 若法華經力, 肉眼能見大千一切法者. 三藏二乘, 天眼·慧眼, 所見事理, 尙不能及, 何況梵王而可比也. 故大經云 : 學大乘者, 雖有肉眼, 名爲佛眼. 二乘之人, 雖有慧眼, 名爲肉眼. 以其慧眼, 見眞斷惑, 與圓敎肉眼, 有齊有劣故. 圓敎肉眼名佛眼者, 以雖具煩惱之性, 能知如來□密之藏. →984

【娑路多羅戍縷多】此云能聞. 瑜伽云 : 數數於此, 聲至於聞, 故□爲耳, 是能聞義. 楞嚴 : 耳如新卷葉. 或云 : 耳如卷樺皮. →985

【伽羅尼□羅拏】此云能嗅. 瑜伽云 : 數由此故, 能嗅於香, 故名爲鼻, 是能嗅義. 楞嚴云 : 鼻如雙垂爪. 或云 : 鼻如盛針筒. →986

【□若時吃縛】此云能嘗, 能除飢渴故. 瑜伽云 : 能除飢渴羸瘦, 數發言論, 表彰呼召, 故名爲舌, 是能嘗義. 楞嚴 : 舌如初月偃. 或云 : 舌如偃月刀. →987

【迦耶】梵有四名 : 一迦耶, 二設利羅, 三弟訶, 四應伽. 此云積聚. 瑜伽云 : 諸根所隨, 周□積聚, 故名爲身, 是積聚義, 及依止義. 亦□分, 謂支分. 楞嚴 : 身如腰鼓□. 或云 : 身如立戟(居逆切)□. 安般守意經云 : 何等爲身? 何等爲體? 骨肉爲身, 六情合爲體. →988

【紇利陀耶】此云肉團心, 卽意根所託也. 故云 : 意如幽室見. 夫言根者, 義有二種 : 一者浮塵外根, 二勝義內根. 言浮塵者, 四大是能造, 四微是所造 ; 色·香·味·觸四微和合, 乃得成根. 故楞嚴云 : 我今觀此浮根四塵, 只在我面. 資中云 : 浮虛不實, 昏□眞性, 故曰浮塵. 此浮塵外根也. 言勝義者, 卽淸淨四大. 洪敏□云 : 此勝義根, 雖用能造所造八法爲體, 是不可見. 有對色能, 照境發識, 乃聖人所知之境. 其義深遠, 非同塵境□淺, 故名淸淨. 此是染中說淨, 非無漏妙明之淨. 此勝義內根也. 大論問 : 何故三識所知合爲一, 鼻舌身識名爲覺 ; 三識所知別爲三, 眼名見, 耳名聞, 意知名爲識? 答 : 是三識助道法多, 是故別說 ; 餘三識不爾, 是故合說. 是三識但知世間事, 是故合爲一 ; 餘三識亦知世間, 亦知出世間, 是故別說. 復次, 是三識但緣無記法, 餘三識或緣善, 或緣不善, 或緣無記. 復次, 是三識能生三乘因緣, 如眼見佛及弟子, 耳聞法, 心籌量正憶念, 如是等種種差別. 勝天王經, 佛告天王 : 菩薩摩訶薩, 以方便力, 行般若波羅蜜, 於一切法心緣自在. 緣一切色, 願得佛色無所得故 ; 心緣衆聲, 願得如來微妙音聲 ; 心緣衆香, 願得如來淸淨戒香 ; 心緣諸味, 願得如來味中第一大丈夫相 ; 心緣諸觸, 願得如來柔軟手掌 ; 心緣諸法, 願得如來寂靜之心 ; 心緣自身, 願得佛身 ; 心緣自口, 願得佛口 ; 心緣自意, 願得如來平等之意. 天王! 菩薩摩訶薩, 行般若波羅蜜, 無有一心一行空過, 不向薩婆若者. □緣諸法, 而能不著 ; 觀見諸法, 無不趣向菩提之道. 菩薩修習諸行, 皆因外緣而得成立. 又如大地住在水上, 若鑿池井, 卽得水用. 其不鑿者, 無由見之. 如是聖智境界□一切法, 若有勤修般若方便, 則便得之. 其不修者, 云何能得? →989

【鼻鼓迦】此云種. 肇曰 : 此五衆生之所由生, 故名種. 婆沙問曰 : 何名大種? 答 : 大而是種, 故名大種. 如言大地及大王等, 能減能增, 能損能益, 是爲種義. 體相形量, □諸方域, 能成大事, 是爲大義. 大乘入楞伽云 : 謂虛妄分別. 津潤大種, 成內外水界 ; 炎盛大種, 成內外火界 ; 飄動大種, 成內外風大, 色分段大種, 成內外地界 ; 圓覺云 : 我今此身, 四大和合. 所謂髮毛·爪齒·皮肉·筋骨·髓腦·垢色, 皆歸於地. 唾涕·膿血·津液·涎□·淡淚·精氣·大小便利, 皆歸於水. 暖氣歸火, 動轉歸風. 仁王云 : 堅持名地, 津潤名水, 煖性名火, 輕動名風. 淨覺云 : 通名大者, 且從事立. 智論云 : 佛說四大, 無處不有, 故名爲大. 長水直以藏性釋大, 一何誤哉! 孤山云 : 四輪持世, 其實土輪·金輪·水輪·風輪也. 此不言土者, 土與金同是堅性, 俱屬地大. 故此但言四大, 則已攝四輪矣. 淨覺云 : 然此四大, 風金則由妄心而起, 火水復由風金而起. 下文結云 : 遞相爲種, 義見此矣. 宗鏡云 : 皆從四大和合成, 盡是一心虛妄變. 維摩詰問文殊師利 : 何等爲如來種? 文殊師利言 : 有身爲種, 無明有愛爲種, 貪□癡爲種, 四顚倒爲種, 五蓋爲種, 六入爲種, 七識處爲種, 八邪法爲種, 九惱處爲種, 十不善道爲種. 以要言之, 六十二見及一切煩惱皆是佛種. 天台釋云 : 卽是以非種爲種, 何者? 離三道之外, 更無如來種. 一正因, 卽苦道 ; 二了因, 卽煩惱道 ; 三緣因, 卽業道. 又上文云 : 三道是三德種, 種旣有三, 如來亦三 : 一法佛如來, 二報佛如來, 三應佛如來. 種以能生爲義. 若不能生, 不名爲種. 以此三種, 能生三佛, 從微至著, 終於大果, 亦種類義. 若此三種, 非佛種類, 此外更無同類之法. 亦種性義, 性名無改. 此之三法, 從初至後, 不斷不滅, 必致三佛三德之果, 故名不改. 今約衆生明種, 不出此三. 由煩惱潤業受身有苦, 三無前後, 亦非一時, 不縱不橫. 故金□云 : 若有衆生未稟敎者, 來至汝所, 先當語云 : 汝無始來, 唯有煩惱業苦而已. 卽此全是理性三因(此乃約性開三). 由未發心, 未曾加行, 故性緣了, 同名正因(此乃對修方合). 又妙樂云 : 三道是三德種者, 卽性種也. 有生性故, 故名爲種. 生時此種純變爲修. 此等諸文, 皆以迷時爲性, 悟後名修. 然此性種, 天台名相對種. 荊溪以敵對而釋, 有總有別. 若總以三道之事, 俱對三德之理, 此乃是理總論敵對. 若別敵對. 如記主云 : 此三從別, 一一各異. 苦道在迷屬因, 法身所證是果, 此乃因果相對 ; 煩惱是昏迷之法, 般若是明悟之法, 此乃迷悟敵對 ; 行違理是繫縛之法, 行順理是解脫之法, 此以縛脫敵對. 荊溪又轉名相□種. 在因則□法身爲苦道, 至果乃□苦道爲法身 ; 迷日□般若爲煩惱, 悟時□煩惱爲般若 ; 縛則□解脫爲結業, 脫則□結業爲解脫. 始終理一, 故名性種. 若法華疏釋 : 諸佛兩足尊, 知法常無性. 佛種從緣起, 是故說一乘. 天台解曰 : 中道無性, 卽是佛種. 妙樂釋云 : 立本無性, 爲本性德, 故知今種, 卽性家之種. 先德疑云 : 淨名以三道爲性種, 法華以中道爲性種. 觀此二處, 文義頗異. 遂立四義, 消通二文 : 一種本, 二種體, 三種緣, 四種果. 遂定淨名三道是種之當體, 法華三德是所依體, 乃種之本也. 今謂種以能生爲義, 種卽是本, 豈有二殊? 學者須究二處經文, 各順一義. 維摩指迷令悟, 故以在迷三道爲佛種, 正助二修爲種緣(此乃迷悟分修性). 法華明諸佛設敎, 故當平等理性爲佛種, 逆順兩事爲種緣(此乃事理分修性). 淨名三道, 乃約卽爲種(三道是能, 三德是所), 猶□是水種. 法華三德, 指性自是種(乃性當家名種), 如水爲□種. 作此區別, 煥然明矣. 又法華疏曰 : 若就類論種, 一切低頭擧手, 悉是解脫種 ; 一切世智, 三乘解心, 卽般若種. 夫有心者, 皆當作佛, 卽法身種. 荊溪云 : 類謂類例, 卽修德也. 斯乃順修二因, 能成三德之果, 故名類種. 此由法華□開六道 : 低頭擧手, 彈指散花, 本是人天之福, 今開卽是緣因佛種 ; 一切世智, 三乘解心, 本是五乘之智, 今開卽是了因佛種 ; 夫有心者, 不知正因, 今開衆生皆當作佛, 卽法身種. 妙樂問曰 : 若爾, 般若解脫有於種類, 及以對論法身類種, 與對論種, 爲同爲異? 答 : 理一義異. 言理一者, 只緣理一, 是故修性相對離合. 言義異者, 對生死邊, 名爲相對. 理體本淨, 名爲類種. 又聞能觀智, 名爲了種 ; 聞所緣理, 名爲正種, 卽是理淨與事淨爲類, 此約開顯明類種. 昔經圓旣隔偏, 但約當敎三因, 自論類種, 若前三敎, 如妙樂云 : 別敎唯有種類之種, 而無相對, 於中法身, 種類仍別. 始終常淨, 唯不從覆, 故得種名. 此與釋籤, 雖法身本有, 不同別敎爲惑所覆, 二文相戾. 妙宗釋曰 : 別敎法身爲惑所覆者, 良由不知本覺之性, 具染惡德, 是故染惡, 非二德也(云云). 但有法身本覺, 隨於染緣, 作上一切迷中之法, 以是名曰 : 爲惑所覆. 旣覆但中佛性之理, 如淳善人, 一切惡事, 非本所能, 爲惡人逼, 令作衆惡. 故說善人爲惡所覆. 此顯定有能覆之惑. 所覆眞如, 其理不變, 始終常淨. 故說唯不從覆, 故得種名. 問 : 妙玄云 : 十回向始正修中. 此中但理, 不具諸法. 釋籤則曰 : 不同別人, 理體具足, 而不相收. 故絳□難云 : 別人旣有理性三因, 何緣別修緣了? 淨覺雖約理性三因, 皆但中德? 答 : 未契四明之意, 故於妙宗釋此義曰. 亦爲不知本覺之性, 具染惡德, 不能全性, 起染惡修, 乃成理體, 橫具三法. 言不相收者, 以其三法, 定俱在性, 皆是所發. 猶如三分, 各稱帝王, 何能相攝? 是故不知性中三法, 二是修者, 二乃成橫. 故曰三皆在性, 而不互融也. 藏·通兩敎, 全無此義. 但約當敎, 其名非無, 因時三學爲五分種, 達分卽爲二解脫種(第五記云 : 解脫達分者, 涅槃名解脫所修善根. 不住生死, 名爲達分), 念處卽般若種. 當曉有身爲種. 若非聞法, 孰能自知? 不加功行, 捨身受身, 奚得成就無上菩提? 遂示性·類二法, 以爲標月之指歟! →990

【攝提】□假施設, 假謂三假. 輔行云 : 因內因外, 和合方成, 故所生法, 名因成假. 念不實故, 故前念滅, 滅已復生, 生者必滅. 計能相續, 名相續假. 他待於己, 假立他名, 己待於他, 假立於己. 相待不實, 名相待假. 成實論云 : 三假浮虛者, 如煙雲塵霧也. →991

【優陀那】天台禪門曰 : 此云丹田, 去臍下二寸半. 大論云 : 如人語時, 口中風出, 名優陀那. 此風出已, 還入至臍. 偈云 : 風名優陀那, 觸臍而上去. 是風觸七處, 頂及□(音銀, 齒根肉也)齒唇, 舌喉及以胸, 是中語言生. 論云 : 出入息是身加行, 受想是心加行, 尋伺是語加行. 大集經云 : 有風能上, 有風能下. 心若念上, 風隨心牽起, 心若念下, 風隨心牽下. 運轉所作, 皆是風隨心轉. 作一切事, 若風道不通, 手脚不遂, 心雖有念, 卽擧動無從. 譬如人牽關□(音麗, 撥也), 卽影技種種所作. □繩若斷, 手無所牽, 當知皆是依風之所作也. →992

【阿那】亦云安那, 此云遣來, 入息也. →993

【般那】此云遣去, 出息也. 安般守意經云 : 安爲身, 般爲息 ; 安爲生, 般爲滅 ; 安爲念道, 般爲解結. 所以先數(所矩切, 計也. 下□同)入者, 外有七惡, 內有三惡. 用少不能勝多, 先數入也. 安名出息, 般名入息. 息有四事 : 一爲風, 二爲氣, 三爲息, 四爲喘. 有聲爲風, 無聲爲氣. 出入爲息, 氣出入不盡爲喘也. 出息爲生死陰, 入息爲思想陰. 或云先數出息, 氣則不急, 身不脹滿, 身心輕利, 三昧易成. 或云先數入息, 隨息內斂, 易入定故. 或云當隨便宜, 以數出入, 若心輕浮, 繫心丹田, 當數入息. 若心昏沈, 繫心鼻端, 當數出息. 此皆不許出入俱數, 提婆菩薩云 : 佛說甘露門, 名阿那波那, 於諸法門中, 第一安隱道. →994

【烏波】或云薩遮, 此云有. 婆沙云 : 有是何義, 謂一切有漏法是. 佛言 : 若業能令後生續生, 是名爲有. 華嚴云 : 何等名有爲法? 所謂三界衆生. 婆沙云 : 漏是何義? 答 : 住是漏義. 凡夫至此, 被留住故. 浸漬是漏義, 至三有頂, 常浸漬故. 流出是漏義, 垂盡三有, 還出下故. 持義·醉義·在內義·放逸義, □是漏義. 成論云 : 失道故名漏. 律云 : 癡人造業, 開諸漏門. 文句云 : 漏謂三漏. 妙樂云 : 一欲漏, 謂欲界一切煩惱, 除無明. 二有漏, 謂上兩界一切煩惱, 除無明. 三無明漏, 謂三界無明. 又輔行釋有流云 : 有卽三有. 流謂四流. 一見流, 三界見也 ; 二欲流, 欲界一切諸惑, 除見及癡 ; 三有流, 上二界一切諸惑, 除見及癡 ; 四無明流, 三界癡也. 於此三處, 因果不亡, 故名爲有. 爲此四法, 漂溺不息, 故名爲流(婆沙問 : 緣起緣生, 有何差別? 答 : 或說無有差別, 緣起緣生, 皆有爲法. 或有說云亦有差別, 因是緣起, 果是緣生). 涅槃云 : 有漏法者有二種, 有因有果. 無漏法者亦有二種, 有因有果. 有漏果者, 是則名苦 ; 有漏因者, 則名爲集. 無漏果者, 則名爲滅 ; 無漏因者, 則名爲道. →995

【薩迦耶薩】此云無常. 荀卿曰 : 趨舍無定, 謂之無常. 唐因明正理論云 : 本無今有, 暫有還無, 故名無常. 淨住法云 : 生不可保, 唯欲營生 ; 死必定至, 不知顧死. 況此危命, 凶變無常, 俄頃之間, 不覺奄死. 內德論云 : 百齡易盡, 五福難常. 命川流而電逝, 業地久而天長. 三塗極□(株論切, 厚也)而杳杳, 四流無際而茫茫. 憑法舟而利濟, 謝信□(下革切)以高翔. 宜轉咎而爲福, 何罔念而作狂? 正法念云 : 有於胎藏死, 有生時命終, 有□行便亡, 有能走忽卒. 智論云 : 無常有二種 : 一·相續法壞無常, 二·念念生滅無常. 宗鏡明二種四相 : 一約□果報, 說生老病死. 長阿含云 : 一生相, 五陰興起, 已得命根. 二老相, 謂生壽向盡, 餘命無幾. 三病相, 謂衆苦迫切, 存亡無期. 四死相, 謂盡也, 風先火次, 諸相敗壞, 身亡□(音異)趣故. 又四諦論曰 : 衆苦依止, 名生苦 ; 能令變壞, 名老苦 ; 逼迫身因, 名病苦 ; 能滅諸根, 名死苦 ; 非愛共聚, 名怨憎會苦 ; 可愛相遠, 名愛別離苦 ; 希望不遂, 名求不得苦. 是衆苦相, 名五盛陰苦(婆沙論云 : 盛陰有何義? 受所生是故說盛, 謂生受是故說盛, 受所養是故說盛, 謂養受是故說盛. 問 : 陰與盛陰, 有何差別? 答 : 名卽差別. 謂陰謂盛陰. 又陰有漏無漏, 盛陰一向有漏. 又陰染汚不染汚, 盛陰一向染汚. 章安云 : 今依經文, 以五盛陰是其別體, 善惡陰盛卽是苦體). 涅槃云 : 復次菩薩修於死想, 觀是壽命, 常爲無量怨□所繞, 念念損減, 無有增長. 猶山瀑水, 不得停住, 亦如朝露, 勢不久停. 如囚趣死, 步步近死, 如牽牛羊, 詣於屠所. 出曜經, 佛言 : 是日已過, 命則隨減. 如少水魚, 斯有何樂? 二約細惑業, 說生住異滅. 如起信論, 不覺心起, 名爲生 ; 能見能現, 妄取境界, 起念相續, 名之爲住 ; 執取計名, 名之爲異 ; 造作諸業, 名之爲滅. 唯識論云 : 生表此法先非有, 滅表此法後是無, 異表此法非凝然, 住表此法暫有用. 釋曰 : 自無而有曰生, 自有而無曰滅, 前後改變名異, 暫爾相續名住. 又論云 : 本無今有, 有位名生 ; 生位暫停, 卽說爲住 ; 住別前後, 復立異名 ; 暫有還無, 無而名滅. 前三有故, 同在現在 ; 後一是無, 故在過去. 輔行記云 : 言三相者, 不立住相, 與異合說. 以人於住, 起常計故. 故淨名云 : 比丘, 汝今亦生亦老亦滅. 老卽是異, 圭峰云 : 住異二相, 同是現在, 故合爲一, 細分卽四. 孤山解楞嚴云 : 前擧四相, 今唯二者. 以生攝住, 以滅收異. 宗鏡云 : 雖年百歲, 猶若刹那. 如東逝之長波, 似西垂之殘照, 擊石之星火, 驟隙之迅駒, 風裏之微燈, 草頭之朝露, 臨崖之朽樹, □目之電光. 若不遇於正法, 必永墜於幽途. →996

【□提□(音社)】此□云生死. →997

【□(□, 語乞切)那】或繕摩, 此□生. 瑜伽云 : 五蘊初起, 名之爲生. 依殼而起, 曰卵生 ; 含藏而出, 號胎生 ; 假潤而興, 曰□生 ; 無而忽現, 名化生 ; 如是四生. 由內心思業爲因, 外殼胎藏□潤爲緣. 約藉緣多少, 而成次第. 卵生具四, 是以先說. 胎生具三, □生具二, 化生唯一, 謂思業也. 俱舍云 : 人, 旁生, 具四. 地獄, 及諸天, 中有, 唯化生. 鬼通胎化二. 人具四生者, 如大論云 : 毗舍□彌羅母, 生三十二子. 彌伽羅是大兒字, 其母生三十二卵, 剖生三十二男, 皆爲力士, 其母得三道. 又婆沙論云 : 昔於此洲商人入海, 得一雌鶴, 遂生二卵, 出二童子, 端正聰明. 年長出家, 得阿羅漢. 大名世羅, 小名□波世羅. 大論云 : 胎生者, 如常人生 ; □生者, 如□(音庵)羅婆利□女, 頂生轉輪聖王. 又涅槃云 : 頂生王從頂□生. 化生者, 大論云 : 如佛與四衆游行比丘尼衆中, 有阿羅婆, 地中化生. 及劫初時, 人皆化生. 旁生具四者, 正法念云 : 化生金翅鳥, 能食四生龍. 龍與金翅, 皆具四生 ; 走獸皆胎, 飛鳥俱卵. 證眞云 : 情想合離, 四生皆具. 經文且據一往增勝邊說. →998

【末剌□】此云死. 勝□云 : 生者新諸根生, 死者故諸根滅. 正法念經云 : 臨終四大爲害, 謂之四大不調, 有四種死. 若風大不調, 一切身分, 互相割裂, 從足至頂, 分散如沙. 又一乘章云 : 有二種死, 何等爲二? 謂分段死(壽有分限, 身有形段), 不思議變易死(因移果易, 故名變易). 分段死者, 謂虛僞衆生. 不思議變易死者, 謂阿羅漢□支佛大力菩薩意生身. 又云 : 以分段死, 故說阿羅漢□支佛智, 我生已盡, 得有餘果證, 故說梵行已立 ; 凡夫人天所不能辦, 七種學人先所未作, 虛僞煩惱斷, 故說所作已辦 ; 阿羅漢□支佛所斷煩惱, 更不能受後有, 故說不受後有. 攝大乘, 明七種生死 : 一分段, 謂三界果報 ; 二流來, 謂有識之初 ; 三反出, 謂背妄之始 ; 四方便, 謂入滅二乘 ; 五因緣, 謂初地已上 ; 六有後, 謂第十地 ; 七無後, 謂金剛心. 北史李士謙字子約, 善談名理. 嘗有客, 坐不信佛家報應義. 士謙諭之曰 : 積善餘慶, 積惡餘殃, 此非休咎耶? 佛經云 : 輪轉五道, 無復窮已. 此則賈誼所言, 千變萬化, 未始有極, 忽然爲人之謂也. 佛道未來, 其賢者已知其然矣. 至若□爲黃熊, 褒君爲龍, 牛哀爲猛獸, 彭生爲豕, 如意爲犬, 鄧艾爲牛, 羊祜前身李氏之子, 此非佛家變化異形之謂乎! →999

【迦摩羅】或迦末羅, 此云黃病, 又云惡垢, 亦云癩病. 智論云 : 一者, 外因緣病. 寒熱飢渴, 兵刃刀杖, 墜落推壓, 如是等種種外患爲惱. 二者, 內因緣病. 飮食不節, 臥起無常, 四百四病, 名爲內病. →1000

【阿薩□】此云不可治病. 弘明集云 : 必死之病, 雖聖莫□ ; 可療之疾, 待醫方愈. 故涅槃明三種病 : 一易治, 二難治, 三不可治. 淨名疏云 : 療治有損. 一·有從初服藥, 但增而不損, 終無差理, 是名增增. 二·或雖困篤, 方治卽愈, 是名增損. 三·或有服藥, 初雖漸損, 而後更增, 是名損增. 四·從初漸損, 乃至平服, 是爲損損. 又釋治衆生病. 一·增增者, 卽底下凡夫, 若爲說法, 更起誹謗, 闡提之罪, 如善星·調達等也. 二·增損者, 如尸利鞠多. 三·損增者, 如大論, 明四禪比丘, 謂是四果. 臨終見生處, 謗無涅槃, 卽墮地獄. 又毗曇成實, 明退法人, 皆其相也. 四·損損者, 卽身子等, 諸得道人. →1001

【珊若婆】此云□(音廢)風病, 一發不起. 智論云 : 四百四病者, 四大爲身, 常相侵害. 一一大中, 百一病起. 冷病有二百二, 水風起故. 熱病有二百二, 地火起故. 止觀明治病方法, 旣深知病源起發, 當作方法治之. 治病之法, 乃有多途. 擧要言之, 不出止觀二種方便. 云何用止治病相? 有師言, 但安心止在病處, 卽能治病. 所以者何? 心是一期果報之主, 譬如王有所至處, 群賊□散. 次有師言, 臍下一寸, 名憂陀那, 此云丹田. 若能止心, 守此不散, 經久卽多有所治. 有師言, 常止心足下, 莫問行住寢臥, 卽能病治. 所以者何? 人以四大不調, 故多諸疾患. 此由心識上緣, 故令四大不調. 若安心在下, 四大自然調適, 衆病除矣. 有師言, 但知諸法空無所有, 不取病相, 寂然止住, 多有所治. 所以者何? 由心憶想, 鼓作四大, 故有病生. 息心和悅, 衆病卽差. 故淨名經云 : 何爲病本? 所謂攀緣. 云何斷攀緣? 謂心無所得. 如是種種說用止治病之相非一. 故知善修止法, 能治衆病. 次明觀治病者. 有師言, 但觀心想用六種氣治病者, 卽是觀能治病. 何等六種氣? 一吹·二呼·三□·四呵·五噓·六□(虛器切). 此六種息, 皆於唇口之中, 想心方便, 轉側而作, □微而用. 頌曰 : 心配屬呵腎屬吹, 脾呼肺□聖皆知, 肝臟熱來噓字至, 三焦壅處但言□. 高僧傳, 僧善疾甚篤, 將□. 告弟子曰 : 吾患腹中冷結者. 昔在少年, 山居服業, 糧粒旣斷, □往追求, □小石子, 用充日夕, 因覺爲病. 死後可破腹看之. 果如其言. 南山□云 : 但飢渴, 名生病, 亦名故病. 每日常有. 故以食爲藥醫之功. 僧祇律云 : 佛住舍衛國, 難陀毋人作釜飯, 逼上汁飮, 覺身中風除食消, 便作念□梨是一食人, 應當食粥. 乃取多水少米, 煎去二分, 然後入胡椒□□(音鉢)末. 盛滿□, 持詣佛所, 白言 : 惟願世尊, 聽諸比丘食粥. 佛許, 仍爲說偈. 次四分云 : 佛在那頻頭國, 因누沙施粥, 佛許之. 又十誦云 : 婆羅門王, 阿耆達, 施八般粥, 謂乳酪·胡·麻·豆·摩·沙·荏·蘇等. 佛許之. 高僧法開, 晉升平中, 孝宗有疾, 開視床知不起, 不肯進藥. 獻后怒, 收付廷尉, 俄而帝崩獲免. 或問法師曰 : 高明剛簡, 何以醫術經懷? 開曰 : 明六度以除四魔之疾, 調九候以療風寒之病, 自利利他, 不亦可乎? 孫綽曰 : 才辯縱橫, 以數術通敎, 其在開公焉! →1002

【震越】應法師云 : 此□衣服, 應是臥具. 釋名曰 : 服上曰衣. 衣, 依也, 所以庇寒暑也. 傳云 : 衣, 身之章也. 上曰衣, 下曰裳. 白虎通曰 : 衣者, 隱也. 裳者, 障也. 所以隱形自障蔽也. 涅槃云 : 如世衣裳, 障覆形體. →1003

【袈裟】具云迦羅沙曳, 此云不正色, 從色得名. 章服儀云 : 袈裟之目, 因於衣色, 如經中壞色衣也. 會正云 : 準此, 本是草名, 可染衣, 故將彼草, 目此衣號. 十誦以爲敷具, 謂同氈席之形. 四分以爲臥具, 謂同衾(音欽)被之類. 薩婆多云 : 臥具者, 三衣之名. 大淨法門經云 : 袈裟者, 晉名去穢. 大集經名離染服, 賢愚經名出世服. 眞諦雜記云 : 袈裟是外國三衣之名, 名含多義. 或名離塵服, 由斷六塵故 ; 或名消瘦服, 由割煩惱故 ; 或名蓮華服, 服者離著故 ; 或名間色服, 以三如法色所成故. 言三色者, 律有三種壞色 : 靑·黑·木蘭. 靑謂銅靑, 黑謂雜泥, 木蘭卽樹皮也. 業疏云 : 聽以刀截, 成沙門衣, 不爲怨賊所剝故. 章服儀云 : 條堤之相, 事等田疇之畦, 貯水而養嘉苗. 譬服此衣生功德也. 佛令象此, 義不徒然. 五分云 : 衣下數破, 當倒披之. 在雨中行, 水入葉中, 應順披之. 章服儀云 : 比見條葉, 不附正儀, 當馬齒鳥足縫之, 卽須順左右條開明孔. 不作, 卽同□衣. 南山問 : 比見西域僧來, 多縫衣葉者何? 答 : 此佛滅後將二百年, 北天竺僧與外道同住, 外道嫉之, 密以利刀內衣葉中, 同往王所. 外道告王, 沙門釋子, 內藏利刀, 欲將害王. 因告□獲, 由此普誅一國比丘. 時有耶舍阿羅漢, 令諸比丘權且縫合, 爲絶命難. 此乃彼方因事權制, 非佛所開. 故義淨云 : 西國三衣, □皆刺合, 唯東夏開而不縫. 依律, 大衣限五日成, 七條四日成, 五條二日成. 限日不成, 尼犯墮, 比丘突吉羅. 業疏云 : 若有衣不受持者, 突吉羅. 下二衣有長者, 開將作從. 悲華經云 : 佛於寶藏佛前發願, 願成佛時, 袈裟有五功德 : 一·入我法中, 犯重邪見等, 於一念中敬心尊重, 必於三乘授記 ; 二·天龍人鬼, 若能敬此袈娑少分, 卽得三乘不退 ; 三·若有鬼神諸人, 得袈裟乃至四寸, 飮食充足 ; 四·若衆生共相違背, 念袈裟力, 尋生慈心 ; 五·若持此少分, 恭敬尊重, 常得勝他. 瓔珞經云 : 若天龍八部□爭, 念此袈裟, 生慈悲心. 海龍王經, 龍王白佛 : 如此海中, 無數種龍, 有四金翅常來食之, 願佛擁護, 令得安隱. 於是世尊, 脫身□(昨早切, 黑色也)衣, 告龍王 : 汝取是衣, 分與諸龍, 皆令周□. 於中有値一縷之者, 金翅鳥王不能觸犯. 持禁戒者, 所願必得. 搜玄引大集 : 王問比丘不能說, 遂羞墮地, 袈裟變白. 法滅盡經云 : 沙門袈裟, 自然變白. 應法師云 : 韻作□[沙/毛], 音加沙. 葛洪字苑, 始改從衣. →1004

【僧伽梨】西域記云 : 僧迦□, 舊訛云僧伽梨. 此云合, 又云重, 謂割之合成. 義淨云 : 僧迦□, 唐言重複衣. 靈感傳云 : 每轉法輪, 披僧伽梨. 南山云 : 此三衣名, 諸部無正□, 今以義譯, 大衣名雜碎衣, 以條數多故. 若從用爲名, 則曰入王宮聚落時衣, 乞食說法時著. 薩婆多論 : 大衣分三品 : 九條·十一條·十三條, 兩長一短, 名下品 ; 十五條·十七條·十九條, 三長一短, 名中品 ; 二十一條·二十三條·二十五條, 四長一短, 名上品. 會正記問, 所以長增而短少者? 業疏云 : 法服敬田, 爲利諸有, 表聖增而凡減也. 業疏云 : 今準十誦加持. 應云 : 大德一心念, 我比丘某甲, 是僧伽梨(若干)條衣, 受(若干)長(若干)短(割截□葉)·衣持(三說). 會正記云 : 如缺大衣, 下二衣有長者, 開將作從受持. 應加云 : 大德一心念, 我某甲比丘, 此僧伽梨二十五條衣, 受四長一短, 割截衣持(三說. 僧祗云 : 有緣須捨者, 具修威儀加法云). 大德一心念, 我比丘某甲, 此僧伽梨是我三衣數, 先受持, 今捨(一說, 下二衣亦爾). →1005

【鬱多羅僧】或郁多羅僧, 此譯上著衣, 卽七條也. 南山云 : 七條名中價衣. 從用云入衆時衣, 禮誦齋講時著. 若受, 應加法云 : 此鬱多羅僧七條衣, 受兩長一短, 割截衣持(三說. 如缺七條, 開將上下二衣作從, 加法例上). →1006

【安陀會】或安□羅婆沙, 此云中宿衣, 謂近身住也. 南山云 : 五條名下衣, 從用云院內行道雜作衣. 若受, 應加法云 : 此安陀會五條衣, 受一長一短, 割截衣持(三說 : 如缺五條, 開將上二衣作從. 五分云 : 獨住比丘, 三衣中須有換易者, 應具修威儀, 手執衣, 心生口言加法. 云云). 菩薩經云 : 五條名中著衣, 七條名上衣, 大衣名衆集時衣. 戒壇經云 : 五條下衣, 斷貪身也 ; 七條中衣, 斷瞋口也 ; 大衣上衣, 斷癡心也. 華嚴云 : 著袈裟者, 捨離三毒. 四分云 : 懷抱於結使, 不應披袈裟. →1007

【鉢□】唐言□條, 卽是一幅□(音牒), 無田相者, 三衣俱通□也. 佛法至此一百八十七年, 出家未識割截, 祗著此衣. →1008

【尼師壇】或尼師但那, 此名坐具, 或云隨坐衣. 業疏, 佛言 : 爲身爲衣, 爲臥具, 故制畜之, 長四廣三. 更增半□手者, 善見云 : 令於縷際外增之(迦留陀夷身大, 坐不容故, 加之半□). 十誦云 : 新者二重, 故者四重. 十誦云 : 不應受單者, 離宿突吉羅. 戒壇經云 : 尼師壇, 如塔之有基也. 汝今受戒, 卽五分法身之基也. 良以五分, 由戒而成. 若無坐具以坐汝身, 則五分定慧無所從生. 天神黃瓊云 : 元佛初度五人, 及迦葉兄弟, □制袈裟左臂, 坐具在袈裟下(云云). 後度諸衆, 徒侶漸多. 年少比丘, 儀容端美, 入城乞食, 多爲女愛, 由是製衣角在左肩. 後爲風飄, 聽以尼師壇鎭上. 後外道達摩多問比丘 : 肩上片布, 持將何用? 答曰 : 擬將坐之(云云). 達摩多云 : 此衣旣爲可貴, 有大威靈, 豈得以所坐之布而居其上(云云)? 比丘白佛, 由此佛製還以衣角居於左臂, 坐具還在衣下, 但不得垂尖角, 如象鼻羊耳等相. 摩得勒伽云 : 若離宿不須捨. 業疏云 : 受應加云 : 大德一心念, 我比丘某甲, 此尼師壇應量作, 今受持(三說. 若捨準上). →1009

【僧祗支】或僧□崎(去奇切). 西域記云 : 唐言掩腋. 舊或名竭支, 正名僧迦支(處脂切). 此云覆腋衣. 用覆左肩, 右開左合. 竺道祖云 : 魏時請僧, 於內自恣. 宮人見僧偏袒, 不以爲善, 遂作此衣施僧. 因綴於左邊祗支上, 因而受稱, 卽偏衫右邊. 今隱祗支名, 通號兩袖曰偏衫. 今作時, 須開後縫截領, 以存元式故也. →1010

【泥縛些那】或云泥伐散那. 西域記 : 唐言裙(云云). 舊曰涅槃僧, 訛也. 旣無帶□(普患切), 其將服也, 集衣爲□□(之涉切. 廣雅, □□, □也. 通俗文曰, 便縫曰□□), 束帶以條. □□則諸部各異, 色乃黃赤不同. 釋名云 : 裙, 群也, 連接群幅也. →1011

【舍勒】應法師譯云 : 內衣也, 半者言舍勒相短, 似今短群也. 小衣論雖不顯於相, 可類半泥洹也. →1012

【迦□那】明了論云 : 爲存略故, 但言迦提. 此□功德. 以坐夏有功, 五利賞德也. 西域記以迦提□云昴星, 昴星直此月故. 律□引明了論□爲堅實, 能感實, 能感多, 衣衣無敗壞故. 又名難活, 以貧人取活爲難, 捨少財入此衣, 功德勝如以須彌大衣聚施也. 或云堅固, 又云□覆. 古□爲賞善罰惡衣, 賞前安居人, 後安居人不得也. 亦□功德衣, 以僧衆同受此衣, 招五利功德, 律中受此衣故. 畜長財, 離衣宿, 背請, 別衆食, 食前食後至他家. 四分云 : 安居竟, 應受功德衣, 則前安居人, 七月十六日受, 至十二月十五日捨. 四分云 : 若得新衣, 若檀越施衣, 若糞掃衣(四分云糞掃者, 則非死人衣). 新物□(音牒)作淨, 若已浣. 浣已納作淨, 卽日來不經宿, 不以邪命得. 應法四周有緣, 五條作十隔, 用袈裟色. 受捨, 應鳴鐘集僧□磨, 具出自恣篇. →1013

【□奢耶】應法師□蟲衣, 謂用野蠶絲□作衣. 事□云 : 卽黑毛臥具. 寧音義云 : 梵云高世耶, 譯云野蠶□. 東天竺有國名烏陀, 粳米欲熟, 葉變爲蟲, 蟲則食米, 人取蒸以爲□也. 如此絲□者, 名摩呵跋多. 此言大衣, 衣甚貴, 卽大價之衣. 感通傳云 : 伏見西來梵僧, 咸著布□. 具問. 答云 : 五天竺國, 無著蠶衣. 由此興念, 著斯章服儀. →1014

【屈□(音舜)】此云大細布. 緝木□華心織成, 其色靑黑, 卽達磨所傳袈裟. →1015

【□婆】此云木□. →1016

【劫波育】或言劫貝, 卽木□也. 正言迦波羅. 此樹華名也, 可以爲布. 高昌國名□. □(居例切)賓國南, 大者成樹已. 此形小狀如土葵, 有殼, 剖以出華, 如柳絮, 可□以爲布. →1017

【迦□陀衣】細錦衣也. →1018

【兜羅□】兜羅, 此云細香. 苑音義□□. 或云兜沙, 此云霜. 斯皆從色爲名. 或名妬羅□, 兜羅樹名, □從樹生, 因而立稱, 如柳絮也. 亦□楊華, 或稱兜羅□(而吏切)者, 毛□(此芮切)也. 熏聞云 : 謂佛手柔軟, 加以合□, 似此□也. →1019

【瞿脩羅】此云圖像, 從其衣形而立名. 若著瞿脩羅, 則不著僧迦□. →1020

【尼衛】此云裏衣. →1021

【欽跋羅】卽毛. →1022

【頭鳩羅】此云細布. →1023

【芻摩】此云麻衣. 西域記云 : 衣麻之類也, 麻形細荊芥葉靑色. 西域麻少, 多用草羊毛. →1024

【□鉢羅】西域記云 : 織細羊毛. →1025

【褐賴□】西域記云織. 野獸毛細軟, 可得緝績, 故以見珍, 而充服用. →1026

【兜那波□】此云絹. →1027

【俱蘇摩】此云華. →1028

【摩羅】此云□. 苑師云 : 一切花, 通名俱蘇摩 ; 別有一華, 獨名俱蘇摩. 此云悅意, 其花大小如錢, 色甚鮮白, 衆多細葉, 圓集共成. 應法師云 : 西域結□師, 多用蘇摩羅花, 行列結之, 以爲條貫. 無問男女貴賤, 皆此莊嚴, 或首或身, 以爲飾好. 正法念云 : 生天華□在額. →1029

【□椎】聲論□爲磬, 亦□鐘. 資持云 : 若諸律論, □作□槌, 或作□椎. 今須音槌爲地. 又□磨疏中, 直云□地, 未見椎字呼爲地也. 後世無知, 因□一誤. 至於□文, 一宗祖敎, 凡□槌字, □改爲椎, 直呼爲地. 請尋古本, 及大藏經律, 考之, 方知其謬. 今須依律論, □作□槌. 至呼召時, 自從聲論. 增一云 : 阿難升講堂擊□椎者, 此是如來信鼓也. 五分云 : 諸比丘布薩時, 不時集, 妨行道. 佛言 : 當唱時至, 若打□椎, 若打鼓吹螺, 使舊住沙彌淨人打, 不得多, 應打三通. 若唱二時至, 亦使沙彌淨人唱, 住處多, 不得□聞, 應高處唱. 猶不知集, 更相語知. 若無沙彌, 比丘亦得打. 事□云 : 若尋常所行, 生椎之始, 必漸發聲, 漸希漸大, 乃至聲盡, 方打一通. 佛在世時, 但有三下, 故五分云打三通也. 後因他請, 方有長打. 然欲初鳴時, 當依經論, 建心標爲, 必有感徵. 應至鐘所, 禮三寶訖, 具儀立念, 我鳴此鐘者, 爲召十方僧衆, 有得聞者, □皆雲集, 共同和利. 又諸惡趣, 受苦衆生, 令得停息. 故付法藏傳中, □□□王以大殺害故, 死入千頭魚中, 劍輪繞身而轉, 隨斫隨生. 羅漢爲僧維那, 依時打鐘. 若聞鐘聲, 劍輪在空. 如是因緣, 遣信白令長打, 使我苦息. 過七日已, 受苦卽息. 江南上元縣一民, 時疾暴死, 心氣尙煖. 凡三日復甦, 乃誤勾也. 自言至一殿庭間, 忽見先主被五木□械甚嚴, 民大駭, 竊問曰 : 主何至於斯耶? 主曰 : 吾爲宋齊丘所誤, 殺和州降者千餘人, 以□訴囚此. 主問其民曰 : 汝何至斯耶? 其民具道誤勾之事. 主聞其民□得生還, 喜且泣曰 : 吾仗汝歸, 語嗣君, 凡寺觀鳴鐘, 當延之令永. 吾受苦, 惟聞鐘則暫休, 或能爲吾造一鐘尤善. 民曰 : 我下民耳, 無緣得見. 設見之, 胡以爲驗? 主沈慮曰 : 吾在位, 嘗與于□國交聘, 遺吾一瑞玉天王. 吾愛之, 嘗置於□, 受百官朝. 一日如□, 忘取之, 因感頭痛. 夢神謂我曰 : 玉天王□於佛塔, 或佛體中, 則當愈. 吾因獨引一匠, □於瓦棺寺, 鑿佛左膝以藏之, 香泥自封, 無一人知者, 汝以此事可驗. 民旣還家, 不敢輒已, 遂乞見主具白之, 果曰冥寞何憑? 民具以玉天王之事陳之. 主親詣瓦棺, 剖佛膝果得之, 感泣慟□, 遂立造一鐘於淸□寺, □其上云 : 薦烈祖孝高皇帝脫幽出厄, 以玉像建塔, 葬於蔣山(智興鳴鐘事出法苑). 增一云 : 若打鐘時, 一切惡道諸苦, □得停止. 應法師準尼□云 : 時至應臂□□槌. 應師釋云 : 梵語臂□, 此云打 ; 梵語□槌, 此云所打之木, 或檀或桐, 此無正□, 彼無鐘磬故也. 音義指歸斥云 : 祗如梵王鑄祗桓寺金鐘. 又迦葉結集, □(陟瓜切, 椎也)銅□槌, 豈無鐘耶? 但天竺未知有磬. 五分律云 : 隨有瓦木銅鐵鳴者, 皆名□地. 又律中集僧有七種法 : 一量影, 二破竹作聲, 三作煙, 四吹貝, 五打鼓, 六打□槌, 七唱諸大德布薩說戒時到. 事□明入堂法, 應在門外, 偏袒右肩, □手當心, 攝恭敬意, 擬堂內僧, □同佛想, 緣覺羅漢想. 何以故? 三乘同法食故. 次欲入堂, 若門西坐者, 從戶外旁門西頰, 先擧左脚, 定心而入. 若出門者, 還從西頰, 先擧右脚而出. 若在門東坐者, 反上可知, 不得門內交過. 若欲坐時, 以衣自蔽, 勿露形醜. 須知五法 : 一須慈敬, 重法尊人 ; 二應自卑下, 如拭塵巾 ; 三應知坐起, 俯仰得時 ; 四在彼僧中, 不爲雜語 ; 五不可忍事, 應作默然. 凡徒衆威儀, 事在嚴整淸潔, 軌行可觀, 則生世善心, 天龍□贊. 華嚴云 : 具足受持威儀敎法, 是故能令僧寶不斷. 智論云 : 佛法弟子, 同住和合. 一者賢聖說法, 二者賢聖默然. 準此處衆, 唯施二事, 不得雜說世論, 類於汚家俳說(俳, 戱也). 又貴靜攝, 不在喧亂. 誦經說法, 必須知時. 成論云 : 雖是法語, 說不應時, 名爲綺語. 後裔住持, 願遵斯式. →1030

【舍羅】四分 : 此云籌. 五分 : 籌極短□五指, 極長拳一□, 極□不過小指, 極細不得減箸. 十誦云 : 爲檀越問僧不知數, 佛令行籌, 不知沙彌數, 行籌數之. 若人施布薩物, 沙彌亦得. 雖不往布薩□磨處, 由受籌故. 四分 : 爲受供行籌, 通畔彌也. 若未受十戒, 亦得受籌, 以同受供故. 業疏三種行籌 : 一頭露, 二覆藏(以物覆籌), 三耳語(耳畔勸勉). 事□云 : 今僧寺中有差僧次請而簡客者, 此僧次□名越次也. 卽令客僧應得不得, 主人犯重, 隨同情者多少, 通是一盜. →1031

【隙棄羅】此云錫杖, 由振時作錫錫聲故. 十誦名聲杖, 錫杖經又名智杖. 亦名德杖, 彰智行功德故. 聖人之□幟, 賢士之明記, 道法之幢. 根本雜事云 : 比丘乞食, 深入長者之家, 遂招譏謗. 比丘白佛, 佛云 : 可作聲警覺. 彼卽呵呵作聲喧鬧, 復招譏毁. 佛制不聽, 遂拳打門. 家人怪問, 何故打破我門? 默爾無對. 佛言 : 應作錫杖. 苾芻不解. 佛言 : 杖頭安□圓如□口, 安小□子, 搖動作聲, 而爲警覺. 動可一二, 無人聞時, 卽須行去. 五百問 : 論持錫有多事, 能警惡□毒獸等. 義淨云 : 錫杖都有三分 : 上分是錫, 中木, 下或牙角也. 若二股六□, 是迦葉佛製 ; 若四股十二□, 是釋迦佛製. 齊稠禪師, 在懷州王屋山, 聞虎□, 以錫杖解之. 因成頌云 : 本自不求名, 剛被名求我 ; 巖前解二虎, 障□第三果. 又鄧隱峰飛錫空中, 解於二陣. →1032

【剌竭節】此云杖. 頌云 : □栗橫擔不顧人, 直入千峰萬峰去. →1033

【軍遲】此云甁. 寄歸傳云 : 軍持有二 : 若瓷瓦者, 是淨用 ; 若銅鐵者, 是觸用. 西域記云 : □稚迦, 卽□甁也. 舊云軍持, 訛略也. 西域尼畜軍持, 僧畜□灌, 謂雙口□灌. 事□云 : 應法□灌. 資持云 : 謂一斗已下. →1034

【鉢里薩羅伐拏】此云濾水羅. 會正記云 : 西方用上白□, 東夏宜將密絹. 若是生絹, 小蟲直過, 可取熟絹四尺, 捉邊長挽, 兩頭刺著, 卽是羅樣. 兩角施帶, 兩畔直□(音寇, 似鼎鉉也), 中安橫杖尺六, 兩邊繫柱, 下以盆承. 傾水時, 罐底須入羅內. 如其不爾, 蟲隨水落, 墮地墮盆, 還不免殺. 僧祗 : 蟲細者三重□, 毗尼母, 應作二重□水囊. 若猶有, 應作三重不得夾作. 恐中間有蟲難出, 當各作捲, 逐重覆□, 方護生也. 根本百一□磨, 明五種水羅 : 一方羅, 用絹三尺或二尺, 隨時大小作 ; 二法甁, 陰陽甁也 ; 三君遲, 以絹繫口, 以繩懸沈於水中, 待滿引出 ; 四酌水羅 ; 五衣角羅, 但取密絹, 方一搭手, 或繫甁口, 或安鉢中, 濾水用也. →1035

【鉢塞莫】或云阿唎□迦二合. 此云數珠, 木□子經云 : 當貫木□子一百八箇, 常自隨身, 志心稱南無佛陀·南無達摩·南無僧伽, 乃過一子, 具如彼經. →1036

【鉢多羅】此云應器. 發軫云 : 應法之器也, 謂體色量三, 皆須應法. 體者, 大要有二 : 泥及鐵也 ; 色者, 熏作黑赤色, 或孔雀咽色·□色 ; 量者, 大受三斗, 小受斗半, 中品可知. 又□爲薄, 謂治厚物令薄, 而作此器. 南山云 : 此姬周之斗也. 準唐斗, 上鉢一斗, 下鉢五升. 五分云 : 佛自作鉢□, 以爲後式. 受時, 準十誦云 : 大德一心念, 我比丘某甲, 此鉢多羅應量, 受常用故(三說). 若捨, 準衣. 律云 : 比丘持木鉢, 佛言不應持如是鉢, 此是外道法也. →1037

【鍵金咨】母論譯爲淺鐵鉢. 經音疏云 : 鉢中之小鉢, 今呼爲□子. 十誦律云 : 鉢半大鍵金咨, 小鍵

金咨. 四分律云 : 鍵金咨入小鉢, 小鉢入次鉢, 次鉢入大鉢. 或作□茨. 建□, □梵音輕重. →1038

【俱夜羅】此云隨鉢器. 法寶解云 : 卽匙箸鍵金咨等. →1039

【浮囊】五分云 : 自今聽諸比丘畜浮囊, 若羊皮, 若牛皮. 傳聞西域渡海之人, 多作鳥翎毛袋, 或齎巨牛□, 海船或失, 吹氣浮身. →1040

【僧跋】卽等供之唱法也. 寄歸傳云 : 三鉢羅□多, 舊訛云僧跋. 梵摩難國王經云 : 夫欲施食者, 皆當平等, 不問大小. 於是佛令阿難臨飯唱僧跋. 僧跋者, 衆僧飯皆平等故. 莊嚴論 : 明尸利毛□多長者, 受外道囑, 以毒和食, 請佛及衆. 佛知, 令阿難唱僧跋, 唱已方食, 唱已毒散. 事□云 : 況僧食十方普同, 彼取自分, 理應隨喜. 而人情忌□, 用心不等. 或有閉門限□客僧者, 不亦蚩乎! 鳴鐘本意, 豈其然哉! 出家捨著, 尤不應爾. 但以危脆之身, 不能堅護正法 ; 浮假之命, 不肯遠通僧食. 違諸佛之敎, 損檀越之福, 傷一時衆情, 塞十方僧路. 傳謬後生, 所敗遠矣! 改前迷而復道, 不亦善哉(□食獨啖, 餓鬼之業)! 或問 : 僧事有限, 外客無窮. 以有限之食, 供無窮之僧, 事必不立. 答曰 : 此乃鄙俗之淺度, □人之短懷 ; 豈謂淸智之深識, 達士之高見? 夫四事之供養, 三寶之福田, 猶天地之生長, 山海之受用, 何有盡哉? 故佛藏經云 : 當一心行道, 隨順法行, 勿念衣食所須者, 如來白毫相中一分, 供諸一切出家弟子, 亦不能盡. 由此言之, 勤修戒行, 至誠護法, 由道得利, 以道通用, 寺寺開門, 處處同食, 必當供足, 判無乏少. 凡受用時, 應作五觀 : 一·計功多少, 量彼來處(大論云 : 復次思惟此食, 墾植耘除, 收穫蹂治, □磨淘汰, 炊煮乃成, 用功甚重, 計一鉢之飯, 作夫流汗, 集合量之, 食少汗多. 此食作之功重, 辛苦如是. 入口食之, 卽成不淨, 更無所直, 宿昔之間, 變爲屎尿. 本是美味, 人之所嗜, 變成不淨, 惡不欲見. 行者自思惟, 如此弊食, 我若貪著, 當墮地獄, □燒鐵丸. 從地獄出, 當作畜生, 牛羊駱駝, 償其宿債 ; 或作□狗, 常□糞除. 如是觀食, 則生厭想) ; 二·忖己德行, 全缺多減 ; 三·防心顯過, 不過三毒 ; 四·正事良藥, 取濟形苦 ; 五·爲成道業, 世報非意. 事□ : 食不過三匙 : 初匙斷一切惡 ; 中匙修一切善 ; 後匙度一切衆生. 增一云 : 多食致苦患, 少食氣力衰 ; 處中而食者, 如秤無高下. →1041

【逋沙他】此云齋日. 請觀音經疏云 : 齋者, 齊也, 齊身口業也. 齊者, 只是中道也. 後不得食者, 表中道法界外, 更無別法也. 中前得啖, 而非正中, 此得明表前方便, 但似道之中, 得有證義, 故得啖也. 亦是表中道法界外有法也. 闡義引祭統云 : 齋之爲言齊也, 齊不齊以致齋者也. 是故君子非有大事也, 非有恭敬也, 則不齋. 不齋, 則於物無防也, 嗜欲無止也. 及其將齋也, 防其邪物, 訖其嗜欲, 耳不聽樂. 今釋氏以不過中食爲齋, 亦取其防邪訖欲, 齊不齊之義也. 毗羅三昧經 : 甁沙王問佛 : 何故日中佛食? 答云 : 早起諸天食, 日中三世佛食, 日西畜生食, 日暮鬼神食. 佛制斷六趣因, 令同三世佛食故. 今約理解. 故云齋者, 祗是中道. 後不得食者, 卽佛制中後不得食也. 今表初住初地, 圓證中道, 心外無法, 如中後不食也. 中前得啖者, 佛制中前非正食, 皆得□之. 毗婆沙論云 : 夫齋者, 以過中不食爲體. 以八事助成齋體, 共相支持, 名八支齋法. 報恩經云 : 以無終身戒, 不名優婆塞, 但名中間人. 智論問曰 : 何故六齋日, 受八戒, 修福德? 答 : 是日惡鬼逐人, 欲奪人命, 疾病凶衰, 令人不吉. 是故劫初聖人, 敎人持齋, 修善作福, 以避凶衰. 是時齋法, 不受八戒, 直以一日不食爲齋. 後佛出世, 敎語之言, 汝當一日一夜, 如諸佛持八戒, 不過中食(云云). 是功德, 將人至涅槃. 如四天王經中, 佛說月六齋日, 使者太子, 及四天王, 自下觀察, 衆生布施持戒孝順父母少者. 便上□利, 以啓帝釋. 諸天心皆不悅, 說言 : 阿脩羅種多, 諸天種減少. 若布施持戒孝順父母多者, 諸天帝釋, 心皆歡喜, 說言 : 增諸天衆, 減損阿脩羅(云云). 又提謂經明八王日. 何等爲八王日? 謂立春·春分·立夏·夏至·立秋·秋分·立冬·冬至, 是謂八王日. 天地諸神, 陰陽交代, 故名八王日. →1042

【烏□沙他】此云受齋, 又云增長, 謂受持齋法, 增長善根. 南齊沈約, 字休文, 撰論云 : 人所以不得道者, 由於心神昏惑. 心神所以昏惑, 由於外物擾之. 擾之大者, 其事有三 : 一則榮名勢利, 二則妖姸靡曼, 三則甘旨肥濃. 榮名雖日用於心, 要無晷刻之累 ; 妖姸靡曼, 方之已深 ; 甘旨肥濃, 爲累甚切. 萬事芸芸, 皆三者之枝葉耳. 聖人知不斷此三事, 故求道無從可得. 不爲之立法, 而使易從也. 若直言三事惑本, □宜禁絶. 而此三事, 是人情所惑甚, 念累所難遣. 雖有禁約之旨, 事難卒從. 譬於方舟濟河, 豈不欲直至彼岸? 河流旣急, 會無直濟之理, 不得不從邪流, 靡久而獲至. 非不願速, 事難故也. 禁此三事, 宜有其端. 何則? 食之於人, 不可頓息, 於其情性, 所累莫甚. 故以此晩食, 倂置中前, 自中之後, 淸虛無事. 因此無事, 念慮得簡, 在始未專, 在久自習. 於是束八支, 紆以禁戒, 靡曼之欲, 無由得前, 榮名衆累, 稍從事遣. 故云往古諸佛, 過中不食, 蓋是遣累之筌제, 適道之捷徑. 而惑者謂止於不食, 此乃迷於向方, 不知厥路者也. 處處經, 佛言 : 中後不食有五福 : 一少□ ; 二少睡 ; 三得一心 ; 四無有下風 ; 五身得安隱, 亦不作病. 四分戒云 : 若比丘非時食, 波逸提. →1043

【蒲□尼】四分律云 : 有五種蒲□尼. 此云正食, 謂飯乾飯魚肉也. 僧祇云 : 時食, 謂時得食, 非時不得食. 多論云 : 從旦至中, 其明轉盛, 名之爲時. 中後明沒, 名爲非時. 今言中食, 以天中日午時得食. 僧祇云 : 午時日影, 過一髮一瞬, 卽是非時. 宋文帝飯僧, 同衆御於地筵. 班食遲, 衆疑將□, 不食. 帝曰 : 始可中矣! 生公曰 : 白日麗天, 天言始中, 何得非中? 遂取鉢便食. 衆從之, 帝大悅. →1044

【□□尼】四分云 : 五種□□尼, 此云不正食, 謂枝葉華果細末磨食. →1045

【半者蒲善尼】寄歸傳云 : 唐言五□食, 謂飯□□等. →1046

【半者珂但尼】此云五嚼食, 謂根莖葉花果等. 寄歸傳云 : 若已食前五, 必不食後五 ; 若先食後五, 則前五隨意□之. 今僧齋後, 不食果菜是. →1047

【□陀尼】或蹇茶, 此云可食物. →1048

【鉢和羅】應法師據自誓經云 : 鉢和蘭, 亦梵語輕重耳. 此云自恣食. 應法師云 : 坐月葛月葛□, 謂夏罷獻佛之□, 名佛月葛食. 又西方以佛從天降下王宮之日, 供養佛食, 名佛月葛食. 會正記云 : 卽自恣日食, 待佛比丘. →1049

【分衛】善見論云 : 此云乞食. 僧祗律云 : 乞食分施僧尼, 衛護令修道業, 故云分衛. 是則論從梵語, 律謂華言, 兩說未詳. 應法師云 : 訛略, 正言□茶波多, 此云團墮, 言食墮在團中也. 或云□茶夜, 此云團, 團者食團, 謂行乞食也, 十二頭陀明常乞食. 大論釋三種食 : 一受請食, 二衆僧食, 三常乞食. 若前二食, 起諸漏因緣, 所以者何? 受請食者, 若得, 作是念 : 我是福德好人, 故得. 若不得, 則嫌恨請者, 彼爲無所別識, 不應請者請, 應請者不請. 或自鄙薄, 懊惱自情, 而生憂苦. 是貪愛法, 則能遮道. 衆僧食者, 入衆中當隨衆法斷事, 料理僧事, 處分作使, 心則散亂, 妨廢行道, 有如是等亂事, 故受常乞食法. 輔行云 : 諸律論文, 乞食之法, 不一處足, 爲福他故, 令至七家. 肇法師云 : 乞食有四意 : 一爲福利群生 ; 二爲折伏□慢 ; 三爲知身有苦 ; 四爲除去滯著. 寶雨經云 : 乞食成就十法 : 一爲攝受諸有情, 二爲次第, 三爲不疲厭, 四知足, 五爲分布, 六爲不耽嗜, 七爲知量, 八爲善品現前, 九爲善根圓滿, 十爲離我執. 寶雲經明乞食四分 : 一分奉同梵行者, 一與窮乞人, 一與諸鬼神, 一分自食. 輔行云 : 昔有長者, 名曰鳩留, 不信因果, 與五百俱行. 遠見叢樹, 想是居家, 到彼唯見樹神. 作禮已, 說己飢渴. 神卽攀手五指, 自然出於飮食, 甘美難言. 食訖大哭, 神問其故. 答曰 : 有五百伴, 亦大飢渴. 神令呼來, 如前與食, 衆人皆飽. 長者問曰 : 何福所致? 答曰 : 我本迦葉佛時, 極貧. 於城門外磨鏡, 每有沙門乞食, 常以此指, 示分衛處, 及佛精舍. 如是非一, 壽終生此. 長者大悟, 日飯八千僧, 淘米汁流出城外, 可以乘船. →1050

【□鉢那】此云□. 通慧指歸云 : 謂將雜米□碎蒸曝, 毋論二種散□, 又將糖蜜持之. 或言□與□不同. 後堂云 : □(音備)是釜煮, 連釜乾硬飯也. 輔篇云 : 取乾飯□, 三過磨篩作之, 稱爲□也. 孟子曰 : 舜□飯茹菜. □(去久切), 乾飯屑也. →1051

【迦師】後堂云 : 唐言錯麥. 慈和云 : 北人呼爲□麥, 南人呼爲雀麥. 南泉抄以錯麥爲大麥, 十誦指迦師爲小麥飯, 事□錯麥與迦師一物也. →1052

【脩陀】此譯云白, 或云須陀, 此天食也. 天台禪師觀心食法, 旣敷座坐已, 聽維那進止. 鳴磬後, □手供養一體三寶, □十方施作佛事. 次出生飯, 稱施六道, 卽表六波羅密, 然後受此食. 夫食者, 衆生之外命. 若不入觀, 卽潤生死 ; 若能知入觀, 分別生死有邊無邊. 不問分衛, 與淸衆淨食, 皆須作觀觀之者, 自恐此身自舊食, 皆是無明煩惱, 潤益生死. 今之所食, 皆是般若. 想於舊食, 從毛孔次第而出. 食旣出已, 心路卽開. 食今新食, 照諸闇滅, 成於般若. 故淨名云 : 於食等者, 於法亦等. 是爲明證(大品經云 : 一切法趣味, 是趣不過. 味尙不可得, 云何當有趣非趣? 所言一切法趣味者, 味卽是食. 此食卽是不思議法界. 食中含受一切法. 食若是有, 一切法皆有. 食若是無, 一切法皆無. 今食不可思議故, 尙不見是有, 云何當有趣? 尙不見是無, 云何當有非趣? 若觀食不見趣非趣, 卽是中道三昧, 名眞法喜禪悅之食, 而能通達趣非趣法, 卽雙照二諦, 得二諦三昧法喜禪悅之食, 是名食等). 以此食故, 成般若食, 能養法身. 法身得立, 卽得解脫. 是爲三德. 照此食者, 非新非故, 而有舊食之故, 而有新食之新, 是名爲假. 求故不得, 求新不得, 畢竟空寂, 名之爲空. 觀食者, 自那可食爲新. 旣無新食, 那可得食者, 而不離舊食養身, 而新食重益, 因緣和合, 不可前後分別, 名之爲中. 只中卽假空, 只空卽中假, 只假卽空中, 不可思議, 名爲中道. 又淨名云 : 非有煩惱, 非離煩惱, 非入定意, 非起定意, 是名食法也(什曰 : 一□食, 二願食, 如見沙囊, 命不絶也. 三業食, 如地獄無食而活. 四識食, 無色衆生, 識想相續也). →1053

【波羅夷】僧祗義當極惡. 三意釋之 : 一者退沒, 由犯此戒, 道果無分故 ; 二者不共住, 非但失道而已, 不得於說戒□磨二種僧中共住故 ; 三者墮落, 捨此身已, 墮在阿鼻地獄故. 四分云 : 譬如斷人頭, 不可復起, 若犯此法, 不復成比丘故. 偈云 : 諸作惡行者, 猶如彼死屍, 衆所不容受, 以此當持戒. 自古從衆法絶分義, 譯名棄. 目連問罪報經云 : 犯波羅夷罪, 如他化自在天壽, 十六千歲, 墮泥□中, 於人間數九百二十一億六十千歲. 此墮□熱地獄. 以人間一千六百年, 爲他化天一晝夜. →1054

【僧伽婆尸沙】善見云 : 僧伽者, 爲僧 ; 婆者, 爲初, 謂僧前與覆藏□磨也. 言尸沙者, 云殘, 謂末後與出罪□磨也. 若犯此罪, 僧作法除, 故從境爲名. 毗尼母云 : 僧殘者, 如人爲他所斫, 殘有咽喉, 故名爲殘, 理須早救. 僧伽婆尸沙罪, 如不□天壽八千歲, 於人間數二百三十億四十千歲. 此墮大大叫地獄, 人間八百年, 爲天一日夜. →1055

【摩那□】論云 : 秦言意喜, 前雖自意歡喜, 亦生□愧, 亦使衆僧歡喜. →1056

【阿浮訶那】善見□爲喚入衆□磨, 或名拔除罪根. 母論云 : 淸淨戒生, 得淨解脫. →1057

【偸蘭遮】善見云 : 偸蘭名大, 遮言障善道. 後墮惡道, 體是鄙穢. 從不善體以立名者, 由能成初二兩篇之罪故也. 明了論 : 解偸蘭爲□, 遮耶爲過. □有二種 : 一是重罪方便, 二能斷善根. 所言過者, 不依佛所立戒而行, 故言過也. 偸蘭遮罪, 如兜率天壽四千歲, 於人間數五十億六十千歲. 此墮□叫地獄, 人間四百年, 爲天一晝夜. →1058

【波逸提】義□爲墮. 十誦云 : 墮在燒煮覆障地獄, 八熱通爲燒煮, 八寒黑暗等通爲覆障. 波逸提罪, 如夜摩天壽二千歲, 於人間數二十一億四十千歲. 此墮衆合地獄, 人間二百年, 爲天一晝夜. →1059

【尼薩耆】出要律儀, 舊□捨墮. 聲論 : 尼□爲盡, 薩耆爲捨. 四分 : 僧有百二十種, 分取三十. 因財事生, 犯貪慢心, 强制捨入僧故, 名尼薩耆也. →1060

【波羅提提舍尼】義□向彼悔, 從對治境以立名. 僧祗云 : 此罪應發露也. 提舍尼罪, 如三十三天壽命千歲, 於人間數三億六十千歲. 此墮黑繩地獄, 人間一百年, 爲天一晝夜. →1061

【突吉羅】善見云 : 突者, 惡也 ; 吉羅者, 作也. 聲論 : 正音突悉吉栗多. 四分律本云 : 式叉迦羅尼, 義□應當學. 胡國訛云尸叉□賴尼, 胡僧□守戒也. 此罪微細, 持之極難, 故隨學隨守以立名. 十誦云 : 天眼見犯罪比丘, 如□雨下, 豈非專玩在心, 乃名守戒也. 七聚之中, 分此一部以爲二聚, 身名惡作, 口名惡說. 多論問 : 何此獨名應當學? 答 : 餘戒易持罪重, 此戒難持易犯, 常須念學, 故不列罪名, 但言應當學. 犯突吉羅衆學戒罪, 如四天王壽五百歲, 墮泥□中, 於人間數九百千歲. 此墮等活地獄, 人間五十年, 下天一晝夜. 俱舍頌云 : 等活等上六, 如次以欲天 ; 壽爲一晝夜, 壽量亦同彼 ; 極熱中半劫, 無間中劫全 ; 傍生極一中, 鬼日月五百 ; □部陀壽量, 如一婆訶麻 ; 百年除一盡, 後後倍二十. →1062

【那爛陀】西域記曰 : 唐云施無厭. 此伽藍南庵沒羅園中有池, 其龍名那爛陀, 旁建伽藍, 因取其稱. 從其實議, 是如來昔行菩薩道時, 爲大國王, 建都此地. 憐愍衆生, 好樂周給, 時美其德, 號施無厭. 大宋僧傳云 : 那爛陀寺, 周圍四十八里, 九寺一門, 是九天王所造. 西域伽藍, 無如其廣矣! →1063

【□頭摩】□疏釋□園. 引智論云 : 昔有野火燒林, 林中有雉, 入水漬羽, 以救其焚. 纂要云 : 卽□頭摩寺. →1064

【羅摩】此云院, 周垣小院. →1065

【拘□迦】此云小舍. →1066

【招提】經音義云 : 梵云招□提奢, 唐言四方僧物. 但筆者訛稱招提, 此□別房施. 或云對面施, 或云梵言僧□, 此□對面施. 音義云 : 體境交現曰對, 輟己惠他名施. 後魏太武始光元年, 造伽藍, 創立招提之名. →1067

【僧祇】此云四方僧物. 律□ : 四種常住 : 一常住常住, 謂衆僧廚庫寺舍衆具, 華果樹林田園僕畜等. 以體局當處, 不通餘界, 但得受用, 不通分賣, 故重言常住. 二十方常住, 如僧家供僧常食, 體通十方, 唯局本處, 此二名僧祇物. 三現前現前, 謂僧得施之物, 唯施此處現前僧故. 四十方現前, 如亡五衆輕物也. 若未□磨, 從十方僧得罪, 若已□磨, 望現前僧得罪, 此二名現前僧物. →1068

【阿蘭若】或名阿練若, 大論□遠離處, 薩婆多論□閑靜處. 天台云 : 不作衆事, 名之爲閑 ; 無□鬧故, 名之爲靜. 或□無諍, 謂所居不與世諍, 卽離聚落五里處也. 肇云 : 忿競生乎衆聚, 無諍出乎空閑. 故佛讚住於阿蘭若. 應師□空寂. 苑師分三類 : 一達磨阿蘭若, 卽華嚴之初, 謂說諸法本來湛寂, 無起作義 ; 二名摩登伽阿蘭若, 謂塚間處, 要去村落一俱盧舍, 大牛吼聲所不及處 ; 三名檀陀迦阿蘭若, 謂沙□(遷歷切)之處也. →1069

【僧伽藍】譯爲衆園. 僧史略云 : 爲衆人園圃, 園圃生植之所, 佛弟子則生植道芽聖果也. →1070

【庵羅園】闡義云 : 庵羅是果樹之名, 其果似桃, 或云似柰. 此樹開華, 華生一女, 國人歎異, 以園封之. 園旣屬女, 女人守護, 故言庵羅樹園. 宿善冥熏, 見佛歡喜, 以園奉佛, 佛卽受之, 而爲所住. →1071

【迦蘭陀】善見律, 及經律異相云 : 是山鼠之名也. 時毗舍離王入山, 於樹下眠, 有大毒蛇, 欲出害王. 於此樹下, 有鼠下來, 鳴令王覺. 王感其恩, 將一村食, 供此山鼠, 乃號此村爲迦蘭陀. 而此村中有一長者, 居金錢四十億, 王卽賜於長者之號, 由此村故, 所以名爲迦蘭陀長者也. 三藏傳云 : 園主名迦蘭, 先以此園施諸外道, 後見佛又聞深法, 恨不以園得施如來. 時地神知其意, 爲現災怪, 怖諸外道, 逐之令出. 告曰 : 長者欲以園施佛, 汝宜速去. 外道含怒而出, 長者歡喜, 建立精舍, 躬往請佛. →1072

【林微尼】或流彌尼, 或藍毗尼, 或嵐毗尼, 此云解脫處. 亦□斷, 亦□滅. 華嚴音義□樂勝圓光, 由昔天女來, 故立此名. 新云藍□(扶晩切)尼, 此云監, 卽上古守園女名. →1073

【□蘇伐那】西域記云 : 唐言闇林, 千佛皆於此地說法. 佛滅三百年, 有迦多衍那, 於此製發智論. →1074

【阿奢理貳】西域記云 : 唐言奇特. →1075

【□堵波】西域記云浮圖. 又曰偸婆, 又曰私偸□, 皆訛也. 此□方墳, 亦□圓塚, 亦□高顯. 義□靈廟, 劉熙釋名云 : 廟者, 貌也, 先祖形貌所在也. 又梵名塔婆, 發軫曰 : 說文元無此字. 徐鉉新加云 : 西國浮圖也. 言浮圖者, 此□聚相. 戒壇圖經云 : 原夫塔字, 此方字書, 乃是物聲. 本非西土之號. 若依梵本, □(□歷切)佛骨所, 名曰塔婆. 涅槃後分經, 佛告阿難 : 佛般涅槃, 茶毗旣訖, 一切四衆, 收取舍利, 置七寶甁. 當於拘尸那城內, 四衢道中, 起七寶塔, 高十三層, 上有輪相(云云). □支佛塔, 應十一層 ; 阿羅漢塔, 成以四層, 亦以衆寶而嚴飾之. 其轉輪王亦七寶成, 無復層級. 何以故? 未脫三界諸有苦故. 十二因緣經, 八種塔, □有露槃. 佛塔八重, 菩薩七重, □支佛六重, 四果五重, 三果四, 二果三, 初果二, 輪王一. 凡僧但蕉葉火珠而已(言輪相者, 僧祇云 : 佛造迦葉佛塔, 上施槃蓋, 長表輪相, 經中多云相輪, 以人仰望而瞻相也). →1076

【支提】或名難提脂帝制底制多, 此□可供養處, 或□滅惡生善處. 雜心論云 : 有舍利名塔, 無舍利名支提. 文句云 : 支提, 無骨身者也. 阿含明四支徵, 謂佛生處, 得道處, 轉法輪處, 入滅處也. →1077

【舍磨奢那】此云□. 西域僧死, 埋骨地下, 上累□石, 似□堵波, 但形卑小. →1078

【健陀俱□】義淨云 : 西方名佛堂, 爲健陀俱□. 此云香室. →1079

【毗訶羅】此云游行處, 謂僧游履處也. →1080

【滿茶邏】此□壇. 新云正名曼茶羅. 言壇者, 鄭玄註禮云 : 封土曰壇, 除地曰□(常演切). 封者起土界也, 壇之言坦也. 坦, 明貌也. 漢書音義云 : 築土而高曰壇, 除地平坦曰場. 國語云 : 壇之所除地曰場. 除, 掃也. 周書曰 : 爲三壇同□. □, 除地也. 說文云 : 野土也. 爾雅云 : 鹿之所息謂之場. 詩云 : 九月築場圃. 註云 : 春夏爲圃, 秋冬爲場. 場卽平治土面, 於上治穀. →1081

【脫□】資中□幢. 熏聞云 : □, 有作都音. 引爾雅云 : □謂之臺. 而言脫者, 積土脫落也. 今所不取, 蓋是梵語故. →1082

【刹摩】正音□多羅, 此云土田. 淨名略疏云 : 萬境不同, 亦名爲刹. 垂裕云 : 蓋取莊嚴差別, 名之爲刹. 此乃通指國土名刹. 又復伽藍號梵刹者, 如輔行云 : 西域以柱表刹, 示所居處也. 梵語剌瑟□, 此云竿, 卽□柱也. 長阿含云 : 若沙門於此法中, 勤苦得一法者, 便當□□, 以告四遠 : 今有少欲人. 又法華云 : 表刹甚高廣, 此由塔婆高顯, 大爲金地標表. 故以聚相, 長表金刹. 如法苑云 : 阿育王取金華金□, 懸諸刹上, 塔寺低□. 瓔珞云 : 土名賢聖所居之處. 天台釋維摩佛國云 : 諸佛利物無量無邊, 今略爲四 : 一·染淨國, 凡聖共居 ; 二·有餘國, 方便人住 ; 三·果報國, 純法身居, 卽因陀羅網無障□土 ; 四·常寂光, 卽妙覺所居. 四土之名, 雖出智者, 四土之義, 本載經論. 今伸遺敎, 略開七門. 初憑文, 二釋名, 三辨義, 四定體, 五示相, 六對身, 七解惑. 初憑文者, 維摩經云 : 隨所化衆生而取佛土, 隨所調伏衆生而取佛土, 隨諸衆生應以何國入佛智慧, 隨諸衆生應以何國起菩薩根. 天台釋云 : 若對四土, 宛然相似, 若別出者. 思益經云 : 東方之國, 佛號日月光. 有菩薩梵天, 曰思益, 白佛 : 我欲詣娑婆世界. 佛言便往 : 汝應以十法, 游於彼土. 斯乃淨聖來游穢土. 又智論云 : 穢土先施三乘, 後顯一乘, 娑婆是. 淨土先施三乘, 後顯一乘, 安養是. 二有餘土, 如法華云 : 我於餘國作佛, 更有異名. 智論云 : 有淨佛土, 出於三界, 乃無煩惱之名. 於是國土佛所, 聞法華經. 三果報土, 如仁王云 : 三賢十聖住果報, 唯佛一人居淨土. 四常寂光, 普賢觀云 : 釋迦牟尼, 名毗盧遮那. 其佛所住, 名常寂光. 二釋名, 初曰染淨同居者. 染淨三種 : 一迷悟分, 九界迷逆名染, 佛界順悟名淨. 如妙樂云 : 相約隨緣, 緣有染淨故. 又不二門云 : 法性之與無明, □造諸法, 名之爲染. 無明之與法性, □應衆緣, 號之爲淨. 二情理分, 不二門云 : 故知刹那, 染體悉淨. 指要云 : 今之染淨, 約情理說. 三凡聖分, 淨名疏云 : 六道鄙穢故名染, 三乘見眞故名淨. 三六共住, 染淨同居. 問 : 不二門云 : 一理之內, 而分淨穢. 別則六穢四聖, 通則十通淨穢. 然此染淨淨穢, 文心解云 : 染淨, 從迷悟體用而言. 淨穢, 約凡聖界如而辨. 今謂淨名染淨, 正約凡聖而分. 云何淨覺□云 : 淨穢約凡聖界如而辨. 又垂裕云 : 染淨之名, 約正 ; 淨穢之名, 約依. 二土凡聖共居, 通名染淨. 此土砂礫充滿, 別受穢名 ; 彼土金寶莊嚴, 別受淨號. 今謂淨名疏云 : 四趣共住, 名穢 ; 無四惡趣, 名淨. 此從正報立依報名. 云何孤山□云 : 染淨之名約正, 淨穢之名約依. 當知染淨, 從凡聖之心以立名. 淨穢, 約依正之境而□號. 問 : 旣從染淨, 立同居名, 還許亦從淨穢, 立同居乎? 答 : 染淨是通名, 淨穢是別號. 故垂裕云 : 此方卽染淨穢土, 安養卽染淨淨土. 故知同居, 正從染淨而立. 若從通義, 如淨名中, 身子見穢, 梵王見淨, 乃是娑婆淨穢同居. 又婆沙云 : 若人種善根, 疑則華不開. 信心淸淨者, 華開卽見佛. 此是安養淨穢同居. 雖通此義, 名非正立. 此染淨土, 亦名凡聖同居. 故淨名疏云 : 染卽是凡, 淨卽是聖. 如疏文云 : 凡聖各二. 凡居二者, 一惡衆生, 卽四趣也 ; 二善衆生, 卽人天也. 聖居二者, 一實二權. 實者, 四果及支佛, 通敎六地, 別十住, 圓十信. 通惑雖斷, 報身猶在. 二權聖者, 方便有餘三乘, 受偏眞法性身, 爲利有緣, 願生同居. 若實報及寂光, 法身菩薩及妙覺佛, 爲利有緣, 應生同居, 皆是權也. 此等聖人, 與凡共住, 故名凡聖同居. 二方便有餘土, 言方便者, 如禪門云 : 善巧修習, 故名方便. 此有三義 : 一眞中, 淨名疏云 : 二乘三種菩薩, 證方便道之所居也. 輔行云 : 所以在方便者, □屬空邊. 二眞似, 妙玄云 : 別圓似解, 未發眞修, 皆名作意. 三□圓, 妙樂云 : □以三敎而爲方便, 雖通三義正從證眞, 立方便名. 言有餘者, 觀經疏云 : 無明未盡, 故曰有餘. 淨名疏云 : 若修二觀, 斷通惑盡, □沙別惑, 無明未斷. 捨分段身, 而生界外. 受法性身, 卽有變易. 所居之土, 名有餘國. 亦名果報, 如輔行云 : 通有由因感果之報, 未入實報. 又云 : 今文且說偏空偏假所感之報, 則不如初住已上居果報土. 又名法性, 如智論云 : 受法性身, 非分段生, 三果報土. 淨名疏云 : 報身所居依報淨國, 名果報土. 輔行云 : 言果報者, 從報果爲名. 亦號實報, 觀經疏云 : 行眞實法, 感得勝報. 淨名疏云 : 以觀實相, 發眞無漏, 所得果報, 故名爲實. 亦名妙報, 如輔行云 : 唯有別圓初地初住, 獲妙果報. 又名勝妙報, 如止觀云 : 違卽二邊果報, 順卽勝妙果報. 亦名無障□, 觀經疏云 : 色心不相妨, 故曰無障□. 淨名疏云 : 一世界攝一切世界, 一切世界亦如是. 此名世界海, 亦名世界無盡藏. 四常寂光者, 觀經疏云 : 常卽法身, 寂卽解脫, 光卽般若. 此以不遷不變名常, 離有離無名寂, 照俗照眞名光. 亦名果報, 如文句云 : 同居有餘自體, 皆是妙色妙心果報之處. 記云 : 故知三土, 皆是證道色心報處. 寂光旣□, 遮那亦□. 此以妙色妙心果報也. 問 : 如輔行云 : 今論感報, 不論寂光. 據此寂光豈名果報乎? 答 : 所云寂光非果報者, 三惑究盡, 業報都亡, 所以寂光身土亡泯. 雖無惑業之報, 而爲願行之果. 淨名疏云 : 修於圓敎願行之因, 因極果滿, 道成妙覺, 居常寂光. 問 : 如垂裕云 : 中下寂光, 攝在果報. 不審四十一地生實報土, 云何得受寂光名邪? 答 : 淨名疏云 : 前四十一地, 若約果報, 名生實報. 分見眞理, 名常寂光. 又彼記云 : 約報論生. 是故有邊論於果報, 約所入邊, 則非果報. 但所入邊, 卽是見眞, 名常寂光. 三辨義, 此約敎門辨四土義. 復開五門, 初論體用, 寂光是體, 餘三屬用, 如釋籤云 : 諸佛寂理, 神無方所. 所依寂境, 號常寂光. 是故沙石七珍, 隨生所感. 又輔行云 : 常寂光土, 淸淨法身, 無所莊嚴, 無能莊嚴. 爲衆生故, 而取三土. 二論事理, 淨名疏云 : 寂光是理, 餘三是事. 此乃對分事理, 若各分事理. 如淨名疏云 : 諸土非垢, 寂光非淨, 畢竟無說(此四俱理), 而說諸土爲垢, 寂光爲淨. 記云 : 理論不當垢之與淨, 約事唯有寂光永淨. 三論能所, 荊溪記云 : 但以寂光而爲所成, 卽以三土而爲能成. 故所成唯一, 能成有三, 是則能所事別故也. 四論凡聖, 準雜編云 : 十界對土, 有橫有□. 若□對者, 同居六凡, 方便二乘, 實報菩薩, 寂光佛果(橫□爲□). 若橫敵對, 同居有十, 凡聖同居故. 方便有四, 無六凡故 ; 實報有二, 無二乘故 ; 寂光唯一, 無菩薩故(□□爲橫). 五論淨穢, 淨名疏云 : 諸土爲垢, 寂光爲淨. 三惑覆蔽故爲垢, 三德究顯故爲淨. 此約四土對論. 若各分者, 觀經疏云 : 五濁輕重, 同居淨穢. 妙宗釋云 : 此淨甚通, 須知別意. 如戒善者, 四敎凡位, 皆悉能令五濁輕薄. 而圓觀輕濁, 感同居淨, 依正最淨. 如此經說, 地觀已去, 一一相狀, 比於餘經, 修衆善行, 感安養土, 其相天殊. 雜編乃云 : 嘗觀鼓音之外, 六經土相, 其實是一. 縱有依報大小不同, 此蓋如來善權赴機隨時之義也. 良由凡夫心想羸劣, 未能觀大, 故方便示小, 爲發觀之境. 若生彼土, 所見俱大. 今難□川, 旣修偏行, 安獲勝果, 非獨彰行人之偶報, 抑亦顯世尊之妄說. 因果不類, 徒虛語耳, 二體析巧拙, 有餘淨穢. 刊正記云 : 通人體色卽空故巧, 藏人析色明空故拙. 妙宗云 : 體觀感淨, 不專通人. 衍門三敎, 對三藏拙, 俱明體法. 通但空體, 別次第體, 圓不次體. 三人生彼, 俱感淨相, 圓人最淨. 又往生記引輔行云 : 次明體法, 依門修觀, 亦應具含三種四門, 三次第頓入, 實報淨穢. 刊正云 : 別人漸修次第三觀, 登地入實, 以之爲穢. 圓人頓修一心三觀, 登住入實, 以之爲淨. 妙宗云 : 若論實證, 此土唯有圓聖所居. 別人初地, 證與圓同, 稱實感報, 有何優降? 今就敎道, 十地不融, 致使感土, 異於圓人, 雜編雙取. 謂偏成非次第頓入者, 卽別圓所修巧拙二觀也 ; 實報淨穢者, 卽地住所見融□二相也. 良由別人久習次第, 雖回向圓修, 入地之時, 仍見一分染□之色, 名之爲穢. 圓人始終唯修頓行, 入住之時, 但見此土融通之相, 號之爲淨. 往生記, 破約敎道說, 則見神智, 自違輔行. 義學之者, 當思審矣. 四分證究竟, 寂光淨穢. 妙宗□云 : 若就別人, 同證圓實, 論寂光者, 唯約眞因. 對圓極果, 而分淨穢. 今論敎道, 詮於極果, 但斷無明一十二品, 寂光猶穢. 圓知須斷四十二品, 名究竟淨. 往生記云 : 今約分滿相對, 故合中下, 但名分證, 寂光猶穢. 妙覺上品, 眞常究滿, 方爲極淨. 請觀今文, 諸佛如來所游居處, 極爲淨土. 豈非分得究竟寂光? 正約圓家眞因極果, 對分淨穢. 四明云 : 別敎敎道, 深不可也. 刊正記云 : 由分證寂光, 方生實報. 今約分證, 猶帶無明, 無明故穢. 究竟無明已盡故淨. 雜編難云 : 若爾, 則成穢屬實報, 淨屬寂光. 今謂無明分破, 證少分無相, 故穢. 無明全盡, 證究竟無相, 故淨. 四定體, 先達通以三道, 爲下三土當體之體. 引輔行云 : 分段三道, 謂見思惑, 爲煩惱道. 煩惱潤業, 爲業道. 感界內生, 爲苦道. 方便三道, 謂塵沙惑, 爲煩惱道 ; 以無漏業, 名爲業道 ; 變易生死, 名爲苦道. 實報三道, 謂無明惑, 爲煩惱道 ; 非漏非無漏業, 爲業道 ; 彼土變易, 名爲苦道. 通以三德爲所依體. 苦道卽法身, 結業卽解脫, 煩惱卽菩提. 先師乃謂惑業是因, 苦道是果. 今之土體, 三世間中, 唯取苦道, 爲國土一千當體之體, 還以三德爲所依體. 故荊溪云 : 旣許法身□一切處, 報應未嘗離於法身. 若寂光土, 觀經旣約四德釋名, 當以三德爲土當體. 理無所存, □在於事, 乃以三土, 爲所依體. 廣慈法師準妙樂云 : 本有四德爲所依, 修德四德爲能依. 遂指修德三因爲當體, 性德三法爲所依. 今謂妙樂因釋下方空中菩薩, 所以將身表智, 以空表土, 故明身土. 今唯辨土, 安得兼身. 況將修德以對理土, 乃彰能所義顚倒矣! 五示相, 此約敎門示四土相 : 初示一異相, 娑婆安養, 垢淨相別, 故名異. 方便有餘, 純淸淨境, 故名一. 淨名疏云 : 三乘同以無言說道, 發眞無漏, 所感國土, 一往相同, 故言一也. 二示融□相, 方便雖是一相, 無明未破, 果報隔別. 淨名疏云 : 染淨有餘, 二種衆生, 見有障□. 別圓地住, 分破無明, 依正互融, 一多相卽, 故名融也. 三示橫□相, 舊釋橫□, 句義紛雜, 惑亂學者. 今分二義, □然易解. 初就土自分, 如妙玄云 : 若分別而言, 謂方便在三界外 ; 若分別而言, 謂實報在方便外. 例此分別, 謂寂光在實報外. 故淨名記問 : 三土之外, 何殊太虛? 答 : 土同理別. 言理別者, 法身卽土. 離身無土, 離土無身. 但眞如實相, 非智非境, 說智說境. 非身非土, 說身說土. 約此分別, 義當□矣. 若約相卽, 如妙樂云 : 豈離伽耶? 別求常寂. 非寂光外, 別有娑婆. 淨名記云 : 橫解者, 如前所引法華經文, 祗於此土, 而覩上二. 故小被斥, 見淨不驚, 足指按地, 卽其事也. 約此相卽, 義屬橫焉. 若約相攝, 淨名記云 : 旣一土攝一切土, 故得此界, □攝下二. 準此以勝攝劣, 土亦橫矣. 二與敎對分, 妙樂記云 : 橫論土體, 與敎相當. □論約土, 用敎多少. 然其□論, 如止觀云 : 若以四諦□對諸土, 有增有減. 同居有四, 方便則三, 實報則二, 寂光但一. 輔行釋曰 : □約設敎對機. 機旣增減不同, 致使敎有差別. 四土對敎, 優劣多少, 故名爲□. 此則土相雖□, 敎乃橫說. 故淨名記云 : 然約橫論, 同居具四. 餘三漸減, 同居機雜. 遂設四敎, 方便但以大乘, 訓令修學, 理唯別圓. 蓋爲稟三藏者, 始生方便, 未習通門, 逗其爲知故學. 遂談通敎, 以蕩執情, 實報約行, 證道同圓. 但約有餘, 用敎之時, 敎道化機, 說別異圓. 具用二敎, 方生實報. 寂光上品, 不須用敎, 但被中下, 故有圓乘. 設敎之相雖橫, 就土自分成□. 若約相卽, 同居橫具四土體相, 與四敎旨論其相當. 三藏談於生滅, 乃與同居無常相當 ; 通敎談於幻化卽空, 乃與方便證眞相當 ; 別敎從事受名, 乃與實報感果相當 ; 圓敎談乎性德, 乃與寂光理體相當. 橫辨四敎, 無復優劣, 故名橫矣. 四示有無相, 妙宗云 : 經論中言寂光無相, 乃是已盡染□之相, 非如太虛空無一物, 良由三惑究竟淸淨, 則依正色心究竟明顯. 故大經云 : 因滅是色, 獲得常色. 受想行識, 亦復如是. 仁王稱爲法性五陰, 亦是法華世間相常. 大品色香無非中道, 是則名爲究竟樂邦·究竟金寶·究竟華池·究竟瓊樹. 又復此就捨穢究盡, 取淨窮源. 故苦域等, 判屬三障, 樂邦金寶, 以爲寂光. 若就淨穢平等而談, 則以究竟苦域泥沙而爲寂光. 此之二說, 但順悉檀, 無不圓極. 又淨覺撰雜編云 : 且常寂光者, 實三德之妙性也. 離爲三法, 合成一性. 一尙無一, 豈有苦樂華胎之相乎? 當知無相之言, 其語猶略. 具足須云 : 無相不相, 所謂無生死相, 不涅槃相. 强而名之稱曰實相. 今議二師所論, 與而言之. 若依說示分別, 如普賢觀, 示寂光土, 乃以四德釋三德法. 故祖師判寂光是理, 餘三是事. 約此就說分別, 淨覺乃合分別之義. 若約相卽所依, 理無所存, □在於事. 故維摩疏問 : 別有寂光土邪? 答 : 不然. 祗分段變易, 卽常寂光. 四明乃合相卽之義, 奪而言之, 分別但解三土之外, 別有寂光. 而迷寂光亦□三土, 遂執寂光空空然, 誠不異乎太虛, 故吾無取焉. 然淨覺雜編難四明云 : 今問此依正色心, 爲體爲用. 若言體者. 且妙玄明體用權實中云 : 體卽實相, 無有差別. 用卽立一切法, 差降不同. 妙樂指淨緣爲一切法, 豈非實體, 亦無淨相. 若言用者, 則依正色心, 正是下三土事. 何得認爲寂光之理邪? 今謂如指要云 : 夫體用之名, 本相卽之義. 故凡言諸法卽理者, 全用卽體, 方可言卽. 輔行云 : 卽者, 爾雅云合也. 若依此釋, 仍似二物相合, 其理猶疏. 今以義求, 體不二故, 故名爲卽. 今謂全體之用, 方名不二. 故釋迦之王娑婆, 卽毗盧之處常寂. 故文句云 : 同居有餘自體, 皆是妙色妙心果報之處. 荊溪釋云 : 寂光旣□, 遮那亦□. 此皆事理相卽之明文, 云何撥事別求理邪? 雜編又問 : 他引妙經疏云 : 常卽常德, 寂卽樂德, 光卽我淨. 是爲四德□密之藏. 妙樂云 : 本有四德爲所依, 修德四德爲能依. 能所□有能依之身, 依於能所所依之土. 二義齊等, 方是毗盧遮那身土之相. 以此爲證, 寂光有相, 不亦可乎? 答 : 此人但聞身土之名, 便作形相之解, 而不知四德爲是何物. 又云 : 須了遮那本無身土, 隨順世間, 彊指妙覺極智爲身, 如如法界之理爲土. 若消妙樂之文, 應云 : 本有四德者, 理也 ; 修德四德者, 智也. 能所□有能依之身, 所依之土者, 謂性德之理爲所依, 本覺之智爲能依. 又修德之理爲所依, 始覺之智爲能依. 修性雖殊, □存萬有之境. 始本雖二, 寧留五陰之形. 故維摩疏云 : 法身卽土, 離身無土, 離土無身. 今謂此釋, 凡有二非 : 一能所不辨, 妙樂因釋下方空中菩薩, 遂以菩薩之身, 以表能依之修德 ; 以虛空土, 以表所依之性德. 安得唯釋所表修性, 全棄能表身土乎? 二修性不卽, 他以性德之理爲所依, 本覺之智爲能依, 修德之理爲所依, 始覺之智爲能依. 今謂本覺望修, 俱屬乎性, 修理望性, 俱屬於修. 依其所解, 則成以性泯性, 以修會修. 非修性之不二焉. 當云全性起修, 故所依之土, 卽能依之身, 寂光是應身. 全修在性, 故能依之身, 卽所依之土, 應身是寂光. 方顯身土之齊等, 乃見事理之無別矣. 又云 : 若謂寂光無相, 便同偏眞, 猶如太虛者. 斯由不知大小二理, 智非智別也. 如維摩疏云 : 大乘法性, 卽是眞寂智性, 不同二乘偏眞之理. 今問 : 寂光法身, 旣俱無相, 眞寂智性, 爲依何法? 旣彰智性之無依, 顯非卓識之明鑒也. 雜編又云 : 若據三身相卽, 四土互具, 必須身身卽三, 土土具四. 若然者, 法身寂土, 豈得無相耶? 通曰 : 今爲子論四土互具之義, 若約事理相對論互具者, 寂具三土, 乃全體起用, 無相而相也. 三土具寂, 乃全用是體, 相卽無相也. 今問 : 全用是體, 可得無相 ; 全體起用, 應云有相. 那得一槪言無相耶? 雜編又云, 問 : 若三相不可混同者, 何故荊溪難云 : 一一塵刹一切刹耶? 答 : 此指刹性□收, 故云一切. 如金□卽狹□義. 狹何以□? 狹卽性故. 又如芥容須彌. 芥何以容? 芥亦性故. 此文但見事卽是理, 不見理卽是事. 理不卽事, 安得芥納須彌, 無傷樹木, 毛呑巨海, 不撓龍魚乎? 雜編又云 : 若無依正之相, 斯則理無所具, 事無所存. 豈可法身便同灰滅? 答 : 小乘無相, 猶如太虛, 無生法之理. 大乘無相, 譬若明鏡, 具現像之性. 像由形對, 鏡匪自殊. 無謂鏡具像性, 便云性已差別. 今謂, 若言但具於性, 不具於相, 觀音玄義安云, 千種性相, 冥伏在心. 又不二門云 : 理卽名字觀行, 已有依正不二之相. 嗚呼! □川雖留意於山家, 但解修性之相依, 未達事理之融卽. 違法示徒, 後嗣絶矣! 六對身, 淨名疏云 : 前二是應, 卽應佛所居. 良以王宮誕質, 鶴樹潛神, 現生滅相, 說三藏法. 化同居土, 名劣應身. □有餘國, 現法性身. 機興應興, 機息應息. 斯異娑婆, 通佛灰斷, 旣非果報, 但名勝應. 第三亦報亦應, 卽報佛所居. 以他受用, 稱實感報, 赴於地任菩薩大機, 故彼土佛, 亦名應也. 後一但是眞淨, 非應非報, 法身所居, 此約土體, 橫對四佛. 若□論土, 凡聖同居, 具現四身, 方便唯勝, 故無劣應. 其實報土, 無二乘人, 唯別圓佛, 寂光無機, 獨妙法身. 七解惑者, 或曰, 維摩經云 : 欲得淨土, 當淨其心 ; 隨其心淨, 卽佛土淨. 心如形聲, 土如影響, 祗須自淨其心, 何假別求淨土? 答 : 初言心淨, 應辨理事. 一者性淨, 二者事淨. 且性淨者, 大集經云 : 一切衆生, 心性本淨. 心本淨故, 煩惱諸結, 不能染著, 猶如虛空. 此則衆生國土, 同一法性, 地獄天宮, 俱爲淨土. 二事淨者, 性雖本淨, 心乃忽迷. 一念不覺, 二障久□, 當修三觀, 以破三惑. 故仁王曰 : 三賢十聖住果報, 唯佛一人居淨土. 登妙覺果, 方究竟淨. 最下凡夫, 愼勿□濫. 次云土淨, 須曉難易. 婆沙論云 : 於此世界, 修道有二 : 一者難行, 在於五濁惡世, 於無量佛時, 求阿□跋致, 甚難可得. 此難, 無數塵沙, 說不可盡(十疑論明五種難事). 二易行道, 謂信佛語, 敎念佛三昧, 願生淨土, 乘阿彌陀佛願力攝持, 決定往生, 名易行道. 此七義門, 辨諸佛土, 縱數逾地塵, 皆理同鏡象. 舒雖萬化橫陳, 卷實一法不立. →1083